
Forfatterens Forord. 


Der har i den nyere Tid viist sig en ivrig Stræben efter 
at gjøre Videnskaberne overhovedet, men i Særdeleshed Na- 
turvidenskaberne, almindelig tilgjængelige. efter at vække 
Interesse for dem blandt Lægfolk ved simple klare Frem- 
stillinger, og efter ogsaa at vinde Anerkjendelse for deres 
Studium hos dem, som ellers kun vare vante til at betragte 
det som en mørk lærd Syssel, ved at henvise til de Frugter, 
som Naturvidenskabernes velplejede Have byde for Livet. 
Saaledes er der opstaaet Foreninger for at holde letfattelige 
Foredrag og for populaire Skrifters Udbredelse, som have 
vundet Udbredelse og Deeltagelse meer og meer, fortrinlig- 
viis ogsaa iblandt Damerne. 

De foreliggende Skizzer skulle give et Bidrag hertil. 
Afdelingerne om Ædelstenene og om de ædle Metaller have 
tjent til Forelæsninger ved det Miinchner Museum og have 
senere været optagne i .,deutsche Vierteljabrsschrift”. Det 
Bifald, som de have fundet, ogsaa hos det større Publicum, 


har bestemt mig til at skrive om de sædvanlige Stene og 


1” 


Erzer paa lignende Maade, og saaledes at gjøre hele det 
sammenhørende Gebeet overskueligt. 

Forskjellige Slags Bemærkninger ere blevne tilføjede 
den -naturhistoriske Text, i Særdeleshed over techniske An- 
vendelser, men tildeels ogsaa saadanne, som syntes skikkede 


til at tegne Videnskabens Før og Nu med faa Træk. 


Ædelstenene. 


Den menneskelige Virkelyst sysler ikke blot med vort 
Livs væsentlige Fornødenheder. men bestræber sig og- 
saa for at udsmykke dette Liv i de forskjelligste Ret- 
ninger: dette kan man erfare ved at betragte Kunstens 
og Poesiens Frembringelser saavelsom Afvekslingerne 
i den saakaldte Mode, og denne Bestræbelse har paa 
den ene Side forskaffet os store og vigtige Goder, der 
gjøre Fordring paa et blivende Værd som den dannede 
Aands erobrede Eiendom, medens den paa den anden 
Side har skjænket os tusinde Smaating. der ligesom 
de fordringsløse Blomster paa Engene opvække Glæde 
og Længsel hos os. Trangen til at udsmykke og for- 
skjønne de os anviste Omgivelser. saavel hvad der kan 
undværes. som det aller nødvendigste, er noget saa al- 
mindeligt. at vi finde den hos alle Folk og til alle 
Tider, det er noget, vi ligesom have optaget efter 
Naturen, der har præget Sommerfuglevingerne, Fiske- 
skjællene. Fuglefjedrene og en utallig Mængde af Alt. 
hvad der lever og hvad der er livløst, med Sollysets 
vidunderlige Virkninger. medens vi påa vor Side glæde 
os ved at betragte, ære og prise denne skjønne Natur. 
der pranger i sin ophøjede Rigdom. 

Alt efter deres Evner. Magt og Færdighed have 
nu Menneskene søgt at erhverve sig Udbyttet af dette 

Naturens uudtømmelige Skatkammer, for at skaffe sig 
Smykker og glæde sig over dem; med Kløgt have de 
påa en kunstig Maade fastholdt eller ved Efterligning 
søgt at fastholde, hvad der i Naturen iler hurtigt forbi 
og forsvinder som Foraarets Blomstren eller Ungdom- 
mens Ynde; de have mønstret og vraget imellem alt 
det Skabte, og den store Moder overlader Børnene ven- 
lig de Herligheder. som Himlen hår givet hende. 
Naar man undersøger, hvilke Egenskaber et Na- 
turprodukt maa have, for at man kan gjøre det skikket 
til at blive et Smykke. saåa.er dets Ydre og dets Sjel- 
denhed det, hvortil man fornemmelig lægger Mærke. 
Form, Farve og Glands tager man altsaa især Hensyn 
til. Den Sands. der glæder sig ved Smykket. er Øjet. 
det dvæler med Velbehag ved den blomstrende Roses 
milde Glød, ved Marabutfjederens sirlige lette Form. 
ved Diamantens Funklen og Guldets Solglands. uden 
åt bryde sig synderligt om, hvilke indre Egenskaber 
der ere disse Gjenstande egne, om de i andre Hen- 
seender ere værdifulde eller værdiløse, om de som farve- 
spillende Sæbebobler ere tomme og indholdsløse, eller 
om det skjønne Hylster ogsaa omslutter en god Kjerne. 
Saaledes er det da Fantasien, der er virksom. naar 
man tager Smykket i Øiesyn, Forstanden spiller deri- 
mod en underordnet Rolle, og det vilde virkelig og- 
saa være meget slemt, dersom denne ubønhørlige Stor- 
inqvisitor altid bevogtede Øjet med sin Analyse, thi 
da vilde det see galt ud for mangt et Materiale til 
Smykker, som nu lovprises, og man vilde opdage Mang- 
ler og Svagheder. som-man ikke vil vide noget af: da 
bleve de yndige blide Perler, disse sværmeriske Bil- 
leder påa veemodige Taarer, og de friske røde Koraller. 
med hvilke vi ligne smukke Pigers Læber, væsentlig 
ikke til andet end vor Muurkalk og Kulsyre, saadan 
som den udvikles i Gjærekarrene. i Øl og Champagne: 
de blaae Tyrkisser. disse Forglemmigejstene. bleve for 

en stor Deel til jernfarvede Knokler og Tænder af Dyr, 
som ere døde for længe siden; Marabut- og Struds- 
fjedrene, som bølge saa stolt paa duftende Lokker, og 
de glimrende Silkestoffer bleve da det samme som Svine- 
børster og Klove. Vel kan det ikke undgaae Forstan- 
dens Blik, hvor underfuldt det usynlige Materiale kan 
optræde i sine Dannelser, det vil forske efter, hvordan 
Atomerne lægge og holde sig sammen for at danne den 
paabudne Skikkelse, det seer paa det altsammen om- 
trent som mangen Muurmester betragter en gotisk Vid- 
underbygning, nærmest beskjæftiget med Tanken om, 
hvordan Stenene holde hinanden fast, ved hvilke Midler 
de ere sammenføjede og optaarnede, men det er og- 
saa det højeste, og mere seer han ikke. Fantasien 
derimod har en saare skjøn Legekammerat i Poesien. 
og disse kjære Veninder afvinde altid Gjenstandene no- 
get. hvorpaa den lærde Professor Forstand slet ikke 
tænker. Rosen behager os ikke saameget, fordi,den er 
en sart rød Blomst, men Fantasien knytter til den 
Billedet af den blomstrende Ungdom, og tusinde andre 
Billeder slynge sig nu atter sammen med dette; vi 
gjøre ofte ubevidst Sammenligninger og forskjønne der- 
ved den givne Gjenstand, vi see i den gotiske Udsmyk- 
nings Struktur ej kunstigt sammenslyngede Kurver og 
Buer, men evige Egestammer og Løvhytters Forgre- 
ninger. og i den straalende Smaragd see vi ej den 
regelmæssige gjennemsigtige Bygning af kiselleersuur 
Beryljord, men den glimrende grønne Farve, hvormed 
det friske unge Løvværk glæder os, vi tænke påa den 
prangende Mais o. s. fr. og dvæle gjerne ved denne 
Leg. om hvilken Forstanden ikke hår nogen Anelse. 
Hvormange af disse Prydelser vilde ikke Forstanden 
bortkaste. hvormange holder ikke Fantasien fast! Det 
vilde sandelig blive et sælsomt Smykke, naar Forstan- 
dens Betragtninger vilde opkaste sig til Lovgivere der- 
for. Da vilde sikkerlig det blivende. uforgjængelige 

blive sat højere end det flygtige og lidet varige, det 
flersidig nyttige vilde gjælde mere end det, der kun 
kunde anbefales i een Henseende, det billigere vilde 
maaskee endog faae Fortrinnet for det kostbare, og hvo 
veed. om ikke Flintestenen vilde fortrænge Perlen, Straa- 
blomsten Martsfiolen,. Gaasefjedren Marabutten og Jernet 
endog Guldet, skjønt det vilde være vanskeligt at 
nærme sig det sidste. Men hvad enten det nu er et 
Tilfælde, hvilket er det sandsynligste, eller det er vor 
Kritiks Fortjeneste, saa findes der mangt et Smykke- 
materiale, som kan holde sig for den omtalte Inqvi- 
sitors Domstol, og Diamanten er for Eksempel lige- 
saavel som Guldet udvortes og indvortes adlet, hvilket 
senere skal blive paavist. Alligevel viser den Maade. 
hvorpaa man f. Eks. behandler Platinet i Sammenlig- 
ning med Guldet, at et Smykkemateriale, som i et og 
alt er ædelt, ogsaa kan holdes i meget forskjellig Værdi. 
Det forholder sig med Guld og Platin i denne Hen- 
seende omtrent som med to ædle Heste, hvis væsent- 
ligste Forskjel bestaaer i. at den ene er en Isabelle. 
den anden en Skimmel. Man holder ikke af de graa 
Heste, og derfor giver man Isabellen Fortrinnet. Graa- 
skimmelen bliver stedse brugt til-haardt Arbeide og 
seer kun lidet af fyrstelige Glæder og Fester; Isabellen 
bevæger sig i prunkende Tjeneste med rige Ryttere og 
skjønne Damer, medens svært Arbeide, hvortil den ikke 
vilde være mindre brugelig, kun sjelden er dens Lod. 
Platinet, der ligesom Guldet ikke kan angribes, maa 
gjøre Tjeneste i det chemiske Kjøkken, måa værge sig , 
mod Syrer og Ild,' og vel ogsaa rullere som Mynt: 
men det har kun liden Lejlighed til som Guldet at 
glæde sig ved den Gunst åt smykke Damerne, at glimre 
i rige Diademer, at slynge sig om deres Hals og at 
skjænke os de Ringe, til hvilke der knytter sig saa 
mangt et ømt Forhold, saa mangen oplevet og saa 
mangen drømt Lykke. 


Æidelstenene 


Hvormeget andet er der ikke, hvormed det for- 
holder sig paa ganske lignende Viis. Det er tilvisse 
en skjøn Prydelse i en Salon, at see en Fugl med bro- 
gede Fjedre i et siirligt flettet Buur, thi intet overgaaer 
den levende Pynt, som Naturen har skabt os saa rig 
i Blomster og Fuzle. Men der er 'mangen en Fugl, 
som ikke kan glæde sig ved en saadan Pyntetjeneste, 
uagtet den ofte er ligesaa smuk som en anden, der 
søges og æres med Afguderi. Jeg har i denne Hen- 
seende altid en Flags Medlidenhed med vort Fædrelands 
Kjærnebider, thi mangen Papagøje vilde ikke kunne 
holde Ftand mod den for den strenge Kritiks Domstol. 
Den er ikke et skrigende Udhængsskilt af rødt og 
grønt og guult og blaat. hvilket de Vilde fornemmelig 
holde af, den er et roligt harmonisk Billede og hår 
kun den Fejl, åt den ikke hører hjemme i Brasilien 
eller paa Cap. men beboer vore Skove og er en lige- 
saa god Bekjendt af den fattige Karl, der hjælper til 
ved Jagten, som af den fyrstelige Jægersmand. At 
Blomsterne ofte have en lignende Fkjæbne, er bekjendt 
nok, og det bedste derved er, at de sandsynligviis ej 
bryde sig stort derom. 

Jeg maatte berøre disse Punkter, for i Alminde- 
lighed at antyde, hvordan det egentlig forholder sig 
med Begreberne om Ædelstene, thi om disse skal denne 
lille Afhandling tale. Ædelstenene ere Smykkestene, og 
hvad der ellers gjælder om Pynt, gjælder ogsaa om 
disse Stene. Her bliver Adelsdiplomet uddeelt med den 
største Vilkaarlighed, og det, hvorefter man først og 
fremmest bedømmer dem, er deres Ydre. Ja man gaaer 
deri endog saavidt, at man ikke henregner de Stene 
til Steenadelen, som undertiden i Ordets ligefremme 
Betydning ere faldne ned fra Himmelen, skjøndt deres 
Natur har beskjæftiget de lærde Aander fra Arilds Tid, 
og de vistnok ere af meget høj Herkomst, thi 
de komme idetmindste fra Maanen og blive vel 

ogsaa anseete for unge Verdenslegemer, for smaa Prind- 
ser, der med Tiden skulle regjere som Planeter. Og 
hvoraf kommer denne Uretfærdighed? Deraf, at disse 
Fremmede, som maaskee holde af at rejse incognito, 
have et ubetydeligt Ydre, ere hyllede i en mørk Uvejrs- 
kappe. og fordi der under denne Kappe kommer en 
graaagtig Klædning tilsyne uden Guld, men kun med 
noget isprængt Jern, fordi man ikke langt borte kan 
see det påa dem, at de ere faldne ned fra Himlen. 
fordi de ikke sige til enhver: ,,;min Moder boer i Maane- 
bjergene.” 

Naar noget derimod optræder i en glimrende Dragt, 
kan det gjerne i sit Væsen være uden synderligt Værd, 
ja selv uden nogen interessant Historie eller Herkomst, 
og dog er det i Stand til at indtræde i Ædelstenenes 
Række; kun een Ting bliver i Almindelighed endnu for- 
langt som Betingelse for denne Ære, nemlig. at den 
Kandidat, der med Tiden vil bevæge sig i Saloner og 
fine Cirkler, skal antage en vis Politur, og det er jo 
heller ikke meer end billigt. Men den almindelige Po- 
leremaade er endnu såa raa. at der hører en betyde- 
lig Haardhed til, for at den kan udholdes, og for Tiden 
er dette derfor cen Egenskab, som man forlanger af 
enhver ordentlig Ædelsteen, idetmindste af dem. der 
ville gjøre Fordringer: Naturen forstaaer det rigtignok 
bedst, thi den lader ofte de sarteste og blødeste Stene, 
som Gips, Glimmer, Kalksteen 0. s. v.… skinne med saa- 
danne blanke Flader. som ingen Slibemester eller Po- 
lerer vilde være i Stand til at frembringe. 

Da man i det daglige Liv hyppigt kalder et Le- 
geme haardt, naar det er vanskeligt at slaae i Stykker, 
maa jeg bemærke, at dette Begreh om Haardhed er 
unøjagtigt, og at man derved forstaaer den Egenskab 
ved et Legeme, at det gjør Modstand mod et andet 
Legemes mechaniske Indtrængen i dets Masse.  Dia- 
manten er det haardeste Legeme og dog let at sønder- 


—— 

slaae med en Hammer, men den kan ikke ridses med 
noget andet, saaledes som f. Eks. Glas ridses af Flinte- 
steen; herved viser altsaa Flintestenen sig haardere end 
Glasset. " Almindeligt ansees følgende Stene for Ædel- 
stene: Diamant, Korund. Spinel, Krysoberyl, Smaragd. 
Topas, Hyasint, Granat, Turmalin, Krysolit, Opal. 
Chalcedon,. Qvarts og Amethyst med mangfoldige Af- 
arter. Blandt disse findes de kostbareste og dyreste 
Stene, som med særegen Farveforskjel atter have sær- 
egne Navne; saaledes ere f. Eks, Saphir, Rubin, Aqva- 
marin 0. s. v. Navne påa saadanne Afarter. De føl- 
gende ere forholdsviis af ringere Værdi, men efter Om- 
stændighederne ogsaa højt anseete: Lasursteen, Tyrkis. 
Cordierit, Vesuvian. Diopsid, Feldspath og Labrador 
i visse Afarter, Hypersthen, Nephrit, Obsidian, Flus- 
spath. Traadkalk og Traadgips. Malachit. Kiselmangan 
og Rav. 

Det er ovenfor bemærket . at man har været meget 
vilkaarlig i at meddele Titel af Ædelsteen og i at op- 
tage en Steen i denne vel anskrevne Klasse, men og- 
saa indenfor den nysnævnte Steenadels temmelig be- 
stemte Grændser bliver der endnu den Dag idag holdt 
Huus paa en Maade, som næsten grændser til Barbari. 
Man vilde f. Eks. tage højlig Fejl, dersom man vilde 
skatte sig lykkelig ved at besidde et Stykke paa flere Pund 
af en Steen, som den paalideligste Mineralog erklærede 
for en Smaragd, thi det kunde hænde sig, at man vilde 
have Møje med at faåae dette ædle Væsen afsat, selv 
om man vilde lade sig nøje med et Par Gylden. Man 
skatter nemlig kun de smukke Børn af en saadan Fa- 
milie. de mindre smukke eller de af Naturen sted- 
moderlig udrustede have kun Værdi for de Lærde som 
de upartisk og mere dybt Skuende. ellers have de næsten 
intetsteds noget Værd eller blive endog brugte til sim- 
pelt Arbejde, maae hjælpe til med at pudse Knive. 
slibe Glas. save almindelige Stene og ofte slide sig op 

paa deres foretrukne Søstre for at pynte paa disse, men 
selv leve i Støv og Mørke ligesom Askepot. De Gamle 
vare rimeligere i denne Henseende, og den lærde Boe- 
tius von Boot (1600) inddeler blandt andet Ædei- 
stenene paa følgende besynderlige Maade: 1) smaa, 2) 
store, og fremdeles 1) smukke, 2) hæslige eller uskjånt 
farvede. Nutildags vil man ikke mere vide noget af 
de sidste at sige. 

Vi finde f. Eks. i Bodenmais i den bajerske Skov 
en stor Masse af Smaragd eller Beryl. vi finde mæg- 
tige Stykker Turmalin og selv smaa Spineller, men de 


” kunne ikke gjøre sig gjældende, de gjøre sure Miner 


og bære uanselige Klæder, og trods deres Herkomst er 
det dem kun i Mineraliekabinetterne tilladt at stille sig 
ved Siden af Perus og Ceylons yndige Afkom, som 
bære de samme Familienavne. 

Men hvorfor see de anderledes ud, hvorfor ere 
de saa forskjellige, naar deres Væsen dog er det samme ? 
Giver Naturen disse ædle Væsener Fortrin i eet Land. 
medens den er efterladende imod dem i et andet? 
Forholder det sig maaskee dermed som med Planter 
og Dyr, saa at de samme Arter ikke ere alle Zoners 
Fælledsejendom, men ere forskjellige i Nord og Syd. 
ved Sneegrændsen og ved Havbredden? Disse Spørgs- 
maal kan vor Erfaring i Almindelighed besvare. Med 
Hensyn til Ædelstenes Forekomst overhovedet, bemærke 
vi. at de ikke som Planterne ere bundne til en be- 
stemt geografisk Brede eller et bestemt Klima ligesaa- 
lidt som de almindelige Stene: vi finde dem ofte med 
de samme Fuldkommenheder under de forskjelligste 
Bredegrader, om de end ikke vælge enhver Bjergart til 
deres Bopæl. Saaledes ere de Diamanter, man finder 
i Golkonda. ej til at skjelne fra dem. der forekomme 
i Ural eller i Brasilien. de peruvianske Smaragder ere 
tildeels de samme som de fra det røde Hav eller fra 
Katharinenburg. De Amethyster. Ceylon leverer. fore- 

komme ikke mindre smukke i det Zweibriickkiske og 
i Ural osv 

Det er altsaa ikke den geografiske Beliggenhed. 
der betinger Forskjellighederne. skjøndt det ikke kan 
nægtes. at Ostindien og Ceylon og Brasilien hyppigere 
frembringe smukke Ædelstene end andre Lande. (I Old- 
tiden mente man. at dette hidrørte fra Jordens Ud- 
dunstninger. som i de tropiske Lande bleve begunsti- 
gede af den varmere Sol, og som skulde bevirke Ædel- 
stenenes Dannelse.) De Forskjelligheder, hvorom der 
kan være Spørgsmaal, beroe hos de fleste paa de mere 
eller mindre gunstige Forhold for Krystalliseringen og 
paa Tilstedeværelsen af farvende Stoffer, som, uden 
at have Indflydelse paa den væsentlige Sammensætning. 
dog ere af Betydning for Udseendet. 

Ved Ordet Krystallisation betegner man nu det 
Særsyn, at en mineralsk Substans bliver fast, idet den 
antager en bestemt af lige Flader begrændset Form. 
Ssadajfde Legemer, som almindelig hedde Krystaller. 
vokse, dog ikke som et Dyr eller en Plante vokser. 
men de forstørres paa samme Maade som en Muur, der 
bygges op. Der opstaaer f. Eks. en lille Tærning, og 
påa denne Tærnings Flader lejre sig andre smaa Tær- 
ninger, fordetmeste meget langsomt, og saaledes vokser 
den og bliver endelig en stor Tærning eller tærning- 
formig Krystal. Naar der nu i den Masse. hvori denne 
Dannelse gaaer for sig. findes fremmede Legemer f. Eks. 
Sand og Støvdele i en Saltopløsning. som krystalliserer 
sig, saa vokse de ind med i den fremstaaende Krystal ; 
finder der nogensomhelst Bevægelse Sted . sætte de smaa 
Krystaller sig ikke ensformig sammen til en stor, og 
saadanne Forstyrrelser hindre Gjennemsigtigheden ; saa- 
ledes bliver Glasset uigjennemsigtigt, naar det stivner 
blandet med meget Sand. eller naar man støder en klar 
Skive deraf til et Meel: gjennem dette kan man da 

ej mere see, hvilket man meget godt kunde, før det 
blev stødt. 

En lykkelig Constellation maa altsaa hidføre Be- 
tingelserne for Ædelstenes normale Krystallisation , naar 
de skulle komme tilsyne med den forønskede Klarhed, 
ligesom dette ogsaa gjælder om Farvestoffet, der be- 
hager vort Øje. En stor Deel af Ædelstenene, og det 
netop de værdifuldeste, have nemlig i deres Blandings 
reneste Tilstand ingen Farve, saaledes Korund, til hvil- 
ken Saphir og Rubin høre, Smaragd og Beryl, Spinel. 
'Topas, Krysoberyl o. a. Vel ere de derfor ikke vær- 
diløse, da de, naar de ere godt slebne, altid udvikle 
Glands og Ild, men de have et langt højere Værd, naar 
de ere farvede, uagtet Farven som sagt ikke har mere 
Deel i deres Væsen, end den f. Eks. hår i Skallens 
Væsen ved farvede Paaskeæg, eller i den Sukkermasse. 
som bliver befugtet og farvet med røde, blaa eller andre 
Vædsker. De peruvianske Smaragder ere farvede med 
et Spor af Chromilte, Bodenmaiserne indeholde ikke 
Chrom og ere derfor ikke grønne men guulagtige. 
Amethysterne ere farvede fiolette af en særegen Jern- 
forbindelse, hvoraf de kun indeholde et Spor, de sæd- 
vanlig Bjergkrystaller mangle dette Farvemiddel og der- 
for ere de af ringere Værdi. Men Farvemidlet er i 
sig selv ingenlunde noget sjeldent eller kostbart. Jern. 
Mangan, Chrom og Nikkel ere de fire Metaller, som 
give de fleste Farver; de forekomme i Naturen i stor 
Mængde, og hvis vi forstode at farve med dem, vilde 
vi ikke mangle Materiale til at gjøre alle Ædelstene i 
Verden ligesaa skjønne som de, der ere blevne far- 
vede af Ostindiens og Ceylons Jord, og som vi be- 
tale saa dyrt. At spørge. hvorfor disse Farvestoffer 
ikke altid ere tilstede i Ædelstenene, det vilde være 
det samme som at spørge, hvorfor f. Eks. ikke alle 


Døttre af en Moder have sort Haar. naar et Par af 


dem maaskee ere Blondiner. Det er dog Skade. fri- 

stes man til at tænke. at Antallet ;af de brugelige 
Ædelstene formindskes saa meget for en saadan Ube- 
tydeligheds Skyld, at f. Eks. ikke alle Smaragder inde- 
holde den Smule Chrom, der gjør dem saa henrivende. 
Men hvad kunde det hjælpe. naar nu disse grønne 
Stene forekom saa hyppigt, naar de ikke skulde hentes 
fra Peru og Pegu og betales i dyre Domme? Lige- 
som Kjærnebiderne vilde de vel altid være smukke at 
see påa. men de vilde ikke længere være søgte. I 
denne Henseende gjælder endog. hvad Riickert har sunget 
i et lille Digt. Han siger: 


»Bær ej mange Ædelstene, 

Det forringer deres Værd; s 
Thi een Diamant alene 

Man for ægte let ånseer; 

Naar som Kjerte de ved Kjerte 

Glimre, Niddets Øjensmerte 

Vil dem bøhmisk Glas kun kalde, 

Kom de end fra Indien alle.” 


Saadan ere Menneskene. de ville nu engang have det 
usædvanlige”, sjeldne og især det fremmede, og saa- 
dan have de været fra Arilds Tid. thi allerede Pau- 
sanias beklager. at Hellenerne foretrak det fremmede 
for hvad de havde i Hjemmet. og at de hellere be- 
rømmede Ægyptens Pyramider end Minyas's uforligne- 
lige Skatkamre eller Murene omkring Tiryns. I den 
sidste Tid synes Hellas rigtignok at have forandret sig 
noget. men i Almindelighed gjælder det ubestrideligt 
endnu den Dag idag. og navnlig om Ædelstenene og 
deres Værd og om ethvert andet Smykke. Hvad de 
omtalte Ufuldkommenheder ved Ædelstenene og Aar- 
sagerne til dem angaaer. saa kunde man maaskee hente 
en anden Forklaring end den angivne fra en højst sæl- 
som Lære. som dukkede op for nogen Tid siden. nem- 

lig fra Læren om Mineraliernes Sygdomme, fra Mi- 
neralpathologien. Man har i umindelige Tider havt 
mandlige og kvindelige Stene, f. Eks. Carnioler og Sa- 
phirer, ligesaa modne og umodne, f. Eks. Granater og 
Asbester:; nu bringer den nyere Tid os. og det for 
fuldt Alvor, ogsaa syge Stene med normale og abnorme 
Kjendetegn o s. v. Skulde man troe, at sligt kunde 
falde nogen ind, og det er dog faldet et Menneske ind. 
Men istedetfor at opholde mig ved denne Lære, vil jeg 
minde om en Steen, som Grækerne have kaldt So - 
phronister, det vil siges …denstil Beésind'else 
bringende; den er desværre gaaet tabt, skjøndt den 
Maade, hvorpaa det siges, at den blev anvendt, ogsaa 
kunde »have gavnlige Følger ved en almindelig Steen. 
Der fortælles nemlig. at da Herkules vilde ombringe 
Amphitryon. kastede den forsigtige Athene ham Stenen 
Sophronister i Hovedet, og det havde den gode Virk- 
ning, at han derover ganske glemte det gruelige Fore- 
tagende. Men det er gamle Historier, og nutildags lader 
Athene desværre uforstyrret saadanne Lærdomme som 
Mineralpathologien komme for en Dag. 
Skjøndt vi have sagt, at Ædelstenene ikke ere 
en egen geografisk Beliggenheds udelukkende Ejendom, 
synes deres Forekomst dog at være nogen Begrænds- 
ning underkastet. forsaavidt som de ikke findes i alle 
Arter af Bjerge og Bjergformationer. De værdifuldeste 
findes fordetmeste i de Bjerge, som man holder før de 
ældste paa Jorden, i de saakaldte Urbjerge, hvortil 
Granit, Gneis, Glimmerskifer 0. a. høre. Af Aarsagerne 
til, at man holder disse Bjerge for saa gamle, vil jeg 
her kun omtale een; man finder nemlig i dem slet ingen 
Forsteninger, og de have altsaa sandsynligviis været 
tilstede før den organiske Skabning. medens de senere 
Kalk- og Sandsteensbjerge ofte ere fulde af Muslinger 
og Snækker, Knokler og Plantelevninger. Men paa Cey- 
lon, der leverer overmåade mange AÆdelstene, og i 


mm 

Brasilien finder man disse Stene fordetmeste i Flod- 
sandet. hvor de fra først af ikke have hjemme, og det 
er interessant. at man altid finder flere sammen af 
forskjellige Arter. og at det noble Selskab bliver end- 
nu mere glimrende ved et Følge af Guld og Platin. 

Spørger man. hvordan det staaer til med vort 
chemiske Bekjendtskab med Ædelstenene. saa er det 
ingen Tvivl underkastet. at vi deri ere komne temme- 
lig vidt. at vi godt kjende deres Bestanddele. som vi 
ogsaa kunne finde andensteds, idet vi nemlig forstaae 
at vinde dem af ganske almindelige Stene. der under- 
tiden indeholde dem. Men naar man deraf vilde slutte. 
at det ikke skulde være vanskeligt at fremstille Ædel- 
stene ad kunstig Vej. saa vilde man være i Vild- 
farelse. thi dermed forholder det sig som med et Kunst- 
værk og dets Materiale: om man end har det sidste. 
har man endnu langtfra det første. 

Det almindelige Pottemagerleer. af hvilket man 
forarbejder Leerkar. indeholder f. Eks. to Jordarter. 
af hvilke enhver for sig i krystalliseret Tilstand leverer 
en Ædelsteen. Disse Jordarter ere Kiseljord og Leer- 
jord: den krystalliserede Kiseljord giver os Bjergkry- 
stallen. den krystalliserede Leerjord Saphiren og Ru- 
binen eller Korunden. Disse Jordarter kunne vi frem- 
stille i temmelig reen Tilstand af Leret, men vi kunne 
ikke faae dem til at krystallisere, idetmindste have For- 
søgene hidtil ingen betydelige Resultater givet.  Spi- 
nellen bestaaer af Leerjord og Bitterjord; denne sidste 
Jordart findes ualmindelig hyppigt i den saakaldte Dolo- 
mit. som forekommer i store Masser, og vi kunne 
fremstille den meget reen deraf, men Forsøgene paa 
af Leerjord og Bitterjord at danne Spineller strande 
atter paa. at vi ikke kunne krystallisere Forbindelsen. 
”aa samme Maade forholder det sig med Ædelstenenes 
Konge, Diamanten. Vi vide med Sikkerhed. at den 
bestaaer al reent Kulstof. og at Materialet dertil inde- 

holdes i alle Kul. af hvad Art de end ere; men dette 
Kul eller Kulstof kunne vi ikke krystallisere. og der- 
for kunne vi heller ikke frembringe Diamanter. Her 
viser det sig paa en mærkværdig Maade, hvorledes Kry- 
stallisationen formaaer at forandre et Stofs fysiske 
Kæenskaber. Det ukrystalliserede Kulstof er sort og 
uigjennemsigtigt ligesom de sædvanlige Kul. det kry- 
stalliserede er lyst og klart som en reen Vanddraabe 
og rigt paa skjønne Lysbrydninger. Med Rette siger 
den franske Krystallograf Hauy om dette Forhold: ,,Ja- 
mais il wa été si vrai de dire, que les extrémes se 
touchent.” 

Man seer. at Krystallisationskraften omtrent ei 
for Stenene, hvad Livskraften er for Dyrene og Plan- 
terne. Livskraften bringer hos disse Stofferne i Blan- 
dingen til at fremtræde i den mærkværdige Skabning. 
som vi betragte med Forundring: Krystallisationskraften 
ordner hos hine Bygningen af Massedelene paa en lige- 
saa ubegribelig Maade.  Smaragdens. Krysoberyllens. 
Topasens, Turmalinens og Granatens Sammensætninger 
ere endnu langt mere indviklede end de nys omtalte. 
og Haabet om at fremstille dem ved Kunst er følge- 
lig langt mindre. Thi Glasflusser. som efterligne disse 
Aldelstene. og som i den nyere Tid gjøres meget smukke. 
kunne selvfølgelig ikke kaldes kunstige Ædelstene i Ordets 
sande Betydning. fordi de, med Undtagelse af den om- 
trentlige Farve og Gjennemsigtighed, have ganske for- 
skjellige Egenskaber og navnlig ikke frembringe disse 
glimrende ildfulde Lysvirkninger. 

Efter disse almindelige Betragtninger vil jeg nu 
enkeltviis tale om nogle af de vigtigste og gangbareste 
Ædelstene, idet jeg begynder med deres Fyrste, Dia- 
manten. 

Diamanten har sit Navn fra det Græske. Den 
hed nemlig hos de Gamle &Ååguag, hvilket betyder ube- 
tvingelig.sandsynligviis medHensyn til densHaardhed. 

hvilken Plinius forresten havde opfattet som om Dia- 
manten paa Grund af den kunde trodse Hammer og 
Ambolt€. Som den findes i Naturen, danner Dia- 
manten næsten altid Krystaller. der ere uddannede paa 
alle Sider, og hvis Flader ofte ere noget hvælvede og 
sædvanlig meget talrige, ofte er der endog 48. Efter visse 
Flader lader Krystallen sig spalte, og deraf gjør man 
ofte Brug ved dens Bearbejdelse. Dens ejendomme- 
lige Glands, dens betydelige Lysbrydning og dens Haard- 
hed ere bekjendte; den er meget tungere end ukry- 
=talliseret Kul og tre og en halv Gang såa tung som 
Vand. hvilket er saaledes at forstaae. at f. Eks. to 
ligestore Kugler. den ene af Vand, den ånden af Dia- 
mant. vilde i deres Vægt forholde sig som 1: 3!/2. 
De fleste Diamanter ere gjennemsigtige og farveløse eller 
kun farvede med et Skjær af guult. grønt. rødt. blaat 
og bruunt: dog er der ogsaa dem. der ere mere, inten- 
sivt farvede. ligesom der er enkelte. der have sort- 
ladne Pletter og Punkter eller mosagtige Tegninger i 
deres Indre. Diamanten bestaaer. som allerede sagt. af 
reent Kulstof. hvilket vi ansee for et Grundstof. det 
vil sige: vi have indtil denne Dag ikke kunnet fore- 
tage nogen yderligere chemisk Deling deraf. Af Op- 
løsningsmidler angribes Diamanten ikke, og det er sæl- 
somt. at den Tro har kunnet opstaae i Oldtiden. at 
Bukkeblod skulde kunne opløse den. Saaledes siger 
Pausanias: ,,Guddommen plejer at give det meget uan- 
selige Kraft til at betvinge det. der er højt agtet: thi 
Perler kunne tilintetgjøres af Eddike. og Diamanten. 
den haardeste Steen. opløses af Bukkeblod.” 


") Saaledes hedder det ogsaa i et Digt fra det 1låde Aarhundrede, 
som lovpriser -Ædelstenene : 
Om Diamanten man med Skjel 
Kan sige, alle den kjende vel, 
Dog ei for vel, det vist nok er, 


Thi den er ædel, reen og. skjær. 

I Parcival findes følgende Vers: 


»Engang då Solen brændte hed, 

Min Herre lågde bort sin Hjelm; 

Da stjal den hemmelig en Skjelm -— 
Forbandelse ham tynge ned — 

Han strøg med Bukkeblod hver Kant. 
Hvorved den Hjelm af Diamant 

Blev blødere selv end en Svamp —" 


Vel skulde man. nåar man seer påa denne vid- 
underlige Steen. og man saa husker paa det sorte Kul. 
fristes til at ansee det Resultat. hvortil Chemikerne ere 
komne. for en Skuffelse ; men saa vilde man bære sig ad 
ligesom Børnene, der mene, at Sukker umuligt kan gjøre 
'Pænderne sorte, da det jo er hvidt. Utvivlsomme Forsøg 
vise nemlig, at Diamantens Stof virkelig er Kul. Det 
er ikke uinteressant at forfølge disse Undersøgelsers Hi- 
storie. og jeg vil derfor fortælle noget derom. Aar 
1694 lod Storhertug Cosmus IM af Toscana anstille 
Forsøg i Florents, som havde til Hensigt at lære Dia- 
mantens Forhold i stærk Hede at kjende. Diamanten 
blev anbragt i Brændpunktet af et Huulspejl. og man 
blev ikke lidet forundret ved åt see, at den efterhaanden 
[orsvandt og endelig blev sporløst tilintetgjort af Heden. 
Disse Forsøg bleve senere gjentagne i Wien af Kejser 
Frants I. som anvendte Ovnhede: Diamanten blev til- 


En Hasselnød i Størrelse lig. 

Det jeg Jer siger sandelig; 

Den Steen netop tilpas er haard, 
Saa haardt- man ellers intet faaer: 
Læg den kun paa en Ambolt hen. 
Og tag en Hammer saa igjen. 
Slaa du paa Stenen dygtig til. 
Skaden bliver dog ganske lil. 

Thi den i Ambolten gaaer ned, 


Før du itu den slaaer derved. 

intetgjort påa samme Maade. Nu begyndte d'ÅA tcet 
Rouelle. Maquers og andre franske Lærde at experi- 
mentere hermed. og den 26de Juli 1771 blev en smuk 
Diamant opbrændt i Maquers Laboratorium: det over- 
ordentlige ved denne Kjendsgjerning beskjæftigede nu 
den hele lærde og ikke lærde Pariserverden. Diamanten 
forsvandt i den store Hede: men hvad der var blevet 
af den, det vidste man ikke; om den fordampede eller 
forbrændte eller sprang itu i usynlige Smaastykker, der- 
om var man ikke enig. Nu hændte det sig. at en 
herømt Juveleer i Paris ved Navn Le Blanc trods de 
Lærdes Autoritet nægtede, at Diamanten kunde tilintet- 
gjøres; han paastod. at han oftere havde udsat Dia- 
manter for en stærk Ild i den Hensigt at rense dem for 
visse Pletter. og at de ikke havde taget den mindste Skade 
deraf. og da der engang blev anstillet et nyt Forsøg. 
indesluttede han en Diamant i en Kapsel. hvori der 
var en Blanding af Kul og Kridt, og overlod den til 
Ilden. overbeviist om, at den vilde komme ufortæret 
ud igjen. Akademikerne d'Arcet og Rouelle havde og- 
saa offret nogle Diamanter. og da disse'efter 3 Timers 
Forløb vare forsvundne. blev ogsaa le Blancs Kapsel 
aabnet, og til hans store Forhauselse, saavelsom til 
de Lærdes Triumf. var hans Diamant ligeledes for- 
svunden. Men Triumfen varede ikke længe: thi da 
den berømte Lavoisier ledede Forsøgene ved en lig- 
nende Lejlighed, kom en anden Juveleer. Maillard. 
»avec un zæle.” siger Lavoisier. .vraiment digne de 
lå reconnaissance des savants” og overgav 3 Diamanter 
til Ildstedets Tortur; men han indpakkede dem rigtig- 
nok påa en egen Maade meget godt i Kulpulver inden 
i et Leerpibehoved. Man tændte en frygtelig Ild. aab- 
nede derpaa Maillards Kapsel. og see. Diamanterne laae 
ufortærede i deres Kulpulver. Jeg forbigaaer de andre 
Forsøg, som nu bleve foretagne med store Tschirn- 
hausiske Brændeglas. hvis Gjennemsnit var fire Fod. 

medens man tog tilbørligt Hensyn til den Omstændighed. 
at Tilstrømning af Luft er en væsentlig Betingelse 
for, at Diamanten kan forsvinde i Heden: herved blev 
det endelig godt gjort, at der fandt en virkelig Forbræn- 
ding Sted med de samme Produkter som ved brændende 
Kul. Som et mærkeligt Udbytte af videnskabelig Gransk- 
ning bør det iøvrigt endnu omtales, at Newton allerede 
1675 af Diamantens stærke Straalebrydning drog den 
Slutning, at den maatte være et Legeme. som kunde 
forbrænde. 

Hvad Diamantens Forekomst angaaer. saa har 
man hidtil ikke fundet den i noget oprindeligt Leje. 
men i Flodsand. Rullesteen og jernholdige Qvartscon- 
ølomerater. De rigeste Diamantgruber i Hindostan 
ere Roalconda og Golconda, Visapur og Hydrabad. I 
Nærheden af Pannah ere henimod 1000 Arbejdere he- 
skjæftigede med at vadske Diamanter. Ogsaa paa 
Borneo finder man Diamanter. Først 1728 bleve de 
tilfældigviis opdagede i Brasilien: tidligere havde man 
kastet dem bort tilligemed Gruus og Sand. af hvilket 
man havde vadsket Guld. eller ogsaa havde man brugt 
clem som Spilletegn. indtil en af Indvaanerne, der kjendte 
de raae Diamanter. bragte en Mængde af dem til Por- 
tugal og ved at sælge dem erhvervede sig en betyde- 
lig Formue. Et lignende senere Tilfælde gjorde Re- 
gjeringen opmærksom, og 1730 bleve Diamanterne er- 
klærede for kongelig Ejendom. Men Opdagelsen af Dia- 
manterne i Brasilien havde til Følge, at de Kjøbmænd. 
som hidtil havde ladet deres Diamanter hente fra In- 
dien. bleve bange for, at Priserne paa Grund af det 
nye Findested skulde blive trykkede. og derfor blev 
det Rygte udspredt, at de brasilianske Diamanter ikke 
vare andet end de daarlige Stene, man i Indien havde 
skudt ud; disse havde man sendt til Goa og derfra 
til Brasilien for at faae dem solgte, Men Portugiserne 
vendte da Sagen om og sendte de brasilianske Dia- 

manter til Goa og derfra til Bengalen, hvor de bleve 
udgivne for indiske og betalte ligesaa godt som de andre. 
— De brasilianske Diamanter forekomme sammen med 
'Topas. Beryl, Krysoberyl. Guld og Platin i Sand og 
forvittrede Stene, fornemmelig i Distriktet Tejuco og 
langs med Floderne Pardo og Jequetinhonha, i det saa- 
kaldte Diamantdistrikt og i Provindsen Minas Geraés 
paa flere Steder: , 

I Ural bleve de opdagede 1829. dog forekomme 
de kun sparsomt, og indtil 1833 havde man ikke fundet 
flere end 37. Ogsaa i Provindsen Constantine i Algier 


siges der at være Diamanter. 

Diamanterne vindes .ved at vadske og slemme 
det Sand, hvori de indeholdes. og ved dernæst at 
pille dem ud af det Tilbageblevne. I Brasilien især 
blive Distrikterne omhyggeligt bevogtede; Våadskningen 
foretages af lejede Negere. og den var tidligere saa 
betydelig. at der fra 1772 til 1775 arbejdede hen- 
imod 5000 Mand ved disse Vadskerier. Den. som 
finder en Steen paa 17 Karat, erholder sin Frihed. 
og hans Herre faaer Erstatning. Uagtet det strænge 
Tilsyn er Smugleriet meget betydeligt. og det bliver 
anslaaet til en Trediedeel af hvad der vindes. Fra 
Brasilien kommer der aarlig henimod 13 Pd. raae Dia- 
manter til Europa. der efter Slibningen udgjøre om- 
trent 8000 Karat. 

Prisen påa Diamanterne bestemmes efter deres 
Reenhed (Vand), Størrelse, Slibning og Farve. De fuld- 
kommen farveløse blive højest betalte. Slibningen er 
af forskjellig Art. og Brillantslibningen er den, der 
anvendes paa de fuldkomneste Stene. Brillantformen er 
dobbelt kegleformig med Facetter. Den spidsere Kegle 
sættes ved Indfatningen nedad. den stumpere. som er 
afsleben med en lige Flade. opad. Mindre værdifulde 
Stene slibes som Rosenstene. foroven hvælvede med Fa- 
cetter. forneden med en lige Flade. Kardinal Mazarin 


DÅ Ædelstenene. 


var den første, som (1650) lod Diamanter slibe i 
Brillantform. I Oldtiden bar man dem uslebne. Den 
store Diamant, som den persiske Prinds Cosrhoés, Abbas 
Mirzas yngre Søn, under sit Ophold i Petersborg skjæn- 
kede den russiske Kejser. er kun tildeels sleben og 
påa de slebne Flader forsynet med persiske Indskrifter. 

Slibningen af Diamanten i Diamantstøv blev først 
opfunden 1456 af Ludvig von Berquem fra Brigge i 
Flandern. men Diamantspolerere var der allerede 1385 i 
Nurnberg.  Slibningen foretages paa Drejerskiver af 
Støbejern eller Staal med Anvendelse af Diamantstøv. 
Til andre Ædelstene anvendes lignende Skiver af Kobber. 
Bly og andre" Metaller. 

.… Raae Diamanter, som egne sig til Slibning. be- 
tales med 20 til 24 Gylden Karaten. En Karat har 
4 Gran, og der gaae 72 Karat paa 1 Lod kølnsk 
(naar et Pund regnes til 32 Lod).. Men naar Stenene 
have mere end 1 Karat., bliver Vægten kvadreret og 
multipliceret med Prisen paa en enkelt Karat. saa at 
f. Eks. en råa Steen paa 3 Karat koster 3. 3. 22 eller 
198 Gylden. Ligesaa forholder det sig med slebne Dia- 
manter, og for Tiden blive de reneste Brillanter be- 
talte med 100 Gylden og mere for Karaten, og en 
Brillant paa 2 Karat med 2. 2. 100 eller 400 Gylden. 
Men ved Stene paa mere end 8 — 10 Karat forandrer 
dette sig, såa at de ofte betales endnu højere. Dia- 
manter, som veje !/> Lod. ere allerede overordentlige 
Kostbarheder ; dog findes der dem, som ere endnu større. 
og en af de største bekjendte er den, der ejes af Rajahen 
af Mathun paa Borneo, den vejer næsten 5 Lod: den 
tyrkiske Kejser ejer en, som har en Vægt af 4 Lod. 
i det russiske Septer er anbragt en. som vejer over 
21/> Lod. Denne er en Tomme i sit største Gjennem- 
snit og 10 Linier høj. Kejserinde Katharina H lod 
den Aar 1772 kjøbe i Amsterdam, og der blev ud- 
betalt for den 900.000 Gl. tilligemed en Livrente påa 

38000 Gl. I det østerrigske og franske Skatkammer 
findes ogsaa Diamanter paa 2 Lod. En af de fuld- 
komneste er den franske Diamant, bekjendt under Navnet 
Pitt eller Regent. Den blev kjøbt for Ludvig XV af 
Englænderen Pitt for 135,000 Pund Sterling. men skal 
være vurderet til 6 Millioner Gylden. En i Orienten 
meget berømt Steen er den saakaldteKohi nor. og- 
saa kaldet Lysbjerget eller det lysende Bjerg. Den kom 
fra Golconda til Persien og vejede usleben over 10 Lod, 
men sleben kun henimod 4 Lod: den vurderes til mere 
end 40 Millioner Gylden. For Øjeblikket er Dron- 
ningen af England i Besiddelse af den. 

En fuldkommen Brillant paa !/> Punds Vægt vilde. 
naar man kun vilde lægge den almindelige Vurdering af 
de mindre Stene til Grund, allerede komme paa mere end 
250 Millioner Gylden. Af nogle siges, at der i Skatkam- 
meret i Portugal findes en saadan Diamant saa stor som 
et Hønseæg. men ifølge andres Udsagn er det en Topas. 

De øvrige Ædelstene forekomme ogsaa under- 
tiden farveløse, og Saphirer have. naar de ere ufar- 
vede. den største Lighed med Diamanten, men kunne 
dog adskilles fra denne ved den større Vægtfylde. De 
ufarvede Beryller og Topaser komme den derimod langt- 
fra nær i Glands og Haardhed, og dette er endnu mindre 
Tilfældet med Bjergkrystallen. Jeg vil nu fort- 
sætte med denne Steen, ikke som om den skulde være 


den ædleste næst efter Diamanten, — den er endog rin- 
gere end mange andre. — men fordi den optræder som 


en Dannelse af Kiseljorden: denne Jordart udgjør nem- 
lig Hovedbestanddelen i en Række af Ædelstene, som jeg 
vil lade slutte sig til Diamanten. — Bjergkrystallen fore- 
kommer usædvanlig hyppigt. men man sætter kun Priis 
paa dens reneste Arter. og kun i store Stykker har 
den noget Pengeværd. Dens sædvanlige Form er et seks- 
sidigt Prisma. tilspidset i Pyramideform. Den findes 
i Huller og aareformige Rum. fornemmelig i Urbjer- 

gene. Saadanne kaldes i Schweits Krystalkjældere eller 
Kamre og indeholde ofte en betydelig Mængde af saa- 
danne Krystaller. som undertiden findes fuldkommen 
rene og kunne have en Vægt af flere Centner. I Aaret 
1725 opdagedes i Zinkenberg påa Grimsel en Kjælder. 
i hvilken der fandtes 100 Centner Krystaller. og iblandt 
disse var der vandklare Søjler paa 100 indtil 500. ja 
300 Pund. I Bjerget Hagdorn ved Fischbach aabnedes 
1770 en saadan Kjælder. i: hvilken man blandt utallige 
Krystaller fandt en Søjle paa 14 Centner, en paa 8 og 
en påa 6 Centner. alle af den største Reenhed. Tyrol. 
Salzburg. Dauphiné. Ungarn. Siberien og Madagascar 
levere meget smukke Bjergkrystaller. som ofte have en 
lys nellikebruun Farve og da kaldes Røgtopaser. eller 
ere guulladne og da kaldes Citriner. I tidligere Tid 
har man udskaaret Pokaler. Vaser og deslige af dem. 
og de største findes i Skatkammeret i Wien. Men den 
Art. paa hvilken man sætter højest Priis. er "den fiolet- 
farvede Bjergkrystal. som hedder Amethyst. Uagtet 
dens Skjønhed er den dog temmelig billig. saa at en 
Steen paa 1 Karat kun koster 5-9 Gylden, en paa 10 
Karat 7-8 Karoliner. Schemnitz i Ungarn. Wiesenhach og 
Wolkenstein i Sachsen, Mursinsk i Siberien, Oberstein 
i det Zweibriickiske. Ceylon ete. levere Amethyster. 
Denne Steen ansaaes i Oldtiden for et Middel mod Beru- 
selse. og derfra skriver ogsaa dens Navn sig. Åristo- 
teles anbefaler den især for denne Dyds Skyld og raader 
til at bære den under Brystet. Bjergkrystaller. som 
indeslutte andre Mineralier, forekomme ogsaa oftere. og 
det seer meget godt ud. naar Rutil. Asbest. Jernglimmer 
etc. i Naale eller Smaablade ere indesluttede i den, paa 
samme Maade som Isen undertiden kan indeholde Halm- 
straae og Blade. Man kalder disse Stene Haarstene. 
Ofte er en Bjergkrystal eller Qvartsmasse meget inder- 
ligt og eensformigt forenet med et trevleformigt Mineral. 
især med Asbest. og nåar saadanne Stene slibes kugle- 

formigt. vise de et ejendommeligt Lysskjær og kaldes 
Katteøjne. De bæres som Ringstene og forekomme 
især smukke påa Ceylon og Malabar. Ofte er Kisel- 
massen blandet med smaa Glimmerskjæl, og saadanne 
Stene hære Navn af Avanturin. I Siberien findes 
der smukke Arter heraf: men den kunstige Avanturin. 
en Glasflus. der i Murano ved Venedig bliver forfærdiget 
af udmærket Skjønhed, er i det hele langt smukkere 
end den naturlige. 

Fremdeles leverer Kiseljorden. blandet med Jern- 
ilte og Jernsilikat. Jaspissen. som næsten forekommer 
med alle Farver og især er en afholdt Seglsteen. Den 
er fordetmeste uigjennemsigtig og adskiller sig derved 
fra Chalcedonen. som er gjennemskinnelig. Bøhmen. 
Sachsen (Freiberg. Schneeberg etc.). Ungarn. Italien. 
Siherien. Ægypten etc. levere skjønne Jaspisser. Den 
brune ægyptiske. der findes som Rullesteen i Nilen. og 
den siberiske Baandjaspis ere de meest ansefe : men glatte 
Sseglstene koste ikke mere end 3 Gl. 

Ukrystalliseret forekommer Kiseljorden ogsaa i Na- 
turen. skjøndt ikke saa hyppigt som den krystalliserede : 
ofte ere de hlandede sammen og danne selv i denne 
Tilstand smukke Ædelstene. som ikke kunne fremstilles 
ved Kunst. Derhen høre Opalen. Chalcedonen 
og Ågaten. 

Opaler forekomme med forskjellige Farver. og 
der er dem. som. især naar de slibes kugleformigt. vise 
et levende Spil af Rødt. Grønt og Blaat: dette er den 
ædle Opal. som er højt anseet. saa at Stene af 5 til 6 
Liniers Størrelse endog kunne komme til at staae i en 
Priis af 1000 GL I Ungarn træffer man denne ædle 
Opal i Simaapartier indvokset i de saakaldte trachytiske 
Bjerge. som findes i det sydlige Forbjerg af Karpatherne 
rundtom Czerweniza mellem Kaschau og Eperies. Det 
kejserlige Skatkammer i Wien indeholder de største og 
skjønneste Opaler. som man kjender. og blandt andre 

en påa 34 Lod, som er anslaaet til en Værdi af en halv 
Million Gylden. i 

Chalcedonen og Agaten forekomme hyppigt 
i den saakaldte Mandelsteen og i Rullesteen. . Oberstein 
i det Zweibruckiske. Siebenbiirgen. Ungarn. Island. 
Færøerne, Ceylon. Nilen ete. levere dem tildeels af de 
meest brogede Farver og Farvetegninger og undertiden i 
Kugler af en Fods Gjennemsnit. De Chalcedoner. der 
vise sorte og hvide eller brune og hvide eller paa lig- 
nende Maade farvede Lag. kaldes Onyx og leverede de 
Gamle Materiale til Kameerne. Man benyttede med me- 
gen Behændighed Lagenes forskjellige Farver til at frem- 
stille Basrelieffer. og selv uden Kunstværker vare disse 
Stene meget ansete. I den grønne Hvælving i Dresden 
findes en Onyxplade af 3 Tommers Længde og Brede 
med flere regelmæssige Lag. som er vurderet til 44000 
'Phlr. De rødfarvede Chalcedoner kalder man Karnio! 
og de lyse æblegrønne Krysopråas. Deskjønneste Kar- 
nioler komme fra Ægypten. Arabien, Nubien og Sibe- 
rien... Krysoprasen er hidtil kun forekommen i Serpen- 
tin, navnlig ved Stæderne Glåserndorf og Kosemiz i Schle- 
sien. "Det er et Spor af Nikkelilte. der farver den grøn. 
medens Karniolen er farvet rød af Jernilte. Smukke 
Krysopraser af en Tommes Længde og en halv Tommes 
Brede koste 20 til 30. ja endogsaa 60 Dukater. Smukke 
Signetstene af Karniol betales sjelden højere end 20 til 
30 Gl. (Den lysegrønne Chaleedon hedder ogsåa Helio- 
trop). I større Stykker ere disse Stene kun gjennem- 
skinnelige og findes ofte forunderligt blandede i de saa- 
kaldte A gater, som forekomme under lignende Forhold. 
Disse sidste vare højt ansete i Oldtiden og ere endogsaa 
flere Gange besungne af Orpheus. som ikke kan blive 
træt af at fortælle om deres Dyder. hvorlunde de gjøre 
Manden behagelig for Kvinderne. hjælpe for Skorpion- 
stik og ere sunde og behagelige at drikke i god Viin. 
De finde en udmærket Anvendelse i den saakaldte Flo- 

ventinermosaik. då deres højst afvekslende Farve gjør 
dem meget hrugbare dertil: ogsaa til Daaser. Skaale 
0. 8. v. forarbejder man dem. og de ståae ikke i nogen 
høj Priis. 

Tildeels af en Qvartsmasse og tildeels al en Chal=- 
cedonmasse hestaae ogsaa de saakaldte Træstene. der 
ofte meget tydeligt vise Fibrenes Sammenfletning i det 
Træ. deres Masse engang har gjennemtrængt eller for- 
stenet. som man kalder det. De findes mest i Gruusjord 
som Rullesteen og slibes til Daaser og deslige. Skjønne 
Eksemplarer forekomme ved Chemnitz i Sachsen. i det 
Awejbrickiske og i Siberien. 

Kaster man et Blik paa de Stene. vi have nævnet. 
og som næsten enhver kjender, såa maa man i Sandhed 
falde i Forundring over. at en og den samme Jordart 
med Tilsætning af et Spor af farvende Metalilter kan 
levere Produkter af saa forskjelligt og saa yndigt Ud- 
seende. I Forbindelse med nogle andre Jordarter. nem- 
lig med Leerjord. Kalkjord. Bitterjord. Zirkon og Beryl- 
jord. og med nogle Metalilter hjælper denne Jord ogsaa 
til at danne følgende Ædelstene: Smaragd. Krysolith. 
Krysoberyl. Topas. Hyvasinth. Granat. Lasursteen og La- 
bhrador. Af disse staae Krysoberyl og Krysolith 
ikke i nogen høj Værdi og forekomme sjelden af nogen 
synderlig Størrelse og Skjønhed. Det er grønne gjen- 
nemsigtige Stene. Krvsoberyllen bleg guulgrøn. Kryso- 
lithen pistatie- og olivengrøn. Krysoheryllen kommer 
fordetmeste fra Brasilien. Pegu. Ceylon og fra Siberien 
og sjelden fra andre Steder: i sin Sammensætning er 
den mærkelig derved. at der i den findes Beryljord ved 
Siden af Kisel- og Leerjord: Krysolithen derimod findes 
meget ofte i alle Basalter. dog sædvanlig i kornede Masser 
(Olivin). som ikkelevereRingstene: de hertilbrugeligeStene 
komme fra Brasilien. Natolien og Overægypten. Den be- 
staaer af Kiseljord og Bitterjord.. Om Krysolith skulde dog 
endnu anføres. at den ogsaa forekommer i det Pallas'ske Me- 

teorjern, som blev fundet iSiberien. og forsaavidt vilde vi 
dog have een Steen, der baade var falden ned fra Himlen og 
udnævnt til Ædelsteen, da man antager. at alt reent 
Jern er af meteorisk Udspring; men det Pallas'ske Jerns 
Krysolith er ikke skikket til Slibning og forekommer 
kun i ganske smaa Partier. 

Smaragden er ligeledes en grøn Steen. eller 
idetmindste smukkest. naar den er grøn. Den indeholder 
foruden Kisel og Leerjord endnu en ejendommelig 0g 
ellers sjelden Jordart. som man kalder Beryljord. Dens 
Form er et sekssidigt Prisma. Dens rene grønne Farve. 
dens Gjennemsigtighed og den smukke Politur. den kan 
modtage. gjøre den til en af de værdifuldeste Ædelstene. 
Naar den er ganske fejlfri. koster den indtil 50 Gylden Ka- 
raten ; Stene paa 6 Karat koste 800 til 1200 Gylden. Det 
kejserlige Skatkammer i Wien ejer berømte Smaragder. 
af hvilke en skal veje 2205 Karat og den bliver vurderet 
til 300.000 Kroner. Pragtfulde Krystalklynger af den 
findes i Dresden. Petersborg og Eichstådt (Hertugen af 
Leuchtenbergs Samling). De smukkeste Smaragder 
komme fra Tunkadalen i Peru, Ny-Granada og Popayan 
i Amerika og fra Kosseir ved det røde Hav . men ogsaa 
i Omegnen af Katharinenhurg i Siberien findes smukke 
Smaragder, og ligeledes. skjøndt sjeldent., i Pinzgau i Om- 
egnen af Salzburg: Qvarts. Glimmerskifer og Horn- 
blendeskifer ere i Almindelighed dens Ledsagere. 

Smaragden varri Oldtiden helliget Merkur. og Pli- 
nius fortæller. at den smukkeste Smaragd vokser i Sky- 
thiens Guldgruber. hvor den bevogtes af Gribbe. Efter 
Pausanias's Udsagn sad der ligeledes en Smaragd i Po- 
lykrates's Yndlingsring. I de Navneringe. i hvilke et 
Navn bliver betegnet ved forskjellige Adelstenes Begyn- 
delsesbogstaver. forekommer Smaragden fordetmeste med 
sit franske Navn Emeraude for at betegne e. som kun 
repræsenteres paa denne Maade. Ved denne Lejlighed 
maa jeg meddele. at man ogsaa er i Forlegenhed med 

Bogstavet u; dog har den nyeste Tid skjænket os et 
Navn. som kan bøde herpaa. Man har nemlig døbt en 
grøn chromholdig Granat fra Siberien efter den russiske 
Minister Uwarow og kaldt den Uwarovit. 

Smaragden forekommer dog ikke blot grøn. men 
hyppigere lidt grønligblaa. himmelblaa og guul. og disse 
Arter har man kaldet Beryl eller Aqvamarin. De 
ere billige og koste omtrent 3 til 6 Gylden Karaten. Sibe- 
rien giver os dem i stor Mængde fra Mursinsk, Miask og 
Nertschinsk. ligesaa Rio Janeiro og Skvtland. De fore- 
komme ofte i Søjler, som ere 9 Tommer lange og mere 
end 1 Tomme tykke. 

Urene Afarter findes paa mange Steder. endog i 
betydelige Masser. Saaledes kjender man en af disse 
Berylmasser fra Acworth i New-Hampshire (Amerika). 
som vejer 185 Pund. Ogsaa Beryllen gjaldt i Middel- 
alderen for en fortrinlig Steen. Dette udtale følgende Vers: 


Ved Siden af hver Ædelsteen 
Beryllen sætter jeg som en, 

Vi alle flittigt rose maae ; 

Om den der skrevet staaer som saa: 
Den gjør, at Mandens Hu 

Staaer til hans Ægtehustru ; 

For Øjet er den god, 

Naar det bryder i Taareflod ; 

Du af og til bør drikke den. 

Da sygner Milten ikke hen, 

Og naar den bæres af en Mand. 
Livsalig 'Pale fører han; 

Hvor den Steen er, 

Den hele arge Djævlehær 

Ej finder Prist, 

'Phi Stenen ej under den Ro eller Rist. 


Kn meget bekjendt og ikke meget kostbar AÆdel- 
steen er Topasen. Den indeholder ved Siden åf Ki- 

seljord og Leerjord ogsaa Fluor eller Flussyre og staaer 
i Haardhed over Bjergkrystallen. Dens Krystaller ere 
prismatiske, og man faaer navnlig brugbare Eksemplarer 
fra Brasilien. Siberien og Sachsen. dog ere de sachsiske 
Topaser fordetmeste kun svagt farvede. Disse danne i Nær- 
heden af Auerbach i Forbindelse med Qvarts et lille Bjerg. 
det saakaldte Schneckenstein. Fra Uralkjender man Kry- 
staller. som ere over 4 Tommer lange og tykke. To- 
pasens egentlige Farve er viinguul. dog forekommer den 
ogsaa farveløs. blaagrøn og rødlig; ved svag Glødning 
kan man farve den rosenrød. De gule Stene betaler 
man med 6 til 8 Gylden Karaten: men de rosenrøde og 
farvefrie staae i højere Priis. De sachsiske røde Topaser 
ere billige, og Pundet af de saakaldte Ringstene koster 
ej mere end 30 Thaler. 

De Gamle have kaldt vor nuværende Krysolith To- 
pas og omvendt. og de have drukket den pulveriseret i 
Viin: det skal have hjulpet for Feber og Melankoli. 
hvilket sidste, naar man bruger samme Tilsætning. maa" 
skee ogsaa nutildags kunde være ret heldigt. 

Troen påa Ædelstenenes Underkræfter var i det 
hele meget stor. og Albertus Magnus fra Lauingen i 
Schwaben. som levede i det 13de Aarhundrede. har 
saa meget at fortælle derom. at man med en lille Ædel- 
steensamling meget godt kunde hjælpe sig igjennem 
Verden. selv om ogsaa kun Halvdelen af hvad han for- 
tæller var sandt. I hans lille Skrift om Stenenes ud- 
mærkede Egenskaber hedder det f. Eks: 

»…Vil du være usvnlig. såa tag en Opal og vikl den 
ind i et Laurbærblad: da er den fortrinlig til at gjøre 
de tilstedeværende blinde. hvorfor den ogsaa kaldes 
Pvvenes Patron.” 

»Vil du undgaae alle Farer. besejre alt jordisk og 
eje Hjertekraft. saa tag en Agat. Den rydder Farer og 
Fortrædeligheder afvejen og gjør Mennesket mægtigt. he- 
hageligt og glad tilmode. Vil du skjærpe Forstanden. 

forøge din Rigdom og forudsige det Tilkommende, såa 
hær en Smaragd. Vil man spaae, da måa man lægge 
den under Tungen.” É 

Saaledes siges der om Ørnestenen (en Art Leer- 
jernsteen), at den, nåar den bæres paa den venstre Arm. 
vækker Kjærlighed mellem Mand og Kone, og der tales 
ogsaa om en Steen, som er meget nyttig for alle Jægere. 
den hedder Juperius , kommer fra Lybien og efter den 
løber alt Vildtet o. s. v. Man troede. at Ædelstenenes 
Kræfter forøgedes ved udskaarne Billeder af de for- 
skjelligste Gjenstande. Saaledes siges der i ovennævnte 
Digt: 


Den Mand, som en Jaspis faaer, 

Hvori en Wolstab ”) indgravet staaer 

Og derhos jagende Hunde, 

En saadan Mand kan ingenlunde 

Den lede Djævel Skade volde, 

Naar påa sin Finger han Ringen vil holde. 


Den Mand, hos hvem man en Steen har seet. 
Paa hvilken indgraven er en Planet, 

Som man Saturnus kaldet har, 

Naar han i den ene Haand den ta'er. 

Og sætter den paa Fingeren fast, 

Da times ham Ære og Lykke i Hast; 

Ham Hjertevee ikke fortærer, 

Saalænge han Stenen bærer. 


Endnu i Slutningen af forrige Aarhundrede kunde 
man finde et stort Antal Ædelstene i Apothekerne. 

En rød Steen. der ligeledes indeholder Kiseljord 
som Hovedbestanddeel og tillige Leerjord og Kalkjord 
ved Siden af Jernilte og Manganilte, er Granaten. 


") ,,Ein Wolstab", et forældet Ord, hvis Betydning ikke kjendes. 

Denne Steen forekommer vel ogsaa med andre Farver, 
men sædvanlig ere kun de røde Granater gjennemsigtige 
nok til at kunne slibes som Smykkestene. Det røde har 
et Anstrøg deels af blaat. deels af bruunt. Granaten 
krystalliserer næsten overalt eens og sædvanlig kun i to 
Former: den hyppigst forekommende hår 12 rhom- 
hiske Flader. den anden 24 Trapetser. Dette Mineral 
er overmaade meget udbredt og forekommer ofte i Kry- 
staller af en Haands Størrelse i de skandinaviske Ur- 
bjerge, i Kårnthen i Tyrol, men disse Granater ere kun 
sjelden rene. De smukkeste ere de saakaldte syriske. 
som komme fra Orienten ; men ogsaa i Bøhmen og Spa- 
nien findes brugbare Granater. De bøhmiske. Minera- 
logernes Pyroper, forekomme som løse Smaakorn i Gruus- 
jord ved Meronitz, Podselitz o.s v. De ere kun smaa. 
men have en smuk blodrød Farve og blive slebne med 
Facetter. gjennemborede. trukne paa Snore og solgte 
saaledes. En Garnitur paa 1000 Stykker betales med 
120 til 140 Gl.. men de syriske Granater ere meget 
dyrere, og en saadan fra Marquis de Drées herømte 
Ædelsteensamling i Paris af 6 til 8 Liniers Størrelse. 
ottekantet tilsleben, solgtes for 3550 Fr. . De store. 
mindre rene Granater slibes til Daaser og deslige og 
brugtes hyppigt som Fyrstene paa de gamle tydske 
Bøsser. ; 

Den hyasinthrøde Granat fra Ceylon og Pjemont 
sælges sædvanlig under Navn af Hyasinth. og de 
Stene. Juvelererne kalde Hyasinther, ere fordetmeste 
saadanne Granater. Den ægte Hyasinth er en ganske 
anden Steen. som ved Siden af Kiseljord indeholder 
Zirkonjord. en for denne Steen ejendommelig. ellers sjel- 
den Jordart. Den findes paa Ceylon, i Norge, Kårnthen. 
ved Ural 0. s. v.. men er forresten kun sjelden saa stor 
og smuk. at den kan benyttes. 

En mindre bekjendt Ædelsteen er Turmalinen. 
Den henhører ogsaa til den ædle Kiselrække. og dens 

Særkjende er en ringe Mængde Borsyre. Denné mærk- 
værdige Steen omtales første Gang i en Bog, hvis Titel 
er: ,Curibse Spekulationes bei schlaflosen Nåchten. von 
einem Liebhaber, der gern spekulirt. Chemnitz und 
Leipzig 1707.” I denne fortælles der. at Hollænderne 
1703 første Gang havde bragt en fra Ceylon ved Ostindien 
kommende Ædelsteen ved Navn Turmalin eller Turmale til 
Holland, og at denne Steen havde den Egenskab at kunne 
tiltrække Tørveaske. Den blev derfor af Hollænderne 
kaldet Aschentreker (Asketrækker). Turmalinen bliver 
virkelig elektrisk i en udmærket Grad ved at opvarmes 
og tiltrækker da, som ethvert andet elektrisk Legeme. 
Aske. Papirstrimler og deslige. Turmalinen forekommer 
med alle Farver og er et meget udbredt Mineral, men 
den er kun sjelden reen og klår:; de røde komme især 
fra Ural, de grønne og blaae fra Brasilien. Den røde er 
den dyreste, og Stene paa 4 til 5 Linier koste ofte ind- 
til 600 Fr. Hertugen af Leuchtenbergs Samling i Eich- 
stådt har en Krystalgruppe af rød Turmalin. som er 
over 6 Tommer høj og 4 Tommer tyk og vejer 5!/> 
Pund. Den er vurderet til 3000 Thaler. 

Man kunde endnu anføre flere Kiselforbindelser, som 
danne Ædelstene. om de end ej ere saa ansete; men jeg 
vil endnu kun nævne følgende: Labrador, som spiller 
med blaae. gule, grønne og kobberfarvede Skjær og kom- 
mer fra Labradorkysten i Nordamerika. og Lasur- 
stenen eller lapis lazuli. som prises for sin skjønne 
blaae Farve og adskiller sig fra alle andre Ædelstene der- 
ved. at den ogsaa har en høj Værdi. naar den er pulve- 
riseret. I denne Tilstand leverer den nemlig den bekjendte 
Malerfarve, som hedder Ultramarin og som tidligere blev 
betalt med indtil 5 Louisdorer for en Unze. Sin Farve 
skylder den en ejendommelig Svovlforbindelse, som den 
indeholder. og dette er hidtil den eneste Ædelsteen, som 
den chemiske Kunst har fremstillet saaledes, at man kan 
bruge den ligesom den naturlige. idetmindste i pulver- 

formig Tilstand. Lazurstenen forekommer fordetmeste 
i tætteStykker, ofte af temmelig betydelig Størrelse, og er 
kun lidet gjennemskinnelig. Man forfærdiger Ringstene al 
den. Daaser. Vaser og deslige, og især anvendes' den til 
Belægninger påa Borde, som skulle tjene til Prydelse. Den 
kommer fra Tibet, det lille Bukhari, China og Chili. 

Vi komme nu til nogle meget fortrinlige Ædelstene. 
som ikke indeholde Kiseljord. men i hvis Sammensæt- 
ning ,Leerjorden spiller en væsentlig Rolle. Disse ere 
Korund og Spinel. 

Mineralogernes Korund indbefatter Saphiren og 
zubinen, som ikke ere forskjellige, men kun adskille 
sig ved deres Farve, idet Saphiren er blaa. Rubinen rød. 
Disse Stene ere, som ovenfor sagt. krystalliseret Leer- 
jord. I Haardhed overgaae de, alle andre Stene med 
Undtagelse af Diamanten. og de ere fire Gange saa tunge 
som Vand. 

De smukke Eksemplarer af Saphirer have en over- 
maade tiltrækkende blaa Farve ligesom den klare Him- 
mel eller de blaae Kornblomster. Disse Stene vise under- 
tiden. naar man drejer dem, et hvidt Lysskjær med 6 
Straaler: dette er, naar de ere kugleformigt slebne. og da 
kaldes de Stjernesaphirer. De reneste Saphirer 
forekomme i Flodsandet og i Gruusjord påaa-Ceylon. i 
China. Siam og Brasilien, ogsaa. skjøndt sparsomt, ved 
Meronitz og Iserwiese i Bøhmen. Hohenstein i Sachsen 
og indvokset i Basalt ved Kassel. ved Rhinen og ved 
Laachersøen. 

Med Hensyn tilPrisen bemærke vi. at de i Alminde- 
lighed betales med 15 Gl. Karaten: dog stiger Prisen 
ofte meget betydeligt påa Stene. som i Vægt have mere 
end 6 Karat. saa at man allerede har betalt dem med 
mere end 70 til 80 Louisd'orer. naar de vejede 6 til 7 
Karat. Saphiren stod ogsaa i højt Værd i Oldtiden. 
Paa Grund af dens Reenhed og Ynde anvendes den hyp- 
vigt i poetiske Billeder. og allerede Salomo omtaler 

den i Højsangen, hvor Veninden beskriver Vennens For- 
træffelighed: ,,Hans Hænder ere som gyldne Ringe fulde 
af. Tyrkiser, hans Legeme som det rene Elfenbeen. 
smykket med Saphirer.” I Johannes's Aabenhbaring er 
den en af de Ædelstene. der pryde det nye Jerusalems 
Grundmure. Den første Grundvold,. hedder det, var en 
Jaspis, den næste en Saphir, den tredie en Chalcedon 0. s. v. 

Efter Dioscorides's Udsagn var den helliget Apollo. 
og det tilskreves den, at man opnaaede Fyrsternes Gunst 
og var sikker for Trylleri, Fængsel og Lænker, naar 
man bar den De røde Saphirer eller Rubinerne ere 
langt mere ansete end de blaåaae. En fuldkommen reen 
højrød karminfarvet Rubin er ofte i højere Priis end en 
Diamant af samme Størrelse. I Gjennemsnit koste Stene 
af 1 Karat 30 Gl.. af 2 Karat 90 Gl... af 3 Karat 250 
G1.. af 5 Karat 500 Gl. 0. s.v.; men en kirsebærrød 
Rubin af 2 Karat fra den Dréeske Samling er endog 
bleven betalt med 1000 Fr. Den røde Farve hidrører 
fra et Spor af Chrom. Forresten har den samme Egen- 
skaber og forekommer paa samme Maade som Saphiren. 
Den omtales tilligemed Saphiren allerede i Mose Bøger 
og var en af de udvalgte Stene, som skulde pryde Arons 
Præsteklædning. De øvrige vare Sarder, Topas., Sma- 
ragd. Diamant. Lynkurer, Agat, Amethyst, Tyrkis. 
Onyx og Jaspis. 

I Oldtiden blev dens Glands og Ild lovpriist paa 
en fabelagtig Maade. Romeren Vartomanus fortæller 
om en, som Kongen af Pegu skal have ejet, at den lyste 
i den Grad, at man ved dens Skin ligesaa godt kunde 
see paa et mørkt Sted som i Solskin, og Biskop 
Epiphanius sagde om den. at den skinnede igjennem 
Tøjer, der bleve kastede over den, ligesom en Flamme. 
Hos Grækerne hed den avdQuE i Betydning af glødende 
Kul: deraf kom det latinske carbunculus. hvoraf atter 
vort Karfunkel maa udledes. Hvo kommer ikke ved 
dette Navn til at tænke paa Hebels Digt? Kunde dette 


ne 

med alle dets Skjønheder forvandles til Steen. såa blev 
det sandelig en Rubin, som den sjelden findes. — Sp i- 
nellen er ikke sjelden Rubinen skuffende lig og for- 
veksles ofte med den; men naar de ere ligestore., er Ru- 
binen den tungeste. Spinellen bestaaer åf Leerjord og 
Bitterjord og har en anden Krystalform end Rubinen. 
De Arter, som Juvelererne fornemmelig skjelne imellem. 
hedde Rubin- Spinel og Rubin- Balais eller Palais. af 
hvilke den første har en dybere, den sidste en lysere 
Farve. Hos de Gamle forekommer den under Navn af 
Balassus eller Palatius. fordi den, som det hedder. er 
Moderen eller Boligen og Paladset, i hvilket Karfunklen 
eller den rigtige Rubin avles og har Sæde. 

Denne smukke Steen findes i Orienten «under de 
samme Forhold som Rubinen: værdiløse Afarter fore- 
komme ogsaa andre Steder. Den betales højt. og 
naar den er uden Fejl. og dens Vægt er mere end 4 
Karat, er den omtrent halv såa dyr som en ligesaa svær 
Diamant. i 

Endnu er der kun tre Ædelstene tilbage. som ere 
meget vndede og have en ganske anden Sammensætning 
end de foregaaende. og disse bære Navn af Tyrkis. 
Malachit og Rav. Tyrkisen er uigjennemsigtig, af 
himmelblaa eller grønligblaa Farve. Den har en voks- 
agtig Glands, ringe Haardhed og slibes sædvanlig kugle- 
formig uden Facetter. Det er allerede ovenfor omtalt. 
at en Deel af den saakaldte Tyrkis bestaaer af Knokler 
og Tænder af Urverdenens Dyr. og Farven er frem- 
kommen ved phosphorsuurt Jernilte.. De komme for- 
nemmelig fra Siberien: men Mineral-Tyrkis kommer fra 
Persien og bestaaer af phosphorsuur Leerjord., som er 
farvet af en Kobberforbindelse. Den findes i smalle 
Aarer i Persiens Leerjernsteen. i kiselholdige Stene og 
desuden som Rullesteen. Smukke Stene af denne Art. 
saa store som en Ært. have en Værdi af 8 til 10 Gl. 
Ifølge de Gamles Tro besad Tyrkis ganske udmærkede 

Egenskaber; den vigtigste af dem, der angives. er, at den 
skal kunne bortfjerne alt Fjendskab, og at den navnlig 
skal kunne forsone Mand og Kone, naar de tvistes. 

Malachiten. som af de Gamle henregnedes til 
Smaragden. er et virkeligt Kobbermalm og bestaaer al 
vandholdig kulsuur Kobberilte. Den er uigjennemsigtig 
og smuk grøn. og naar den bliver sleben. viser den ofte 
kredsformige og skylignende Tegninger. Den forekom- 
mer meget hyppigt og navnlig overalt. hvor der vindes 
Kobbermalme: dog faåes de smukkeste Stene fra Siberien. 
navnlig fra Gumeschewsk i Ural. Det i Petersborg 
værende Bjergcorpses Samling ejer en Blok derfra paa 
3 Fod 6 Tommer i Højden og næsten ligesaa bred. den 
er vurderet til 525,000 Rubler. Man skjærer den i 
tynde Plader og belægger Vaser, Borde og deslige der- 
med. En stor. meget smuk Vase af denne Art findes i 
Residensen i Miinchen. 

Af ganske ejendommelig Herkomst er Rav, som 
oprindelig ikke tilhører Mineralriget. Det er en Art 
Træharpiks af Urverdenens. Pinier og indeholder ofte 
smaa Insekter, Ædderkopper og deslige. Dets Farve. 
Gjennemsigtighed 0. s. v, ere bekjendte. Det kan tændes 
og brænder med en vellugtende Røg. Det meste findes 
paa Østersøens Kyster, deels i opskyllet Land, deels i 
Havet; enten søger man det paa Strandbredden efter 
Storme, eller ogsaa graver man derefter i Sandlagene. 
Men man har ogsaa fundet Rav i Sachsen, Spanien, paa 
Sicilien. i England og China. deels i Sand og deslige, 
deels i Bruunkul. Ifølge G. Rose hår Ravet i Nærheden 
af Konigsberg siden Aar 1811 været forpagtet til Hr. 
Douglas for en aarlig Sum af 10.000 Thaler, og da han 
besøgte Magasinet i Aaret 1829, fandt han der omtrent 
150.000 Pund i Oplag. Mærkværdigt er det. åt den 
Mængde Rav. der vindes hvert Aar. altid har viist sig at 
være den samme. efterat man har begyndt at holdeRegnskab 
derover... Omkostningerne ved Gravningen beløb sig i et 

Aar til 10,000 Thaler, og dog lønnede Arbejdet sig. 
For Kønigsbergerne, og især for de i Nærheden boende 
Fiskere, er det forbundet med mange Ubehageligheder. 
at Ravet findes der. fordi enhver, der befarer Ky- 
sterne, maa underkaste sig en Visitation af Strand- 
ryttere og andre Embedsmænd. Fiskerne maae kun 
gaae i Søen fra bestemte Steder. og naar de træffes 
paa andre Steder, kunne de vente at blive bragte til 
Konigsberg eller Fischhausen for at undersøges. Det 
største Stykke Rav er i- Berlinersamlingen, og det blev 
fundet temmelig langt borte fra Kysten paa Godset 
Schlappachen ved Gumbinnen. Det er 133/4 Tomme 
langt og 8!/> Tomme bredt og 3 til 6 Tomme tykt. 
og det vejer over 13 Pund. Ejeren af Godset fik 1000 
Thaler for at aflevere' det. hvoraf fremgaaer., at det 
er blevet vurderet til 10.000 Thaler, da Finderen ifølge 
Loven faaer en Tiendedeel af Vurderingsprisen for det 
indleverede Rav. Hos de Gamle hed det Elektron, og 
de kjendte godt den Egenskab ved det, at det ved at 
gnides bliver i Stand til at tiltrække lette Legemer. 
Det har givet Elektriciteten Navn. Grækerne fik det 
fra Phønicierne, som sandsynligviis allerede fore paa 
de preussiske Kyster, og paa den Trojanske Krigs Tid 
bare Fruentimmerne allerede Halskjæder af Rav. , 
Naar vi nu vilde spørge, om det bliver som det 
er med de her nævnte og tildeels nærmere betragtede 
Ædelstene, eller hvad Udsigt der er til mulige For- 
andringer , saa maa jeg bemærke, at man kjender mange 
Stene endnu, som man har stort Haab om engang at 
kunne adle. Saadanne Aspiranter ere Andalusit, Ak- 
sinit, Staurolith, Epidot, Rutil, Kobberlasur og andre. 
Disse besidde deels den fornødne Haardhed og Gjen- 
nemsigtighed, deels en saadan Farve, at de ved en 
noget lykkeligere og mere uforstyrret Dannelse kunne 
komme til Ære. Noget lignende skete for kun faa Aar 
siden, da et forhen meget upaaagtet Mineral. Diopsid. 

påa eengang kom tilsyne i saa skjønne Krystaller i 
Zillerthal i Tyrol. at dets Navn nu. er indtegnet i 
Gemmernes Bog. 

Og hermed slutter jeg denne lille Mønstring af 
disse Herligheder fra den uorganiske Verden; de glimre 
i Fyrsternes Kroner og i de Riges Skatkamre uden dog 
at fordunkle den unge opblomstrende Rose. der hbe- 
skeden vokser i Haverne og smykker et fattigt Barns 
Lokker. For at man imidlertid ikke skal bebrejde mig. 
at jeg i denne Skizze ubilligviis har glemt alle Ædel- 
stenenes Ædelsteen. den guldskabende, udødeliggjørende 
Steen, som kaldes de Vises Steen, vil jeg ogsaa heri 
følge Sandheden og berette. at Historien vel fortæller 
grumme meget om. at man har søgt den. men ikke at 
man har fundet den, og at vi nutildags endnu ere læn- 
gere tilbage dermed end vore Forfædre for tusind Aar 
siden, thi vi ville ikke engang søge den mere.  lIøv- 
rigt skulle vi ved de ædle Metaller komme tilbage til 
denne Vidundersteen. 


De almindelige Stene. 


I Modsætning til de ædle Stene kunde man rigtig- 
nok ogsaa tåle om de simple Stene: dog have vi 
foretrukket at give dette Kapitel Overskriften .,de ai- 
mindelige Stene”, thi ,,simpelf (gemein) har. foruden 
Betydningen af det ofte forekommende. tillige en slem 
Bibetydning.. og i den Forstand er egentlig intet sim- 
pelt i Naturen undtagen Mennesket. naar han ikke er. 
hvad han kan og skal være. De almindelige Stene 
mangle vel Ædelstenenes glimrende Ydre. deres Funklen 
og Farvepragt. men de have dog stor Interesse. allerede 
af den Grund. at de danne den faste Masse i den Deel 
af Jordskorpen. som vi kjende. Jordskorpe er et 
meget betegnende Udtryk. då det. man veed om Jordens 
materielle Beskaffenhed . kun angaaer et forholdsviis me- 
wet tyndt Lag af den Overflade. hvis Ujevnheder i 
Sammenligning med det hele ej betyde meget mere end 
det Støv. som tilfældigviis kan ligge paa en Globus af 
2 Fods Gjennemsnit. Saa smaa ere nu Menneskene i 
Sammenligning med dette Støv paa den virkelige Jord. 
at det for dem bliver til kæmpemæssige Bjerge. om 
hvis Dannelse og Fremkomst de blive ved at strides uden 
at kunne blive færdige dermed. Det er bekjendt. at 
Havet optager henimod tre Fjerdedele af Jordoverfladen. 
og at kun en Fjerdedeel deraf er fast Land. hvilket 

stiger højest (26,000 Fod) i Toppene af Dhawalagiri 
og Jawahir i Himalaya. Under Havfladen har man ikke 
kunnet maale større Dybder end 2000 Fod, men man 
antager. at Havets Middeldybde er 10000 Fod. 

En nøjagtig Betragtning af Jordskorpen viser 053. 
at den tildeels bestaaer af forskjelligartede. over hin- 
AN anden liggende Lag. og tildeels af Steenmasser. som ikke 

ere lagdannede. Lagene kan man som oftest iagttage 

paa Bjergsider og Klippevægge, og det er paafaldende. 
at de fordetmeste ere skraat lejrede og ofte endog 
staae lodret. Man kan ikke antage. at de straks fra 

Begyndelsen af ere dannede saaledes : thi hvordan man 

end tænker sig. at de ere opstaaede: ved at afsættes al 

en havagtig flydende Masse. eller ved at Jorden i en 
smeltet, flydende Tilstand har afkølet sig. saa maa man 
dog altid ansee det for sandsynligt. at de oprindelig 
have afsat sig eller dannet sig vandret. Hvorledes ere 
de nu komne til at ligge i denne heldende Stilling ? 
Aabenhbart derved. at de hist og her ere hævede ivejret. 
eller ogsaa ved. at de paa enkelte Punkter have sænket 
sig. Herom veed man intet bestemt. og netop derfor 
har Spørgsmaalet givet Anledning til mangfoldige Stri- 
digheder og har bragt de sælsomste Gisninger for Da- 
ven. Vi ville her fortælle noget derom. Efter en tid- 
ligere almindelig antaget Hypothes var Jorden i sin 
oprindelige Skikkelse et stort Hav, af hvilket Bjergene 
afsatte sig: Stenene vare opløste i dette Hav, ligesom 
Salt kan opløses i Vand. og de afsatte sig ligesom 
Saltet. naar Vandet dunster hort. At Vandet nutildags 
ikke kan opløse Granit. Glimmerskifer og deslige. blev 
netop kun anseet som et Beviis paa, at Urvandet ikke 
var almindeligt Vand. eller at Vandet dengang havde 
en Opløsningsevne. som det nu ikke mere besidder. 
Kfter Jorddannelsen samlede Vandet sig i Havene. en i 
stor Deel forsvandt i Jordens Indre. men en meget stor 

ikke hvor; thi man 


Deel kom etsteds hen. man veed 

har beregnet. at alt det Vand, man nu kan antage der 
er paa Jorden. langtfra vilde være tilstrækkeligt til at 
opløse Fastlandet. om det end var ligesaa let opløseligt 
som Kogsalt. Der vilde dertil udfordres nogle hundrede- 
tusinde Kubikmile Vand mere, end der virkelig er for- 
haåanden. Denne Hypothes støtter sig paa Skabelses- 
læren i den hellige Skrift. fordi det hedder: ,,Og Jorden 
var øde og tom. og Mørket hvilede over Afgrunden. 
og Guds Aand svævede over Vandene.” Men fordi 
her angives, at der hår været Vand tilstede. er det 
dog ikke sagt, at alle Steenmasser skulde have været 
opløste deri. De lagdannede Bjergmassers heldende Lag 
tilskrev man Sænkninger og Indstyrtninger. Man har 
opkaldt denne Hypothese efter Havets Gud… Neptun, og 
benævnet den Neptunismen, medens en Modsætning 
til den fik Navnet Plutonismen efter Neptuns Broder. 
Pluto. eller Vulkanismen, fordi den hetragter Hd- 
guden som Hersker. Plutonisterne antage. at Jorden 
i Urtiden har været en flydende Ildmasse. at Over- 
fladen efterhaanden er stivnet ved Afkøling. hvorved 
den endnu glødende Kærne er bleven sammenpresset. 
Nu maa den dannede Skorpe hist og her være bleven 
gjennembrudt og løftet iveiret af den flydende Masse 
i det Indre. og derved maatte de Lag. som fandtes 
der. faae en heldende Stilling, medens det. der trængte 
frem fra Dybet. dannede Klippemasser mellem dem uden 
Lagdannelse. Ved første Øjekast synes det ikke at have 
mange Vanskeligheder: thi naar Slakken i en Jern- 
højovn heldes ud. seer man, hvorledes den stivner paa 
Overfladen. derpaa hæver "den underliggende glødende 
Masse den stivnede Skorpe ivejret og trænger sig frem; 
netop saadan kunde det jo ogsaa være gaaet til ved 
Jorden og dens Skorpe. Denne Anskuelse understøt- 
tedes ved. at man iagttog. at Varmegraden tiltager i 
dybe Schakter. at der i Højovnene dannes flere Mine- 
ralier. der ligne visse Klippearter. at Lagene vare for- 


De almindelige Stene. 45 


andrede i Nærheden af gjennembrudte Steenmasser. der 
havde løftet saadanne Lag o.s. v. Det er ganske na- 
turligt. at Vandhypothesen gik forud for Ildhypothesen : 
thi fra umindelige Tider vidste man, at Vædsker kunde 
danne og afsætte Krystaller. og først senere iagttog 
man. at man ogsaa kunde faae dem af en ved Glød- 
ning flydende Masse. Iøvrigt er det klart. at Pluto- 
nismen grundede sin Hypothese langt fastere, idetmindste 
laa det uholdbare i den ikke saa tydeligt for Dagen. 
som i f. Eks. Antagelsen af det neptunske Urhav. som 
mere er et fantastisk Billede end et videnskabeligt solidt 
Grundlag, påa hvilket man kan bygge en antagelig 
Jorddannelseslære.  Plutonisterne antage ogsaa. at et 
stort Antal lagformige Klippearter ere dannede neptu- 
nisk, og tage kun Ilden til Hjælp, naar man ej kan for- 
klare mere ved Hjælp af Vandet. Vel kunde der maa- 
skee gives dem, som vilde blive bange for denne Plu- 
tonisme; thi da Varmegraden tiltager i Jordens Indre. 
maa man vente. at Alting i en Dybde af nogle Miil 
befinder sig i den stærkeste glødende Tilstand under 
Forudsætning af. at Varmen vilde vokse tilligemed Dyb- 
den. og at Temperaturen i en Dybde af 6 geografiske 
Mile er saa høj. at Graniten smelter 0. s. v. Vi skulde 
altsaa gaae omkring paa et sandt Helvede, som var 
endnu argere end det. Dante har besunget: thi i dette 
omfatter Ilden kun en ringe Deel af Jordens Indre. 
medens Plutonismen lader det brænde og dampe over- 
ut. Og dog paaminde Vulkanerne os om. at det om- 
trent er saaledes. — Til disse to Theorier er i den 
senere Tid endnu kommen en tredie, som antager. at 
Jorden i sin første Dannelse er udgaaet af en vand- 
holdig geleeagtig Tilstand. Efter denne Tilstand have 
senere de krystallinske Steenmasser dannet sig, tildeels 
først efterat lagdannede Klippearter, allerede bedækkede 
Jordfladen.. Da nu den ukrystalliserede geleeagtige 
(amorphe) Massé optager et mindre Rum. naar den 

krystalliseres, saa maatte der under hine Lag opstaae 
hule Rum, som derpaa foranledigede Indstyrtninger. 
bragte Lagene i en heldende Stilling, og fremkaldte Spal- 
ter, i hvilke den indre Jords endnu tildeels grødagtige 
Masse trængte op for at udfylde dem. Naturligviis maatte 
dette ogsaa have fremkaldt Hævninger. Denne Hypothes 
slutter sig, som man seer. mere til den neptuniske end 
til den plutoniske, men den behøver ikke noget Urhav : 
den forklarer Særsynene ved Dannelsen af de tætte kry- 
stallinske Steenmasser uden at forfalde til de Modsigelser. 
hvormed Plutonismen derved bebyrder sig, og den fjerner 
Ilden fra Jordens Indre. Den stemmer ogsaa paa en 
Maade overeens med Bibelen, skjøndt Pater Kockem, naar 
Helvede netop skulde være i Jorddybderne. snarere vilde 
holde med Plutonismen : thi et Helvede uden [Id kan han 
og mange andre ikke tilstede. Af de Indvendinger. der 
ere gjorte mod Plutonismen i dens hidtilværende Ud- 
strækning. ville vi kun anføre een. Graniten er en af de 
vigtigste af.de saakaldte plutoniske Steenmasser. Denne 
Steen hestaaer af forskjelligartede Kiselforbindelser og 
indeslutter mangehaande Mineralier, af hvilke nogle ere 
næsten usmeltelige, andre meget letsmeltelige. Nu er 
det klart. at hvad der smelter vanskeligt, ved Afkølin- 
gen ogsaa maa stivne tidligere, og saaledes maatte f. Eks. 
den i Graniten indeholdte Qvarts som den tungtsmelte- 
ligste ogsaa først stivne igjen og antage sin ejendomme- 
lige Krystalform. Men nu viser det sig. at ganske let- 
smeltelige Granater og deslige ere indvoksede i saadan 
Qvarts med fuldkommen Uddannelse af deres Krystalform. 
Hvorledes skulle de nu være komne ind i Qvartsmassen og 
blevne tæt omsluttede af den, naar den blev fast tidligere ? 
De kunne då kun have uddannet sig mellem Qvarts- 
delene. men ikke horet sig ind i dem. Det seer virkelig 
snarere ud, som om saadanne Mineralier have krystalli- 
seret sig først i Massen og derpaa ere blevne omsluttede 
af Qvartsen, der krystalliseredes senere. omtrent som man 

i Kjøkkenerne tibereder Geleer over Fisk, Krebs og des- 
lige. Enhver af disse Hypotheser har sin gode og sin 
svage Side, og. for at gjentage det med faa Ord: Nep- 
tunismens Urhav er en Fordring, som Erfaringen ikke 
kan understøtte. Plutonismen bærer i den nysnævnte Om- 
stændighed påa en væsentlig Modsigelse, og den. tredie 
Hypothes kan man gjøre Indvendinger imod. fordi man. 
skjøndt kun i ubetydelige Dybder, har iagttaget. at Varme- 
graden vokser, jo længere man kommer ind i Jorden. 
Hvordan det altsaa egentlig er gaaet til med Jorddannel- 
sen. vide vi ikke. men imidlertid er det altid noget værd. 
at vi tildeels vide. hvordan det ikke kån være gaaet til. 
De bekjendte Ophavsmænd til de tre Anskuelser ere: 
Werner til Neptunismen; Hutton. A. v. Hum- 
boldt. L. v. Buch og Elie de Beaumont til Plu- 
tonismen, og Fuchs til den sidst anførte Anskuelse. 
Plutonismen vendte med sin Lære om Hævningerne for- 
saavidt heelt op og ned paa den Aldersfølge i Bjerg- 
dannelsen, Neptunismen havde antaget, som Granitbjer- 
gene nu ikke mere skulde gjælde for Urbjerge, men skulde 
være af senere Oprindelse end mange andre Klippelag. 
selv end saadanne, som indeholde Forsteninger. Et saa- 
dant Oprør imod Neptunisternes tilsyneladende saa 
simple og velbegrundede Anskuelse opfyldte ogsaa Me- 
stersangeren Gøthe med Veemod. og han udtaler sig 
derom i følgende Vers : 


Den ædle Werner bort ej gaaer. 
Før straks Poseidon Afsked faaer. 
Vil alle end Hephaistos tjene, 

Kan jeg mig ej med dem forene. 
Tro slutningsviis, saa lærte jeg, 
Alt mangt et credo snæred mig, 
Guder og Afguderne tilsammen 
Mig volde kun heel liden Gammen:; 

Saa let som Konger man bortjager, 
Man fra Graniten Thronen tager. 
See, Sønnen Gneis Papa nu er; 
Men alt dens Undergang er nær; 
Thi Plutos Fork den mægtig truer. 
Saa at den gamle Grundvold gruer: 
Det sorte Djævlebarn, Basalt. 

Fra dybest Helved iler alt; 

Fjeld, Klippe, Jord den sønderlemmer. 
Man Alpha for Omega glemmer: 
At endevende vor kjære Jord 

Er Geognosternes Maal, jeg troer. 


jf 
| 
| 


Naturligviis er der blevet componeret Variationer 
nok til disse Theorier. og man er endog gaaet til den 
Yderlighed. at betragte hele Jorden som et organisk 
Væsen, lig et Dyr. og har ivret mod Plutonismen af den 
Grund, at Jordskorpen var Jordens Hud (Epidermis). 
under hvilken der altsaa umuligt kunde tænkes at være 
Ild, som er ,En Ærkefjende af alt Stof- Livø. I 
Jordens Indre. hedder det. maatte der vel være noget fly- 
dende. thi det fulgte jo med fysiologisk Nødvendighed af 
Jordlegemets Livsevne. men det kunde kun bestaae af 
en kogheed Vandopløsning. hvis Dampe, ,,som have bygget 
tede i .Jordunderfladens mægtige Hvælvinger, arveligt 
hesidde Løfte-, Omstyrtnings- og Gjennembrudsembedet. 
og udøve dette ifølge den fra umindelige Tider ned- 
arvede Skik.” — Man møder flere saadanne Curiositeter 
i Geologien: men til den nys nævnte kunne vi dog have 
Lyst til at bemærke. at naar man nu taler om Jordens 
fysiologiske Livsevne og om dens Hud. der ikke kan 
fordrage Ilden. fordi den er en Ærkefjende af alt 
Stof-Liv. såa kunde man vel forklare Bjergdannel- 
sen simplere derved. at bemeldte Jorddyrs Hud i 
Tidens Løb var bleven rynket; thi det fremgaaer af 
(G. Bischoffs Beregning. at dette Dyr ikke længer er 

ganske ungt; ifølge den maa nemlig Steenkullenes Dan- 
nelse have fundet Sted for omtrent 9 Millioner Aar siden, 
hvilket vi forresten heller ikke saa lige ville underskrive. 

Om Jordens Indre veed man kun een Ting med 
temmelig Sikkerhed, nemlig at dette Indre maa være 
vægtfyldigere end Overfladen; thi betragtes Jorden som 
et Hele, da er dens Middelvægtfylde over 5 (5,44), medens 
Overfladens Vægtfylde, bestemt efter de bekjendte Steen- 
arters, ej engang naaer 3. Deraf have nogleé sluttet, at 
det er Metaller, som danne Kjernen; andre, at de al- 
mindelige Stene ved Trykket ovenfra blive tættere og 
altsaa tungere 0. s. v. Men Leslie hår beregnet, at 
alle bekjendte Jordstoffer ved dette overlæssende Tryk 
vilde blive såa tætte og tunge, at Vægtfylden langt vilde 
overstige 5%. I Jordkjærnen kunde der altsaa kun være 
et i sig selv højst let og elastisk Stof forhaanden, som 
uagtet det uhyre Tryk dog ikke blev tættere og tungere 
end 5. Dette Stof skulde nu efter hans Anskuelse være 
Lyset. Da man sædvanlig anseer Lyset for at være 
uden Vægt og højst elastisk, maa det rigtignok kunne 
udholde et betydeligt Tryk, før det bliver næsten dobbelt 
saa tungt som en Kiselsteen. Men hvis såa var, hvad 
vilde vel saa skee. naar man ved et Boreforsøg tilfældig- 
viis stødte paa en med dette comprimerede Lys i For- 
bindelse staaende Spalte? Lyset vilde naturligviis med 
frygtelig Voldsomhed udvide sig og strømme ud som en 
pragtfuld Ildfontaine, og en Tidlang vilde der ikke mere 
være nogen Nat; men snart vilde Jordkuglen blive huul 
og tom i sit Indre, den vilde synke sammen i Ruiner, 
vore Kæmpebjerge vilde styrte sammen, og det hele 
vilde fremhyde et frygteligt storartet Kaos, eller Jorden 
vilde blive sønderrevet og danne smaa Planeter, eller 
flyve bort. Gud veed hvorhen, som en rædsom Hagel- 
hyge af Meteorsteen. — Dog, lad os fra Indbildningens 

Omraade atter vende tilbage til den haandgribelige Jord- 
skorpe. 

Foruden den Ejendommelighed at danne Lag eller 
ikke at danne dem, have Steenmasserne endnu et "ær- 
kjende, som deler dem i to Hovedgrupper. I den ene 
af disse finder man aldrig Forsteninger af Planter eller 
Dyr; i den anden forekomme disse, ofte i ringere Antal, 
men ogsaa ofte i en uhyre Mængde. Til dem, der mangle 
Forsteninger, høre Urbjergene og de vulkanske 
Bjerge. Mellem Urbjergene have de senere Steen- 
masser lejret sig, idet de støtte sig til dem, og det Navn 
de bære, kan man rolig tildele dem, da de i ethvert Fald 
meget tidlig have havt Deel i Jordskorpens Dannelse. 
De vulkanske Bjerge see vi tildeels komme frem af Jor- 
dens Indre for vore Øjne; men der er andre, som vi ikke 
med Sikkerhed kunne henregne til nogen bestemt Bjerg- 
dannelsesperiode. 

De vigtigste Bjergarter ere følgende: Granit, Gneis. 
Glimmerskifer, Syenit, Leerskifer, Porphyr, Serpentin og 
Urkalk. Vi ville betragte disse Bjergarter nærmere, een 
efter anden, og lejlighedsviis ogsaa anføre enkelte sammen 
med dem forekommende Mineralier, som ere af Interesse. 

Graniten er ikke et enkelt Mineral, men en kry- 
stallinsk Blanding af tre Mineralier: Qvarts. Feldspath 
og Glimmer. OmQvarts (krystalliseret Kiseljord) have 
vi allerede talt ved Kiselstenene, da dens rene Afarter 
danne Bjergkrystal. Amethyst 0. s. v. Den Qvarts, der 
sædvanlig findes i Granit, kjendes let paa. at Staal kan 
slaae Gnister af den; den er kun gjennemskinnelig og 
fordetmeste af graalighvid Farve, man kan ikke spalte 
den regelmæssigt, og den har et muslingagtigt Brud. En 
smuk Art er den røde saakaldte Rosenqvarts (Boden- 
imais i Baiern, Siberien). Feldspathen er en Forbin- 
delse af Kiseljord, Leerjord og Kali, eller undertiden 
Natron, og dens Særkjende er navnlig. at den kan spaltes 
i 2 Retninger. som danne en ret Vinkel med hinanden. 

Den er ikke såa haard som Qvarts og forekommer deels 
hvid. deels hudfarvet blegrød, men ogsaa guulladen og 
wrønlig. I ringe Mængde findes den med en smuk grøn 
Farve, og denne Art slibes til Ringstene og deslige og 
kaldes Amazonsteen; andre Arter have en gylden 
Glands og kaldes Solstene, medens nogle spille med et 
hvidligt eller blaaligt Skjær især naar de ere rundslebne 
og derfor have faaet Navn af Maanestene… Begge de 
første Feldspatharter findes især smukke i. Ural, Maane- 
stenen paa Ceylon og i Grønland. — Glimmer hår i det 
hele de samme Bestanddele som Feldspathen, men i et andet 
Forhold, og den kan let kjendes paa, at den i een Retning 
lader sig dele meget smukt i Blade. Den er fordetmeste 
sølv- og guldfarvet og har ogsaa Metalglands, derfor kal- 
des den ofte i FolkemundeKattesølvogKatteguld; 
men den kan ikke forveksles med Sølv og Guld, thi den 
strækker sig ikke ud i Plader, naar den hamres, og er 
desuden meget let, gjennemskinnelig 0. s. v. 

Disse tre Mineralier ere i Graniten blandede safnmen 
som et kornet Aggregat; ofte er Forholdet meget ligeligt. 
men ofte er ogsaa enten den ene eller den anden af 
Blandingsdelene fremherskende. Undertiden findes og- 
saa en enkelt Blandingsdeel udskilt i store selvstændige 
Masser, og navnlig er Qvartsen vigtig, naar den fore- 
kommer paa denne Maade; thi da bruger man den til 
Glasfabrikationen. Ogsaa Glimmer er meget brugelig, 
naar den forekommer i store gjennemsigtige Bladmasser. 
hvilket er Tilfældet paa flere Steder i Siberien og i Norge. 
<aadanne Blade, der undertiden ere 12 Tommer store, 
ja større endnu, bruges som Vinduesglas (russisk Glas, 
Marienglas); hvad der navnlig gjør dem brugbare, er deres 
Elastisitet og deres Evne til uden Skade at taale en stærk 
'Temperaturforandring ; derfor søges de ogsaa af Bagerne. 
der bruge dem til Lanterner for at oplyse de hede Bager- 
ovne. — Feldspathen, som ligeledes ofte forekommer i 
temmelig tætte Stykker i Graniten, bruges ved Porcel- 

lainsfabrikationen ; idet den forvittrer. berøves den ved 
Hjælp af Vand Kalien og en Deel af Kiseljorden, og 
saaledes leverer den det egentlige Hovedmateriale til 
Porcellainet, nemlig Porcellainsjorden., som for- 
øvrigt ogsaa ofte dannes ved Forvittring af andre Mine- 
ralier end Feldspath. I Porcellainsfabrikkerne bliver 
Porcellainsjorden brændt i en stærk Ild med en Tilsæt- 
ning af Feldspath,. efterat begge ere fiint malede og ved 
forskjellige Operationer dannede til et plastisk Materiale : 
derved gjennemtrænger Feldspathen som et glasagtigt 
Flusz den i og for sig usmeltelige Porcellainsjord og 
frembringer saaledes den bekjendte tætte Masse. Blandt 
de Steder, hvor Porcellainsjorden findes. bør man be- 
mærke Aue ved Schneeberg i Sachsen. Halle. St. Yrieux 
ved Limoges, Passau, Cornwallis 0. s. v. "Det første 
Porcellain have Chineserne fabrikeret. og det længe før 
vor Tidsregning. Portugiserne have først indført det i 
Europa. og 1695 forsøgte man at eftergjøre det i Frank- 
rig, skjøndt uden Held. Den europæiske Opfinder af det 
egentlige Porcellain er den tydske Alchymist Bøtticher 
(1707). som derved reddede sit Liv, da han endelig 
maatte tilstaae, at det ikke havde noget at betyde med 
hans Guldmageri. . 

Graniten er en af de smukkeste Steenmasser, naar 
de omtalte Mineralier, navnlig Qvarts og Feldspath, fore- 
komme ligeligt og ikke for storkornet. og naar Feld- 
spathen har en rødlig eller guulladen Farve. Den røde 
ægyptiske Granit, af hvilken de fleste af de gamle Obe- 
lisker ere dannede, og Graniten fra Baveno ved Lago 
Maggiore, af hvilken Søjlerne til den ny istandsatte Pauls- 
kirke i Rom hugges, ere berømte. ligesaa Graniten fra 
Ingermanland, af hvilken Piedestalen til Peder den Stores 
Statue i Petersborg (en Blok af 3 Millioner Punds Vægt) 
er tagen, og Graniten fra Vogeserne 0. s. v. -—— Ofte 
ere i Graniten Qvarts- og Feldspathkrystallerne skudte 
ind i hverandre som langagtige. sammentrykte Stykker. 


og naar denne Granit slibes i Tværbruddet, viser den 
Tegninger, der ligne hebraisk Skrift, og derfor kaldes den 
Skriftgranit og slibes til allehaande Gjenstande. — Til 
Bygninger er Graniten fortræffelig paa Grund af dens 
Fasthed og Varighed, men dens Haardhed gjør den 
vanskelig at bearbejde. 

Graniten findes i en uhyre Udstrækning i Alperne, 
Schwarzwald, Odenwald, Thiringer Waldgebirge, Fich- 
telgebirge, Bøhmerwald og Riesengebirge, i det sydøst- 
lige Frankrig, i Pyrenæerne, i England, i Ural og Altai, 
i Afrika, Brasilien 0. s. ; 

Den saakaldte Gneis har de samme Bestanddele 
som Graniten, men Forbindelsen er her kornet og skif- 
rig, og Glimmerskiferens Bestanddele ere Glimmer 
og Qvarts, uden eller kun med meget lidt Feldspath. Disse 
Klippearter forekomme hyppigt sammen, ligesom ogsåa 

V. 


gaaende over i hinanden. 


fugter den med Vand. 


erifler, Slibestene 0. s. 


ordnet. Lejring. 


Alle 


VV. 


Til dem slutter sig Leer- 
skiferen, en fordetmeste udmærket skifrig Steenart. 
sammensat af yderst fijndeelt Glimmer. Qvarts., Feld- 
spath og leeragtige Dele, og især kjendelig derved, at den 
udvikler Leerlugt, naar man aander paa den eller be- 
Der gives flere Arter Leerskifer. 
og nogle af disse Arter tilhøre en senere Tid end Urbjer- 
gene. Det er en Steen af ringe Haardhed og af graa. 
"bruun og bruunrød, ogsaa grønlig og sort Farve. Den 
Egenskab, at den let lader sig 
Middelhaardhed gjøre den i enkelte Arter brugelig til 
mange Ting, f. Ex. til Tagbelægning, Skrivetavler, Skrive- 
Ved Angers, Charleville og 
Grenoble i Frankrig, ved Luttich, paa Harzen, ved Goslar 
og Hittenrode, i Thiringen, i det Baireuthiske og i Rhin- 
egnene findes betydelige Skiferbrud. I dem finder man 
ofte skifrig Qvarts, densaakaldteKiselskifer, 
disse Steenarter ere mere eller 
mindre rige paa- Metaller og Malme. De berømte Sølv- 
æruber ved Kongsberg i Norge og ved Freiberg i de 


dele i Plader. 

sachsiske Erzgebirge ligge i Glimmerskifer og Gneis. 
ved Wittichen i Baden ligge de i Granit: Guldgruberne 
i Schlangenberg i Siberien og de mexikanske ligge til- 
deels i Leerskifer, ved Ny-Granada er Granit deres Leje: 
Englands Kobbergruber findes i Leerskifer og Granit. 
de svenske i Gneis og Glimmerskifer 0. s. v. Man finder 
ogsaa Jernmalme, Tinmalme og Blymalme i disse Klippe- 
arter. Som Lejringsmasse finder man i disse Klipper 
ogsaa Talkskiferen, der bruges til Fodstykker. Tag- 
plader 0. s. v. Talken er en Forbindelse af Kiseljord 
og Talkjord og”danner et Mineral, der er fedt og blødt 
at føle paa. ofte bladet ligesom Glimmer; naar det er 
tæt, kaldes detFedtsteen: denne brændes og bruges da 
til at forfærdige Knapper af og til at tegne paa Tøjer 
med. — Ofte slutter Hornblende (Amphibol) sig til 
Granitens Bestanddele ; det er et sortegrønt Mineral. som 
lader sig spalte i to Retninger, der danne en stump 
Vinkel (1249) med hinanden. og den bestaaer af Kisel- 
jord, Kalkjord, Talkjord og Jernilte. Derved dannes 
der Overgange til den saakaldte Syenit. hvis væsent- 
ligste Bestanddeel er Feldspath. men som ogsaa inde- 
holder Labrador og Hornblende; naar Bestanddelene blive 
meget fine, danner den den saakaldte Diorit. Disse 
Stene forekomme ogsaa skifrige; Syeniten, der har faaet sit 
Navn af Staden Syene (det nuværende Essen eller Assuan) 
i Overægypten er især i mange Afarter en smuk Steen og 
blev i Oldtiden anvendt til Obelisker og Billedstøtter. Den 
ægyptiske Labyrinth var prydet med Søjler af Syenit. Sye- 
niten er ikke meget udbredt ; blandt andre Steder findes den 
i Bergstrasze- og Odenwaldbjergene, i de sachsiske Erz- 
gebirge, i Ungarn, Sverrig, Norge (med Zirkon) 0. s. v. 

Hornblenden alene danner ogsaa under Navn af 
Hornblendesteen og Hornblendeskifer Lej- 
ringsmasser i Gneisen. Glimmerskiferen 0. s. v. Denne 
Steen bruges ofte som Tilsætning ved Glassmeltningen. 
Tremoliten er nær beslægtet med Hornblenden og ad- 

skiller sig kun fra den ved en ringere Jernmængde eller 
ogsaa ved at være ganske jernfri; den forekommer ikke 
synderlig hyppigt, men fortjener Omtale,; fordi de trev- 
lede Arter af den danne den meste saakaldte Asbest 
(Amianth). Hvo har ikke hørt tale om Oldtidens ild- 
faste Lærred, som blev forfærdiget af Asbest? Plinius 
fortæller meget derom, men han omtaler det forunder- 
ligt nok som Hør og siger, at der heraf findes en Art, 
der ej fortæres af Ilden: den hedder, fortsætter han. 
hos Grækerne Asbest og vokser i hine Indiens af Slanger 
bevogtede og af Solen forbrændte Ørkener, hvor det 
aldrig regner. Han siger, at han har seet Bordduge af 
dette Lærred. som man istedetfor at vadske kastede 
i Ilden, og naar man tog dem ud af denne igjen, vare 
de smukke hvide; endvidere. at naar man brændte 
Kongernes Liig, indhyllede man dem i saadant Lærred. 
for at deres Aske ikke skulde blandes med Træasken. 
Dette Linned, siger han, er sjeldent og vanskeligt at for- 
arbejde, og det staaer i samme Priis som Perler. As- 
besten forekommer rigtignok undertiden meget lang og 
fintraadet. den ligner ofte den fineste Silke og lader sig 
ved Tilsætning af Hør, som senere brændes. spinde og 
forarbejde; men nu væver man meget sjelden Tøjer deraf, 
og da er det mere for Curiositetens Skyld end i noget 
alvorligt Øjemed; dog har man brugt den til ildfaste 
Klæder. Handsker og deslige, som Brandfolk kunne være 
iførte i [[debrandstilfælde. Man har ogsaa tilberedt Papir 
af Ashest, men meest Anvendelse har det fundet ved de 
Fyrtøjer, hvor Satsen paa Svovelstikken dyppes ned i 
Svovlsyre. Man fylder det dertil bestemte lille Glas med 
Asbest og gjennemfugter det med Svolsyre, for derved 
at hindre Stikkerne i at blive dyppede for dybt i Syren. 
Til dette Brug er der bragt megen Asbest i Handelen. I 
Oldtiden gjorde man Lampevæger deraf, og i Grønland 
bruges det endnu dertil. Langtraadede Arter findes i 
Savoven. Piemont, Tyrol, Øvreungarn, Siberien 0. s. v. 

Dolomieu fandt den i såa stor Mængde paa Corsika, at 
han brugte det istedetfor Værk og Hø til at indpakke 
Mineralier i. Han fortæller ogsaa. at den der anvendes 
med Fordeel ved Forfærdigelsen af Pottemagervarer. idet 
den bliver æltet sammen med Leer. Til Asbesten høre 
ogsaa de filtagtige Masser, som man har kaldet Bjerguld. 
Bjerglæder og Bjergkork. 

En Steenart, som tildeels dannes af Granit. erPor- 
phyren, der tilhører forskjellige Formationer. Man 
iorstaaer derved enhver Steen, der har en tæt Hoved- 
masse, i hvilken der findes Krystaller, som ere æltede i 
den ligesom i en Deig. Denne Hovedmasse saavelsom 
Krystallerne dannes ved de sædvanlige saakaldte Por- 
phyrer af Feldspath, Labrador og Qvarts. enten i Kry- 
staller eller ogsaa tæt, og da kaldes den Hornsteen. 
De røde Porphyrer med smaa hvide Feldspathkrystaller 
stamme fra Ægypten mellem Nilen og det røde Hav og 
fra Egnen om det røde Hav; disse ere berømte. I Rom 
findes mange antike Søjler, Badekar. Vaser og deslige af 
saadan Porphyr. I Vogeserne, i Ungarn. paa Corsika, 
Morea 0. s. v. findes ogsaa smukke Porphyrer af for- 
skjellig Farve, saasom bruunrøde. sorte og mørkegrønne. 
De Stene, der som Materiale til antike Kunstværker af 
Italienerne kaldes Verde antico . henhøre deels til Por- 
phyr og deels til Serpentin. 

Serpentinen er en tæt Steen. som adskiller sig 
fra alle, der ligne den, ved sin ringe Haardhed, thi den 
lader sig let skrabe med en Kniv og kan ogsaa bear- 
bejdes paa Drejerbænken. Den forekommer fordetmeste 
mørkegrøn, men ogsåa bruunlig, sortladen 0. s. v… og 
den har ofte en stribet og plettet Tegning. Serpentinen 
er en eensartet Steen uden Lagdannelse: den hestaaer af 
Kiseljord, Talkjord og Vand med noget Jernilte. Den 
indeholder 12 Procent Vand, og dette er den første 
Gang vi omtale en Steen, der indeholder Vand som en 
væsentlig Bestanddeel. Dette Vand kan ikke hemærkes 

ved at føle påa den, og det kan ikke mekanisk presses 
ud af den, thi det er chemisk forbundet med de øvrige 
Bestanddele. Man kan imidlertid let overbevise sig om. 
at Serpentinen indeholder Vand, ved at skyde et Stykke 
al den ind i et 5 Tommer langt Rør af tyndt Glas og 
derpaa med Blæserøret ophede Glasset indvendig paa 
det Sted. hvor det ligger. indtil det gløder. Derved fri- 
gjøres Vandet, og man seer det sætte sig draabeviis som 
Dug i den kolde Deel af Røret. Naar man behandler et 
Centner Serpentin paa denne Maade, faaer man c: 5!/> 
Pot Vand. Da Serpentinen danner betydelige Lejrings- 
og Klippemasser, ja selv smaa Bjerge, navnlig i Alperne 
i Nærheden af Italien, i Sachsen og Scblesien, Frankrig, 
England og Skotland. saa er den Vandmængde, som 
ligger skjult i denne Steenmasse, meget betydelig. En 
lignende Vandmængde findes i den saakaldte Chlorit, 
som foruden Serpentinens Bestanddele ogsaa indeholder 
Leerjord, og som, då den er farvet grøn af Jernilte, 
ligner en fiinskjællet grøn Glimmer, der kaldes Chlorit- 
skifer og danner betydelige Lejringer og smaa Bjerge i 
Karpatherne, Tyrol, Bøhmen o. s. v. Mange andre Stene 
og Bjerge indeholde endnu mere Vand end disse, og en 
meget almindelig Steen, Gipsen, indeholder 21 Procent. 
Alunen 45 Procent, Sodaen 63 Procent chemisk bundet 
Vand. Af Serpentinen forfærdiger man Plader til Belæg- 
ning. smaa Søjler. mangeslags Kar, Daaser, Skrivetøjer, 
Pibehoveder og deslige, og i Zøblitz i Sachsen har der fra 
gammel Tid bestaaet et eget Laug af Serpentin-Drejere. 
I Oldtiden gjaldt den for et Middel mod Slangebid. ligesom 
man troede, at Serpentinkar betog enhver Gift dens øde- 
læggende Virkninger. Saavel Navnet Serpentin som det 
gamle Navn Ophit hentyde paa Slanger, men det er uvist. 
om Grunden til dette Navn maa søges i Steenens formeent- 
lige Virkninger eller i dens stribede og plettede Tegning. 

Meerskum har en Sammensætning, som er be- 
slægtet med Serpentinens, og. forekommer ofte i For- 

bindelse med denne. Det er et ukrystallinsk Mineral, jord- 
agtigt i Bruddet, meget let og blødt. og det indsuger Vand 
med Begjærlighed. Af dette udskjærer man de bekjendte 
Meerskumshoveder. som enten bruges i raa Tilstand eller 
koges i Voks, Mælk og Olie. Det findes navnlig ved 
Kiltschik i Natolien (Lille-Asien), men forekommer ogsaa 
påa flere Steder i Grækenland, Spanien og Måhbren. 

Vi gaae nu over til at omtale Kalksteen. en 
Bjergart. som er af krystallinsk kornet Struktur og fore- 
kommer i de ældste Bjerge som Urkalk; men den udgjør 
ogsaa enten i tætte eller i jordagtige Masser en stor 
Deel af de senere Bjergdannelser. De hidtil omtalte 
Klippearter danne nemlig Underlaget for alle de øvrige. 
om de end ofte rejse sig og komme frem imellem dem. De 
ovenpaa lejrede senere Bjerge. som man efter deres ind- 
byrdes Aldersfølge indbefatter under Navn af Overgangs-. 
Fløts- og Tertiærdannelsen. bestaae fornemmelig af Kalk - 
steen og Sandsteen, som ligge afvekslende ovenpaa 
hinanden ligetil de nyeste Steenarter, der endnu daglig 
danne sig af den nærmeste Jordoverflade. 

Kalkstenen forekommer undertiden i mangfoldige 
smukke Krystaller (Kalkspath), som alle kunne afledes 
af een Form efter visse Love, der iøvrigt ogsaa gjælde 
for andre Mineraliers Krystaller, og denne Form er lige- 
som skjult tilstede overalt i enhver Kalkspathkrystal og 
sees. naar man med en Kniv eller Hammer kløver en 
saadan Krystal efter de Flader, efter hvilke den let lader 
sig kløve. Denne Form ligner en Tærning, der er skudt 
ud af sin Stilling, og den kaldes et Rhomboeder, og påa 
Grund af at det er denne Form. der fremkommer, naar 
man spalter Stenen, kaldes den Spaltningsformen (Kjærne- 
formen). Saaledes kunne mange Krystaller spaltes paa 
forskjellig Maade. ofte kun i een Retning, som f. Eks. 
Glimmer, ofte i flere, som Kalkspath. Blyglands. Steen- 
salt, Flusspath 0. s: v., såa at man ved de sidste ofte 
kan udhugge en Form, der er begrændset rundt om af 

Flader, og som ogsaa ofte viser sig udvendig. Kalk- 
stenens ydre Form er derimod sædvanlig af en anden 
Beskaffenhed f. Eks. et sekssidigt Prisma eller en seks- 
sidig Pyramide med uligesidede Trekanter. Antallet af de 
forskjellige Krystalformer og deres mangfoldige Sammen- 
stillinger" (Combinationer) er ved dette Mineral langt 
større end ved noget andet, og overstiger endog 700. 
Intet andet Naturrige ejer en saa ejendommelig Mang- 
foldighed i Formdannelsen som Mineralriget. Alle Planter 
og Dyr af en og samme Art have i Hovedsagen en og 
samme Form, og denne er deres vigtigste Kjende- og 
Skjelnemærke; men det samme Mineral kan have de for- 
skjelligste Former. ligesom man med det samme Bygge- 
materiale, f. Eks. med de samme Teglsteen, kan opføre 
forskjelligt formede Mure: Teglstenene ere de samme. 
men den ydre Skikkelse, til hvilken de ere blevne sammen- 
føjede, veksler paa mange Maader. De mindste Dele af 
en Krystal kunne lignes ved saadanne Bygningsstene. 
Krystallen selv ved Bygningen ; Naturen bygger nu Kry- 
stallerne efter bestemte Love, som aabenbare en indre 
Sammenhæng mellem de skabte Skikkelser, og disse 
Love kjende vi såa vel,.at vi f. Eks… naar der er givet 
os en eneste af Kalkspathens Kløvningsformer, nøjagtigt 
vilde kunne udregne og angive alle de øvrige ved den 
forekommende Krystalformer, om vi end aldrig havde 
seet dem. Dette er den videnskabelige Mineralogies 
Stolthed, og ingen af de andre Naturvidenskaber kjender 
saaledes Lovene for Skikkelsen. 

Kalkstenen har kun ringe Håaardhed. og man kan 
skrabe den med en Kniv. Den bestaaer af Kulsyre og 
Kalkjord (1 100 Vægtdele Kalksteen er der 44 Dele Kul- 
syre 02 56 Kalkjord), og den kjendes let derpaa, at der op- 
staaer en heftig Bruusning, naar man hælder Saltsyre paa 
den. Denne Bruusning fremkaldes derved. at Saltsyren 
forbinder sig med Kalkjorden. som altsaa adskiller sig 
fra Kulsyren : men Kulsyren danner altid ved sædvanligt 

Lufttryk, naar den ikke er chemisk bunden, en Gas, og 
Udviklingen af denne Gas frembringer Bruusningen. Glø- 
der man Kalkstenen stærkt, frigjøres ligeledes Kulsyren, 
og Kalkjorden bliver tilbage som saakaldet brændt Kalk. 
Bringer man Vand til denne brændte Kalk, gaaer det til- 
deels i Forbindelse dermed, og derved udvikles en stærk 
Varme, hvilket man kjender fra den saakaldteLædskning af 
Kalk. For at frembringe Muurkalk rører man den lædskede 
Kalk om med Sand, der indeholder Qvartsdele, og med 
denne Blanding murer man. Muurkalken hærdes, deels der- 
ved, at Kiseljorden i Sandet gaaer i Forbindelse med Kal- 
ken, deels ogsaa derved, at denne fra Luften efterhaanden 
tiltrækker den Kulsyre. som blev udskilt fra den ved Bræn- 
dingen. Denne Egenskab ved den brændte Kalk og Fabri- 
kationen og Anvendelsen af Muurkalk har været vel be- 
kjendt i Oldtiden, og Plinius taler allerede i Begyndelsen 
af vor Tidsregning derom og nævner Kalkovne. 

Den i det store forekommende Kalksteen har som 
sagt tidt en tydelig krystallinsk Struktur, men den er 
hyppigere ganske tæt eller ogsaa jordagtig. Den såa- 
kaldte Urkalk er krystallinsk kornet, og i enkelte Af- 
arter har den megen Lighed med fiinkornet Sukker. 
Disse Arter have meget Værd som Materiale for pla- 
stiske Arbejder. Paa Pentelikon i Nærheden af Athenen, 
påa Paros, ved Carrara og i Genuabugten findes de for- 
trinligste Brud af denne Kalksteen, der, ligesom enhver 
anden Kalksteen, som kan anvendes i Piastiken og til 
Udsmykning , bærer Navn af Marmor. Den gammel- 
græske Bygningskunsts Mesterværk., Parthenon i Athenen 
(et Værk af Phidias), er bygget af pentelisk Marmor ; 
de herømte plastiske Kunstværker af Praxiteles. Appo- 
lodorus, Cleomenes og andre ere ligeledes forfærdigede 
af græsk Urkalk; Canovas og Thorvaldsens herlige Ar- 
bejder ere udførte i carrarisk Marmor. De gamle Brud 
påa Pentelikon. hvor Urkalken danner en mægtig Lej- 
ring i Glimmerskiferen, ere i den nyeste Tid atter blevne 

aabnede. og det kostbare Materiale. som denne Steen 
afgiver. søges og anvendes hellere af Billedhuggerne end 
den carrariske Marmor, man nu bryder. da denne ofte 
indeholder graalige Pletter, som virke forstyrrende paa 
Øjet. Ogsaa den pariske Marmor har man igjen begyndt 
at anvende. — Mindre værdifulde Arter af Urkalk findes 
i Wunsiedel i det Baireuthiske, i Schlanders i Tyrol, i 
Pyrenæerne. Sverrig 0. s. v. 

De fleste Arter af Marmor ere farvede og kunne 
modtage Politur, og disse Arter faaer man af den tætte 
Kalksteen. som ikke viser nogen tydelig Krystalform. 
skjøndt den dog ofte er gjennemfuret af krystallinske 
Aarer. Mange af disse Arter have særegne Navne, saa- 
ledes hedder den sorte Lucullan (nero antico) efter 
den romerske Consul Lucullus, som skattede den meget 
højt og var den første, der lod den bringe til Rom, sand- 
synligviis fra Ægypten; Muslingemarmoren, der inde- 
holder Forsteninger af Skaldyr. kaldes Lumakel (af 
Lumaka, en Snække):; en Art, som forekommer i Frank- 
rig og Spanien og bestaaer af forskjellige ved en Kalk- 
masse forbundne Fragmenter. hedder Breccie-Mar- 
mor eller Brocatello. Fosso antico, fra Ægypten 
og gjallo antico fra Macedonien og fra Siena ere op- 
kaldte efter den røde og gule Farve og højt ansete i 
Italien. Kirkerne i Rom ere smykkede med de kost- 
bareste Marmorarter. af hvilke mange ere antike og 
stamme fra ubekjendte Findesteder. 

Skjøndt Marmoret just ikke er sjeldent. er det dog 
kun en meget lille Deel af den tætte Kalksteen. der er 
af den Beskaffenhed. at den kan bruges som Marmor, 
Den allerstørste Deel Kalksteen har en uanselig Farve. 
er ueensartet i Massen og kan paa Grund af de mang- 
foldige Revner ikke hearbejdes i store Stykker, men den 
bruges i mange Egne til Bygningssteen. Saaledes er 
næsten hele Paris bygget af Kalksteen fra Omegnen. 
ligesaa Lyon, Marseille. tildeels Rom og mange Stæder 

i Øvreitalien, Ægyptens Pyramider, og saa fremdeles. 
Denne saakaldte almindelige Kalksteen indeholder hyp- 
pigt Forsteninger, og disse ere tildeels forskjellige efter 
Formationens Aldér. Vi ville her anføre Kalkstenens 
Hovedformationer i den Orden, hvori de næstefter Ur- 
bjergarterne følge paa hverandre i deres Lejringer og 

Aldere: 

1)Overgangskalk med Forsteninger af ejendomme- 
lige Mollusker (Trilobiter , Orthoceratiter). Koraller 
0. S. v. paa Harzen, i Westphalen, Bøhmen, England 
ORS LEV 

2)Bjergkalken eller Kulkalkstenen med Steen- 
kulsformationen (England. Belgien). i hvilken man 
finder Bregner, Skavgræs. Palmer. Sømuslinger og 
de første Fisk. 

3) Zechsteen med den saakaldte Kobberskifer, i hvil- 
ken man tildeels træffer de samme Fisk (Mannsfeld. 
Harzen. England). 

4) Muslingkalken med mange Muslinger, Straaldyr 
og Levninger af krokodilagtige Dyr 0. s. v. (Wur- 
temberg, Nedrefranken, Vogeserne 0. s. v.). 

5) Lias med Skeletter og Beenrade af store krokodil- 
agtige Dyr. Fisk, Molilusker 0. s. v. (Wiurtemberg. 
Mellemfranken, England). 

6)Jurakalken med Rognstenen, Oolith. med mange 
Ammoniter., Belemniter. Muslinger. Amfibier. Krebs. 
Fiske, de første Insekter, Guldsmede 0. s. v. (Jura. 
rauhe Alp. bajerske Alper). 

7) Kridt ligeledes med mange tildeels ejendominelige 
Forsteninger (Frankrig, England, Danmark 0. s. v.). 

8)Grovkalken og 9)Ferskvandskalken (Om- 
egnen af Paris, Wien. Nederlandene); i disse træffer 
man Sø- og Ferskvandsinuslinger, ogsaa Ferskvands- 
fisk og de første Levninger af Pattedyr og Fugle 
(de første tildeels af kæmpemæssig Størrelse. Masto- 
don. Mammuth 0. s. v.): disse Levninger findes endnu 

hyppigere i de ovenpaa liggende Lag af Sand, Leer 
og Rullesteen, som man har benævnt Diluvium eller 
opskyllet Land. 

Milliarder af Sødyr, som ere begravede i de for- 
skjellige Kalkformationer og i de mellemliggende Sand- 
steenslag, fortælle os, at et Hav fordum har bølget over 
hele Jorden. Der måa ogsaa have været Tidsrum, i 
hvilke der har dannet sig Øer, som derpaa have beklædt 
sig med en ejendommelig Flora. Dette bevise Steenkuls- 
lagene os, og den Art Planter, som de skylde deres Til- 
værelse, lærer os, at Klimaet dengang maa have været 
saadan som det nu er i de tropiske Lande. Saadanne 
Landstrækninger ere flere Gange gaaede under i Over- 
svømmelser, og Steenlag have lejret sig ovenpaa dem. 
for atter at danne højere liggende Lande, som atter bleve 
bedækkede af Planter. efterhaanden ogsaa heboede af 
Amfibier og endelig af egentlige Landdyr. I disse Tider 
udgjør Dannelsen af Lias og Jurakalken en særdeles 
mærkelig Periode. Der levede dengang frygtelige Dyr i 
de med sælsomme Planter bevoksede Øers Bugter. Dyr. 
som Indbildningskraften neppe kan skabe, naar den i 
sine Romancer digter om Drager og Lindorme. De lig- 
nede Krokodillen, og mange Årter opnaaede en Længde 
af 45 Fod. mange havde en Hals ligesom en Slangekrop. 
og nogle lignede hæslige Vampyrer. Skeletterne af disse 
Dyr. som ere bekjendte under Navn af Iktyosaurus, Me- 
zalosaurus, Plesiosaurus og Pterodaktylus finde vi endnu 
vel bevarede i enkelte Lag af hine Formationer, og føl- 
gende Steder ere fornemmelig berømte som Findesteder 
for dem: Boll i Wiurtemberg. Banz i Franken. Solen- 
hofen i det Eichstådtske. Lyme Regis i England 0. s. v. 
Kalkskiferen fra Solenhofen. Pappenheim og Eichstådt 
udmærker sig ved en stor Rigdom paa Fisk og Krebs. 
ligesom der i den ogsaa forekommer Guldsmede, Biller 
og de sjeldne Pterodaktyler. Denne Kalkskifer er des- 
uden interessant i en anden Henseende. thi det er den. 

der bruges til lithografiske Stene. Den lader sig let 
skille ad i Plader, og disse tildannes derpaa med smaa 
Hamre og afslibes. Naar man skal lithografere, tegner 
man paa denne Steen med en harpikset fed Art Blæk 
eller med Kridt; derpaa ætses Stenen ganske let og 
overstryges med et Lag Gummi, da hefter Trykkesværten 
kun paa de Steder. hvor der er tegnet. Solenhofer- (Keli- 
heimer-) Kalkskiferen. med hvilken Lithografiens Op- 
finder, A. Sennefelder. 1795 i Minchen anstillede de 
første Forsøg. har af alle lignende Stene lige til vore 
Dage viist sig som den, der egnede sig bedst for denne 
Kunst, og nu forsendes den hele Verden rundt. Den 
bruges ogsaa til Beklædningsplader, Bordplader. Tag- 
steen. Bygningssteen 0. s. v. Arbejderne i Bruddet lægge 
ombyggelig Mærke til Forsteninger. som ikke sjelden 
betales meget dyrt, og ligesom denne Steen beskjæftiger 
Tusinder i Lithografiens Tjeneste, saaledes har man og- 
saa ofte hilset et Fund af dens Forsteninger som en stor 
Skat. Hvor mangen fattig Murer, som indmurer en 
Kellheimer Plade. begraver ikke sin Lykke uden at vide 
det. medens mangen en anden med et Hammerslag er- 
hverver mere, end han kan fortjene ved anstrængt ÅAr=- 
bejde i mange Uger, naar der f. Eks. kommer en smuk 
Krebs eller maaskee endogsåaa en Pterodaktylus for en 
Dare 

Den sædvanlige Kalksteen er hyppig blandet med 
Leer. af hvilken den som oftest indeholder 20-30 Pro- 
cent og mere. Til disse leerholdige Kalksteen høre den 
hvdrauliske Kalk og Mergelen. Men før vi be- 
tragte disse Kalkstene. er det hensigtsmæssigt først at 
anføre et og andet om Leer i det hele taget. Leer er 
en chemisk Forbindelse af 2 Jordarter. Kiseljord og 
den efter Leer opkaldte Leerjord. med et vist Maal Vand. 
Den er ukrystallinsk, blød, fed at føle paa. giver en 
ejendommelig Lugt. naar man aander paa den. og naar 
den kommer i lid, hærdes den og trækker sig sammen. 

Med Vand kan Leret fordetmeste æltes til en plastisk 
Masse, og derfor bruges det af Pottemagerne. Man 
former Karrene af den fugtige, vel æltede Dejg, og der- 
næst tørrer og brænder man dem for at gjøre Massen 
fast og haard. Leret er ofte hvidt, ofte guulagtigt, 
graaligt eller ogsaa broget. Det guulagtige er farvet af 
fin indblandet Jernokker, som er en Forbindelse af 
Jernilte og Vand. Brænder man denne, uddrives Vandet. 
og da bliver det vandfri Jernilte tilbage som Farve- 
middel; men då dette er rødt, antager det guulladne 
Leer efter Brændingen en rød Farve, hvilket vi kunne 
see paa de røde Muursteen. Leer%) er meget almindelig 
udbredt og forekommer fornemmelig i nyere Bjerge og 
i opskyllet Land. Det danner fordetmeste Lejrings- 
masser, som ofte opnaae en Mægtighed af 300—500 
Fod. Den Anvendelse, man nu gjør af det, har allerede 
været kjendt i Oldtiden. Plinius taler om Mure og Huse. 
der vare byggede af Leer og Grene. Brændte Muursteen 
omtales allerede i Genesis, og om Babylons Mure for- 
tælies der, at de vare opførte af brede Muursteen, der 
bleve sammenholdte med Harpiks. Pottemagerarbejderne 
fra Samos omtales i Oldtiden som berømte, og man læser 
ogsaa om Leerkar, som vare formede saaledes, at de 
brugtes til Luksusgjenstande. Kejser Vitellius lod gjøre 
en Skaal, som kostede en Million Sestertier (over 33000 
fl.). Leerrør til Vandledninger, Ovne til åt opvarme 
Badene med og ligeledes Ligkister bleve af de Gamle 
forfærdigede af brændt Leer, og Billedhuggerne formede 
deres Modeller i Leer, ligesom de endnu gjøre i vore 
Dage. Man havde ogsaa Former til Metalstøbning, og 
man læser i Bibelen, at Salomo lod støbe Vaser af det 
reneste Malm i en saadan Jordart. Det er alt ovenfor 


" Undertiden er Leer (Lehm) blandet med ureen Sand og kulsuur 
Kalk; til de finere Leerarter, der ikke ere plastiske, høre ogsaa 
Bolus, Steenmarv og Valkejord. 


Mineral. Skizzer. 5 


66 De almindelige Stene. 


sagt, at Porcellainjord ligeledes er en Art Leer. De 
fineste Leersorter bruges til Forfærdigelsen af de saa- 
kaldte kølnske Piber. 

Der findes en med en vis Leermængde blandet 
Kalksteen, som ved en svag Brænding faaer den mærk- 
værdige Egenskab, uden videre Tilsætning at blive haard 
naar den kommer i Berøring med Vand, og påa denne 
Maade faaer man altsaa en under Vand meget varig 
Muurkalk. Det er denne Egenskab, som har givet An- 
ledning til Navnet hydraulisk Kalk. Ved Bræn- 
dingen dannes der en ejendommelig Forbindelse mellem 
Leer og Kalk, som atter indgaaer en chemisk Forbin- 
delse med Vand, og netop af denne Grund er det, at 
Vandet gjør den saa varig. Den saakaldte Mergel 
kan fordetmeste ansees for en hydraulisk Kalk af jord- 
agtig Dannelse; i det store er den ofte skifrig og findes 
under Navn af Mergelskifer i de forskjellige, navn- 
lig de yngre Kalkformationer i Lejringer og Lag. At 
Mergelen er leerholdig, forraader den sædvanlig allerede 
ved Lugten, naar man aander paa den; iøvrigt kan man 
let overbevise sig om en Kalksteens Leerholdighed ved 
at pulverisere den og derpaa helde Saltsyre paa den, 
indtil al Bruusning er ophørt; Kalkdelene opløses da, og 
Leret bliver tilbage. — Mergelen anvendes hyppigt i 
Landbruget til Jordens Forbedring, idet den navnlig 
tjener som Fortætningsmiddel i en mager Kalk- og Sand- 
bund. — Til de jordagtige Arter af Kalkstenen hører 
ogsaa Kridt, der saa hyppigt bruges til at skrive med 
og til at hvidte og stryge over med; i det sidste Øje- 
med river man den ofte i Vand og slemmer den (Wiener- 
hvidt). Den findes i stor Mængde i det nordlige Frank- 
rig, i det sydøstlige England, paa de danske Øer, i Rhin- 
preussen, Nederlandene 0. s. v. Man finder hyppigt et 
meget bekjendt Mineral indesluttet i Kridtet, nemlig 
Flinten, hvis væsentligste Bestanddeel er Kiseljord i ukry- 
stalliseret Tilstand. Den danner Knolde og afstumpede 

Blokke; naar man af disse vil forfærdige Flintestene, 
hugger man dem først i tykke Stykker og spalter atter 
disse i mindre Stene, som tilhugges i den Form, man 
ønsker. En duelig Arbejder kan i 2 til 3 Dage hugge 
1000 Flintestene. Tidligere beskjæftigede denne Er- 
hvervskilde mange Sogne i Frankrig ; nutildags har Op- 
findelsen af Platinfyrtøjerne og Strygefyrstikkerne meget 
indskrænket Brugen af Flintestene. Saavel i Flinten 
som i mange Kridtarter og i de urene Arter af den jord- 
agtige Qvarts, som kaldes Trippelse, Klæbskifer 
og Polereskifer, har-man fundet de mærkværdige 
Infusorier, som ofte kunne danne endog 14 Fod tykke 
Steenlag. Disse Dyr, eller rettere Levningerne af dem, 
ere såa smaa, at en Kubiktomme af den omtalte Klæb- 
skifer ifølge en anstillet Beregning indeholder 41,000 
Millioner af dem. — 

KalksinterellerKalktuff er den yngste Kalk- 
formation, som endnu hver Dag er i Begreb med at danne 
sig. Kalksinteren (Italienernes Travertino) fremkommer 
derved, at kulsuur Kalk afsætter sig af kalkførende Vande, 
hvori den holdes opløst ved Hjælp af Kulsyre. Efter- 
haanden, som disse Vande komme i Berøring med Luften, 
bortgaaer denne opløsende Kulsyre, og den udskilte Kalk- 
sinter afsætter sig. Naar saadant kulsyreholdigt Vand 
siver ned gjennem Overlaget over en Hule, vil enhver 
Draabe afsætte nogetSinter; og der fremkommer Tapper, 
ligesom dem Isen danner om Vinteren; dette er de såa- 
kaldte Stalaktiter og Drypstene. Naar Kalksin- 
teren som et Overtræk bedækker en eller anden Gjen- 
stand, kalder man det en Inkrustation. Muggen- 
dorferhulerne i Franken, Hulerne paa Antiparos og Ther- 
mia i det græske Archipelag . Adelsbergergrotten i Illy- 
rien, Baumannshulen paa Harzen, Kirkdalehulen i York- 
shire og Montserrathulen i Catalonien ere berømte paa 
Grund af deres Rigdom paa Stalaktiter. Ved disse Huler 
kunne vi i Forbigaaende anføre et Eksempel paa. hvor- 

dan forrykte Fantasier ogsaa søge en Tumleplads i 
Naturvidenskaben; en af de mange Forverdensspecu- 
lanter har nemlig erklæret disse Huler for at være for- 
stenede Hjerner, Luftrør 0. s. v. af Urdyr. Disse Dyr 
maatte da ofte have havt en Størrelse af en Qvadratmiil 
i Omfang ; Guacharohulen i Amerika, som er 2500 Fod 
lang, skulde være det forstenede Luftrør af en langhalset 
Kæmpefugl o. s. v. — De kolde og varme Kilder af- 
sætte undertiden Kalksinter i stor Mængde. I det Floren- 
tinske have de varme Kilder ved San Vignone dannet 
Lejringer, som have en Udstrækning af 250 Fod i Længden 
og ere indtil 200 Fod mægtige; de 3 varme Kilder i 
San Filippo Badene, som løbe ind i en Sump, have i 
omtrent 20 Aar afsat en 30 Fod mægtig Travertinmasse ; 
ligeledes finder man betydelige Dannelser ved Terni og i 
Nærheden af de varme Bade ved Viterbo i Kirkestaten. 
paa de græske Øer, i Karlsbad 0. s. v. Kanstadtkilderne 
ved Stuttgard have ogsaa dannet uhyre Kalktufmasser. 
— Kalksinteren er en god Bygningssteen, og Peters- 
kirken. Coloseum og mange gammelromerske Bygninger 
ere tildeels opførte af den romerske Travertino. — I 
denne Sammenhæng maae vi endnu omtale 2 Mineralier. 
af hvilke det ene ligesom Kalkstenen bestaaer af kul- 
suur Kalkjord. men har en anden Krystalform ; det andet 
bestaaer af kulsuur Kalk og kulsuur Bitterjord. Disse 
Mineralier ere Aragonit og Dolomit. Aragoniten 
adskiller sig i det væsentlige kun ved sin Krystalform 
fra Kalkstenen, idet dens Krystaller ikke som Kalk- 
spathens kunne kløves efter et Rhomboeders Flader. men 
danne rhombiske uligevinklede sekssidige Søjler, og ofte 
forekomme spyddannede og naaleformede eller sammen- 
hobede til stænglede Stykker. I det hele findes Arago- 
niten ikke i store Mængder, skjøndt den forekommer 
påa mange Steder; især finder man smukke Arter af 
den i Molina og Valencia i Aragonien, i Dax i Frank- 
rig, Bilin i Bøhmen, Leogang i det Salzburgiske, Tyrol 

0. s. v. Herhen hører ogsaa den saakaldte Jernblomst, 
som forekommer udmærket smuk, hvidfarvet. med busk- 
agtige og kolbedannede Former i det saakaldte Schatz- 
kammer påa Ertsbjerget ved Ejsenerz i Steyermark. — 
Dolomiten (Bitterspath, Bitterkalk) er opkaldt efter den 
franske Geognost Dolomieu og ligner Kalkspathen i Kry- 
stalform, Kløvningsform 0. s. v., men den kjendes let 
derpaa, at den ikke bruser, naar den befugtes med Salt- 
syre; Bruusningen viser sig først. efterat man har revet 
den til Pulver. Dette Mineral forekommer krystallinsk 
og tæt i store Masser, tildeels indlejret i Urbjergene eller 
ved Siden af forskjellige Kalkformationer, navnlig Jura- 
kalken. f. Eks. i Omegnen af Bamberg, Muggendorf og 
Streitberg, hvor det danner de før omtalte Huler. Man 
finder det ogsaa smukt i Fassadalen i Tyrol, paa St. 
Gotthard 0. s. v., og de Bjerge og Klipper, det danner, 
ere fordetmeste sælsomme taarnformige Skikkelser eller 
ligne med deres afrundede Tinder forfaldne Mure og 
Slotte. Dolomiten bliver ligesom Kalkstenen benyttet 
til Bygningssteen, Tilberedelse af Muurkalk ., af hydrau- 
lisk Kalk og deslige, ligesom ogsaa til Fabrikationen af 
Bittersalt (engelsk Salt). Med Hensyn til den videnskabe- 
lige Forklaring af dens Dannelsesmaade kan denne Steen 
kaldes en sand Anstødssteen, thi Geognosterne have 
stridt derom i 24 Aar uden endnu at være blevne enige. 
Det egentlige Stridspunkt er, om Dolomiten er en ad 
vulkansk Vej omdannet Kalksteen; man veed nemlig 
ikke, hvorledes den kulsure Bitterjord da kan være kom- 
men ind i den. 

Det er ovenfor sagt. at Jordskorpen i de paa Ur- 
bjergene følgende Steenlag fornemmelig dannes af Kalk- 
steen og Sandsteen. som afvekslende følge paa hinanden. 
og vi have kortelig omtalt de vigtigste Kalkformationer. 
De Klippearter, som man kalder Sandsteen, bestaae for- 
nemmelig af grovere eller finere Korn af Qvarts. Feld- 
spath, Glimmer med smaa Fragmenter af Granit, Leer- 

skifer 0. s. v., og disse Korn og Sanddele sammenholdes 
ved et Bindemiddel af Qvarts eller Leer, undertiden og- 
saa af Kalk. Naar saadanne Blandingsdele blive større. 
danne de de saakaldte Breccier og Conglomera- 
ter, som ofte danne Overgangen til Sandstenene. Disse 
danne ligesaa mange Formationer som Kalkstenene og 
skjelnes ved Lejringen. De vigtigste ere, idet vi begynde 
med de ældste: Graavakke, som fordetmeste er en 
grov Blanding af Qvarts, Kiselskifer. Leerskifer 0. s. v. 
rig paa malmførende Aarer (Harzen, Taunus, Thuringer- 
wald, Skotland, Skandinavien); gammel rød Sand- 
steen; Kulsandsteen; Todtliegendes, hvis Navn 
kommer af, at dens Fremkomst er Bjergfolkene i det 
Mannsfeldske et Tegn påa., at de have naaet Grændsen 
for de malmførende Stene (Thiringen, Kurhessen): 
broget Sandsteen, Keupersandsteen. Lias- 
sandsteen, Qvadersandsteen, Molasse eller 
Bruunkulsandsteen. De faste Arter af Sandste- 
nen blive brugte til Bygningssteen og Møllesteen, de 
fineste bruges til Slibestene. Af Conglomeraterne bør 
især den saakaldte Nagelflue omtales; den bestaaer 
af Rullesteen, der kunne være Kalksteen, Sandsteen. 
Granit, Porphyr 0. s. v. som ere sammenkittede ved et 
Kalkbindemiddel: den bruges til Bygningssteen. 

I de forskjellige Kalk- og Sandsteensformationer 
findes mangfoldige underordnede Mineralier, men nogle 
af dem ere især i technisk Henseende af megen Vigtig- 
hed. Til disse høre Steen- og Bruunkul. Steensalt, Gips. 
Svovl og andre, som vi nu skulle tale nærmere om. 

Steen- og Bruunkullene regnes egentlig med Urette 
til Mineralierne, thi de ere af organisk Oprindelse, og 
påa en Maade forholder det sig med dem ligesom med 
Grene. Rodstykker og deslige. som ere begravede i en 
Tørvelejring. De henhøre mere til den Green af Viden- 
skaben, der under den organiske Chemi afhandler, hvor- 
ledes Planteverdenen hensmuldrer: men då deres Fore- 

komst i Bjerglagene er af Vigtighed i flere Henseender, 
finde de sædvanlig ogsaa Plads i Mineralogien og Geo- 
gnosien. Disse Kul ere Levninger af en Plantevækst, som 
intet Menneskeøje har seet i dens Blomstring; thi da 
fandtes der endnu ikke Mennesker, og det er kun hajfisk- 
agtige og krokodilagtige Uhyrer og i de yngre Dannelser 
tildeels ogsaa Dyr, der lignede Elefanten og Rhinocerosen, 
der have kjendt dem og boet i deres Siv og Skove. I 
Steenkulslejringerne findes kæmpemæssige Skavgræsar- 
ter. Bregner saa store som Træer indtil 50 Fod. ulve- 
fodlignende Vækster af 60 til 70 Fods Højde, Palmer 
0. 8. v.; I de dybere Bruunkulslag forekomme ogsaa 
Palmer, Løvtræer af tropisk Karakteer og forskjellige 
koglebærende Planter, i de øvre Lag seer man Fyr-, 
Gran-, Løn- og Poppeltræer 0. s. v. I Bruunkulslagene 
ved Friesdorf nær ved Bonn fandt man en opretstaaende 
fossil Træstamme, som havde 11 Fod i Gjennemsnit og 
792 Aarsringe. Deraf kan man see, hvilke” mægtige 
Tidsperioder der ere gaaede hen over Jorden, og skjøndt 
Chemien i høj Grad forstaaer at forstærke og samle vir- 
kende Kræfter, saa at denne Tryllemester ofte i faa Mi- 
nutter tilvejebringer, hvad der under Tingenes naturlige 
Gang behøver mange Aar, saa påamindes vi dog ved at 
betragte det uhyre Maal af forbigangen Tid om ikke hen- 
synsløst at overvurdere Laboratorieforsøgene, naar det 
kommer an paa at bedømme og forklare store geologiske 
Særsyn: thi Aarsager, som i sig selv ere meget svage, 
kunne ved eti Aartusinder fortsat Arbejde have frembragt 
Virkninger, som man ikke skulde ansee for mulige. 

Vi kjende Træets Bestanddele nøje nok til at kunne 
indsee, hvilke Forandringer der finde Sted, naar det 
gaaer over til at blive Bruunkul eller egentlige Steenkul. 
Det er nemlig de tre Grundstoffer, Kulstof, Brint og Ilt, 
som danne Trævlenettet i Træet: efterhaanden som 
Plantelivet ophører, indgaae dissc Grundstoffer ved Hjælp 
af en Forraadningsproces Forbindelser, som ikke før 

fandtes i Træet, og under disse Forbindelsers Dannelse 
indtræder der en Forkulning. Fn Deel af Kulstoffet 
gaaer nemlig sammen med Ilten og danner Kulsyre, en 
anden danner med Brinten Kulbrinte, og en Deel af 
Brinten og Ilten danne Vand. Kulsyren og Kulbrinten 
gaae bort som Luft, og dersom der var tilstrækkelig It 
og Brint til at omdanne alt Kulstoffet til saadanne For- 
bindelser. kunde Træet under gunstige Omstændigheder 
efterhaanden ganske omdannes til disse Luftarter; dette 
er imidlertid ikke Tilfældet, og der bliver derfor Kul- 
stof tilbage. Vidste vi ikke af Lejringsforholdene, at 
Steenkullene ere ældre end Bruunkullene, kunde Iagt- 
tagelsen af dem overbevise os om, at Decompositionen 
er videre fremskreden ved hine end ved disse; de inde- 
holde nemlig mere Kulstof og mindre Brint og Ilt, medens 
Bruunkullene især i de Arter, som kaldes bituminøst 
Træ, og som tydelig vise Trevlenettet i Træet, i deres 
Sammensætning staae meget nærmere ved Træet. før det 
sondres i sine Bestanddele. Der gives en Kulart, som 
hedder Antracit (Kulblende), og som forekommer i 
ældre Formationer end Steenkullene. Disse Kul kunne 
ansees for Slutningsvirkningen af de nysuævnte Foran- 
dringer, de have ofte kun Spor af Ilt og Brint tilbage. 
Antraciten har et metallisk Udseende og en jernsort 
Farve. Ved Hjælp af Blæsebælge bruges den som et 
godt Brændemateriale, især i de forenede Stater. hvor 
Udbyttet i Aaret 1835 beløb sig til henimod 11 Milli- 
oner Centner. 

De egentlige sorte Steenkul ligne ikke sjelden 
Bruunkul saa meget, at man ikke kan kjende to Stykker 
af dem fra hinanden, thi skjøndt mange Bruunkul have 
en bruun Farve, ere dog ogsaa mange sorte ligesom 
Steenkullene. Deres Forhold ved Behandling med Kali- 
lud giver os et godt Skjelnemiddel. Koger man pulveri- 
seret Steenkul med denne Lud og filtrerer, beholder 
Vædsken en bleg, svåg guul Farve; men naar man be- 

handler Bruunkul paa samme Maade, faaer man en bruun, 
fordetmeste mørkfarvet Opløsning. 

Steenkullene have som ovenfor sagt mere hjemme 
i de ældre Bjerge end Bruunkullene. "I Forening med 
Kulsandsteen, Skiferleer og rød Sandsteen danne Steen- 
kullene en stor Formation, idet de forekomme veksel- 
viis med denne Steenmasse i 3 til 8 Fod mægtige Lag, 
som ofte ligge ovenpaa hverandre. I'Santa Fe de Bo- 
gota har man truffet Steenkul i en Højde af 8000 Fod 
og ved Whitehaven i England i en Dybde af mere end 
300 Fod under Havfladen. Steénkulsbjergene ere meget 
udbredte. og Tydskland, det nordlige Frankrig og Bel- 
gien, men især England have mange righoldige Gruber. 
Lejringerne påa den venstre Rhinbred ved St. Ingbert, 
Zaarbrucken, Eschweiler, Aachen 0. s. v. i Westphalen, 
påa Harzen, i Bohmen, Thiringen, Sachsen, Schlesien 
0. 8. v. ere bekjendte. Ligeledes ere Gruberne ved 
Aniche, Anzin i Nærheden af Valenciennes, Mons, Char- 
leroi, Namur og Littich meget rige. De belgiske Gruber 
give aarlig henimod 64 Millioner Centner. de preussiske 
40 Millioner, de østerrigske 7 Millioner. Størst Betyd- 
ning have dog Formationerne i England. Alene - New- 
castlegruberne i Northumberland levere aarlig henimod 
200 Millioner Centner. Store Gruber findes endvidere i 
England i Omegnen af Whitehaven, Glamorgan i Skot- 
land, Edingburg, Glasgow 0. s. v. Udbyttet af alle Steen- 
kulsgrubernei Storbritannien overstiger aarlig 400 Milli- 
oner Centner, og de beskjæftige over 100000 Mennesker. 
Indtægten angives til 9 Millioner Pund Sterling. I Por- 
tugal, Spanien og Italien findes der Steenkulsgruber. 
som kun ere lidet bekjendte, ligesaa i Sverrig, Norge og 
Rusland; China skal være meget rig påa dem og lige- 
saa det nordlige Amerika. 

Steenkullene ere af største Vigtighed som Materiale 
til Brændsel og til Gasbelysning, og mange Gruber. som 
gjemme dette paa en saa egen Maade forkullede Forver- 

denstræ, ere blevne til sande Guldgruber. I omtrent 
100 Aar have vi nu brugt dem til Brændsel, medens 
Chineserne efter Marco Polos Angivelse allerede paa 
hans Tid (1720) brændte Steenkul. Enten bruger man 
dem som de ere, eller ogsaa efterat man iforvejen har 
bortskaffet de flygtige Bestanddele og benyttet dem til 
Gasbelysning. Opvarmer man nemlig Steenkul i et lukket 
Kar, som er forsynet med et Rør, gjennem hvilket Luften 
kan undvige (en Retort), da udvikler der sig ved Siden 
af andre flygtige Stoffer en Kulbrinteluft, som, naar den 
er tilbørlig reen, brænder med et smukt hvidt Lys. Denne 
Luft opsamles i store med Vand afspærrede Beholdere 
(Gasometre) og ledes derpaa igjennem Rør videre til det 
Sted, hvor den skal bruges. De i Retorterne tilbage- 
blivende Levninger af Kullene kaldes Coaks; de bestaae 
foruden nogle jordagtige Indblandinger kun af Kulstof 
og ere fortræffelige som Brændsel. Ved denne Behand- 
ling underkastes de bedste Steenkul en Art Smeltning. 
og de tilbageblevne Coaks ere porøse udbulnede Masser. 
som have et graat metallisk Udseende. — Lord Dundo- 
nald var 1786 den første, der prøvede paa at anvende 
Steenkullene til Belysning. dog gjorde han det kun som 
et Forsøg. Opfindelsen af. Gasbelysningen til praktisk 
Brug skylder man Englænderen Murdoch (1789): men 
først 1312 inaførtes den i London og 1815 i Paris som 
Gadebelysning. Ogsaa den sachsike Chemiker Lampa- 
dius og Franskmanden Lebon have allerede tidlig gjort 
opmærksom paa denne Anvendelse. Hvor uhyre For- 
brugen af Steenkul til Gasbelysning er. kan man see af 
følgende Oplysninger. Til at belyse London i et Aar 
udfordres 2646 Millioner Kubikfod Gas, og dertil bruges 
363,000 Centner Kul; i den længste Nat brændes der 
13 Millioner Kubikfod Gas, som leveres af 17900 Centner 
Kul. Der findes 176 Gasometre, og Retorterne, som ere 
af Støbejern, veje mere end 45000 Centner. Tager 
man i Betragtning. hvor udbredt Gasbelysningen for 

Øjeblikket er, hvor mange Steenkul og Coaks der bruges, 
og hvor mange tusind Mennesker der finde Arbejde og 
Underhold derved, såa indseer mån, hvormeget Værd 
disse mumieagtige Lig af en forgaaet Vegetation have 
for Techniken og for Livets Fornødenheder og Fornøjelser. 
Men det er kun sjelden, Jorden tilbyder os et Gode, uden 
at dette ogsaa kræver sine Offre, og kun faa af dem, der 
sidde og beundre det straalende Gaslys i Skuespilhuse 
og Festsale, have en Tanke for, at en lignende Gas i Kul- 
grubernes dunkle Huler og Schakter er en Skræk for de 
fattige Arbejdere, blandt hvilke den kun alt for ofte ud- 
breder Død og Fordærvelse. Af Kullejringerne udvikles 
nemlig den saakaldte Grubegas, som holdes indesluttet 
i hule Rum, men ofte pludselig strømmer frem, blander 
sig med den atmosphæriske Luft, antændes af Grubelyset 
og volder frygtelige Explosioner, hvorved Gruben ofte 
styrter sammen og Alt begraves i Ruiner. Dette er de 
frygtelige Udbrud, som Tydskerne kalde,schlagende 
Wetter.,” og som i Frankrigs, Belgiens og Englands 
Gruber fra 1827 til 42 have dræbt eller lemlæstet hen- 
imod 9600 Mennesker. Disse Landes Kultilvirkning 
koster aarlig omtrent 600 Menneskeliv, uagtet man be- 
nytter den Davyske Sikkerhedslampe. Denne Lampe er 
en Opfindelse af den berømte engelske Chemiker Davy 
og bestaaer af en lille Lygte, som er omgiven af et 
meget tæt Staaltraadsnet. Er der exploderende Luft til- 
stede. ville Flammerne antænde den indenfor Nettet, men 
den afkølende Metaltraad hindrer Branden i at for- 
plante sig udenfor den. — Saadan Luft udvikler sig 
ogsaa flere Steder paa Jordens Overflade, og den saa- 
kaldte toskanske Jordild, Hden ved Velleja, Pietra Mala 
0, s. v. hidrøre fra saadanne Luftudstrømninger. 
Bruunk ul forekomme i Forening med Sandsteen 
(Molasse). lerede Lag og Skiferleer fordetmeste i Bjerg- 
dannelser, som ere yngre end Kridtformationen. De ligge 
i Almindelighed ved Foden af Bjergene og berøre Jord- 

overfladen. I Thiringen, Sachsen og Hessen, i Rhøn og 
i Rhindalen mellem Bonn og Cøln, i Bøhmen, Ungarn, 
Frankrig, England 0. s. v. ere de meget udbredte, lige- 
som de ogsaa forekomme i stor Mængde ved Foden af 
de bayerske Alper. Da de indeholde mindre Kulstof 
end Steenkullene og ere mere blandede med jordagtige 
Dele, afgive de ogsaa et mindre godt Brændsel end disse; 
dog kunne de bruges paa samme Maade. Af nogle meget 
tætte Bruunkulsarter har man tidligere forarbejdet Sørge- 
smykker og deslige :-til disse Arter hører den saakaldte 
Gagat. som siges at have faaet sit Navn af Floden 
Gagas i Lybien. Den forekommer ved Meiszner i Hessen, 
Zwickau i Sachsen og paa nogle Steder i England og 
Frankrig. Saavel Steen- som Bruunkulslag komme under- 
tiden i Brand under Jorden og kunne blive ved at brænde 
i mange Aar. Saadanne Jordbrande har man havt i St. 
Etienne ved Lyon, i Duttweiler i det Zaarbruckiske, i 
Bøhmen, Øvreschlesien o. s. v. Grunden til Antændelsen 
antager man er den, at det Svovljern, som Kullene inde- 
holde, decomponeres, og Forbrændingen foregaaer i en 
vis Dybde meget langsomt, fordi der ikke er tilstrækkelig 
Lufttilstrømning. Steenkulsbranden i Duttweiler har alle- 
rede varet i 130 Aar, Fannygruben i Øvreschlesien har 
brændt siden 1823. Denne naturlige Opvarmning af Jor- 
den har man f. Eks. i Sachsen paa Steder, der egnede sig 
dertil. benyttet til Mistbænke og til Opelskning af sydlige 
Vækster, og dette er den sælsomme Bestemmelse, der er 
bleven til deelt saamangen Plantes Kullevning ; de have 
selv blomstret under et længst forgaaet tropisk Klima, men 
brænde nu for maaskee at bringe en Ananas til at trives. 

Jordolie og Jordbeg slutte sig til Kullene 
og bør derfor omtales her: de indeholdes tildeels i Steen- 
kullene og kunne sandsynligviis takke dem for deres 
Tilblivelse. Jordolien (Naphta, Bitumen) er meget tynd 
flydende, flygtig og let fængelig. Den svømmer ovenpaa 
Vand, er fidtet at føle paa, har en aromatisk Lugt og 

er deels farveløs og klar, deels guul og bruun ; dens Be- 
standdele ere Kulstof og Brint. Fordetmeste vælder den 
tilligemed Vand ud af Kløfter i Kalksteen , Mergel og 
Sandsteen, og findes i stor Mængde især ved det caspiske 
Hav, paa Øen Tschelekaen og ved Baku, i Birmanernes 
Rige, paåa Zante 0. s. v. Den bruges til Belysning, som 
Fernis, Tjære, til at opløse Cautschuk 0. s. v. Ved 
Baku dainper den i saa stor Mængde op af Jorden, at 
man kan antænde den og koge ved dens Ild.. Jord- 
beg (Asphalt) er et fast, blødt og sejgt Stof af begsort 
eller sortebruun Farve, det har en fed Glands og en 
svag bituminøs Lugt. Det er let smelteligt og fængeligt 
og bestaaer af Kulstof, Brint og Ilt. Det forekommer i 
Kalk- og Sandsteensdannelser, undertiden i stor Mængde 
f. Eks. paa Øen Trinidad (Sydamerika) og ved det døde 
Hav, som kaster det op paa Bredden. hvor det samles 
og sælges under Navn af Jødebeg. Det findes ogsaa 
paa Sicilien, i Tyrol, Neufchatel, Frankrig og England. 
og bruges til at tjære med og til Brolægning. 

Under Ædelstenene have vi talt om det rene Kul- 
stof, der findes i Krystaller som Diamant; men der gives 
endnu et Mineral, som væsentlig bestaaer af Kul, men 
ikke har den ringeste Lighed med Diamanten |, og heller 
ikke staaer i nogen nærmere Forbindelse med Steenkul. 
Dette Mineral er Grafit, hvis Navn kommer af. det 
græske Ord yocpur, der betyder at skrive; man kan 
nemlig bruge det til at skrive med. Grafit har et metal- 
lisk Udseende, en jernsort eller staalgraa Farve og er 
meget blødt og fedt at føle paa. Sædvanlig findes den 
som fiinskjællede Stykker i Granit, Gneis, Urkalk 0. s. v. 
De finere Arter forarbejdes til Blyantspenne, og dertil 
egner navnlig Grafiten fra Borrowdale i Cumberland sig ; 
de mindre fine Arter bruges til Kakkelovnssværte, i Gal- 
vanoplastiken, til Vognsmørelse naar det er udrørt med 
Fedt o. s. v. Ved Haffnerzell og Grieshach i det Pas- 
sauiske finder man megen Grafit, der blandet med Leer 

forarbejdes til de saakaldte Passauerdigler, som udføres 
til mangfoldige Steder og benyttes til Metalsmeltning. 

En ikke mindre vigtig Formation end Kullene danner 
Steensaltet, som er underordnet forskjellige Kalk- 
og Sandsteensarter. Naar man betænker, hvorledes dette 
Salt tjener til Kryderi for Spisen, til Indsaltningen af 
Kjød, Fisk og Vegetabilier ; hvordan det bruges til Fabrika- 
tionen af Saltsyre, Chlor og Soda, og saaledes er blevet 
af Vigtighed for Blegeriet ligesom for Sæbefabrikationen ; 
hvorledes det finder en tusindfoldig Anvendelse til Amal- 
gamation, Glasering, Glasfabrikation, i Farveriet 0. s. v.; 
saa maa man betragte det som en af Naturens værdi- 
fuldeste Gaver, langt værdifuldere end alle Ædelstenene 
med hele deres Pragt. Vi finde det ogsaa skattet for sit 
høje Værd i Folkeslagenes ældste Traditioner ; Moses 
omtaler det som en væsentlig Bestanddeel i Spiseoffrene, 
og det betragtedes som et Symbol paa Viisdom og Varig- 
hed. ,Saltet”, siger Plinius, er et saa nødvendigt Stof, 
at dets Navn endog anvendes påa aandelige Nydelser, 
og man kan ikke betegne Livets Lyst og højeste Til- 
lokkelse bedre end ved dette Ord.” Det var ogsaa be- 
rømt blandt Alchemisterne, og mange af dem kaldte det 
et af de tre Principer for den store Kunst (Salt, Svovl, 
Qviksølv). i 

Steensaltet%) forekommer ofte krystalliseret i Tær- 
ninger, som man ogsaa meget let kan faae frem, naar 
man opløser en større Mængde af det sædvanlige Huus- 
holdningssalt i Vand og lader Opløsningen henstaae til 
frivillig Fordampning. Krystallen lader sig kløve efter 
Tærningens Flader. Steensaltet er blødt, gjennemsigtigt 


") De for Techniken og tildeels ogsaa for Medicinen vigtige Salte: 
Soda, Salpeter, Salmiak, Glaubersalt, Bittersalt og Borax, som 
rigtignok ogsaa findes i Naturen, tildeels opløste i Vandene, forbi- 
gaae vi her, da de fornemmelig henhøre under Chemiens Om- 
raade. 

— gjennemskinneligt. har Vægtfylden 2,2 og smelter 
med Lethed. Det bestaaer af 2 Grundstoffer, Chlor 
(60,7 Proc.) og Natrium (39,3 Proc.); det er ofte kornet, 
sjeldnere trevlet og findes baade farveløst og med for- 
skjellige Farver, -guulagtigt, rødt, blaat o. s. v. I Salz- 
kammergut i Hallstadt finder man enkelte Stykker med 
en dejlig saphirblaa Farve. Bjergfolkene udskjære der 
Kors, Skilderirammer og deslige af hvid Steensalt og 
bruge Smaastykker af det blaae Salt som Indlægning. 
Ved Siden af Steensaltet finder man altid Gips, Anhy- 
drit og Leer. Gips er svovlsuur Kalk med Vand. Anhy- 
drit svovlsuur Kalk uden Vand. Med disse Mineralier 
forekommer Saltet ofte i store, temmelig rene Stykker. 
ligesom ogsaa ofte indvokset i Leer. Saltformationen 
udfylder ofte en trugformig Indsænkning i Kalksteens- 
og Sandsteensbjergene, og de to forskjellige Maader. 
hvorpaa Saltet findes, gjøre ogsaa Tilvirkningsmaaden 
forskjellig. Hvor det forekommer i større Masser, bryder 
man det, og faaer det i Blokke. men naar det er stærkt 
blandet med Leer, opløser man det i Vand. og denne 
Opløsning, Soolen, udkoges derpaa, for at Vandet atter 
kan fjernes. For at kunne udføre denne Opløsning i 
Bjerget, udhugger man store Kamre og leder Vandet 
ind i dem. Herved opløses Saltet i Væggene, og naar 
Opløsningen er mættet (indeholder 26 Proc. Salt), leder 
man Soolen til Kogepanden og koger den. Den største 
Saltlejring, man kjender, findes i Galizien ved Foden af 
Karpatherne i Nærheden af Wieliczka og Bochnia. Den 
strækker sig henimod 100 Miil i Længde, er 20 Miil 
bred og opnåaer undertiden en Mægtighed af 1200 Fod. 
Steensaltet brydes og forsendes i Stykker, som kunne 
veje indtil 330 Pund (de saakaldte Balvaner). Wieliczka- 
Gruben, hvor man, naar man vilde vandre gjennem alle 
Huler. Hvælvinger og Gange, vilde have en Vej af 86 
Miil at tilbagelægge, beskjæftiger 800 til 900 Mennesker 
og leverer aarligt henimod en Million Centner Steensalt. 

Sagnet fortæller, at Polakkernes fromme Fyrstinde Kuni- 
gunde, Boleslaus den Ferntes Gemalinde, ved sine Bønner 
har bevirket, at man opdagede Saltværket ved Bochnia 
i Aaret 1252 og det følgende Aar Saltværket ved Wie- 
liczka. Ved denne Lejlighed skete det Under, at en 
Ring, som hun havde kastet i en Saltbrønd i Ungarn. 
blev funden i Bochnia i et Stykke Steensalt. I Salt- 
bjerget findes Gruber, der ligne store Sale og tildeels 
ere opmurede med udhugne Saltkvadersteen, og smyk- 
kede med Statuer, Altre og deslige af Steensalt. Alene 
i en af disse, Michalowicsalen, er Salttilvirkningen drevet 
i et Tidsrum af 44 Aar. — Paa lignende Maade brydes 
Steensaltet ved Cardona i Catalonien, hvor det kommer 
frem til Overfladen og bearbejdes som et Steenbrud ; der- 
næst ved Liverpool, hvor det ofte forekommer vandklart ; 
i Kerman i Persien, hvor det ogsaa bruges til Bygninger: 
i Santa Fe de Bogota ved den mexikanske Havbugt 
0. s. v. — I den saakaldte Alpekalk, som hører til Jura- 
kalkformationen, findes store Saltværker; saaledes ved 
Hallein og Berchtesgaden i det Salzburgiske, ved Ischl. 
Hallstadt og Aussee i Salzkammergut og ved Hall i Tyrol. 
Det meste Salt vindes imidlertid af disse Bjerge ved 
Udludning med Vand, idet det forekommer i Striber og 
Smaapartier blandet med Leer og Gips; denne Blanding 
kaldes ogsaa Haselgebirg. De Kamre og Synke- 
værker, som man anlægger for at optage Vandet. have 
ofte en betydelig Størrelse, hvilket man kan slutte af. 
at den Soole, man faaer fra et saadant Kammer, under- 
tiden kan levere 150,000 Centner Kogsalt. Af Durren- 
berg ved Hallein vindes aarlig paa denne Maade 5 til 
600,000 Centner Salt, og Saltbjerget ved Berchtesgaden 
giver et lignende Udbytte. Den berømte Reichenbachske 
Sooleledning gaaer fra Berchtesgaden over Reichenhall 
til Rosenheim i en bjergfuld Strækning af 12!/> tydskeMiil. 

Ved Wimpfen i Wirtemberg leder man gjennem 
et Borehul Vand ind i Saltlejringen og pumper den 

mættede Opløsning ud igjen. Der findes ogsaa mange 
naturlige Sooler, der ere opstaaede paa samme Maade 
og vælde ud af Jorden som Kilder med en større eller 
ringere Saltrigdom, saaledes Reichenhallerkilden med 23 
Proc. Salt, Lineburgerkilden med 25 Proc., Schøne- 
beckerkilden med 13 Proc. 0. s. v. Men de fleste af 
disse Kilder ere for fattige påa Salt, til at det skulde 
kunne lønne sig straks at udkoge dem. Man concen- 
trerer da Soolen, ved under fri Tilstrømning af Luft at 
lade den løbe gjennem lagviis opstablede Riisbundter, 
hvorved en betydelig Deel af Vandet damper bort. Denne 
Fremgangsmaade kalder man Gradering (Tjørnegra- 
dering). — Havvandet indeholder i Gjennemsnit 2!/> 
Proc. Kogsalt, og man har beregnet. at naar Havene 
vilde dampe bort, indtil Saltet havde krystalliseret sig. 
vilde dette komme til at danne et Lag af 700 Fods 
Tykkelse over hele Havbunden ; denne Saltmængde kunde 
bedække Jordens Fastland med et Lag af 2000 Fods 
Højde. Man vinder ogsaa Kogsaltet af Havvandet, idet 
man i de saakaldte Salthaver overlader det til frivillig 
Fordampning. Paa nogle Steder blomstrer eller vittrer 
Steensaltet i betydelig Mængde frem af Jorden, navnlig 
paa Stepperne ved det kaspiske Hav og ved Aralsøen. 
ligesom ved Dankali i Habesch, hvor det i en Stræk- 
ning af 4 Dagsrejser bedækker Jorden med en sneelig- 
nende buskformet Vegetation; paa samme Maade findes 
det i Brasilien og Chili. Ved -Søen Mingo i Texas ud- 
skiller det sig ved Bredderne som en saa fast og tyk 
Skorpe, at man kan bryde det i Blokke; efter nogle 
faa Dages Forløb har Skorpen da afsat sig paany. Og- 
saa i vulkanske Sublimater finder man dette Salt (i 
Hvidglødhede er det flygtigt), og mange af Lagene i 
Vesuv finder man overtrukne med en Hinde deraf. 

Vi have anført, at Gips og Anhydrit overalt ere 
Steensaltets Ledsagere ved Siden af Leer, og at Gipsen 

bestaaer af vandholdig%), Anhydriten af vandfri svovlsuur 
Kalk). Den sidste danner ofte krystallinske Stykker, 
som kunne kløves i tre Retninger; der danne rette Vinkler 
med hverandre, og derfor har den ogsaa faaet Navn af 
Tærningspath. Den er haardere end Gips og forekommer 
med forskjellige Farver, graalig, guulladen. rød, fiolet 
0. s. v. men ikke saaledes som Gips i betydelige Masser. 
— Gipsen findes deels i kornede eller trevlede Aggre- 
gater, deels tæt; den kan ogsaa danne prismatiske Kry- 
staller, som ofte forekomme ganske vandklare og farve- 
løse, grupperede i glimrende Klynger inden i Steenmas- 
sens Huulninger og Kløfter. Disse Krystaller lade sig 
spalte meget regelmæssigt i een Retning, omtrent ligesom 
Glimmer, men Bladene ere ikke elastiske og bøjelige 
som dennes. Gipsen er meget blød; man kan ridse i den 
med Neglen og derved skjelne den fra mange andre Mi- 
neralier, f. Eks. fra Kalksteen; den kan smelte, og op- 
løses tildeels i Vand, og naar man helder Syrer paa den. 
frembringes der ingen Bruusning. I adskillige Bjergfor- 
mationer danner den kornede og tætte Gips ogsaa selv- 
stændige mægtige Lag, ja endogsaa Høje og Smaabjerge, 
og den er meget udbredt. Den finder Anvendelse paa 
mangfoldige Maader og var allerede vel bekjendt i Old- 
tiden. Plinius fortæller, at man forfærdigede Bikuber af 
gjennemsigtige Gipstavler for at kunne see Bierne ar- 
bejde, og at man ved flere Lejligheder brugte det istedet- 
for Glas. Denne, iøvrigt sjeldne, sortbladede Gips kaldte 
man Selenit af 084474, Maane, fordi den opfangede og 
tilbagestraalede Billedet af Maanen. Yngre Mineraloger 
have forandret dette smukke Navn, hvortil mangen Gips- 
krystals Lysskjær nok kan hjemle den Ret, til det meget 
upoetiske ,,Æselsspejlf, maaskee fordi den natlige Maane 


Wi 


kan være et saadant Spejl for mangen sværmende Be- 


") I 100 Yægtdele er der 46,6 Svovlsyre, 32,5 Kalkjord og 20,9 Vand. 
") I 100 Vægtdele er der 58,8 Svovlsyre og 41.2 Kalkjord. 

skuer. Andre have betegnet den tilligemed Glimmeren 
ved Navnet Fraueneis. — Denne sortbladede Gips findes 
blandt andet paa Montmartre ved Paris, ved Bex iSchweits, 
Girgenti paa Sicilien, Siberien 0: s. v. Med Navnet 
Alabast betegner man den hvide fiinkornede Gips. 
som godt lader sig forarbejde og bruges til mangeslags 
Prydelser og Skulpturer; Fabrikkerne i Volterra og Flo- 
rents levere saadanne Arbejder. Mange trevlede Arter 
forarbejder man til de saakaldte Atlasperler, som 
forresten ere blødere og mindre varige end de, der 
gjøres af fiin Traadkalk. Den vigtigste Anvendelse har 
dog den brændte Gips fundet. Opvarmer man Gips 
til en vis Grad. bortgaaer den største Deel af Vandet. 
men Gipsen beholder den mærkværdige Egenskab, atter 
chemisk at kunne optage dette Vand, naar den efter 
Brændingen udrøres dermed : den bliver da igjen hvad 
den var før og faaer altsaa ogsaa den samme Fasthed 
igjen. Man kan derfor pulverisere brændt Gips"; udrøre 
den med Vand til en Grød og helde denne i en Form, 
da vil den, idet den optager Vandet, opvarmes kjende- 
ligt, derpaa efter et Par Minutters Forløb stivne og af- 
præge Formens fineste Enkeltheder. Paa denne Maade 
faaer man de saakaldte Gipsfigurer, Gipsformer og Stuk- 
katurarbejder, og den Gips, som bruges dertil, kommer 
saavel brændt som ubrændt i Handelen. Kunstnerne 
brænde ofte selv den Gips, de bruge, da det er af Vigtig- 
hed. at den ikke bliver brændt for meget (dødbrændt), 
thi da taber den ganske Evnen til at kunne binde Vandet 
og kan ikke mere bruges til Afformning. I den nyeste 
Tid har man betjent sig af mange Fremgangsmaader for 
ved Behandling med Allunopløsning og andre Midler at 
give Gipsen en større Haardhed. Allerede Plinius om- 
taler Gipsbrændingen og Brugen af den brændte Gips; 
han fortæller ogsaa. at Kunstneren Lysistratus fra Si- 
kyon var den første, der tog en Gipsafstøbning over 
et menneskeligt Ansigt og heldte Voks i Formen. — 


. 


6 


84 De almindelige Stene. 


Man anvender ogsaa Gips i Landbruget til Jordens For- 
bedring. 

Et Mineral af stor videnskabelig og technisk Be- 
tydning er Svovlet, som hyppigt forekommer sammen 
med Gips. men ogsåa med mange andre Steenarter, og 
findes i alle Vulkaner. Svovlet er for os et Grundstof. 
og dette Grundstof er overmaade udbredt i Naturen. 
deels frit og deels i Forbindelser, Det forekommer ofte 
i glimrende Krystaller, som ere rhombiske Pyramider : 
det er kjendeligt nok ved sin gule Farve og ved den 
Egenskab, at det brænder med en blaa Lue, hvorved 
det udvikler en stikkende Lugt af Svovilsyrling; det 
smelter let og er flygtigt, naar det opvarmes. Flere Land- 
strækninger i Italien og Spanien (Conilla ved Trafalgar) 
og især Sicilien (Girgenti) ere rige påa Svovl, som og- 
saa forekommer i Polen og Ungarn, medens det paa Is- 
land danner saa udstrakte kornede og pulverformige 
Lejringsmasser, at man maaskee kunde forsyne hele 
Jorden derfra, dersom ikke Jordbundens stærke Varme 
og andre Forhold her gjorde det vanskeligt at vinde det. 

Svovlet er deels indvokset i Gips og Kalksteen, som 
i Spanien og paa Sicilien, der alene aarlig frembringer 
henimod 1,540000 Centner, deels faaes det fra de saa- 
kaldteSolfatarer. Derved forstaaer man en Art Kra- 
tere, i hvilke der endnu viser sig nogen vulkansk Virk- 
somhed, navnlig Luftudstrømninger (Fumåroler)., med 
hvilke der sublimeres Svovl, der afsætter sig som en 
skorpeagtig Hinde paa Stenene. Saadanne Solfatarer 
findes ved Pozzuoli i Nærheden af Vesuv, paa de lipa- 
riske Øer, hvor Vulkanos prægtige Krater danner en 
Hule af 1200 Fods Gjennemsnit og 400 Fods Dybde. 
paa Island, påa Vulkanen Azufral i Quito, paa Øerne 
Martinique og Guadeloupe, i Toskana o. s. v. Neapel 
og de toskanske Solfatarer levere aarlig henimod 20 til 
30.000 Centner Svovl. Mange Steder finder man Vande. 
som ere mættede med en Luftart. der er en Forbindelse 

af Svovl og Brint og lugter ligesom raadne Æg; disse 
Vande afsætte ogsaa Svovl. En stor Mængde af det i 
Handelen forekommende Svovl tilberedes paa kunstig 
Maade af svovlholdige Malme, navnlig af en Forbindelse 
mellem Svovl og Jern, der almindelig kaldes Svovlkies 
og forekommer meget hyppigt. Naar denne Kies op- 
hedes i Rør eller Retorter. undviger en Deel af Svovlet 
som Damp: denne ledes ind i Jernforlag. der ere fyldte 
med Vand, og her afsætter den sig. Paa flere Steder i 
Schlesien, Bøhmen, Sachsen 0. s. v. vinder man Svovl 
påa denne Maade. 

Svovlet har været bekjendt fra de ældste Tider, og 
allerede Homer omtaler det som et Røgelsemiddel ved 
religiøse Fester; de gamle Romere kjendte vore Svovl- 
stikker, I Techniken er Svovlet blevet et sandt Livsele- 
ment, thi deraf tilberedes den saakaldte engelske Svovl- 
syre, som bruges ved de fleste technisk-chemiske Opera- 
tioner. ,,Havde man nøjagtige Tabeller”, siger Dumas, 
»over den i forskjellige Lande og til forskjellige Tider 
aarlig forbrugte Svovlsyremængde, saa vilde utvivlsomt 
en saadan Oversigt tillige afgive en højere Maalestok for 
Industriens Udvikling i dette Tidsrum eller disse Lande.” 
Svovlet bruges som bekjendt ogsaa ved Tilberedelsen af 
Krudt (100 Dele Salpeter, 16 Dele Kul, 16 Dele Svovl), 
som allerede i det 14de Aarhundrede blev almindeligt i 
Hærene og nu forbruges i overordentlig Mængde. Svovlet 
har derfor ogsaa en væsentlig Deel i Staternes Dannelse 
ligesom i Udviklingen af deres Industri. og dersom Skab- 
ningens Herre pludselig borttog dette Stof fra den uor- 
ganiske Verden, vilde man ikke kunne oversee de der- 
ved opstaaende Forvirringer og Omvæltninger. Med 
lette have derfor Alchemisterne tillagt Svovlet et højt 
Værd og optaget det i deres tre Naturprinciper. Nogle 
af-dem have endogsaa i deres Sværmeri udtalt sig saa- 
ledes: ,,Alt, hvad der lever og rører sig med Bevæ- 
gelse, Forstand, Fornuft og Tanke, alt, hvad der lever og 


86 De almindelige Stene. 


vokser, har sit Urprincip i Svovlet.” — Naar Svovl holdes 
smeltet i nogen Tid og derpaa heldes i Vand, danner 
det en seig Masse, der kan behandles som en Dejg. I 
denne Tilstand bruges det til Paster og til de saakaldte 
Svovlformer, hvori man støber Gipsfigurer, thi lidt efter 
lidt bliver det igjen haardt og skjørt, I Oldtiden synes 
man ogsaa at have kjendt Svovlet i denne Tilstand. 1 
de metalliske Forbindelser spiller Svovlet en meget vigtig 
Rolle, og Hyttearbejderne have ofte megen Møje med at 
skille det fra Metallerne. Det har ogsaa hjemme i den 
organiske Natur, i Kjødet, Haarene, Ulden og i mange 
Planter. 

Baade i Urbjergene og i senere Dannelser finder 
man desuden temmelig almindeligt, skjøndt altid kun i 
smaa Mængder, mangfoldige Mineralier, blandt hvilke 
Flusspath, Tungspath og Coelestin høre til de mere be- 
kjendte; disse ville vi derfor omtale her med et Par Ord. 

Flusspath findes deels i siirlige Krystaller, især 
Tærninger, deels tæt, deels kornet og stænglet. Den kan 
kløves i fire Retninger (oktaedrisk), er noget haardere end 
Kalkstenen og forekommer med de meest forskjellige Far- 
ver, især fiolet, guul og grøn. Da den kan modtage en ret 
god Politur, slibes den tilSkaale, Vaser, Daaser og deslige. 
og den fivlette har ofte en stor Lighed med Amethysten. 
som dog let kan skjelnes fra den ved en langt større 
Haardhed. Flusspathen er sammensat af to Grundstoffer. 
Fluor og Calcium, og naar man helder Svovlsyre paa 
den og varmer den, fåaer man Udvikling af den luft- 
formige Flussyre, som angriber Glas, idet den opløser 
og fjerner dennes Kiseljord. Den bruges derfor til Æts- 
ning af Glas, og denne Egenskab blev alt iagttaget 1670 
af Schwankhardt i Nårnberg. Hvor den forekommer i 
større Mængder bruges den ogsaa som Tilsætning ved 
Kobber- og Jernudsmeltning. f. Eks. i det Mansfeldske. I 
de sachsiske Erzgebirge, Harzen, Baden, Bøhmen og især 
i England (Derbyshire, Devonshire 0. s. v.) findes smukke 

Arter af dette Mineral. De i Oldtiden berømte murrhi- 
niske Kar bestode sandsynligviis af Flusspath. 

Tungspath (Baryt) og Coelestin ligne hin- 
anden meget i deres Krystalform og fysiske Egenskaber 
og udmærke sig især ved en høj Vægtfylde, Tungspa- 
thens er nemlig 4,5 og Coelestinens 4,0. Krystallerne 
ere rhombiske Prismer med talrige Modificationer, de 
ere deels farveløse, deels guulagtige, graalige. blaalige 
0. s. v. Tungspathen er en Forbindelse af Svovlsyre 
(34.4) og Barytjord (65,6). Coelestin derimod er sammen- 
sat af Svovlsyre (44) og Strontianjord (56). Af Tung- 
spathen fremstiller man Barytpræparater, og efterat vi 
ovenfor have omtalt Svovlsyrens store Vigtighed for 
Techniken, maa det her bemærkes, at Svovlsyremængden 
ved chemiske Analyser lettest bestemmes ved Hjælp af 
Barytsalte, idet der dannes Tungspath, hvis Sammen- 
sætning man nøjagtigt kjender; af den Mængde, man har 
faaet. lader Svovlsyremængden sig let beregne. Man seer 
heraf, hvilken Betydning mangen Steen kan faae efter 
et nøjagtigere Studium af dens Egenskaber, medens den 
uden dette kan synes at være en temmelig ubrugelig 
Ting. saaledes som netop Tungspathen. I Begyndelsen 
af det 17de Aarhundrede blev man opmærksom paa 
dette Mineral, idet en Skomager i Bologna gjorde den 
Iagttagelse, at det blev phosphorlysende, naar man glø- 
dede det med brændbare Substanser, Dette ledede til For- 
færdigelsen af de saakaldte Bologneser Lysstene, som 
forsendtes til alle Steder og endnu undertiden sælges som 
Curiositeter. — Coelestinen bruges i Fyrværkeriet, naar 
man vil tilvejebringe rød Ild, da dens Salte farve Flammen 
rød, hvilket ikke er Tilfældet med Barytsaltene. Tung- 
spathen forekommer paa mange Steder og er især smuk 
i Bøhmen. Ungarn og England ; Coelestinen findes i ud- 
mærkede Krystalklynger sammen med Svovl ved Gir- 
genti, Cataldo paa Sicilien, i det Salzburgiske, Eng- 
land 0. s. v. 

Vi gaae nu over til de vigtigste af de saakaldte 
vulkanske Stene, nemlig Trachyt, Basalt og Lava. 
Vel har man ikke seet de endnu virksomme Vulkaner 
danne nogen egentlig Trachyt eller Basalt, men den Om- 
stændighed, at de forekommeved Siden af og i mange Hen- 
seender ligne Produkter. som utvivlsomt ere vulkanske, 
berettiger os til ogsaa at ansee dem for at have en såa- 
dan Oprindelse. 

Trachyten er en blandet Steen, i hvis meer eller 
mindre porøse Grundmasse man finder Krystaller af den 
saakaldte glasagtige Feldspath, Qvarts, Glimmer og Horn- 
blende. Grundmassen, som har en guul. graa og rødlig 
Farve, bestaaer af Feldspath og leeragtige Dele; den er 
ofte fuld. af Huller og ligesom forbidt. Denne Steen 
danner taarnagtige og kuppelformige Bjerge, især i Un- 
garn og Siebenburgen, i Auvergne. i Siebengebirg ved 
Rhinen, i Euganeerne, påa de græske Øer og i Cordil- 
leras. Paa Chimborasso og Pinchincha have Trachyt- 
masserne en Mægtighed af 14 til 1800 Fod. I Tra- 
chyten ere flere Mineralier indlejrede, som man maa an- 
see for vulkanske Smelteprodukter, og som ogsaa ligne 
andre Mineralier, der findes i Lavaen. Disse Stene kaldes 
Begsteen,Perlesteen (efter den forskjellige Glands) 
ogObsidian. Af dem anvendes Obsidianen paa mange- 
haande Maader; den ligner meget sort Glas og kan mod- 
tage en smuk Politur, derfor sliber man den ogsaa og 
bruger den til Smykker, Daaser, Spejle 0. s. v. Smukkest 
finder man den ved flere endnu virksomme Vulkaner. 
navnlig Hekla paa Island, hvor man har fundet Stykker 
påa 100—150 Pund. Obsidianen var allerede bekjendt 
blandt de gamle Grækere, som anvendte den til Pile- 
spidser, da den er meget skarpkantet i Bruddet; man 
finder endnu saadanne Pile paa Valpladsen ved Mara- 
thon. De gamle Mexikanere brugte den. påa samme 
Maade, og i en Skrivelse fra Cortez (1520) til Kejser 
= Karl 5 tales der om, at Barbererne i Mexico rage med 

Obsidianknive. Trachyten benyttes som Bygningssteen 
og Domkirken i Køln er for største Delen bygget af 
Trachyt. Langt mere udbredt end denne Klippeart er 
Basalten. Den forekommer sædvanlig som en temme- 
lig eensartet Steen af graa eller sort Farve, men egentlig 
bestaaer den af en meget fiin Blanding. i Særdeleshed af 
Augit og Labrador. Denne Blanding bliver ofte kjen- 
delig i de Stene, som kaldes Dolerit og Augit- 
porphyr, af hvilke den sidste ofte forekommer med 
mandelformige Blærerum og da kaldes den Mandel!- 
steen; disse slutte sig til Basalten og antyde Over- 
vange til den. Labrador er en Kiselforbindelse med Leer- 
jord, Kalkjord og Natron, og adskiller sig fra Feldspath. 
som ligner den, derved, at den angribes og decomponeres 
af stærk Saltsyre. Den forekommer undertiden. skjøndt 
dog sjelden, med et smukt Farveskjær. og derfor have 
vi alt omtalt den under Ædelstenene. Augiten er og- 
saa en Kiselforbindelse med Kalkjord, Talkjord og Jern- 
ilte, og den forekommer ofte i prismatiske Krystaller, 
som næsten kunne kløves retvinklet. Den tilligemed 
noget indblandet Magnetjernmalm giver Basalten den 
sorte Farve: men der findes ogsaa en temmelig jernfri 
Augit. som er grønlig eller ogsaa hvid og kaldes Di op- 
sid. — Den franske Mineralog Hauy har givet Augiten 
det græske Navn Pyroxen, hvilket paa Dansk betyder: 
den for Ilden fremmede: man troede nemlig, at dette 
Mineral ikke var af vulkansk Oprindelse og derfor maatte 
ansees for en Fremmed paa ildens Enemærker. Augiten 
burde imidlertid meget snarere kaldes Idens Barn, thi ved 
at sammensmelte de enkelte Bestanddele har man frem- 
stillet den Art, der kaldes Diopsid, ligesaa fuldkommen. 
som den findes i Naturen; man har ogsaa ofte bemær- 
ket Slakker. der indeholdt Augitkrystaller.  Basalten 
indeholder sædvanlig ogsaa kornet Krysolith (Olivin). og 
i dens smaa Huulninger og Blærerum finder man mang- 
foldige tildeels ogsaa vandholdige Kiselforbindelser (Zeo- . 

lither). Basalten viser sig ofte søjleformig, Søjlerne staae 
enten parallelt samlede. eller ere påa mange Maader 
kastede mellem hverandre. Fingalsgrotten påa Øen Staffa. 
en af Hebriderne paa den skotske Kyst, er berømt for 
sin prægtige Søjlebasalt; ligesaa Kæmpedæmningen paa 
den nordlige Kyst af Irland, hvor man seer en Vold af 
mere end 30000 Søjler, som rage op over Havet i en 
Højde af mere end 30 Fod og have en temmelig jævn 
Flade ovenpaa. Basalten danner kegleformige Bjerge, 
som ofte ligne en udslukt Vulkan og vise Spor af et for- 
henværende Krater ; undertiden gjennembryder den Steen- 
lag af den forskjelligste Art i gangformige Masser og ud- 
breder sig derpaa som en Svamp paa Overfladen, som om 
den var flydt over. Meget udbredt findes den ved Rhi- 
nen. i Eiffel, i Siebengebirg og Westerwald, dernæst i 
Vogelsgebirg, i Rhøn. Bøhmen, Sachsen. Auvergne. 
Skotland, Irland 0. s. v. Hvordan maa der ikke have 
seet ud ved Rhinen. da disse sorte Masser brøde frem 
af Jorden og deres Vulkaner vare i Virksomhed! Skjøndt 
disse Vulkaner ikke ganske synes at have været af samme 
Art som de nu virksomme, finder man dog ved dem Pro- 
dukter, som nærme sig meget til de nyere Lavaer, og 
til disse høre fornemmelig den saakaldte Møllesteensba- 
salt fra Niedermendig. en Steen. som har faaet sit Navn 
deraf. at den bruges til Møllesteen. med hvilke der drives 
en betydelig Handel. Efter hvad man kan slutte af Smelt- 
nings- og Glødningsforsøg, synes Basalten at skylde en 
langsom Afkøling sin Tilværelse. Grunden til denne 
Langsomhed, der maa have været større end vor Erfaring 
har viist os den, kan maaskee ligefrem søges deri, at de 
almindelige Lavaer aldrig bryde frem i saa betydelige 
Mængder paa eengang. Man har allerede i Oldtiden kjendt 
Basalt, og Plinius, der omtaler den under samme Be- 
nævnelse, siger, at denne Steen findes i Æthiopien; ba- 
sal skal være et æthiopisk Ord, hvis Betydning er Jern. 
og deraf skulde da Basalt være dannet. Den benyttes 

som Proberesteen ligesom ogsaa i Plastiken. — Ba- 
salten er en temmelig haard Steen og fortræffelig til 
Bygningsmateriale, skjøndt den er meget vanskelig at 
bearbejde; sædvanlig er det Søjlebrudsstykkerne, som 
benyttes dertil; den bruges endvidere til Brostene, Stene 
fil at rive Farver med, Mortere 0. s. v., og den anvendes 
ogsaa i Glasfabrikkerne ved Tilberedelsen af det mørke- 
grønne Glas til Flasker, ved Jernudsmeltning o. s. v. -— 
Med Navnet Lava betegner man forskjelligartede Steen- 
arter. nemlig alle dem, der komme for en Dag i smeltet 
Tilstand som en sejg flydende Skorpe ved vulkanske 
Udbrud. Undertiden er Lavaen en eensartet Steen, under- 
tiden en fiin Blanding af forskjellige Mineralier, blandt 
hvilke især Augit og Feldspath og ligeledes Leucit fore- 
komme; disse finder man dog ogsaa i større Krystaller. 
Leuciten er en Kiselforbindelse med Kali og Leerjord 
og kjendes især ved sin Krystalform. Krystallerne ere 
begrændsede af 24 Trapezflader; den er fordetmeste 
graalighvid eller lysegraa og rødlig. Saadanne Leucit- 
krystaller ere ofte i tusindviis indstrøede i Lavaen, der 
sædvanlig forekommer porøs og slakkeagtig, tildeels og- 
saa tæt, af graa eller sort Farve, undertiden ogsaa bruun. 
Sammen med Lavaen finder man ogsaa smeltede glas- 
agtige Masser, som Obsidian, og naar der ikke har været 
noget stærkt Tryk ovenfra, ere de opblærede til skum- 
dannede Masser, som danne den saakaldte Pimpsteen. 
Det er et mærkeligt Særsyn, at alle Vulkaners Lavaer. 
hvor langt de end ligge fra hverandre, og hvor forskjel- 
ligartede de end ere, dog stemme overeens deri, at man 
fortrinsviis finder Augiter og feldspathagtige Mineralier 
(ligeledes Leucit og Magnetjernsteen) i deres Masser. 
Augiten hører navnlig hjemme i denne Steen, og allerede 
den Omstændighed , åt man aldrig har fundet dette Mi- 
neral i Graniten, beviser, at denne maa være opstaaet 
påa en anden Maade end de vulkanske Klippearter. La- 
vaerne og de beslægtede Steenarter findes i meget be- 

tydelig Mængde paa Jorden, thi afseet fra de slukkede 
Vulkaner og deres Lavamasser, kjender man henimod 
200 Vulkaner, som fra Tid til anden ere i Virksomhed 
og bringe Lavastrømme frem for Lyset. Disse Vulka- 
ners Fordeling og Beligzenhed, det hele Røre og Arbejde 
i dem og deres mulige Aarsager henhøre til Naturstu- 
diets interessanteste Grene. De fleste Vulkaner ligge i 
Nærheden af Havet eller paa Øer, og det er navnlig 
Øgrupperne i det sydlige og østlige Asien, Sundaøerne, 
»Molukkerne, Philippinerne og de kuriliske Øer, som danne 
en fortløbende Række af Ildbjerge. Ligesaa danne An- 
tillerne i Vestindien og Azorerne. de canariske og capo- 
verdiske Øer ved Kysten af Afrika vulkanske Grupper. 
De lipariske Øer ved Kysten af Sicilien, der selv bærer 
det berømte Ætna, ere vulkanske og ligesaa Øerne i det 
græske Archipelag. Island er et Hovedsæde for den vul- , 
kanske Virksomhed. Saadanne Øer ere meget ofte de 
egentlige Toppe af Vulkaner, som hæve sig op fra Hav- 
bunden og rage frem over Havfladen. De virksomme 
Vulkaners Toppe og Kratere forandres fra Tid til anden 
enten ved Indsynkning og Indstyrtning eller ved at hæve 
sig ivejret, og saaledes seer man vulkanske Øer synke 
ned under Havet. medens man til andre Tider seer dem 
dukke op der. Noget saadant skete i Nærheden af Øen 
St. Michael, en af Azorerne, hvor en sort Slakkeø d. 4de 
Juli 1811 hævede sig 700 Fod over Havet, indhyllet i 
Røg og Damp, medens Lyn blussede rundt om; et halvt 
Aar efter forsvandt den imidlertid igjen under Bølgerne. 
Noget lignende tildrog sig i Juli 1830 ved Sydvest- 
kysten af Sicilien og 1796 imellem Aleuterne; Øen Sarca, 
som hørte til Molukkerne, forsvandt i Aaret 1693 efter et 
heftigt Udbrud af dens Vulkan. og Historieskriverne tåle 
flere Gange om Øhævninger i det græske Archipelag. 
Paa Fastlandet findes de fleste Vulkaner i Amerika. især 
i Cordilleraskjæden og paa Quitos Højslette. Der rage 
Cotopaxi, Pinchincha og Antisana frem indtil en Højde 

af 18000 Fod over en meer end 600 Qvadratmile stor 
vulkansk Landstrækning. Ogsaa i Centralasien findes 
endnu virksomme Vulkaner paa Himmelbjergene i Turfan. 
og disse ere saa meget desto mærkværdigere. som de 
ligge i en Afstand af 200—400 Miil fra Havet. Ligesom 
der ved de vulkanske Rejsninger kan dannes nye Øer, saåa- 
ledes kan derved ogsaa paa Fastlandet hæve sig nye Bjerge 
ivejret. Bekjendte Eksempler herpaa ere Monte nuovo ved 
Bugten ved Bajæ, som blev dannet i 7 Dage i Aaret 1538 
ved et Lavaudbrud efter et næsten i 2 Aar varende Jords- 
kjælv, og som naaede en Højde af 400 Fod, dernæst Jo- 
rullo i det Indre af Mexico (1580 Fod over Sletten. 3700 
Fod over Havet), som den 29de September 1759 steg op 
af en Jordkløft, ved hvilken Lejlighed tillige hele Omkred- 
sen i en Strækning af 4 Miil blev blæret op med Tusinder 
af smaa Spidser og Kegler. som udsendte 20 til 30 
Fod høje Dampsøjler. Det Jordskjælv, som gik forud 
for dette Udbrud. varede i 60 Dage. Underjordisk Larm 
og Jordskjælv ere i det hele de stadige Forløbere for 
vulkanske Udbrud og mærkes ofte meget langt fra Ud- 
brudsstedet, ja undertiden kunne de ryste hele Verdens- 
dele. De vulkanske Udbrud bevirke ogsaa ofte Indstyrt- 
ning af Bjerge, og man har flere Eksempler paa, at en 
Vulkan selv er sunken tilbage i Dybet igjen, som oftest 
har der da dannet sig en Sø i dens Sted. Da en af de 
største Vulkaner påa Java styrtede sammen i Åaret 
1772, sank en Strækning af flere Mile og 40 Landsbyer 
og begravedes med de udkastede Steenmasser. I det 
hele ere vulkanske Udbrud ikke sjelden ledsagede af saa 
frygtelige Omvæltninger, at man næsten skulde troe, at 
de gamle Elementer: Jorden, Ilden, Luften og Vandet, 
havde sammensvoret sig for ved deres Raseri at udbrede 
Skræk og Ødelæggelse. Det flade Land og Bjerge bæve 
og sønderrives i Kløfter og Spalter, af hvilke der opstiger 
zøg og Flammer; Havet kommer i truende Bevægelse, 
hæver sig fra sine Dybder, strømmer over med frygtelig 

Vælde og viger saa igjen tilbage. som om Bunden var 
bleven dybere; ved selve Vulkanens Arne drøner under- 
jordisk Torden, sorte Skyer drives ud af Krateret og 
glødende Stene slynges op i Luften, hvor de bragende 
sprænges, Lavaildstrømme vælte sig uden Ophold ud af 
det brustne Svælg og begrave og tilintetgjøre alt. hvad 
der staaer dem ivejen, medens Dagen er forvandlet til 
mørk Nat af Støv og Askeregn, og Storm og Hvirvel- 
vind bruse henover de skjælvende Marker og Skove, 
efterfulgte af Rædsel og Ødelæggelse! Af saadanne skræk- 
kelige storartede Særsyn vare flere af Vesuvs Udbrud 
ledsagede: det berømteste af dem bedækkede Aar 79 efter 
Chr. Herkulanum med en glødende Lavastrøm og be- 
grov Pompeji under den jordagtige Aske, som efter sam- 
tidige Forfatteres Sigende blev baaren gjennem Luften 
lige til Rom, ja selv til Afrikas og Syriens Kyster: som 
andre Eksempler nævne vi Udbruddet af den samme Vul- 
kan i Aaret 1794, som endte med Ødelæggelsen af Torre 
del Greco, medens Jorden før Udbruddet havde været i 
en vaklende og bølgende Bevægelse; dernæst Udbruddet 
af Tomboro paa Øen Sumbava Østen for Java i Aaret 
1815. som berøvede mange tusinde Mennesker Livet 
og ganske ødelagde Plantevæksten paa den nordlige og 
vestlige Side af Øen, ligesaa Katlagiaus Udbrud paa Is- 
land i Aaret 1823. — Vulkaner, der ligge højere end 
Grændsen for den evige Snee. f. Eks. de der findes i 
Andesbjergene, foranledige ofte store Ulykker derved, 
at Sneen ved deres Udbrud pludselig smelter. og de der- 
ved opstaaede Vandstrømme frembringe frygtelige Over- 
svømmelser. Vulkanerne udkaste ogsåa ofte store Masser 
af Dynd og Vand, som undertiden er fuldt af døde Fisk. 
— Man kan ikke sige noget med Bestemthed om Varig- 
heden af en Vulkans Virksomhed eller om dens Sluk- 
ning; thi vi have mange Eksempler paa, at Vulkaner 
kunne forholde sig rolige mange hundrede Aar. og da 
pludselig komme til Udbrud, som oftest med såa meget 

desto større Heftighed; det er derfor slet ikke umuligt, 
at. Vulkanerne ved Rhinen eller i Auvergne engang igjen 
ville aabne deres Kratere. Hvor der findes Solfatarer, 
varme Kilder og Luftudstrømninger, der er der altid en 
om end ligesom slumrende Virksomhed tilstede. Lavaen, 
som fordetmeste bryder frem af Spalter, der aabne sig 


paa Vulkanens Sider, men sjelden strømmer oven ud af 


Krateret selv, flyder sædvanlig som en sejg Masse med 
ringe Hastighed og tilbagelægger sjelden mere end 1200 
Fod i en Time, endskjøndt man. dog ogsaa har seet 
Strømme, som i en Time skrede over 3000 Fod frem. 
Den afkøles meget hurtigt paa Overfladen, såa at man 
har Eksempler paa Folk, der ere blevne indespærrede af 
de forskellige Lavastrømme, men dog håve undgaaet 
Døden ved at løbe henover den endnu flydende Strøm. 
selv om den endogsaa har været henimod 60 Fod bred 
og næppe 1000 Skridt fjernet fra Udbrudsstedet. 1 det 
indre derimod har Lavastrømmens Glødning en Varig- 
hed, der svarer til dens Tykkelse; der kan gaae Åar 
hen før den ophører, og man har Eksempler paa, at 
meget svære Masser-endnu have dåmpet stærkt efter 45 
Aars Forløb. medens Bække med koldt Vand, som havde 
banet sig en Vej gjennem deres Kløfter, forvandledes til 
varme mineralske Kilder. Fra Vesuv er Lavaen ofte i 
svære Masser strømmet ud i Havet, og skjøndt dette i 
Begyndelsen kom i Kog og forvandledes til Damp, medens 
Fiskene rundtom dræbtes, viste de Særsyn, som fulgte 
dermed, sig dog mindre storartede end man skulde vente, 
og Grunden hertil var, at Overfladen af den rolig fly- 
dende Lava hurtigt hærdedes, hvorved Vandet hindredes 


fra at komme i Berøring med de glødende Dele. De af 


halvvirksomme Vulkaner udviklede Dampe ere for en 
stor Deel Vanddampe, tilligemed Svovlbrinte, Svovl- 
dampe. Svovlsyrling, Saltsyre, Kulsyre 0. s. v. Der 
dannes ogsåa hyppigt Svovlsyre, som fortærer de nær- 
liggende Stene; herved fremkommer der -mangehaande 

Forbindelser, blandt hvilke Alunet er en af de bekjend- 
teste; det er et Salt. som bestaaer af Svovlsyre, Leéer- 
jord og Kali eller Ammoniak med Vand, og som kjendes 
paa de oktaedriske Krystaller og den sødlige sammen- 
snerpende Smag. Dette Salt, der vokser ud af Stenene, 
opløser man med Vand og bortkoger derpaa Luden. 
Den AÅlun, som man fremstiller ved Kunst af den saa- 
kaldte Alunsteen, anvendes især i Farveriet, Garveriet, 
Pharmacien o. s. v. 

Spørger man nu om”Aarsagen til den vulkanske 
Ild, saa kan man for Tiden ikke give noget bestemt 
Svar. og her bemærkes kun, at Iagttagelsen af Varme- 
forhøjelse i Jordens Indre tyder hen paa, åt der i en 
stor Dybde kan være saa varmt, at Steenmasser smelte 
og blive flydende, hvilket forsaavidt staaer i Samklang 
med Jordens Vægtfylde, som denne kun tilsteder 
en meget ringe Sammentrykkelighed og Fortætning. fordi 
flydende Stoffer næsten ere usammentrykkelige. For- 
holder det sig saaledes, kan man let forklare sig Jord- 
skjælv og vulkanske Udbrud derved, at Vand er kommet 
i Berøring med saadanne flydende Ildmasser. Man har 
brugt Granitdannelsen som en Indvending mod Pluto- 
nismen, fordi man kan anføre meget om den, som ej 
lader sig forene med Tanken om en flydende Ildstrøm. 
hvilket vi have paaviist ved Begyndelsen: dog kunde 
disse Anskuelser maaskee bringes i Samklang. naar man 
vilde antage, at Jorden oprindelig har været en fly - 
dendelldmasse, at en derpaa følgende Dannelses- 
periode, i hvilken den vandagtige geleeagtige 
Tilstand var herskende, har frembragt Graniten som sit 
første Produkt, og at de egentlige neptunske Forma- 
tioner slutte sig til denne Periode; dette Forslag kunde 
maaskee, naar de stridende Parter agte derpaa, føre til 
en Vaabenstilstand, om end ikke til Fred i den geologiske 
Krig. efter hvilken man nu i høj Grad trænger til Ro og 
til at samle nye Kræfter, 

Hermed ville vi slutte denne Skizze af de alminde- 
lige Stene; dog kunde man maaskee endnu minde om, 
at det fortrinsviis har været disse Stene, ved Hjælp af 
hvilke Deukalion og Pyrrha atter befolkede Verden efter 
den store Vandflod, hvilket er bekjendt fra Mytholo- 
gien. Hvad vilde vel være skeet, dersom dette tilovers- 
blevne Menneskepar havde havt ordentlige mineralo- 
giske Kundskaber, og kun havde kastet Ædelstene bag 
ved sig ? ! 


Mineral. Skizzer. 

[IL 
De ædle Metaller, 


Ve have aabnet vore Skizzer med Ædelstenene, og 
skulle nu betragte de ædle Metaller, som vel ere langt 
færre i Antal, men have en meget større Interesse, da 
de ikke sjelden gribe kraftigt ind selv i den store 
Verdensgang, hvor Guld desværre ofte har større Ind- 
flydelsg end moralsk Kraft og Dyd. Vi have seet, at. 
Stene kunne blive regnede for Ædelstene paa Grund af 
en vis Sjeldenhed og Pragt i Farven, fordetmeste uden 
at man spørger, om. de ogsaa ere ædle i deres egentlige 
Væsen. og det er tydeligt nok, at det ofte gaaer uret- 
færdigt til. idet det er fuldkommen tilfældige Omstæn- 
digheder, som give den ene Fortrin for den anden eller 
vel endogsaa begrunde det hele Adelskab. Det er om- 
trent det samme Forhold, som om man kun vilde ophøje 
de smukke Børn af en ærværdig, ved sin Ælde bekjendt 
Familie i Adelstanden, medens man indlemmede dem. 
der vare mindre begavede med Skjønhed, i Borger- eller 
Bondestanden. Dette er ikke ganske Tilfældet med de 
saakaldte ædle Metaller. og man maa til Menneskenes 
Ære tilstaae, at de her have baaret sig langt kløgtigere 
ad, det være sig nu med eller uden deres Vidende. Der 
findes f. Eks. kun en eneste Ædelsteen, som afseet fra 
dens Ydre indgyder os en vis Agtelse ved sit indre 
Væsen, og det er netop den allerværdifuldeste blandt 

alle dens Staldbrødre, nemlig Diamanten. Vi have sagt, 
at denne Steen kun bestaaer af Kulstof, og at dette 
Kulstof for os er et Grundstof. Nutildags forstaaer man 
ved et Grundstof et saadant, som Chermnikerne ikke mere 
kunne dele i forskjelligartede Bestanddele. Af Kulstof 
kan man, om man end opheder og koger det, ikke faae 
andet ud end netop Kulstof. Vel kunne vi paa mange 
Maader bringe det i Forbindelse med andre Stoffer f. Eks. 
med Ilt, og det er en saadan Forbindelse, der frembringer 
Bruusningen i Øl og Champagne, men Kulstoffet selv for- 
maae vi ikke at sondre i forskjellige Bestanddele. 

Alle Metallerne, de fornemme og de simpie, have 
nu denne Egenskab, som indgyder vor Forskeraand 
Agtelse, at de for os ere saadanne Grundstoffer. For at 
imidlertid ikke maaskee en eller anden skal troe, at 
Chemikerne just ikke ere synderligt sikkre i deres Viden, 
og at de derfor let kunne komme til at kalde noget et 
Grundstof, som i Virkeligheden ikke er det. ville vi ved 
denne Lejlighed bemærke, at alt, hvad der er synligt i 
Verden, saavelsom hele den usynlige Luft, bestaaer ifølge 
deres Iagttagelser ikkun af 60 Grundstoffer, tilvisse et 
lille Tal, naar man seer hen til, hvormange Millioner 
Natur- og Kunstfrembringelser der findes i Verden. Til 
Metallernes Roes måae vi endnu anføre, at de, naar de 
findes for sig alene, altid ere lige smukke for Øjet, og 
medens f. Eks. en Ædelsteen taber overmaade meget 
af sit Værd eller endogsaa bliver ganske værdiløs, naar 
den ikke er ganske reen, fordi den ikke kan udholde eller 
tilstede nogen Renselse, saa rammer denne Ulykke ikke 
et Barn af Guldet, Sølvet eller Kobberet; thi om de end 
fødtes med Fejl, kunne de dog altid forbedres, de kunne 
udholde meget og til deres Fordeel gjennemgaae mangen 
Luttring, hvorved Ædelstenene derimod ganske vilde 
vaae til Grunde. 

Naar denne Egenskab allerede giver Metallerne i 
Almindelighed en højere Interesse, end de fleste adlede 

Stene, saa kan man let tænke sig. at de saakaldte ædle 
Metaller tilmed måa være særligt begavede. Og dette 
er virkeligt i mange Henseender Tilfældet. Som be- 
kjendt henregner man til denne Klasse Guld, Sølv 
og Platin. Man kunde endnu føje nogle til, men den 
offentlige Mering vil sædvanlig kun vide af disse tre at 
sige. Disse have nu det Fortrin for andre, at de ikke 
gjerne ville indlade sig med de almindeligste, meest gængse 
Grundstoffer. åt de gjerne ville straale i deres medfødte 
Glands, og naar Chemikeren med List har overtalt dem 
til at indgaåae en Misalliance eller indført dem i et Sel- 
skab af ulige Fødsel. bryde de som oftest deres Baand 
med Magt og sætte sig hensynsløst i Frihed. De elske 
altsaa Friheden, og det er tilvisse en ædel Egenskab ! 
Jeg vil søge at gjøre det nys anførte klarere. Et 
af de allermeest udbredte Grundstoffer danner en Be- 
standdeel af den Luft, som vi indaande., og denne Be- 
standdeel, som i fri Tilstand selv viser sig luft- eller 
gasformig, kaldes Ilten. Dette Grundstof har Til- 
bøjelighed til at gaae i Forbindelse med Metallerne, det 
bliver derved selv fast og skamskjænder dem saadan. 
at de næsten ikke kunne kjendes igjen. Man sammen- 
ligne f. Eks. en blank Staalklinge med en rusten ; hvilken 
Forskjel! den ene har en blendende lys Metalglands. 
Fasthed og Elasticitet, den anden et mat. rødligt eller 
guult, jordagtigt Udseende, og kan pilles og brækkes i 
Stykker. Og Aarsagen til denne Forvandling er ingen 
anden, end at Luftens Ilt er gaaet i Forbindelse med 
Jernet.: og endda hår Vand sluttet sig dertil. En 
saadan Rust finder man nu ved alle Metaller, og ved 
den gaaer deres Glands og Skjønhed tabt. De ædle 
Metaller modstaae imidlertid med stor Haardnakkethed 
denne Fjende af deres Herlighed. og lykkes det des- 
uagtet at bringe dem i Forening med den. skille de sig 
snart af dermed.  Chemikerne, som man gjerne kunde 
kalde Stoffernes Tyranner, have f. Eks. tvunget Guld 

og Sølv til at gaae i Forbindelse med Kvælstot, Brint og 
ilt. Stoffer, der have hjemme i Luften og i Vandet og 
altsaa ere meget almindelige; men den ringeste Anled- 
ning, ofte et lille Stød eller en let Berøring, er tilstræk- 
kelig til at faae de ædle Metaller til at gjøre Oprør; 
med frygtelig Larm sønderslaae de hvad der omgiver 
dem. idet de frigjøre sig, og mangen Laborant har 
sat sit Liv til paa denne Maade. Det er disse For- 
bindelser, man har kaldt Knaldguld og Knaldsølv. 

De ædle Metallers gode Egenskaber ere tilmed af 
den Art, at de endog maae indgyde de Folk Agtelse, 
der just ikke søge dem i højere Sphærer, men kun spørge 
om en Tings almindelige Brugbarhed. og om end Guldet 
heri ikke kan kappes f. Eks. med Jernet, saa kappes 
det dog med det hele Slæng af Ædelstene, hvis Nytte 
vel i det højeste kan siges at bestaae deri, at de danne 
en Hofstat for Mode og Luksus. 

Og denne de ædle Metallers Brugbarhed hænger 
nøje sammen med deres Utilbøjelighed til at indgaae de 
ovenfor omtalte Forbindelser og deres Kraft til at mod- 
staae Paavirkningen af dem. 

Et Smykke af Jern, Tin eller Kobber vilde meget 
snart miste sin Glands og sin Skjønhed; et Smykke af 
Guld, Platin eller Sølv undergaaer derimod ingen For- 
andring ved de sædvanlige Paavirkninger, skjøndt Sølvet 
dog i denne Henseende staaer tilbage for de andre Me- 
taller. Af samme Grund have Sølvkar og Guldkar, og 
endnu mere Platinkar., store Fortrin for andre: thi de 
angribes ikke af de Vædsker og Stoffer, af hvilke man 
tilbereder Drikkevarer og Spiser, Guld og Platin gjøre 
endog saa stærk Modstand mod alle Opløsningsmidler, 
at man næsten kun kjender eet Middel, der kan besejre 
dem, og dette, som er en Blanding af Saltsyre og Sal- 
petersyre, hår derfor ogsaa faaet det fornemme Navn 
Kongevand. Ifølge de gamle Grækeres Tro var der et 
Opløsningsmiddel endnu ; de tilskreve nemlig Vandet fra 

Floden Styx i Arkadien en saadan Kraft. Saaledes for- 
tæller Pausanias os; den lesbiske Sappho nærer derimod 
den modsatte Anskuelse, og hun har aabenbart været 
bedre underrettet, thi i sine Vers har hun lovpriist Guldet. 
fordi det ej kan ruste eller forandres. 

Paa Grund af denne Standhaftighed mod fremmede 
Paavirkninger. findes de ædle Metaller, og navnlig Guld 
og Platin, meget hyppigt i reen Tilstand, uden at være 
i Forbindelse med andre Grundstoffer , netop det mod- 
satte af hvad der er Tilfældet med de uædle Metaller. 
Der maa vel under Jordens Skabelse have været en Tid. 
da ogsaa Jern, Bly, Tin og deslige fandtes reent i Ver- 
den, men Verden er allerede temmelig gammel, og der- 
for er Jernet efterhaanden rustet. og Bly. Tin og andre 
Metaller ere efterhaanden gaaede over i en lignende Til- 
stand. De ædle Metaller have derimod trodset Tiden. 
og då de oprindelig kun have hjemme i de ældre Bjerge, 
som tildeels vare til før Dyre- og Planteverdenen bleve 
skabte, have de vel været med i mangen Dyst., og dog 
have de bevaret deres oprindelige Selvstændighed ube- 
skaaren. Derfor vinder man dem, idetmindste Guld og 
Platin, langt lettere end de andre Metaller. Vi have an- 
ført. at Jern fordetmeste forekommer i Naturen som 
Rust, det vil sige i Forbindelse med Ilt, og naar vi ville 
fremstille metallisk Jern. maae vi anvende en Frem- 
gangsmaade, ved hvilken vi fjerne Ilten: inen' det er et 
indviklet Arbejde, thi ad mekanisk Vej lader det sig ikke 
gjøre. Sædvanlig smelter man Jernmalmene sammen med 
Kul i de såakaldte Højovne, og i den uhyre ved Blæse- 
bælge forøgede Hede finder Ilten for godt at slippe Jernet 
og forbinde sig med Kullet, hvorved der dannes en Luft- 
art, som ryger bort gjennem Skorstenen. Noget lignende 
skeer ved Tinmalmene, ved mange Kobbermalme. Bly- 
malme 0. s. v. Man vinder ofte Guld og Platin ved 
blot at samle det. naar det forekominer i smaa Partikler 
og Blade indeni Stene eller i Flodsand og opskyllet Jord. 

Dette gjøres fordetmeste ad mekanisk Vej, idet man ved 
at pulverisere og slemme med Vand afsondrer de lettere 
Steendele fra de tungere Metaldele. Saadåanne Vadskerier 
levere os det meste Guld og hidtil alt Platin. 

Med Hensyn til at vinde dem, have de ædle Me- 
taller endnu et meget vigtigt Fortrin for de andre; de 
ere nemlig ikke flygtige og forandres i det hele ikke i 
Hede, medens flere af de uædle Metaller i højere Varme 
blive flygtige, eller, naar Luften har fri Adgang, gaae i 
Forbindelse med dennes Ilt. hvorved de undergaae mang- 
foldige Forandringer. Af dette Fortrin benytter man 
sig påa mange Maader, hvor man vinder Guld og Sølv: 
ide Tilfælde, hvor man ikke kan slemme, bruger man 
saaledes at ryste Malmene sammen med Qviksølv eller 
at sammensmelte dem med Bly, og man faaer da guld- 
eller sølvholdigt Qviksølv eller Bly; men Qviksølvet er 
flygtigt i højere Varme, og kan derfor ved at opvarmes 
skilles fra det dermed forbundne Guld eller Sølv, som 
bliver tilbage, fordi det ikke er flygtigt; Blyet gaaer. 
naar det ophedes under Tilstrømning af Luft, i For- 
bindelse med Ilten, smelter bort som saakaldet Sølver- 
glød og efterlader de ædle Metaller i Ovnen med deres 
ejendommelige Glands, netop fordi Luftens Ilt ingen 
Magt har over dem. Disse Behandlingsmaader ere be- 
kjendte under Navn af Amalgamation og Afdrivning. 
Det er altsaa langt lettere at vinde de ædle Metaller end 
de almindelige, og det er kun. nåar man vil forskaffe 
sig ethvert lille Gran, som en Steenmasse maaskee kan 
indeholde, at der kan fremkomme Vanskeligheder, skjøndt 
man ogsaa har bragt det vidt deri. Et påaafaldende 
Beviis påa hvåd vi have anført kan man finde deri. 
at f. Eks. Peruanerne ikke opdagede Jernet, skjøndt de 
havde Lejlighed dertil, og ligesaalidt de gamle Siberiere. 
I Østerlandene var det derimod bekjendt før Syndfloden. 
og da allerede det ottende Menneske efter Adam, Tubal- 
kajn, nævnes som en Mester i Metal- og Jernarbejde. 

maa Metallurgien allerede tidligt være bleven dyrket der : 
af Skriften seer man, at denne Kunst er omtrent af 
samme Alder som Instrumentalmusiken, thi fra Tubal- 
kajns Broder Jubal siges der, at Spillemænd og Fløjte- 
blæsere skrive sig. 

Naar vi nu ville fortsætte Undersøgelsen af de ædle 
Metallers Ejendommeligheder, maåae vi fornemmelig rose 
dem for deres store Evne til at strække sig, som hos 
deres Fyrste, Guldet, findes i en højere Grad end hos 
noget andet Stof. 

Det er netop det skjønne ved Solen, at den har 
Evne til at udbrede og udfolde sine Straaler rundt om, 
at den ej blot oplyser de pragtfulde Sale, men ogsaa 
skinner i de simple Hytter og lister sig stille og uden Larm 
ind gjennem Revnen i Muren for at lindre Fængslets 
Gru og Kummer. Det kunde synes overdrevent at ville 
anvende dette Billede paa Guldet: men dette Metal er 
virkelig påa Grund af dets overordentlige Udstrækkelig- 
hed. saa udbredt, at ogsaa den Fattigste kan glæde sig 
over dets Glands og dets Solfarve. Der findes vel Tu- 
sinder, som aldrig have seet en Diamant, en Saphir 
eller Ædelstene, men der gives næppe een. som ikke skulde 
vide, hvorledes Guldet seer ud: man kan blot tænke 
paa, hvormeget det udbredes gjennem den saakaldte For- 
gyldning og Guldfarve paa utallige almindelige Gjen- 
stande, som Beklædning paa Ringe, Naale. Kjæder og 
vævede Stoffer, paa Glas og Porcellain. i Tryk og i Ma- 
leri, i Pailletter og Smaablade og andre smaa Prydelser, 
og man maa da tilstaae, at det allerede for længe siden 
er blevet en Fællesejendom for hele Verden. Man siger 
sædvanlig, at man med en Dukat kan forgylde en Rytter 
med samt hans Hest, men Guldets Udstrækkelighed er 
langt større, ja den kan næsten siges at være ubegrændset. 
Et Gran Guld, som ikke engang er saa meget som et 
almindeligt Knappenaalshoved, kan trækkes ud til en 500 
Fod lang Traad. og man kan udhamre Guldet i Blade. 

som ikke ere mere end !/>00000 Tomme tykke. Men det 
kan drives endnu videre, naar man forgylder og derpaa 
udtrækker og udvaltser en Sølvtraad ; paa denne Maade 
kan man faae Guldet som en saa fiin Hinde, at det ikke 
er tykkere end 12 Milliontedele af en Tomme. Guldets 
Evne til at strække sig var naturligviis allerede bekjendt 
i Oldtiden, og Plinius fortæller os, at man ogsaa forstod 
at udhamre Guldet i Blade og at forgylde Træ, Stene 
og deslige dermed... Den nuværende Guldslagerkunst ud- 
retter med Hensyn til Bladenes Fiinhed over tre Gange 
saa meget som Romerne formaaede. Sølvet er i høj 
Grad udstrækkeligt, skjøndt langt mindre end Guldet. 
og dernæst kommer Platinet. 

Til disse Egenskaber ved de ædle Metaller slutte 
sig endnu for Guldets og Sølvets Vedkommende den be- 
kjendte smukke Farve, og for Platinets dets Usmelte- 
lighed i almindelig Ild, hvorom vi senere skulde tale. 

Fremdeles ere de ædle Metaller vægtfyldigere end 
de fleste uædle: Guld og Platin ere nemlig mere end 19 
Gange og Sølvet noget over 10 Gange tungere end Vand. 
det vil sige, at naar man først vejer et Kar fyldt med 
Vand og derpaa vejer det fyldt med Guld, er dets Vægt 
nu 19 Gange større end før. Denne hetydelige Vægt- 
fylde gjør det lettere at vinde disse Metaller, naar man 
vil adskille dem fra Stene og Sand ved Slemning ; thi de 
fleste Jordarter og Stene ere ikke mere end tre Gange 
saa tunge som Vandet og blive altsaa let skyllede bort 
ved Slemningen, medens de ædle Metaller blive lig- 
vende. 

Seer man hen til alle disse Egenskaber tilsammen- 
tagne. viser det sig, at de ædle Metaller ere begavede 
med mange forskjellige Fortrin, og deres Værd forøges 
derved. at de just ikke forekomme i al for stor Mængde, 
om de end påa en Maade ere temmelig almindelig ud- 
bredte. Dersom Alderen kan ansees for at have nogen 
Indflydelse påa Adelskabet, kan man ikke nægte, at idet- 

mindste Guld og Sølv udmærke sig i denne Henseende. 
thi de ere de ældste Metaller, man kjender, eller rettere 
sagt, det er dem, man har kjendt længst. Dette Fortrin 
skylde de især deres Utilbøjelighed til at ruste, deres 
Lyst til at vise sig selvstændige, eller ogsaa den lette 
Maade, hvorpaa de vindes. 

Et Stykke Guld eller Sølv, som man ofte finder 
fuldkomment reent. kunde ikke blive ubemærket af Men- 
neskene; dets Smidighed og Udstrækkelighed have straks 
opmuntret til at bearbejde det, og hvis Adam havde be- 
kymret sig lidt om Mineralriget. maatte allerede han have 
kjendt Guldet, thi det omtales udtrykkeligt i Skabelses- 
historien. 

Sølvet er ogsaa ældgammelt. og allerede paa Abra- 
hams Tid bar man brugt en vejet Sølvmængde som Be- 
talingsmiddel; begge Metaller nævnes ofte i de gamle 
Ægypteres, Phønicieres, Indieres , Chineseres, Grækeres 
og Skandinavers Historie, og altid omtales de som noget 
der blev holdt i Ære og Anseelse. Saaledes brugte de 
græske Guder et Gulddrikkekar, naar de skulde sværge. 
idet de udgøde noget af Drikken, medens de udtalte Eden : 
Herkules's Skjold, som Hesiodus. en af de ældste græske 
Digtere, har besunget, var med Kunst udarbejdet af 
Guld og Sølv. I Orfeus's Sange om Argonauternes Tog. 
ved hvilket det gyldne Skind er blevet ligesåa berømt som 
Bibelens Guldkalv. fortælles der. at Bryderen Ankæos 
vandt en Guldpokal i en Væddekamp, at Herkules som 
Nævefægter vandt en Sølvskaal og Kastor et gyldent Heste- 
smykke som Belønning for sin Ridedygtighed ; Guderne 
hare Guldkroner, Æblerne i Hesperidernes Have vare af 
Guld, Zeus selv viser sig engang i Skikkelse af en Guldregn 
0. s. v. Sappho kalder Guldet en Søn af Zeus og siger, at 
det udøver Almagt over Mennesket, hvilket tilvisse er fuld- 
kommen sandt. Det siges ogsaa at være helliget Apollo. 

Hos de gamle Persere vare de syv Himmelporte af 
Metaller, den sjette var da af Sølv og den syvende af 

Guld. Planeterne sammenlignes ogsaa ofte med Metal- 
Jerne, og de forskjellige Tegn for Planeterne benyttedes 
til disse. Saaledes fik Guldet Solens Tegn og Sølvet 
Maanens. endvidere fik Blyet Saturns Tegn, Tinnet Ju- 
piters, Kobberet Venus's, Jernet Mars's og Qviksølvet 
Merkurs. 

Ogsaa i de nordiske Sagn og Digtninger omtales 
de ædle Metaller og navnlig Guldet paa en interes- 
sant Maade. I den Sang af den gamle Edda, som hedder 
Vøluspå, siger Seerinden Vola. at den første Kamp op- 
stod blandt Menneskene, da de opgravede Guldveige 
(Guldstoffet) og brændte det i den høje Hal; tre Gange 
brændte de det, uden at det forgik. Dermed menes vel 
en Udsmeltning og Renselse af Guldet, og det er meget 
rimeligt, at det kan have voldet Strid. Naar vi endnu 
tilføje, at de Gamle allerede skjelne mellem Guldalderen, 
Sølvalderen, Kobberalderen, Jernalderen, og at de priste 
den første som en idyllisk Tid, saa beviser det ligeledes, 
at man fortrinsviis har holdt Guldet ' Ære: men det er 
værd at lægge Mærke til, at Guldalderen ifølge Ovids 
Beskrivelse var den Tid, paa hvilken man egentlig brød 
sig allermindst om Guldet, hvilket da ogsaa stemmer 
overeens med det af Edda anførte Sted. eftersom Strid 
og Fjendtligheder mellem Menneskene først begyndte 
påa samme Tid. som man begyndte at bruge Guld og 
Penge. Men at Agtelsen for Guld og Sølv i de senere 
Tider er vokset, det er en bekjendt Sag; af Forsøgene 
med Seerinden fra Prevorst har det viist sig, at hun i 
sin magnetiske Tilstand bavde en umiskjendelig Tilbøje- 
ligbed for Guldet, som foraarsagede hende behagelige 
Fornemmelser, og deri kunde man altsaa finde en Ret- 
færdiggjørelse for Gjerrigheden. idetmindste hos dem, som 
skrabe Guld sammen i Form af Dukater; dersom Juris- 
prudensen var kløgtigere og vilde tage Hensyn til slige 
Eksperimenter, burde den. der stjæler en Gulddaase. 
straffes langt mildere end den, der stjæler en Tombaks- 

daase, thi han lærer naturligviis snart at fortæile, at han 
befandt sig i en magnetisk Tilstand, da han stjal. 

Hvor højt Værd Guldet har, og i hvor stor Anseelse 
det altid hår staaet, fremlyser imidlertid allertydeligst 
af de Forsøg, man hår gjort paa at fremstille det ved 
Kunst; af disse Forsøg finder man Spor allerede i den 
tidlige Oldtid, og Alchemien har ligesaa stor Interesse i 
Menneskeslægtens Historie, som i Guldets. 

Man tænke sig engang, hvor glad man vilde blive, 
dersom man kunde forvandle Ærter til ædle Perler! Man 
kunde da for en Sæk Ærter kjøbe sig et Fyrstendømme, 
og kunde end ikke alle Æinterne blive til Perler, saa 
vilde man jo dog være rig nok, naar man blot havde 
nogle, der vare villige; man behøvede ikke mere at 
plage sig for Udkommet, man havde ikke nødig at ar- 
bejde mere og kunde i det højeste engang imellem drive 
Perlemageriet. Det kunde jo være prægtigt, men forat 
det kunde være endnu prægtigere, -maatte ikke enhver 
straks uden videre kunne gjøre det; der maatte være et 
hemmelighedsfuldt Sagn derom, som en Engel i en lykke- 
lig Stund kunde aabenbare for den, med hvem den havde 
Medlidenhed, fordi den i sin Godmodighed ikke længere 
kunde taale at see paa, hvordan man gik til Grunde 
ved altid at sidde og gruble uden at bestille noget 
0. s. v. Eller ogsaa skulde man kunne opnaae det ved 
uhørte Anstrængelser, ved Faste, Bøn og Forsagelse ; men 
naae det maatte man, for saa at kunne hvile paa sine 
Laurbær eller sine Perler og nyde sin Lykke. Man be- 
høver blot at tænke sig lidt ind i noget saadant og an- 
vende et lignende Drømmeri paa Guldet, saa vil man 
kunne forstaae, hvor pirrende og henrivende det kan 
være: thi hvad jeg har sagt om Perlemageriet er ikke 
noget blot Fantasibillede, men det gjælder fuldstændigt 
om det saa omhyggeligt drevne Guldmageri. Den lok- 
kende Beskjæftigelse gik ud paa at forvandle alminde- 
lige eller mindre kosthare Metaller. som Bly. Kobber, 

Tin, Qviksølv 0. s. v. til Guld; man kunde ikke undgaae. 
at der maatte hvile et hemmelighedsfuldt og vidunder- 
ligt Præg over de Midler, hvormed man vilde naae dette 
skjønne Maal, og Fantasien bevægede sig her paa Ene- 
mærker, den ligesaa nødig vilde forlade, som den stakkels 
Sværmer i Sagnet vilde opgive Haabet om at faae den 
elskede Prindsesse, uagtet han slet ingen Udsigt havde 
til at vinde hende... Det kunde jo dog være muligt; hvem 
tør sige, at det er fuldstændig ugjørligt 0. s. v.; med såa- 
danne Talemaader opmuntrede man sig selv og fort- 
satte den store Gjerning med forøget Iver. 

De første Spor af Guldmageriet eller, for at bruge 
et mere storartet Navn, Alchemien eller den hermetiske 
eller spagiriske Kunst (af cxa&w, at adskille og ya. 
at forene) synes at være af ægyptisk Oprindelse, og en 
fabelagtig Person, Hermes Trismegistos, skal allerede et 
”ar tusind Aar før Christus have lagt Grunden til denne 
Kunst. Bestemte Efterretninger om den har man imid- 
lertid først fra det fjerde Aarhundrede efter vor Tids- 
regning. Kunsten kom fra Ægypterne til Grækerne og 
Alexandrinerne og senere til Araberne. I det trettende 
Aarhundrede finde vi den allerede udbredt i Spanien, 
Frankrig, England og Tydskland, og Aar 1700 blev den 
drevet overalt, skjøndt den mere og mere blev gjort mis- 
tænkelig og angreben af den fremblomstrende Chemi. 
Iøvrigt fortælles der allerede om den danske Kong Frode, 
der levede før Christus, at han havde to Tjenestekvinder, 
af hvilke den ene kunde gjøre Guld og den anden Sølv. 
Det væsentligste i de alchemistiske Troesartikler var, at 
der fandtes et Stof, som var i Stand til at forvandle de 
ædle Metaller til Guld; dette Stof kaldtes de Vises Steen, 
det store Elixir eller Magisterium (Mesterstykke), og den 
nærmeste Opgave" var naturligviis at forfærdige denne 
Steen. Man fortalte Vidundere om den; den kunde -ikke 
blot gjøre Guld, men var tillige en Universalmedicin., 
som kunde gjøre gamle Folk unge igjen. og Salomon 

Trismosin forsikkrer i sit Skrift, Aureum Vellus (1490), 
at det var ham en let Sag ved Hjælp af denne Steen at 
holde sig saalænge i Live, at han kunde faae den yderste 
Dag at see. Det har han rigtignok ikke gjort, men 
Stenens Kraft bevarede sig dog saaledes, at flere ved 
Hjælp af den siges at være hlevne 300 og 400 Aar 
gamle. Man omtalte ogsaa andre Qvaliteter ved denne 
Steen; saaledes er det noget, man tilvisse maa rose den 
for, at naar man fik en ringere Sort. af den, som ikke 
kunde gjøre Guld, saa kunde den dog bruges til at frem- 
bringe en Forvandling til Sølv. Operationen ved en 
saadan Forvandling var i og for sig meget simpel. Man 
maatte fordetmeste smelte det uædle Metal, dernæst kas- 
tede man noget af Stenen derpaa. og saa var Guldet 
færdigt. Stenen havde tilmed en meget stærk Forvand- 
lingskraft, thi een Vægtdeel Steen kunde forædle 1000 
Gange 1000 Vægtdele Metal, ja efter nogles Sigende 
endnu meget mere. 

Men hvordan fandt man denne Vidundersteen ? Af 
hvilket Stof blev den fabrikeret og hvorledes? Alche- 
misterne forsikkre, at Tilberedelsen var forbunden med 
mange Vanskeligheder. Mange af de ældre tåle om en 
guddommelig Sendelse og et Kald fra oven som en 
Grundbetingelse, men ingen, som beskjæftigede sig med 
at gjøre Guld, tvivlede om, at han selv havde dette Kald. 
Endvidere antog man. at Stjernerne havde Indflydelse 
påa Arbejdet, og ikke sjelden toge de, trods deres obli- 
gate Fromhed, ogsaa imod Hjælp af smaa Dæmoner og 
Djævle, som de påa en eller anden Maade forstode at 
fange og holde fast paa. Men Fleertallet befattede 
sig dog, især i den senere Tid, mere med jordiske 
Midler, og de smeltede, kogte og destillerede de meest 
forskjelligartede Ting paa alle optænkelige Maader for 
at udfinde denne Steen. Vel havde man ingen Mangel 
paa allehaande Ledetraade for Fabrikationen, men de. 
der vare skrevne tydeligt, ledede desværre aldrig til 

nogen brugbar Steen, og de, der vare skrevne utydeligt, 
bleve naturligviis ikke forstaaede. Alligevel holdt man 
sig til disse sidste, thi man tænkte, at dersom man blot 
forstod dem, kunde man ogsaa bringe Stenen tilveje, og 
saaledes smilede altid et venligt Haab de Videlystne 
imøde fra de sorte mystiske Blade og opmuntrede dem 
til Granskning. Af Titlerne paa disse Skrifter kan man 
allerede slutte sig til deres uklare Indhold. Saaledes ud- 
kom der 1649 en ,,Hovednøgle til det aabnede philo- 
sophiske Faderhjerte” og paa samme Tid en ,Barselseng 
for de Vises Steen": andre Skrifter, som udkom 1700. 
havde følgende Titler: ,,Philosophisk Jægerlyst og Nymfe- 
fangst”, ,,Den klartlysende Sol paa den tydske Hori- 
zonts alchemistiske Firmament”, ,Det chymiske Maane- 
skin (Frankfurt 1744), ,,Den chymiske Konge i sin 
Purpurkaabe (Frankfurt 1725) 0. s. v. Mange af disse 
Smaaskrifter vare meget billige og kostede ikke mere 
end 24 Kreutzer. 

Medens disse Skrifter anbefale en eller anden Al- 
chemists Methode, gjøres der lejlighedsviis Udfald mod 
andres Fremgangsmaade. I den hermetiske Rosenkrands 
anbefales saaledes Artephius, men derimod hedder det: 


Lullius bruger stor Proces, men har man den fuldendt, 
Da finder man, at Tid og Flid forgjæves er anvendt; 
Herr Geber”) giver saare lidt, hvormed man hjulpet er 0. s. v. 


Derpaa hedder det: Naar du ikke er altfor dum 
eller ogsaa maaskee vil stige alt for højt o. s. v.. saa vil 
denne lille Bog forøge dine Kundskaber. —— Den hem- 
melighedsfulde Maade at skrive paa havde tildeels sin 
Grund i den Forestilling, at en aaben Meddelelse var 
syndig, og endogsaa kunde medføre Døden, eller ogsaa 
troede man, at en saadan ikke havde,den sande Ind- 

vielse. Derfor siger Wilhelm von Schrøder, en anseet 
Alchymist, 1684 i sin,,Nødvendige Underviisning i Guld- 
mageriet”, at der, hvor Filosoferne tale klart og aabent. 
skjuler der sig et Bedrag bagved, men der, hvor de tale 
i Gaader. bør man anvende Granskning. Indtil vore 
Dage er der en stor Mængde Filosofer, som have lagt 
sig dennne Sætning paa Hjerte for at undgaae at for- 
falde til alt for megen Tydelighed. 

En Bog, som nærmere beskriver Maaden, hvorpaa 
denne Steen tilberedes, angiver mangfoldige Forarbejder. 
Man maa lave et filosofisk Qviksølv eller Merkurius og 
fremdeles filosofisk Guld. Disse blandes og holdes ved 
en svag Varme i egne dertil formede Kar; derved frem- 
bringes et sort Legeme, som kaldes Ravnehovedet: 
fortsætter man nu Opvarmningen, bliver dette Legeme 
hvidt og kaldes nu den hvideSvåane; vedbliver man 
at varme, farves Stoffet guult og endelig rødt, og nu 
har man Stenen i sin største Fuldendthed. Man be- 
gyndte naturligviis med at søge efter det første Stof, de 
Vises Merkur, og mange troede, at det indeholdtes i 
Qviksølv, andre søgte det i Antimon, i romersk Vitriol, 
i Dug og i Sneevand, atter andre ledte efter det i Frøer, 
Slanger og Fiirbeen, i alleslags Planter og endelig i det 
menneskelige Legeme, i Haar, Blod o. s. v. Det blev 
værre og værre, ja man indblandede endog mystiske An- 
skuelser, ifølge hvilke man ansaae Metallerne for levende 
og endogsaa tillagde Guldet en Sjæl. Hvad der meest 
opretholdt og udbredte det hele alchemistiske Væsen 
var, at talrige Fortællinger om Forfærdigelse af Guld af 
og til bleve udbredte. Man havde snart Mynter af al- 
chemistisk Guld, f. Eks. de engelske Rosenobler; Guldet 
i disse havde Raymund Lullius fabrikeret i det 13de 
Aarhundrede; ligesaa de danske Dukater fra 1647, hvis 
Materiale Kong Christian den 4de havde ladet forfær- 
dige af sin Livalchymist Caspar Harbach. Under Kejser 
Ferdinand den Tredie blev der præget en stor Medaille 

af saadant Guld, som var fabrikeret i Kejserens Nær- 
værelse ved en Forvandling af Qviksølv. Denne For- 
vandling udførtes ved Hjælp af et rødt Pulver, som en 
vis Richthausen havde givet Kejseren. Paa samme Maade 
siges der, at Landgrev Ernst Ludvig af Hessen Darm- 
stadt lod præge Dukater af saadant Guld, som var bragt 
tilveje ved en Forvandling af Bly, og Speciesdalerne fra 
1717 bleve prægede af Sølv, som ligeledes skyldtes den 
alchemistiske Kunst. 

Det var især Læger og Gejstlige i Klostrene, som 
dyrkede Alchemien, og de fandt snart Troende blandt 
Fyrsterne, navnlig blandt dem, der kunde bruge Penge, 
og af dem fandtes der mange. Allerede i det 13de Aar- 
hundrede nævnes Kong Alphons den 10de som Alche- 
mist; Henrik den 6te af England opfordrede i flere De- 
kreter til Studiet af Guldmageriet, for at man kunde 
finde Midler til at betale Statsgjælden. Edvard den 4de 
af England skjænkede 1476 et Kompagni Privilegium i 
fire Aar paa at gjøre Guld af Qviksølv. Kejser Rudolph, 
som besteg Thronen 1576, var især en ivrig Beskytter af 
denne Kunst, ligesaa Kurfyrst August af Sachsen (1560), 
som havde et eget Laboratorium i Dresden, der af Folket 
kaldtes Guldhuset: desuden kan man nævne hans Gemal- 
inde, Anna af Danmark, Hertugerne Ernst af Bayern 
(17de Aarhundrede), Henrik Julius af Brunsvig, Kejser 
Leopold den iste (1658—1705) og flere andre. Hvor 
meget de kronede Hoveder lagde sig denne Sag paa 
Hjerte, fremgaaer blandt andet deraf, at en Østerriger 
F. v. Rain 1680 kunde deducere, at de, der tvivlede 
paa Tilværelsen af de Vises Steen, gjorde sig skyldige i 
Majestætsforbrydelse. Forresten var der ogsaa andre, 
der ikke havde stor Tro til denne Sag, og til Beviis her- 
paa kan tjene, åt da Alchemisten Augurelli 1514 til- 
egnede Pave Leo den 10de sit Digt -om Guldmageriet, 
sendte denne ham som Erkjendtlighedsbeviis en tom 
Pung med den Bemærkning, at den, der forstod en saa- 

dan Kunst, manglede jo kun en Pung til at gjemme sit 
Guld i. — I Begyndelsen af det 17de Aarhundrede 
dannede der sig Selskaber og Foreninger for Guldmage- 
” riet, f. Eks. Rosenkreuzernes Selskab, som bestod i over 
hundrede Aar og talte Medlemmer i Tydskland , Frank- 
rig, England og Italien, dernæst det Roseske Selskab i 
Sydfrankrig, det Nurnberger alchymistiske Selskab, af 
hvilket blandt andre den berømte Philosof Leibnitz var 
et virksomt Medlem. 

Om man nu end havde Eksempler nok paa, at der 
blev gjort Guld, uden at der kunde opdages, eller rettere 
uden at man forstod at opdage noget Bedrageri derved. 
saa har man dog ulige flere Tilfælde, i hvilke Bedrage- 
riet blev opdaget, og om end nogle Alchemister en Stund 
kunde holde sig i Anseelse og bleve udmærkede paa 
forskjellige Maader. som f. Eks. den ovenfor nævnte 
Richthausen, der af Kejser Ferdinand den 3die blev ud- 
nævnt til Friherre af Chaos, såa gik det dog de fleste 
kun daarligt med dette Haandværk. De, der bleve over- 
beviste om Bedrageri., havde sædvanlig den Skjæbne at 
blive hængt op i en Dragt, som var beklistret med Flitter- 
guld; andre, af hvis Kunst man lovede sig noget, bleve 
fangne og indespærrede, for at de skulde gjøre Guld, og 
da de ikke fik noget ud af det. og man ofte troede mere 
paa Guldmageriet end de selv, piinte og mishandlede 
man dem paa alle mulige Maader, for at faae dem til at 
gjøre Anvendelse af deres Kunst eller aabenbare den. 
Saaledes gik det en vis Setonius 1603 paa Kurfyrst 
Christian den 2den af Sachsens Befaling. og ligesaa under 
Kejser Rudolph den 2den en Guldsmed fra Straszburg 
ved Navn Gistenhåfer, som havde gjort en Guldprøve 
med en Steen, han havde faaet i Foræring , uden at han 
selv forstod at tilberede den. En lignende Forfølgelse 
underkastedes den bekjendte Bøtticher af Frederik den 
Iste af Preussen og Kurfyrst August den 2den af Sach- 
sen (Polens Konge): han blev kastet i Fængsel: men 

reddede sig tilsidst ved at opfinde det Meiszner Porcel- 
lain. Endnu i Aaret 1746 blev en Sehfeld, der ansaaes 
for at være Guldmager, paa Kejserinde Maria Theresias 
Befaling fangen og bragt under Tortur, for at han skulde 
meddele sin Hemmelighed, indtil han endelig undkom 
og sporløst forsvandt. Derfor vare ogsaa de fleste Al- 
chemister altid paa Vandring under forskjellige Navne: 
lejlighedsviis fabrikerede de noget Guld, solgte deres 
Steen for den højeste Priis, de kunde faae for den, og 
forføjede sig øjeblikkelig bort for at optræde andre Ste- 
der paa samme Maade. Man har ogsaa talrige Eksempler 
påa, at Alchemister, som man antog vare i Besiddelse 
af Vidunderstenen, ere blevne myrdede, fordi man vilde 
frarøve dem Klenodiet. Fleertallet af de stille og hem- 
meligt laborerende Guldmagere bleve fattige og gik ynke- 
ligt til Grunde, og naar man forfølger denne forunder- 
lige Syssel, som er bleven drevet i tusind Aar. igjennem 
hele dens Historie og seer, hvorledes Egennytte. Liden- 
skab. Bedrageri, Dumhed, Vanvid og Overtro have været 
uadskillelig forbundne med den,,saa danner det et grue- 
ligt Billede. der staaer som det eneste i sit Slags. — 
Det vilde føre mig for vidt, dersom jeg her vilde op- 
regne alle de forskjellige Vildfarelser og Bedragerier. som 
kunde avle en saa mægtig Tro paa Guldmageriet: jeg 
vil kun bemærke. at man i det hele ansaae en Metalfor- 
vandling for mulig, og at mange troede, de kunde gjøre 
Guld, naar de fremstillede det af Blandinger. hvori der 
fandtes Guld: man tænkte ikke eller vilde ikke tænke 
paa. at Bedragerne altid paa en eller anden Maade pas- 
sede at bringe Guld ind i den Digel, i hvilken Metallet. 
der skulde forædles, befandt sig. og at mangfoldige Be- 
dragere ikke bleve opdagede paa Grund af Mangel paa 
chemiske Kundskaber. — Saaledes kunde det nok være 
Sandhed, hvad Hortulanus sagde om denne Steens Dan- 
nelse: ,,Dens Fader er Solen, det vil sige Guldet, dens 
Moder er Maanen eller Sølvet… — I Herm. Kopp's ,,Ge- 

chichte der Chemie" finder man en udførlig Behandling 
af Alchemiens Historie. 

Opkaster man nu det Spørgsmaal, om det då er 
ganske afgjort, at Guld virkelig ikke kan fremstilles ad 
kunstig Vej, saa maa jeg dertil svare, at man rigtignok 
kun i det Tilfælde, at de nu bekjendte Grundstoffer virke- 
lig ere chemisk udelelige, kan ansee det for en Umulighed 
at frembringe Guld af Stoffer, som selv ikke indeholde det. 
men det er saa usandsynligt, at vi skulde kunne finde andre 
Stoffer af den Beskaffenhed, at de kunde hjælpe os til at 
gjøre Guld, at man ligesaa godt kan gaae og søge hen i 
Vejret efter en Skat paa Bjerge og i Dale, og man vil end- 
da lettere finde en saadan end opdage denne Kunst. 

Vi have i Forbigaaende omtalt nogle for de ædle 
Metaller i Almindelighed ejendommelige Egenskaber; nu 
ville vi gaae ind paa deres særlige Ejendommelighed og 
Historie og da først omtale Guldet. 

Guldet viser sig sjelden i Naturen i en tydelig, 
regelmæssig Krystalform, men fordetmeste ere dets Kry- 
staller utydelige og forvoksede til tynde Plader. Blade og 
Traade, eller ogsaa forekommer det i tætte, afrundede 
Stykker og Klumper. Det er blødt ligesom Sølv, og 
blødere end Kobber, ligesom det er temmelig let smelte- 
ligt. Der, hvor det oprindelig har hjemme, i Urbjerg- 
arterne, som f. Eks. Glimmerskifer, Gneis, Syenit. Leer- 
skifer 0. s. v., eller i de derefter følgende Overgangs- 
formationer, i porphyragtige og graavakkeagtige Steen- 
masser. forekommer det i de gjennembrydende Revner 
og- Aarer, fordetmeste kun sparsomt i tynde Plader og 
mosagtige Hinder, eller ogsaa er det indsprængt i Stenen 
selv, som oftest saa fiint, at man ikke kan see det med 
blotte Øjne. såa at man først kommer til Kundskab om 
Værdien ved at støde og slemme det eller ved den ovenfor 
omtalte Amalgamation. Undertiden er det ogsaa blandet 
med andre Malme og Kieser, men det er næsten altid 
ledsaget af Qvarts. Jern- eller Svovlkies og Bruunjern- 

steen. Saaledes findes det i Ungarn og Siebenburgen, 
og saaledes har man i flere Aarhundreder vundet det 
påa nogle Steder, navnlig i Kremnitz, Schemnitz, Pøsing 
og Magurka, saavelsom ved Nagpag, Salathna og Offen- 
banya. Disse Gruber leverede i 1838 over 3000 Pund 
Guld. Af andre Bjergværker i Europa, hvor der vindes 
Guld, nævne vi et paa Harzen, et i det Salzburgiske, i 
Zillerdalen i Piemont, Sverrig og i Ural; dog levere disse 
forholdsviis meget lidt. Harzen leverer f. Eks. aarlig 
kun henimod 5, Sverrig henimod 8 Pund. Det meste 
Guld findes i opskyllet Land og i Flodsandet saavel i 
Europa som i de andre Verdensdele, og vindes da ved 
Vadskning og Slemning. Paa denne Maade kan man 
gjerne sige, at Guldet forekommer overalt, men dog 
findes der med Undtagelse af Ural kun faa Guldvadske- 
rier i Europa, som give synderligt Udbytte. Allerede i 
det 7de Aarhundrede vandt man Guld af Rhinsandet. 
og for Øjeblikket giver det fra Basel til Mannheim et 
aarligt Udbytte af 45000 Frances Guld. I Ural derimod 
have Guldvadskerierne i det Katharinenburgiske i Omeg- 
nen af Schabrowskoi, Beresowsk, Nischne- Tagilsk; 0. s. v. 
i Aaret 1842 leveret henimod 632 Pud eller over 
18000 Pund Guld, og dog er Sandet ofte saa lidt guld- 
holdigt. at de rigere Lag næppe indeholde 1 Pund Guld 
i 20 Centner; men den lette Maade, hvorpaa det vindes, 
sikkrer desuagtet en rigelig Rente, thi Værdien af det 
vundne Guld heløber sig til mere end det dobbelte af 
Omkostningerne. Ved disse Vadskerier hændes det og- 
saa undertiden, at der kommer en stor Klump for Dagen, 
og den kan da erstatte mulige Tab for lang Tid. Den 
Samling, som Bjergkorpset har i Petersborg, opbevarer 
Guldstykker fra Ural paa 9!/>. 11!/> og 18 Pund, og 
da man 1842 nedbrød Vadskerihytterne i Tzarefwa 
Alexandrofsk for at slaae dem op paa andre Steder, og" 
tilsidst gjennemsøgte den Plads, paa hvilken de havde 
staaet, huggede en Arbejder sin Hakke ned i en Guld- 

klump. saa at Jernet blev siddende i den, og paa denne 
Maade opdagede man et Stykke paa 64 Pund. Et Pund 
Guld hår en Værdi af henimod 1000 Gylden. 

I Ruslands Guldvadskerier arbejde deels lejede Bøn- 
der deels Forbrydere, blandt hvilke de mindre graverede 
faae Boliger anviste i Landsbyerne, hvor de maae leve 
af deres Dagløn. Terrainets Ejere slutte igjennem Øv- 
righeden Kontrakter med dem. og derpaa transporteres 
de til deres Bestemmelsessted. I Aaret 1842 fandtes 
der alene i det østlige Siberien 11000 af disse Ulykke- 
lige. Det Guld, Arbejderne vinde hver Fredag. tilhører 
dem selv. mem dog ere de forpligtede til at levere det 
til Ejerne for en bestemt Betaling, der er lavere end den 
virkelige Priis. Derved giver man dem Lejlighed til at 
aflevere det Guld. som de uagtet den strænge Opsigt 
kunne have stukket tilside. og saaledes gaaer-det dog 
ikke tabt. Haabet om at finde rige Guldsandlejringer 
giver endnu stadigt Anledning til at der udsendes Expe- 
ditioner. som tildeels måae kæmpe med store Besvær- 
ligheder og som oftest komine fattigere hjem end de ere 
dragne ud. I Aarene 1841 og 42 droge saaledes i Gu- 
vernementet Jeniseisk 350 Expeditioner til de mørke 
Skove. som bedække Sletterne og kaldes Taigas. men 
de fandt ikke en eneste Guldsandlejring. Naar en saa- 
dan findes. skal det anmeldes for Øvrigheden. som da 
påa visse Betingelser meddeler Ret til at bearbejde den 
i et Tidsrum af 12 Aar. De Møjsommeligheder og 
Farer, Entrepreneurerne og deres Betjente i disse kolde 
og vilde Strækninger maae udholde. fremkalde som oftest 
en saadan Tilbøjelighed til at holde sig skadesløse. at 
de føre et tøjlesløst Liv ved disse Gruber, og til et Ek- 
sempel herpaa kan tjene, at der i Aaret 1844 blev 
drukket over 150.000 Flasker Champagne i Guverne- 
mentet Jeniseisk. Paa den anden Side bortødsle Arbej- 
derne. nåar de have faaet deres Løn og skulle rejse hjem. 
hele deres Fortjeneste i de nærmeste Kroer. fordetmeste 

til Brændeviin, og vende ofte fattige og elendige tilbage, 
og det er den Rente, som den ved Guldet fremkaldte 
større eller mindre Luksus allerede ved dens fjerne Kilder 
giver. De guldholdige Strækninger af opskyllet Land i 
Ural bleve opdagede 1819 og de i Siberien 1829. Ud- 
byttet forøgedes fra Aar til Aar, saa at det, efter at det 
i 1829 kun havde været 314 Pud, i 1847 allerede be- 
løb sig til 1722 Pud. Fra 1819 til 1847 var det sam- 
lede Udbytte fra Ural og Siberien 14335 Pud eller om- 
trent 4193 Centner. Hertil kommer endnu Guldet fra 
de altaiske Gruber. 

Amerikas Produktion beløber sig aarlig til mere 
end 350 Centner, og Mexiko, Columbia, Peru, Chili og 
Brasilien ere tilstrækkelig bekjendte som guldrige Lande. 
Guldet findes tildeels indvokset i Steenmasser, men for- 
størstedelen i Sand: ved La Paz i Bolivia skal man 
1730 have fundet en Klump påa 45 Pund og ved Bahia 
i Brasilien endogsaa en paa 2560 Pund (?). I Alle- 
ghanys opskyllede Land i Nord- Carolina fandt man 1821 
en Klump paa 38 Pund. Ostindien, China og Japan 
levere ligeledes meget Guld, saavelsom Nubien og Sene- 
gambien. I vore Dage) er Californien bleven berømt 
for sin Guldrigdom, men Angivelserne af dennes Størrelse 
lyde forskjelligt; dog er det vist, åt den maa være an- 
seelig. Guldet har forresten gjort dette Land til en Tumle- 
plads for Røvere og Eventyrere fra alle Verdensdele. og 
ligesom Gribbene i Oldtidens Fortællinger, saaledes sy- 
nes en fordærvelig Feberluft der at bevogte Metalskat- 
tene, thi de, der besøge Mormongruberne og San Sacra- 
mento Floden. lide ofte en ynkelig Død. liggende paa 
deres Guld. 

Historien giver os imidlertid forskjellige Beviser 
paa. at Guldet i tidligere Tider har været tilstede i langt 
større Mængde. og flere Lande. som dengang bleve roste 

for deres Guldrigdom, frembringe nu kun lidet eller slet 
intet. 

Der angives, at David havde samlet mere end 
15000 Centner Guld i Jerusalem til sit Tempel, og at 
Salomo aarlig fik 1200 Centner fra det guldrige Ophir, 
som nogle ansee for at være Zeilan, andre Pegu. I 
Roms Skatkammer fandtes under Consulerne ligeledes 
flere Gange over 15000 Centner af dette ædle Metal, 
og Spanien nævnes især som et uudtømmeligt Finde- 
sted for Guld og Sølv. Disse Metaller kaldte allerede 
1000 Aar før Christus Phønicierne til Spanien, hvor de 
tidligt anlagde Kolonier, og det var disse Skatte, som 
gave Anledning til Carthageniensernes og Romernes lang- 
varige Krige i dette Land, som ganske blev underkuet af 
dem. Det var den samme sørgelige Lod, der her til- 
deeltes Spanierne, som de 1500 Aar efter Christus bragte 
over Amerikanerne, og nåar man læser om Rædslerne 
ved Amerikas Opdagelse. kommer man til at tænke paa 
den sælsomme "Tilskikkelse, at Forfædrene have maattet 
bøde for Efterkommernes Synder. Italien var ogsaa be- 
rømt for sit Flodguid, og Grækenland, Ægypten og Ara- 
bien omtales som guldrige. Hos Perserne fandtes det i 
saadan Mængde, at man besang deres gyldne Vaaben, 
Sko og Ridetøjer. 

At Guldet kunde findes saa rigeligt i Fortiden der, 
hvor det nu er fuldkommen forsvundet, maa have sin 
Grund deels i den Maade, hvorpaa Guldet forekommer, 
og deels i de betydelige Kræfter, man dengang satte i 
Bevægelse for at vinde det. Det vår første Gang, man 
høstede Udbytte af Floder og Sandstrækninger, og Tu- 
sinder af Mennesker anvendtes til disse Arbejder. Den 
Jordbund, i hvilken man haabede at finde Guld, blev 
gjennemforsket paa alle mulige Maader: Høje og Bjerge 
bleve undergravede og bragte til Indstyrtning, idet man 
først understøttede det overliggende og siden ogsaa tog 
Støtterne bort; da styrtede. som Plinius fortæller os. 

Bjerget ind under stærke Vindstød og Brag, og mellem 
de sammenstyrtede Masser søgte man nu efter Guld. For 
at slemme Steenmasserne hidledede man ofte Floder i 
kunstige Kanaler paa flere Miles Længde. I det terrasse- 
formigt bortflydende Vand lagde man Buskvækster, som 
holdt Guldet tilbage; naar man derpaa brændte dem. 
havde man Guldet samlet. Vi have sørgelige Eksempler 
paa, hvorledes Kongerne i Ægypten mishandlede Fanger 
og Forbrydere, som bleve døinte til saadanne Arbejder ; 
de bleve smedede i Lænker, og maatte Dag og Nat uden 
Hensyn til Alder eller Kjøn, til Sygdom eller Svaghed, 
flytte og gjennemsøge Steenmasserne ; Opsynsmændenes 
Pidskeslag og Mishandlinger forenede sig med deres Her- 
rers Grusomheder, og man kan ikke undre sig over, at 
de længtes efter, at Døden skulde ende deres Lidelser. 
Ogsaa hos Grækerne arbejdede lænkede Slaver i Bjerg- 
værkerne, og Romerne behandlede dem ikke bedre i Spa- 
nien:; naar man derfor betænker, hvorledes Guldbegjær- 
ligheden hår huseret i den gamle og nye Verden i Følge 
med Barbari og Grusomhed, hvorledes dette Metal har 
tjent som Middel for utallige slette saavelsom gode Øje- 
med, såa kan man nok sige, at om det end hos mange 
har været en Gjenstand for Længsler og Bønner. såa 
har det hos ligesaa mange fremkaldt Sorger sg For- 
bandelser. 

Grækerne vare saa begjærlige efter Guld, at Athe- 
nienserne engang. da de hørte, at man havde seet Guld 
i Hymettus, som blev bevogtet af stridslystne Myrer, 
droge bevæbnede ud mod Bjerget for at prøve denne 
Dyst:; men de fandt intet paa deres Felttog og bleve 
udlete af de klogere, da de kom tilbage. Næstefter dem 
var det Romerne, som vare mest begjærlige derefter, og 
ethvert Land, enhver afsides liggende Krog -blev be- 
tragtet som fjendtlig og maatte erobres, naar Jordbunden 
var guldholdig. 

Guldet er. naar det findes i Naturen. næsten altid 

ledsaget af Sølv, hvis Mængde veksler fra enkelte Tiende- 
dele til 36 Procent og mere. Det er naturligviis af Vig- 
tighed, at disse Metaller nøje skilles ad, og denne Ad- 
skillelse skulle vi nærmere omtale under Sølvet. Men 
der er endnu en Deel at sige om den techniske Anvendelse 
af Guldet. Forarbejdelsen af det rene Metal og For- 
gyldning ved at belægge med Guldplader og udhamret 
Guld vare, som sagt. allerede i Oldtiden mere eller 
mindre bekjendte ; ligeledes forstod man atter at vinde 
det af gamle broderede Tøjer, som bleve brændte, hvor- 
påa man udtrak Guldet ved Hjælp af Qviksølv; som Be- 
talingsmiddel har det ogsaa været brugt fra Arilds Tid. 
men Mynter forekomme dog først 600 Aar før Christus ; i 
Grækenland og Lilleasien vare de ældre Mynter af Guld 
og Sølv, medens de første romerske vare af Kobber. De 
senere og endnu brugelige Maader,. som anvendes for at 
forgylde Glas og Porcellain. bestaae i at man ad che- 
misk Vej forskaffer sig Guldet meget fiintdeelt, paasætter 
det ved Hjælp af en egen Vædske. og indbrænder det: 
derpaa polerer man Guldet med Polerestaalet. Sølv. 
Kobber og Messing forgyldes sædvanlig paa følgende 
Maade: Et Guldamalgam, det vil sige en Forbindelse af 
Guld og Qviksølv, stryges ud paa det vel rensede Me- 
tal. som derpaa opvarmes; det flygtige Qviksølv gaaer 
da bort, og Guldet sidder fast paa Metallet. Dette er 
den saakaldte varme Forgyldning. ved hvilken man maa 
bemærke, at Qviksølvdampene ere farlige for Arbejderne : 
men man kan desuden benytte andre Fremgangsmaader ; 
man kan nemlig mechanisk paasætte og polere fiindeelt 
Guld, og navnlig er den galvaniske Forgyldning i den 
nyere Tid bleven vigtig. Ved Hjælp af denne kan man 
i faa Minutter forgylde Gjenstande af Sølv, Messing og 
Kobber og give dem et Overtræk af Guld, der er saa fiint. 
som om man havde aandet det paa; det slides rigtig- 
nok snart af. men ved Gjenstande, der ikke ere udsatte 
for Slid. svarer det fuldkommen til Hensigten. Det 


De ædle Metaller. 123 


Guldpræparat, som kaldes Guldpurpur, finder en vigtig 
Anvendelse i Glas- og Porcellainmaleriet. Dette Guld- 
purpur blev først beskrevet af Andreas Cassius 1685. 
og Alchemisten Kunkel var den første. som brugte det 
ved Tilberedelsen af rødt Glas. Det dannes som et pur- 
purfarvet Bundfald, naar man blander fortyndede Op- 
løsninger af Guld og Tin: dog kræver Tilberedelsen af 
et godt Præparat mangfoldige Forsigtighedsregler. Ru- 
binglas, som man i den nyeste Tid atter kan fabrikere 
udmærket smukt, skylder denne Guldforbindelse sin Farve. 

Ved Sammensmeltning kan Guldet let forenes med 
andre Metaller, men det er kun dets Forbindelser og Lege- 
ringer med Sølv og Kobber, som ere af Vigtighed. Disse 
Metaller give nemlig Guldet, naar de tilsættes i et bestemt 
Forhold, en større Haardhed uden væsenlig at skade dets 
Farve, og saadanne Legeringer bruges saavel til Mynter 
som til Smykker. Guldmængderne bestemmes efter Ka- 
rat. En Mark (16 Lod) inddeles i 24 Karat (1 Karat 
i 12 Gran), og naar 24 Dele Guld f. Eks. indeholde 10 
Dele fremmed Metal og 14 Dele Guld. siges det at være 
14 Karats Guld: indeholder det kun 2 Dele fremmed 
Metal. kaldes det 22 Karats Guld 0. s. v. Guldets Le- 
geringer med Kobber have en mørkeguul eller rød Farve. 
Legeringerne med Sølv en lyseguul. guulgrøn eller hvid- 
agtig Farve. Kobberlegeringen kaldes ogsaa den røde 
Karatering; Sølvlegeringen den hvide, og Legeringen 
med begge Metaller den blandede. De sædvanlige Guld- 
arbejder have 14 Karat (Kobberlegering). daarlige Sorter 
have ofte kun 6 eller 8 Karat. De hollandske Dukater 
have 231/> Karat. de østerrigske 233/4 Karat o. s. v. 

Af andre Metaller er der nogle, som forandre Gul- 
dets Farve eller Bøjelighed, selv naar de kun i meget 
ringe Mængde indblandes deri. f. Eks. Platin, Wismutb. 
Bly. Messing 0. s. v.; legerer man Guld med Jern. faaer 
man en bøjelig Masse af graa eller hvid Farve. 

For omtrent at vurdere Guldmængden eller Kara- 

teringen, prøver man Guldet ved Hjælp af de saa- 
kaldte Probeernaale paa Probeerstenen. Dette er en 
sort Kiselskifersteen, der er sleben jævn, og paa hvilken 
man stryger Naalene. Disse Naale ere af forskjellige be- 
kjendte Legeringer med Sølv og Kobber. Man gjør nu 
en Streg paa Probeerstenen med det Guld, man vil prøve. 
og ved Siden af den Streger med de bekjendte Probeer- 
naale; af Ligheden i Farve seer man da, med hvilken 
Naal Guldet nærmest stemmer overeens. 

Hvor Sølvet forekommer reent i Naturen, findes 
det under lignende Former som Guldet. Sjelden seer 
man det som tydelige Krystaller, men fordetmeste som 
Traade, der ere sammenslyngede og sammenvoksede påa 
mangfoldige Maader, som smaa Plader, som mosagtige 
Udvittringer og i Smaapartier indvokset i Steenmassen. 
Det haarformige rene Sølv fylder ofte i betydelig Mængde 
Spalter og Huulninger, og ud af saadanne Rum paa flere 
Alens Længde har man trukket over 20 Pund Haarsølv 
og Traadsølv, f. Eks. i Schneeberg i Erzgebirge. Stærke 
Sølvtraade finder man med en Længde af indtil 12 eller 
16 Tommer, ligesåa dendritiske og buskagtige Dannelser 
indtil 10 Tommers Højde. 

Det rene Sølv findes fordetmeste i det faste Ur- 
bjerg, i Granit, Gneis, Glimmerskifer 0. s. v., men ikke 
som Guldet i Sandstrækninger, idetmindste findes det 
der kun sjelden. 

Fremstillingen og Udsmeltningen af Sølvet er meget 
simpel, naar det findes i rene Malme; kun naar disse ere 
blandede med andre Malme og Kieser, er det forbundet 
med Vanskeligheder at udskille Sølvet. De rigeste Sølv- 
bjergværker i Europa findes i Erzgebirge, paa Harzen. 
ved Kongsberg i Norge og i Spanien. I Erzgebirge ere 
Gruberne ved Freiberg. Schneeberg, Johangeorgstadt 
0. s. v. de berømteste, og mån har i dem fundet Sølv- 
klumper paa 100, Pund. Et Pund Sølv har en Værdi af 
henimod 60 Gylden. I Kongsberg, hvor man finder det 

meste rene Sølv, har man truffet paa Stykker af 560 
Punds Vægt; fremdeles er Altai med det berømte Schlan- 
genberg meget rigt; Gjennemsnitsudbyttet har i mere end 
50 Aar beløbet sig til henimod 350 Pund. Productio- 
nen i Europa og det asiatiske Rusland overgaaes dog i 
høj Grad af det sydlige Amerika, som aarlig fra Mexiko, 
Peru og Chili leverer henimod 10,000 Centner, medens 
der fra Europa ikke kommer en Fjerdedeel saameget. 
Disse Landes Sølvskatte ere saa store, at der efter al 
Sandsynlighed kan vindes meget mere end der allerede 
er vundet. I Bjergværket Zacatecas i Mexiko har en 
Sølvaare. som kaldes Veta Grande. alene fra 1827 til 
39 leveret Sølv tit en Værdi af mere end 150 Millioner 
Francs, og den er endnu ikke udtømt. Tilmed maa 
man lægge Mærke til. at Bjergværket, ingenlunde drives 
efter Kunstens Regler, hvilket forresten undertiden kan 
have sine Fordele; det var saaledes en Nivellementsfejl, 
som ledede til. at Sombrarete opdagede Gruben Conanza, 
som i faa Maaneder ydede Familien Fagoaga, der ejede 
den. en Indtægt af mange Millioner Pjastre.  Ifølge-en 
Overslagsberegning har Amerika fra 1521 til 1842 
givet et Udbytte i Guld. og Sølv af idetmindste 4000 
Millioner Pjastre. 

Sølvet forekommer ogsaa ofte i Forbindelse med 
Svovl og andre Svovlmetaller og adskiller sig derved 
fra Guldet. som næsten alene forekommer reent. 

Svovlsølvet, som ogsaa kaldes Sølvglands, har 
en mørk blygraa Farve og kan ligesom Bly skjæres i 
Stykker og udhamres i Plader, hvorved det let skjel- 
nes fra lignende Malme. Det indeholder 13 Dele Svovl 
og 87 Dele Sølv, og ved Tilsætning af Soda kan man 
let paa Kul udsmelte Sølvkugler deraf ved Hjælp af 
Blæserøret. Ligeledes har man fundet Forbindelser af 
Svovlsølvy med Svovlantimon og Svovlarsenik, og der- 
til høre skjør Glandsmalm og Rødgylden, eller Sølv- 
blænderne. 

Det skjøre Glandsmalm har en jernsort Farve, og 
er ligeledes sort, naar det er pulveriseret. Det er blødt. 
men kan ikke skjæres i Stykker saaledes som Sølvglands. 
Det. bestaaer af 15,7 Dele Svovl, 14.0 Dele Antimon 
og 70.3 Dele Sølv. Rødgylden, hvori der er Anti- 
mon, hår en mørk karmoisinrød- blygraa Farve, men 
naar det er pulveriseret. er Farven karmoisinrød., og 
derved kan man let skjelne det fra det skjøre Glands- 
malm. Det indeholder 17,5 Dele Svovl, 23,5 Dele 
Antimon og 59 Procent Sølv. Naar Rødgylden er ar- 
senikholdigt, har det en lysere cochenillerød Farve og 
forekommer undertiden i ganske gjennemsigtige Kry- 
staller.  Smelter man det påa Kul, mærker man År- 
senikrøgens Hvidløgslugt. Det bestaaer af 19,5 Dele 
Svovl, 15,1 Dele Arsenik og 65,4 Dele Sølv. Disse 
Malme forekomme i krystallinske Stykker ved Siden 
af reent Sølv, og man finder især smukke. Arter derai 
i Erzgebirge, ved Markirch i Elsas. i Schemnitz og 
Kremnitz i Ungarn. Svovlsølvet er ofte i smaa Mæng- 
der indblandet i Blyglands og Svovlbly f. Eks. i Sach- 
sen. paa Harzen 0. s. v. Sølvglands hører i Amerika 
til de vigtigste Sølvmalme. 

Vi have allerede omtalt. at Sølv vindes af sølv- 
holdigt Bly ved Afdrivning. Med saadant Bly blive 
de nysnævnte Sølvmalme sammensmeltede. eller ogsaa 
fremstiller man Sølvet af dem ved Amalgamering. De 
blandes da først med Kogsalt og ristes i en Flamme- 
ovn under Tilstrømning af Luft, hvorved Svovl, An- 
timon og Årsenik forstørstedelen bortgaae, og der dan- 
nes Chlorsølv. De saaledes ristede Malme pulveriseres 
derpaa, og drejes nogle Timer rundt i Kar tilligemed 
Vand og metallisk Jern: derved gaaer Chloret til Jer- 
net, og Sølvet udskiller sig meget fiindeelt. Nu til- 
sættes Qviksølv, og Karrene drejes atter rask om i 14 
tl 16 Timer, hvorved Sølvet optages af Qviksølvet 
(amalgameres). Derpaa lader man Qviksølvet løbe gjen- 

nem Lærredsposer, hvorved det rigere Amalgam bliver 
tilbage, og af det udskiller man Sølvet som tidligere 
omtalt ved Opvarmning. Det udføres saaledes, at Qvik- 
sølvet ej gaaer tabt, men opsamles paany. Det ved 
denne Behandlingsmaade omtalte Chlorsølv findes ogsaa 
i Naturen, men i betydelige Stykker forekommer det 
kun i Mexiko, Peru og Chili. Det har slet ikke noget 
metallisk Udseende og ligner undertiden gjennemskin- 
neligt Horn, hvorfor det ogsåa kaldes Hornsølv. Det 
kan skjæres i Stykker og reduceres let paa Kul ved 
Hjælp af Blæserøret.. Om denne Forbindelse maae vi 
endnu tilføje, at den altid fremstilles ved Kunst, naar 
man vil bestemme Sølvmængden i Opløsninger. Til 
saadanne Opløsninger sætter man nemlig en Kogsalt- 
opløsning eller Saltsyre, som begge indeholde Chlor. 
og da faaer man et hvidt Bundfald med en bestemt 
Sammensætning (24,7 Chlor og 75,3 Sølv), hvilket er 
det omtalte Chlorsølv. Det nylig tilberedte Chlorsølv 
har den Egenskab, at det i Dagslyset hurtig bliver blaat 
og efterhaanden mørkt, en Omstændighed. som man 
har benyttet i Daguerreotypien. 

Spaniens Sølvrigdom blev i Oldtiden endnu mere 
rost end dets Guldrigdom, og om den Flod, som nu 
hedder Guadalquivir, sagdes der, at dens Kilder havde 
deres Udspring fra Sølvrødder.  Phønicierne fandt paa 
deres første Rejser dertil en saadan Mængde af Sølv. 
at deres Skibe ikke kunde rumme det, og for at tage 
saameget som muligt med sig, gjorde de deres Ankere 
af Sølv. Med spansk Sølv kunde Hannibal føre den 
sekstenaarige anden puniske Krig mod Romerne, og då 
disse bleve Herrer i Spanien, ydede Bjergværkerne ved 
Ny-Carthago (nu Carthagena), som bleve drevne af 40000 
Mennesker, et dagligt Udbytte af 25,000 Drachmer. Ro- 
merne havde en særlig Forkjærlighed for Sølv, og Pli- 
nius fortæller, at der i Rom fandtes over 500 Sølvkar, 
som hvert vejede 100 Pund, og at en vis Drusillanus 

ejede et paa 550 Pund. Han fortæller om Kogekar. 
Sengesteder, Vogne og Billedstøtter af Sølv, og lige- 
ledes at man fabrikerede Spejle deraf. De Gamle for- 
stode ogsaa allerede at belægge Kobbermynter med et 
"Sølvblad og kjendte altsaa paa en Maade den nu bruge- 
lige Plettering. 

Ved Guldet have vi sagt, at det altid indeholder 
mere eller mindre Sølv, og Erfaring har lært os. at 
ogsaa Sølvet som oftest indeholder Guld i smaa Mæng- 
der. Sølvet fra Malmene i Ural og Altai indeholder 
1/> til 3 Procent Guld og undertiden mere. For at 
udskille og vinde saadant Guld har man brugt forskjel- 
lige Fremgangsmaader: af disse vil jeg med et Par Ord 
omtale Udskillingen ved Hjælp af Svovlsyre, som er 
den fordeelagtigste.. Man opvarmer Sølvet tilligemed 
denne Syre i Støbejernskjedler eller Platinkjedler; det 
opløser sig nu og efterlader Guldet uopløst, thi Sølv 
modstaaer hverken denne Syre eller Salpetersyre saa godt 
som Guld. For at faae Sølvet af Opløsningen, sætter 
man Kobberplader ned i denne, og nu bytter Kobberet 
Plads med Sølvet, det"vil sige. Kobheret forbinder sig 
som Ilte med Svovlsyren. der holdt Sølvet opløst. og 
dette udskiller sig som et metallisk Bundfald.  Opløs- 
ningen afdampes. derpaa, og af den faaer man Kob- 
bervitriol. som blandt andet bruges til atter deraf ad 
galvanisk Vej at fremstille metallisk Kobber. En saa- 
dan Skiften Plads benyttes ogsaa til at overtrække et 
Metal med en Hinde af et andet. og paa denne Maade 
tilvejebringes ofte Forgyldning. Forsølvning og Plati- 
nering. Dette hænger naturligt sammen med det For- 
hold. at eet Metal kan yttre større Tilbøjelighed til eller 
Slægtskab med et Opløsningsmiddel end et andet Metal. 
og navnlig overlade de ædle Metaller gjerne disse Op- 
løsningsmidler til de uædle og frigjøre sig for dem. Hel- 
der man f. Eks. noget af en Sølvopløsning i en Kog- 
saltopløsning og lægger en blank Kobberplade ned i 


De ædle Metaller. 129 


denne Vædske. da forsølves den i 6 tilt 8 Minutter; 
Overfladen af Kobberpladen opløses nemlig, og Sølvet 
udskiller sig og indtager det opløste Kobbers Plads. Dyp- 
per man et Knivsblad i en Opløsning af Kobbervitriol. 
bliver Staalet øjeblikkelig overtrukket med Kobber paa 
ganske lignende Maade, idet Jernet opløser sig og Kob- 
beret afsætter sig i dets Sted. Hvad der her foregaaer 
antoges i Alchemiens Tid for at være Metalforvand- 
linger, og ved første Blik kunde det jo ogsaa virkelig 
synes saa, naar man ikke gaaer videre ind paa Be- 
tingelserne, og undersøger dem nærmere. 

Fordelene ved de anførte Udskilningsmethoder have 
foranlediget, at en uhyre Mængde gammelt Sølv er ble- 
ven behandlet paa denne Maade for at udskille Gul- 
det; alene i Paris underkastede man straks i Begyn- 
delsen aarlig omtrent 200 Mill. Francs denne Behand- 
lingsmaade, som man betegner ved Udtrykket at affinere. 
IMynten i Petersborg behandler man aarlig over 140,000 
Mark og i Miinchen ligeledes over 100,000 Mark paa 
denne Maade. 

De Sølvmynter. der nu præges, indeholde næppe 
nogetsteds Guld mere. Saaledes forøges den Omhu, man 
anvender paa at søge og at vinde Guldet, og mange 
tusinde af de Mynter. der i Tydskland kaldes Kås- 
perle. har man påa denne Maade berøvet den ringe 
Guldmængde, som før virkelig gav dem en noget højere 
Værdi end den. de gjaldt for. Ja i Minchen har man 
endog drevet denne Udskilning såa vidt. at man har 
udskilt den Smule Guld, som Sølvet i Coburger Sech- 
serne indeholdt, og som i 5000 Pund Sechsere beløber 
sig til 1 Pund Guld. 

Da Sølvet ligesaavel som Guldet er for blødt til 
i reen Tilstand at være varigt i Mynter og Kunstarbej- 
der, forarbejdes det stedse med en Tilsætning af Kobber 
eller bliver, som man siger, legeret med Kobber. En 
saadan Legerings Værdi angiver man. idet man beteg- 

ner Sølvmængden i en Mark. som har 16 Lod, efter 
disse Lod. ligesom man ved Guldet angiver dettes Mængde 
i Karat. Naar i. Eks. en Mark indeholder 12 Lod 
Sølv og 4 Lod Kobber, kalder man dette Sølv tolv- 
lødigt. Det til Huusgeraad forarbejdede Sølv er for- 
detmeste tolv- eller fjortenlødigt: til Sølvmønter anven- 
der man derimod højst forskjellige Legeringer ligefra 
tolødige til femtenlødige. Til en omtrentlig Vurdering 
af en Legering bruges Probeernaale ligesom ved Gul- 
det; men den nøjagtige Bestemmelse faaer man ved 
at foretage den alt omtalte Afdrivning med Bly i det 
smaa. eller ved chemisk Undersøgelse ad den saakaldte 
vaade Vej. 

Metal. Porcellain. Træ o. s. v. forsølves i Almin- 
delighed ved Hjælp af en Fremgangsmaade. der ligner 
den. man anvender for at forgylde dem. idet man be- 
nytter Sølvamalgam. Bladsølv eller fiinknuust Sølv paa 
passende Maade. Vil man have et stærkt Sølvovertræk 
påa Metal. saa bliver det pletteret, d. v. s. belagt 
med Sølvblik, som smeltes paa i en stærk Ild. hvorpaa 
det pletteerte Stykke Metal udvalses og forarbejdes. 

Hvor stor Forbrugén af Guld og Sølv er til Luk- 
susgjenstande. kan man see af Englænderen Jakob's 
Overslag derover: han anslaaer det for Europas Ved- 
kommende -til mere end 67 Millioner Gylden om Aaret. 
Hvormeget af dette ædle Metal gaaer ikke sporløst tabt 
ved Slid: med Tiden vil man sandsynligviis kunne finde 
Spor af Guld og Sølv i alle menneskelige Beboelses- 
steders Jordbund. Det er mærkeligt, - at endogsaa det 
livløse eller i sig selv ubevægelige paa vor Jord er un- 
derkastet en stadig Bevægelse eller Stedforandring, me- 
dens der herved bestandig danner sig nye Forhold og 
nye Gjenstande. Jeg vil ikke her gaae ind paa, hvor- 
ledes Vandet fordamper f. Eks. fra det udstrakte Hav. 
eller paa at det i de derved dannede Skyer drager bort 
til fremmede Lande og sænker sig ned paa Jorden som 

Regn, hvorefter det idetmindste tildeels foretager nye 
Rejser gjennem Floderne og Strømmene og vender efter 
mangfoldige Tilskikkelser atter tilbage til sit oprindelige 
Hjem: man behøver kun at see hen til saadanne almin- 
delige mechaniske Forandringer, som at Frøkorn for- 
plantes af Vinden og af Fuglene, og at Slid og Ved- 
hængning kan flytte Jorddelene fra et Sted til et andet. 
Kommer man til Rom og Loretto, kan man faae Metal- 
helgenbilleder nok at see, som Pilegrimmene have kysset, 
og som ved denne svage Berøring af Læberne i kort Tid 
ere blevne aldeles ukjendelige af Slid. Man har flere 
Gange maattet forsyne disse Statuer f. Eks. med en ny 
Fod, thi det er i Almindelighed påa denne, der kysses ; 
den hellige Marmortrappe i St. Salvatore, som man be- 
stiger krybende paa Knæerne, vilde sandsynligviis slet 
ikke være til mere, naar man ikke havde beskyttet den 
ved en Træbeklædning. Hvormeget Slid gaaer der ikke 
hver Dag paa de Mynter, som ere i Omløb, medens 
usynlige Guld- og Sølvdele derved udbredes over hele 
Verden. Vi kunne ikke vide. ved hvilket chemisk eller 
galvanisk Trylleri de engang atter skulle samles for at 
smykke en Klippeaare i deres Glands, eller for at bringe 
en Sandlejring til Ære og Værdighed, men vi vide, at 
de ikke forgaae, om de end ere gaaede tabte for os. 

Andre Metaller end Guld og Kobber give sædvan- 
lig skjøre Legeringer med Sølv, som ikke kunne bruges. 
Tilsætter man "/599 Sølv til Staal, bliver dette fortrin- 
ligt og meget haardt. 

Af de Sølvsalte, som kunne fremstilles chemisk. 
"bør man især mærke sig Sølvsalpeteret. der under Navn 
af Helvedssteen bruges til at ætse med og til at sværte 
Haar. Desuden anvendes Sølvet paa mange andre Maa- 
der f. Eks. i Daguerreotypien, i den analystiske Chemi 
0.8. v.: men det vilde føre os forvidt her nærmere at 
anføre dem alle. i 

For at slutte denne lille Række. gaae vi nu over 

åt 

til det tredie af de saakaldte ædle Metaller. nemlig Pla- 
tinet. Det er just ikke usandsynligt. at dette ædle 
Metal har været kjendt i Oldtiden, thi i en Beskrivelse 
af Guldvadskerierne omtales ogsaa et graalighvidt Metal 
af samme Tyngde som Guldet; men nøje have de dog 
næppe kjendt det, thi vi finde intetsteds bestemt angivet. 
at det forekom i de Lande. hvorfra de fik deres andre 
Metaller. Den første, der omtalte det bestemt, var en 
spansk Geometer, Don Ulloa. som 1735 fandt det i Peru 
paa en videnskabelig Rejse. og dernæst omtales det af 
den engelske Metallurg Charles Wood, som 1741 bragte 
det med sig fra Jamaica. I Aaret 1752 blev det nøjag- 
tigere undersøgt af Scheffer, som erklærede, åt det paa 
Grund af sine ædle Egenskaber var det Metal. der stod 
Guldet nærmest, hvorfor han ogsåa benævnte det hvidt 
Guld ; ikkedestomindre har det beholdt det spanske Navn 
Platin af »/ata, Sølv, og platinja, sølvagtig. Dette mærk- 
værdige Metal. som har en noget større Vægtfylde end 
Guldet. kommer rigtignok ikke de andre ædle Metaller 
nær i Skjønhed, da det hår en lys staalgraa Farve; men 
det udmærker sig i høj Grad ved to Egenskaber. for det 
første derved. at det ligesom Guldet ikke angribes af de 
fleste chemiske Agentier, og desuden derved. at det ikke + 
kan smelte. selv ikke i den heftigste Ild. som vi kunne 
frembringe i vore Ovne. Ved denne sidste Egenskab 
"har det endogsaa et stort Fortrin for Guldet. thi det 
hændes ofte, at Chemikeren skal udsætte sine Prøver for 
en stærk Varme, og da kan han enten slet ikke eller kun 
unøjagtigt arbejde med andet end Platindigler. Da jeg 
nu her taler om Chemikeren og Platinets store Værd for 
ham. maa jeg bemærke, at denne Egenskab ved et Metal 
allerede er tilstrækkelig Grund til at kalde det ædelt: 
thi de overordentlige Fremskridt, Techniken har gjort i 
den nyere Tid. staae netop i Forbindelse med. at den 
chemiske Analyse er bleven lettet ved at man hår lært 
at kjende og at anvende Platinet. idet der tillige ved 

dette Metals Hjælp er indført en langt højere Grad af 
Nøjagtighed. end man før kunde opnaae. 

Plåtinet findes i Naturen paa samme Maade som 
det meste Guld og i Selskab med dette ædle Stof i 
Sandstrækninger og i Flodsand, kun sjelden har man 
fundet det i faste Urbjerge. Det forekommer fordet- 
meste i Blade og Smaakorn, men undertiden ogsaa i 
afrundede Stykker af betydelig Vægt, og det vindes 
ligesom Guldet ved Vadskning. Sydamerika og Ural 
levere os især dette Metal. I Brasilien, Nygranada, paa 
St. Domingo og i Peru har man ogsaa fundet det, men 
aldrig i synderlig store Stykker; det største findes i Ma- 
drid og vejer ikke fuldt 1!/> Pund. I de Nischne- Ta- 
gilske Sandlejringer har man fundet Stykker paa 10, 19 
og 20 Pund; i Ural har man, efterat Platinet blev op- 
daget her Aar 1819. i Begyndelsen kun fundet det i 
ringe Mængde, men efterhaanden er Udbyttet vokset, og 
i flere Aar f. Eks. 1843 har man fundet 200 Pud eller 
66 Centner; det samlede Udbytte, siden dette Metal blev 
opdaget her, kan anslaaes til henimod 600 Centner. 
Allerede fra Aar 1824 til 34 havde man i Rusland 
slaaet Mynter af Platin til en Værdi af 2!/> Millioner 
Thaler:; Regjeringen maatte kjøbe Metallet af private 
Folk. da dens egne Gruber kun gave lidet Udbytte; det 
er især paa Familien Demidoffs Godser, man finder de 
rigeste Platinskatte. Den Omstændighed, at Regjerin- 
gens Gruber gave saa lidet Udbytte. har vel tildeels været 
Aarsagen til, at Platinmynterne i den nyeste Tid igjen 
ere afskaffede. 

Foruden i de Lande, vi have anført. har man og- 
saa fundet det paa Borneo, og i smaa Mængder 'skal 
det forekomme indsprængt i Stene i Frankrig (Dept. 
de la Charente) og i Spanien. Efter de nyeste Under- 
søgelser skal Platinet desuden være temmelig almindelig 
udbredt i overmaade smaa Mængder, idet næsten alt 

Sølv, eller rettere det dermed forbundne Guld. indeholder 
Spor deraf. 

Da Platinet ikke kan smelte, er Forarbejdelsen af 
det forbunden med store Vanskeligheder. og man vilde 
kun have liden Nytte deraf. dersom det ikke. efter at 
være fiindeelt. under stærk Hede kunde lade sig sveitse 
sammen med Hamre ligesom Jern. Hovedsagen er alt- 
saa at faae det fiindeelt, og det opnaaes ved en Række 
af chemiske Operationer, som jeg her vil forbigaae. 
Naar man nu har opnaaet dette og faaet det som saa- 
kaldet Platinsvamp. bliver det afvekslende presset, glø- 
det og hamret. indtil det danner en sammenhængende 
Masse. der kan valtses., trækkes ud i meget sejge Traade 
og godt lader sig forarbejde. Disse Vanskeligheder ved 
Behandlingen fordyre det bearbejdede Platin saa meget. 
at Prisen paa det er dobbelt saa høj som Prisen paa 
det raae. Et Pund raat Platin koster nu omtrent 180 
Gylden. Værdierne af Sølv, Platin og Guld forholde 
sig omtrent som 1: 3: 15. Foruden chemiske Kar. 
Digler. Skaale. Retorter og Destillerekar til Svovl- 
syrefabrikationen. har man ogsaa Uhrkjeder og deslige 
af Platin. ligesom det ogsaa bruges paa samme Maade 
som Sølv og Guld til Belægning eller Platinering af 
Kobber, Glas. Porcellain 0. s. v. Desuden anvendes 
det ved de højst mærkelige Platinfyrtøjer, som bleve 
opfundne af Dåbereiner. 

Jeg troer. at jeg nu har meddeelt det væsent- 
ligste og vigtigste om de ædle Metaller, om jeg end 
kun har skildret dem med flygtige Træk, ligesom jeg 
haaber at have beviist, at de bære deres Navn med 
Rette. Dette fremgaaer uomtvisteligt af deres Historie. 
af hvilken vi ogsaa lære, at det indre Værd ikke bli- 
ver upaaagtet. men hævder sin Plads, hvormeget end 
det ydre kan forandre sig. Vel kan man under gun- 
stige Omstændigheder faae et Stykke Papir. der er gjort 
af gamle Pjalter, til at gjælde for en Dukat. man kan 

ogsaa putte et Harehjerte i en ridderlig Rustning” og 
lade ham gaae for en Ridder; men naar det gjælder 
om åt være, hvad man giver sig ud for, saa er det en 
ganske anden Sag, og saa ville et saadant Stykke Pa- 
pir og en saadan Ridder ikke kunne holde Stik: nej 
da vil det altid stadfæstes. at enhver Ting ligesaavel 
som enhver Person har sit Værd, som ikke er illu- 
sorisk. og at det ikke kan ansees for blot at være 
en Følge» af hvad man nu saadan engang er bleven 
enig om. at vi kalde Guld. Sølv og Platin ædle 
Metaller. 

IV. 


De almindelige Metaller og Malme. 


Hi vilde vort Liv være, dersom vi ikke havde Jern. 
Kobber, Bly. Tin, Zink og alle disse Metaller. som ikke 
kaldes ædle? Det vilde være et saadant Liv, som nu 
kun føres af enkelte vilde Øboere. Vi ere jo vante til 
fuldtvel at være os de Fremskridt. som vi skylde Oplys- 
ning, bevidste, og dog lyder dette heel besynderligt i 
vore Ører; men man glemmer sædvanlig, at materielle 
Midler ere en Betingelse for disse Fremskridt, saaledes 
er jo ogsaa Humus og mørkfarvet Jord nødvendige, for 
at Frøkornet til den velsignelsesrige Sæd eller til den 
yndige Blomst kan komme til at spire og udvikle sig. 
Vort Kjendskab til Metallerne og vort Herredømme over 
dem ere ligesaa vigtige for det videnskabelige, det indu- 
strielle og merkantile Liv, som. de ere nødvendige for 
os til at sikkre, befæste og forskjønne Samfundet. Hvor- 
dan vilde det staae til med vore Maskiner og vort Værk- 
tøj, dersom vi ikke havde disse Metaller, hvordan med 
vore Vaaben, Agerdyrknings- og Bygningsredskaber og 
med tusinde andre Ting, som alt i flere Aarhundreder 
have beskjæftiget, og som vedblive at beskjæftige den 
videnskabelige Aand og den industrielle Granskning ? ! 
Ikkun Digterne kunne hæve sig over den Tvang, som den 
materielle Verden paalægger os, kunne løsrive sig fra 
de Lænker, som holde alle Væsener fængslede til Jorden 

og dens nedarvede Huusholdning ; men Menneskeslægten 
har ligesaavelsom Individet sin Tid at leve i, og der er 
Tegn nok tilstede, som tyde paa, at dens Digterforaar 
allerede forlængst er forbi, og at den er kommen til mod- 
nere Aar, i hvilke den reelle Prosa fører sit Regimente, 
og derfor er det, at Digterne, som enkelte Blomster, der 
ere komne forsilde, fordetmeste ubemærkede gåae under 
i det store Samfund: thi det er andre Interesser. der 
beskjæftige Mængden, Interesser. som have en kun alt- 
for inderlig Sammenhæng med virkelige Stoffer udenfor 
Drømmeverdenen, og hvis bedste Støtter Metallerne netop 
ofte ere. Har der altsaa end været en Tid, da Metal- 
lerne påa Grund af den almindelige Poesi, som da lyk- 
saliggjorde Livet. ikke havde den omtalte høje Værdi. 
saa er denne Tid dog nu forbi. og Nutidens Fornøden- 
heder føre os indenfor Grændsen af disse tunge glim- 
rende og klingende Stoffers Rige, hvor vi utrættelig 
arbejde paa at udforske deres Egenskaber og Kræfter. 

Vi have allerede nævnet de Ejendommeligheder, 
ved hvilke de ædle Metaller adskille sig fra de alminde- 
lige; disse indgaae lettere Forbindelser med andre Grund- 
stoffer. navnlig med Ilt og Svovl: det er vanskeligt 
atter at skille disse Forbindelser ad, og derfor holde de 
almindelige Metaller sig ikke såa godt under Luftens. 
Vandets og Ildens Paavirkning, men tabe derved mere 
eller mindre deres Karakteer af Grundstoffer; i Antal 
have disse Metaller Overvægten. og det er Hensigten 
med denne Skizze at omtale de vigtigste af dem og de 
Maader, hvorpaa de forekomme i Naturen. 

Jernet kan passende aabne Rækken, skjøndt det 
efter Chemikernes Dom ikke just er det, der staaer 
de ædle Metaller nærmest, men det udmærker sig ved 
mange Fortrin og har bestaaet mangen smuk Prøve paa 
dets Værd. 

Det er kun sjeldent, at man finder Jernet reent, 
og alt det rene Jern, man hist og her kan træffe paa 

Jorden, er af meteorisk Udspring og stammer fra de 
fjerne Rum i Ætheren, hvor Stjernerne kredse omkring 
i deres Baner. Vi have tilstrækkelige Beviser herpaa. 
Man finder nemlig altid det rene Jern i enkelte Stykker 
og Blokke, ikke i Jordens Indre, men alene paa dens 
Overflade og uden nogensomhelst Forbindelse med Om- 
givelserne. saa at man intet Spor finder af en jordisk 
Herkomst. Det rene Jern er altid blandet med Nik- 
kel (4—16 Proc.). et Metål. som vel har hjemme paa 
Jorden, men dog ikke forekommer i de mange Jern- 
malme. der ere indlejrede i Klippelagene. Nikkel dan- 
ner Masser, som kunne være formede paa mangfoldige 
Maader og tildeels ere fulde af Huller og dannede som 
Grene, der undertiden indeslutte Chrysolith: eller det 
findes” indsprængt i Meteorstenene, og denne Omstæn- 
dighed, saavelsom at man med Vished veed om flere 
Jernblokke, åt de ere faldne ned fra Himlen, gjør den 
meteoriske Oprindelse utvivlsom. Saaledes bemærkede 
man i Aaret 1751 d. 26de Maj Kl. 6 om Aftenen 
ved Agram i Croatien en stor Jernmasse, der med stærk 
Bragen faldt ned som Brudstykke af en Ildkugle. Den 
vejede 71 Pund og findes i det kejserlige Mineralie- 
kabinet i Wien, som indeholder en af de rigeste Sam- 
linger af Meteorjern og Meteorstene. Ved Braunau i 
Sehlesien er der i den senere Tid. den 14de Juli 1847, 
faldet to Blokke ned; den ene vejede 42 Pund 6 Lod. 
den anden 30 Pund 16 Lod, og Jernet i disse er sær- 
ligt mærkværdigt. da det kan kløves meget nøjagtigt 
i Tærninger og altsaa befinder sig i en ejendommelig 
Krystallisationstilstand. I Aaret 1559 havde man et 
Jernfald ved Miskolez i Ungarn, ved hvilken Lejlighed 
man fandt fem Jernklumper saa store som et Menne- 
skehoved. Blandt andre berømte Meteorstene nævne 
vi den, som .blev funden 1749 ved Krasnojarsk i Si- 
birien af en Kosak. og som Pallas 1775 lod bringe 
til Petersborg; den vejer endnu for Øjeblikket 1270 

russiske Pund og er bekjendt under Navn af det Pal- 
las'ske Meteorjern; endvidere den saakaldte forban- 
dede Borggreve fra Ellnbogen i Bøhmen af 191 
Punds Vægt; en Steen i Tucuman i Sydamerika paa 
300 Centner; en ved Bækken Bendego i Brasilien, som 
er anslaaet til 170 Centner og flere andre. Hvor høj 
en Priis man sætter paa saadanne Meteorjernsteue som 
meteorologiske Sjeldenheder, kan man slutte sig til deraf. 
at Stenen fra Agram og den forbandede Borggreve i 
Wienerkabinettet ere anslaaede til hver at have en Værdi 
af 10.000 Gl. 

Meteorjernets Krystaldannelse er sjelden tydelig. 
men den kommer for Dagen, naar man sliber en Flade 
og derpaa ætser den; da kommer der nemlig Trekanter 
og andre regelmæssige Figurer (de saakaldte Widmann- 
ståidtske Figurer) tilsyne. Meteorjernet lader sig meget 
godt forarbejde og hærde til Staal, og Orientalisten v. 
Hammer er af den Mening. at de første Damascener- 
klinger ere forfærdigede af Meteorjern, ligesom ogsåa 
Kaliffernes Sværd siges at være smedede af saadant 
himmelfaldet Jern og besynges af arabiske Digtere. Om 
et saadant Sværd hedder det: ,,Det glimrer som Lyn- 
straalen, det gjennemskjærer Marv og Been, og den, der 
fører det, seer intet paa sin højre og intet påa sin ven- 
stre Side, thi Staal og Ædelstene svinde ligesom Vand 
bort for dets Glands.” Den russiske Kejser Alexander 
fik af Sowerhy et saadant Meteorsværd, som var forfær- 
diget af en i Sydafrika funden Jernmasse, og en lig- 
nende. som man fandt i Vestgrønland, blev af Eski- 
moerne forarbejdet til Knive og andre Redskaber. I 
smaa Mængder forekommer det rene Jern, som alt an- 
ført, næsten i alle Meteorstene, der synes ligesom at være 
den Steenart, der er dette Metal egen. Betragter man 
disse mærkværdige Stene nøjere, seer man, at de ere en 
fin Blanding af forskjellige Mineralier, fordetmeste Ki- 
selforbindelser. som have Lighed med Crysolith, Augit 

og Leucit, hvortil endnu komme Magnetjernstecn, Svovl- 
jern og deslige; de Grundstoffer, af hvilke Meteorste- 
nene ere sammensatte, ere ikke forskjellige fra dem, der 
forekomme paa vor Jord, og man finder i det hele i Me- 
teorstenene, forsaavidt man hidtil har undersøgt dem, 
omtrent !/3 af alle de Grundstoffer, vi kjende. Disse 
Stene ere enten runde eller danne uformelige Blokke 
med afrundede Kanter og Hjørner; de have i Bruddet 
en graalighvid Farve og en fiinkornet Sammenføjning 
og ere overtrukne med en tynd sort Skorpe, der har 
været flydende. Beretningerne om saadanne Stene, der 
ere faldne ned fra Himlen, gaae tilbage indtil 500 Aar 
før Christus: ja man anseer endogsaa de græske Bæthy- 
lier for Meteorstene, og hvis saa er, kan man forfølge 
disse Stenes Spor endogsaa i den mythiske Tid. Man 
tilskrev dem magiske Kræfter. og i Orienten vare de ofte 
Gjenstand for Tilbedelse, hvilket Herodian fortæller om 
en saadan Steen i Templet i Emisa. ligesom Appian 
omtaler en anden, der i Galatien blev æret som Cybeles 
Helligdom. Ogsaa i Gratiernes Tempel i Orchomenos 
holdt man saadanne Stene hellige, som skulle være faldne 
ned fra Himlen paa Eteokles's Tid før den trojanske 
Krig. altsaa over tusind Aar før Christus. I Aaret 465 
faldt ved Ægospotamos i Thracien en stor Steen, om 
hvilken Plinius siger, at den var saa stor som to Mølle- 
stene og vejede ligesaameget som en Vognlast. Man har 
nøjagtige Beretninger om senere Meteorsteensfald, og et 
af de ældste iagttog man i Aaret 1492 ved Ensishejm i 
Elsas. Stenen blev hængt op i den derværende Kirke 
med følgende Indskrift: 


Aar Fjortenhundred lalvfems og To 
Man hørte her stor Larm og Uro; 
Thi tæt herudenfor denne By, 

I den syvende Vintermaaned, fra Sky 

Der faldt med frygteligt Tordenbrag 

En vældig Steen ved høj lys Dag; 
Halvfjerde Centner svær den var 

Og jernfarvet; man hid den bar 

I Prosession, med Optog stort; 

Men mangt et Stykke er nu hugget bort. 


Dengang troede man, at en saadan Steen kunde be- 
skytte mod Lynstraalen, og hertil sigte nogle Vers i et 
andet Diet om Stenen i Ensishejm: …Qvi caste gerit hune, 
a fulmine non ferietur. Nec domus, nec villæ. quibus 
adfuerit l(apis ille” (Den, som bærer denne Steen med 
reent Sind, vil ikke træffes af Lynet, og ikke den By. 
eller det Huus, hvor hiin Steen er tilstede.), I Thuringen 
faldt den 26de Juli 1581 en Steen, som vejede 39 
Pund. og ved Verona 1672 to Stene, som vejede to til 
trehundrede Pund. Ved Aigle i Frankrig regnede den 
26de April 1803 henimod 3000 Stene ned af forskjel- 
lig Størrelse og Vægt indtil 17 Pund. og denne Regn 
blev undersøgt af Lærde frå /nstitut de France, som 
bevidnede dens Ægthed og tilintetgjorde enhver Tvivl 
om Muligheden af saadanne Luftstene; thi dengang blev 
det endogsåa anseet for et Beviis paa Oplysning at nære 
saadanne Tvivl. Ved Juchnow i Gouvernementet Smo- 
lensk faldt der den 13de Maj 1807 en Steen ned. som 
vejede 160 Pund, og ved Mauerkirchen i Innviertel Aar 
1768 en. som vejede 38 Pund; mindre Stene faldt i det 
Eichstådtske 1785, i Måbren 1808 0. s. v.: senest har 
man iagttaget et saadant Fald af en Meteorsteen i Mindel- 
dalen den Zdde December 1846, og denne Steen vejede 
141/> Pund. Landbech var Øje- og Ørevidne dertil, og 
han beskriver det i et Brev paa følgende Maade: ,,Den 
25de December 1846 havde det sneet stærkt om For- 
middagen, Himlen var mørk og skyfuld og Thermometret 
stod paa Frysepunktet. Klokken 2 om Eftermiddagen 


Hi 

følgende Explosioner, der lignede Kanonskud. Jeg vilde 
netop til at yttre min Forundring over den usædvanlige 
Tid og over det Sted, hvorfra denne Kanonade syntes 
at komme, då den begyndte paany, og nu fulgte Skud- 
dene i et saa rask Tempo paa hverandre, at man vil- 
kaarlig kom til at tænke paa Larmen af en fjern Ma- 
nøver. Saaledes kom der vel omtrent 20 til 30 Slag, 
inden Kanonaden ophørte, og nu begyndte det at lyde 
som Tromme-, og Paukeslag. der meget lignede Tonerne 
i en F. Pauke, og voldte en Larm, som om det var 20 
Trommeslagere, der sloge Generalmarsch. Vi lagde Mærke 
til, at Larmen kom fra Luften og trak over mit Huus. 
Det hele Særsyn. som vel kan have varet en tredive Mi- 
nutter, endte med en langtrukken Susen og Klingen. 
Skyerne havde som Følge af den heftige Rystelse paa 
samme Tid slaaet en Revne i Retning af Meteorvejen. 
— Man havde seet Stenen falde i en Have, hvor den 
var slaaet ned i den fastfrosne Jord i en Dybde af 2 
Fod og havde rodet Jorden op og kastet den langt om- 
kring. Man bemærkede Svovllugt i Nærheden af Stenen, 
og af den Varme, den havde endnu efterat den var 
gravet op, måa man slutte, at den har været temmelig 
hed, da den faldt ned.” — Ganske påa samme Maade 
har man beskrevet andre Fald, og det er sædvanlig en 
Ildkugle, som springer i Stykker i Luften og slynger 
Stenene til Jorden med tordnende Bragen. Man har end- 
ogsaa Eksempler paa. at Mennesker ere blevne slaaede 
ihjel ved saadanne Lejligheder; saaledes gik det en 
Franciskaner i Majland 1650. en anden Munk i Crema 
1511 og to svenske Matroser paa et Skib 1674; under- 
tiden have Stenene været saa varme, at de have antændt 
Træ og deslige. Dette iagttages rigtignok forholdsviis 
kun sjelden; men der falder vistnok Tusinder af Stene. 
om hvilke man intet hører, thi hvor mange kan der ikke 
ligge paa Havets Bund! Mange Physikere ere endog til- 
bøjelige til at ansee Stjerneskud for saadanne Meteor- 

stene, men då man aarlig seer store Sværme af Stjerne- 
skud paa St. Laurentii Dag og i Begyndelsen "af No- 
vember. paa hvilken Tid der 1833 i 9 Timer faldt hen- 
imod 24000 i Nordamerika, såa maatte idetmindste nogle 
Egne af Jorden være udsatte for stor Fare ved en saa- 
dan Hagel. Dette Særsyn er rimeligviis af en anden Art, 
thi ellers maatte man finde ulige flere af saadanne Stene, 
der altid have et saa ejendommeligt Ydre, at de ikke kunne 
forveksles med almindelige Stene. I Gisningerne om 
disse Stenes Herkomst have mange forskjellige Meninger 
gjort sig gjældende: en Tidlang bleve de ansete for at 
være udkastede af Jordens Vulkaner ; denne altfor uhold- 
bare Anskuelse blev derpaa forandret saaledes, at man 
skulde antage dem for at komme fra Maanevulkanerne ; 
men om disse Vulkaner i Maanen veed man i Virkelig- 
heden ikke mere, end at man der har iagttaget krater- 
dannede Bjerge: dernæst ansaae man dem for at være 
dannede af Uddunstninger fra Stoffer paa Jorden, og nu 
er man næsten enig om atter at vende tilbage til en An- 
skuelse. som var den herskende allerede for 2000 Aar 
siden: ifølge-den betragter man nemlig disse Stene som 
Verdenslegemer eller som omvankende Planetbrudstykker. 

»De græske Naturfilosofer,” siger Alexander v. Hum- 
boldt, ,havde fordetmeste kun liden Lyst til at anstille 
Iagttagelser, men våre udholdende og uudtømmelige i at 
udtyde hvad de løselig havde iagttaget paa de mång- 
foldigste Maader : om Stjerneskud og Meteorstene have 
de imidlertid efterladt sig Anskuelser. der i en paafal- 
dende Grad stemme overeens med de Meninger. man nu 
har om disse Særsyn i Verdensrummet. ,Stjerneskud.,” 
siger Plutarch i Lysanders Levnetsbeskrivelse, ,,ere efter 
nogle Physikeres Mening ikke Udbrud og Udstrømninger 
af den ætheriske Ild, som slukkes i Luften straks efterat 
den er antændt, og heller ikke en Antændelse eller Op- 
flammen af selve Luften. de ere snarere-et Fald af Him- 
mellegemer. som slynges ned paa Grund af en vis Lev- 

ning af Svingkraft eller formedelst et Kast. som bevirkes 
ved em uregelmæssig Bevægelse; de falde ikke blot paa 
den beboede Jord, men ogsaa udenfor den i det store 
Hav, hvor man ikke kan finde dem.” — Endnu tydeligere 
udtaler Diogenes fra Apollonia sig. Efter hans An- 
skuelse findes der ,,Stjerner, som ere usynlige og netop 
derfor ikke have noget Navn; disse bevæge sig paa 
samme Maade som de synlige og falde ofte ned paa 
Jorden og slukkes. som f. Eks. den ved Ægos Potamos 
nedfaldne glødende Steenstjerne.” — Man har an- 
taget de smaa Planeter Ceres, Pallas, Juno og Vesta 
for Brudstykker af en større. som engang har kredset 
omkring Solen, men nu er bleven sønderslaaet og ad- 
splittet, og man er tilbøjelig til at ansee Meterorste- 
nene for at være Stykker af denne tilintetgjorte Pla- 
net: de ere blevne slyngede ud i Verdensrummet. hvor 
de gjennemflyve deres Baner, indtil de komme inden- 
for Jordens Tiltrækningskreds, som tvinger dem til at 
falde ned paa Jorden. Idet de gjennemskjære Luft- 
lagene. ophedes de ved Gnidningsmodstanden og. blive 
glødende paa Overfladen: derfor vise de sig om Natten 
som Ildkugler og ere omgivne af en Skorpe, der har 
været flydende. Hvor længe kan ikke mangen Mete- 
orsteen have gjennemfløjet sin Kredsgang som et lille 
Planetbarn midt imellem Himlens store Fyrsters uende- 
lige Masser: en frygtelig Revolution har maaskee løs- 
revet den fra dens Moder, Ceres eller Pallas eller hvad 
hun nu hedder, og jaget den frem gjennem det store 
fremmede Stjernerum; hvad har den ikke oplevet paa 
sine Rejser i hine svimlende Højder, som Mennesket 
næppe formaaer at tænke sig i deres Storhed i enkelte 
Øjeblik, i Øjeblik, der ere rige paa ophøjede Følel- 
ser, medens de bringe ham til at bøje sig med Ære- 
frygt for ham. der har skabt og ordnet det efter sin 
Villie?! Saadanne Tanker påatrænge sig os, naar vi 
betragte den sorte hemmelighedsfulde Steen. som nu 

hviler kold og ubevægelig i vore Kabinetter, og som 
maaskee, naar den seer de klare Stjerner tindre der- 
ude i den mørke Nat, længes efter dem og ønsker sig 
den Tid tilbage, da den nød sin dristige Flugt i Frihed. 

Foruden Jern og Nikkel indeholde Meteorstenene 
ogsaa Spor af andre Metaller, nemlig af Mangan, Kobber, 
Kobolt og Tin. Det er mærkeligt, at man aldrig fin- 
der de ædle Metaller i dem; man maa troe, at Guld 
og Sølv ikke have noget Hjem i Himlens gaadefulde 
Lande. Saameget ”desto større Anerkjendelse skylder 
man Jernet, og man maa af denne Grund tillægge den 
lombardiske Jernkrone et ejendommeligt Fortrin for dens 
gyldne Søstre. Det Jern, som oprindelig tilhører vor 
Jord, finder man ikke i reen Tilstand, men især i For= 
bindelse med [It og Svovl, og til disse Forbindelser 
ere desuden ofte andre Bestanddele knyttede. De vig- 
tigste Jernmalme, som benyttes til at vinde Jern af. ere: 
Magnetjernsteen. Rød- og Bruunjernsteen, Jernspath 
eller Spathjernsteen og Leerjernsteen. Magnetjern- 
steen forekommer i oktaedriske Krystaller og i tætte 
kornede Stykker: det hår en jernsort Farve, som det 
beholder, naar man pulveriserer det, og det tiltrækkes 
af Magneten. Det hestaaer af Jern og Ilt og inde- 
holder i 100 Vægtdele 72,4 Jern og 27,6 Ilt (eller 
69 Jerntveilte og 31 Jernforilte). Dette vigtige Jern- 
malm findes fornemmelig i Urbjergene og er meget ud- 
bredt i den nordlige Deel af Jorden, i Norge, Sver- 
rig, Lapland, Siberien og Nordamerika. Gruberne ved 
Arendal i Norge, ved Dannemora og Taberg i Sver- 
rig ere berømte. I Lapland finder man kolossale Jern- 
steensbjerge ved Torneå, Gellivara 0. s. v., i Ural ved 
Nischne-Tagilsk, Blagodat o. s. v., og i Zillerthal i 
Tyrol, i Steiermark, Piémont, Brasilien 0. s. v. fore- 
kommer dette Malm ogsaa. Magnetjernstenen har ledet 
til Opdagelsen af Magnetismen ; allerede i Oldtiden vidste 

man. at nogle Stene kunne tiltrække Jernet, de græske 
og: romerske Forskere omtale det, og Plinius fortæller, 
at en Hyrde ved Navn Magnes opdagede Magneten. da 
han engang stod paa. Bjerget Ida. idet nemlig Jern- 
spidsen paa hans Stok og Sømmene- i hans Skosaaler 
pludselig hang fast ved Stenen. Han skjelner ogsaa 
mellem flere Arter af Magnetisme, navnlig den maåand- 
lige og den kvindelige efter deres stærkere og svagere 
Kræfter, og det lyder besynderligt, naar han siger, 
at den daarligste Magnet er den, der kommer fra Mag- 
nesia. thi den tiltrækker slet ikke Jern og har Lighed 
med Pimpsteen. Det minder om Lichtenbergs Sværd 
uden Klinge og Greb, thi det var jo netop Magnet- 
stenens Kjendetegn i Oldtiden. at den kunde tiltrække 
Jern. . Vore Undersøgelser have senere lært os. at det 
kun er enkelte Arter af Magnetstenen. som have denne 
Tiltrækningskraft, medens derimod alle disse Stene blive 
tiltrukne af det Jern, der er magnetisk. Man skjelner mel- 
lem flere Arter af Magnetsteen; de Arter. som tiltrække 
Jern, have Poler, det vil sige: paa nogle Steder til- 
trække de. paa andre Steder frastøde de Magnetnaalen, 
og naar de svæve frit. vise Polerne mod Nord og Syd paa 
samme Maade som Magnetnaalen; de Arter, som ikke 
tiltrække Jern, virke nok paa Maguetnaalen. men deres 
Virkning er kun tiltrækkende, aldrig frastødende. Man 
veed ikke hvad det er i Naturen. der hevirker, at noget 
Jern har Poler, medens det meste ingen har. Man 
har i Oldtiden forresten ogsaa bemærket, at to frit 
bevægelige Magneter tiltrække hinanden paa nogle Ste- 
der og. frastøde hinanden paa andre, naar de bringes 
i Nærheden af hinanden; men den Opdagelse, at en 
Magnetnaal vender sine Poler mød Nord og Syd, blev 
rimeligviis først gjort i det 1%te Aarhundrede efter 
vor Tidsregning. Ifølge Whewell finder man den ældste 
Efterretning derom i et Digt af Guyvot fra Provence. 
I dette beskrives Magnetnaalen. og der siges. at naar 

man lægger den paa noget Straa, som svømmer paa 
Vandet. vil Naalen vende sig mod Polarstjernen : 


Pwis se torne la pointe toute- 
Contre Vestoile sans doute. 


Den Egenskab ved det polariske Magnetjern, at 
det tiltrækker Jern, har naturligviis fra gammel Tid 
opfyldt Iagttagerne med Forundring; mange have til- 
skrevet de Bjerge, hvori det har hjemme, en saa stærk 
'Piltrækningskraft, at f. Eks. alle Søm, Kramper og 
lignende Gjenstande af Jern skulde flyve ud af forbi- 
sejlende Skibe og hænge fast ved Klippen. og derfor 
skulde det være meget farligt at sejle forbi et saa- 
dant Bjerg 0. s. v. Der gives kun eet Metal foruden 
Jern, som har den Egenskab at kunne modtage en 
varig Magnetisme, nemlig Nikkel. Det er bekjendt, 
hvor stort Værd Magnetnaalen har for Skibsfarten, og 
hvormeget den kan hjælpe til at finde Vej i Bjerg- 
værkerne; heller ikke behøve vi nærmere at omtale, 
hvorledes man kan meddele et Stykke umagnetisk Jern 
Magnetisme ved Hjælp af en Magnet. 

RødjernsteenogBruunjernsteen indeholde 
Jernet som Ilte, den første uden Vand, den sidste med en 


Vandmængde af 14.4 Procent. Rødjernsteen indeholder 


70 Procent Jern og 30 Ilt, Bruunjernsteen derimod 
60 Proc. Jern. Det første af disse Malme har et jern- 
sort metallisk Udseende, men naar det pulveriseres, 
bliver det rødt. kirsebærrødt eller bruunrødt, og denne 
Farve have ogsaa nogle trevlede og jordagtige Arter 
(rød Jernokker%). Undertiden forekommer det kry- 
stalliseret i Rhomboedre og sekssidige Prismer; og Øen 
Elba er berømt for sine Krystaller af dette Malm, som 
udmærke sig ved smukke brogede Farver paa Over- 

") En saadan med Leer blandet Okker er ogsaa det saakaldte Rødkridt. 

fladen ligesom anløbet Staal.  Vægtfylden er 5. — 
Bruunjernsteen hår ikke noget metallisk Udseende og 
er i tætte Stykker bruun eller sortebruun, men naar 
den pulveriseres. okkerguul; samme Farve have nogle 
jordagtige Arter (guulJernokker). Den forekommer 
ikke i Krystaller, men fordetmeste i trevlede Stykker 
af forskjellige Former, drueformet, tapformet: 0. s. v.; 
den findes ogsaa tæt. blandet med Leer som saakaldet 
guul Leerjernsteen eller i afrundede Korn som 
Bønnemalm. Disse Jernmalme have, med Undtagelse 
af nogle Arter af Rødjernsteen. ingen Virkning paa 
Magnetnaalen, men Virkningen viser sig, naar de blive 
glødede tilstrækkeligt paa Kul ved Hjælp af Blæse- 
røret. Rødjernsteen forekommer især i uhyre Mængde 
i Urbjergene og danner ofte hele Bjerge f. Eks. ved 
Gellivara i Lapland, eller meget mægtige Lejrings- og 
Gangmasser, som paa Elba, ved Framont i Lothringen. 
i Sverrig og Norge, Brasilien 0. s. v. Den forekommer 
ogsaa i vulkanske Sublimater. Bruunjernsteen er lige 
udbredt i ældre og yngre Bjergformationer, i Erzge- 
birg, i Thiringen, paa Harzen, i Oberpfalz, Steyer- 
mark. Cornwallis 0. s. v. En sjelden Art, der har 
de samme Bestanddele som Bruunjernsteen, men kun 
10 Procent Vand, har efter Gøthe faaet. Navnet Gø- 
thit og danner ofte overmaade smukke hyazintrøde 
Smaablade. Den findes i ringe Mængde i Eiserfeld 
og Hollerterzug paa Westerwald i det Zweibruckiske. 

Disse Malme kjendte Oldtiden ogsaa, og Jern- 
bjergværkerne paa Øen Elba (Ilva) omtales allerede hos 
Plinius. De Arter af den trevlede Rødjernsteen. som 
man da kaldte Hæmatites og brugte i Lægekunsten. 
nøde især megen Anseelse. Disse Arter kaldtes senere 
Blodsteen og brugtes som et Middel mod Blodflod: 
Almuen har endnu bevaret Troen herpaa. Blodstenen 
bruges ogsaa til at polere med og til Maler- og Porcel- 
lainfarve. 

Et ganske egent Jernmalm er Jernspath eller 
Spathjernsteen, som bestaaer af 38 Procent Kul- 
syre og 62 Procent Jernforilte, og som indeholder 48 
Procent Jern. Dette Malm har i Krystalform, Kløv- 
ningsforhold 0. s. v. stor Lighed med Kalkspath. men 
kan let adskilles fra denne derved, at det bliver sort 
og tiltrækkes stærkt af Magneten efter at være glødet. 
Det findes i forskjellige Formationer, tildeels i betyde- 
lige Masser f. Eks. ved Eisenerz i Steyermark, Hiutten- 
berg i Kårnthen, i Siegen, paa Harzen. i Pyrenæerne. 
England 0. s. v. 

Vil man fremstille metallisk Jern af disse Jern- 
malme, maa man lægge Vind paa to Ting, deels at 
skille [ten fra Jernet, og deels at forvandle de Steen- 
masser. med hvilke Malmene ere blandede, til en let- 
flydende Slakke. For at opnaae dette, lægger man 
Malmene i mindre Stykker lagviis med Kul eller Koaks. 
ovenpaa hvilket man atter slaaer Kalk, Leer og des- 
lige Ting, som egne sig til at danne Slakker; saa- 
ledes bringes de ind i Højovnene og smeltes ved en 
stærk: Blæsebælgsild.  Ilten gaaer i Forbindelse med 
Kullet og gaaer bort som Luft, medens Jernet kommer 
frem som Metal, der dog” rigtignok ogsaa hår optaget 
noget Kulstof. Dette Kulstofjern er letflydende og dan- 
ner det saakaldte Raajern eller Støbejern, som 
enten smeltes i Former eller ogsaa underkastes en sær- 
egen Smeltning, ved hvilken det optagne Kulstof brændes 
bort (den saakaldte Friskning), og da er det for- 
vandlet til Stangjern, som kan smedes. Af dette 
Stang- eller Smedejern tilberedes Staal (Cementstaal) 
ved Glødning med Kulpulver i lukkede Beholdere. Jer- 
net optager derved kun 1-1!/2> Procent Kul, men bliver 
meget haardt og skjørt, naar man gløder det og af- 
køler det pludseligt f. Eks. ved at dyppe det i koldt 
Vand. Man kan ogsaa frembringe Staal umiddelbart 

af Støbejern ved at bortbrænde den overflødige Kul- 
stofmængde, og da kaldes det Raa- eller Støbestaal. 

Det er ofte forbundet med betydelige Vanskelig- 
heder at frembringe godt Jern, og dettes Beskaffenhed 
beroer paa de Steenarter, man har brækket løs tillige- 
med Jernet, og paa de Stoffer, hvormed Malmene ere 
blandede. Den ubetydeligste Mængde af Svovl. Phos- 
phor eller Arsenik kan let gjøre Jernet ubrugbart,. 
og man skylder den chemiske Analyses Fremskridt. 
at man efterhaanden har udfundet Midler til de for- 
nødne Forbedringer. 

Skjøndt Jernet allerede var kjendt af de gamle 
Folkeslag før Syndfloden. var det dog ikke Tilfældet 
hos dem alle paa Grund af, at det ikke vindes såa 
let som mange af de andre Metaller. De gamle Is- 
raeliter havde imidlertid allerede Mejsler og Økser af 
Jern; Kæmpen Og, Konge i Basan. havde en Jern- 
seng; ved Goliath tales der ogsaa flere Gange om 
Jernvaaben, og Jernet påa hans. Spyd angives til 
600 Sekel af dette Metal. Kretensernes Smede, som 
kaldtes Daktyler, bearbejdede Jernet fra Idabjerget. 
Romerne forstode at hærde det til Staal, og der var visse 
Egne, hvis Vande de ansaae for at være fortrinsviis 
brugelige til dette Øjemed; de anvendte ogsaa Olie 
til denne Hærdning. Deres Sværd forfærdigede de af 
Jern fra Noricum, en Deel af Bayern og Østerrig. og 
dette Jern var berømt for sin Godhed ; et norisk Sværd 
er hos Horats det samme som et stærkt og udmærket 
Sværd. Forresten var Jernet paa Cæsars Tid (60 f. 
Ch.) i Begyndelsen saa sjeldent i England. at det havde 
samme Værdi som Guld.  Spartanernes Mynter vare 
paa Lykurgs Tid af Jern. — Alchymisterne tildeelte 
Jernet Mars's Tegn, og de havde meget at fortælle 
om de Sympathier, disse to nærede for hinanden, lige- 
som om Jernets Forkjærlighed for Kobberet og dets 

Modhbydelighed for Guld, Sølv og Qviksølv. —-. Pli- 
nius giver følgende Beskrivelse af Jernets Anvendelig- 
hed: ,,Det er.” siger han, ,det nyttigste og det skade- 
ligste af alle Metaller; det er nyttigt, thi det bruges 
til at drage Furer i Jorden. til at give Viinstokken 
sin rette Skikkelse. til at stævne Træerne, til at hugge 
Steen i Stykker og til at bygge Huse; det er skade- 
ligt. fordi det bruges til Krig og Blodbad, man svinger 
det i Nærheden. man slynger det ud med Haanden. 
man kaster det med Maskiner og giver det Vinger: 
Menneskenes Vildhed har ikke udtænkt noget, der kan 
virke med større Hurtighed eller med frygteligere Ra- 
seri.” — En Chemiker fra det forrige Aarhundrede 
taler om dets Fortrin for Guld og Sølv og siger: ,,Hvor 
vilde vi ikke være nogle Stakler, og hvilket jammer- 
ligt Liv maatte vi ikke føre, dersom vi intet Jern 
havde. og det om vi end havde lutter Guld og Sølv 
rundt om os, fjernt og nær; disse Metaller kunde vi 
derimod ganske godt undvære, thi en gammel Tydsker 
har for længe siden sagt: 


Guld er til Stads og fremmer kun Fjas, 
Men Jernet gjør Nytte og kan os beskytte.” 


Den større Haardhed og Elasticitet, som er Jer- 
net og især Staalet egen, giver unægtelig dette Me- 
tal et betydeligt Fortrin for det ædle Guld, thi med 
et gyldent Sværd vilde man kun daarligt kunne kæmpe, 
og Jernstrengene paa vore Zitharer forlyste os med 
Toner, som man forgjæves vilde søge at aflokke Guld- 
strænge. Hvor anseet det er nutildags, kan man see 
af. at det ofte er blevet besunget af vore Digtere. 
Følgende Vers af Riuckert minder os om, at det i 
urolige Tider er blevet udkaaret til et Smykke og 
Ærestegn : 

Ej vil jeg længer Guld og Sølv lovprise, 
Til Tant nedsunket er nu Sølv og Guld, 
Hver Søn af Fædrelandet alvorsfuld 

Nu veed, man Jern bør højest Ære vise. 
— I Ordenstegn af Guld og Sølv, I alle! 
Jer Roes det stærke Jern nu skal omvælte, 
Os ej for Fald I frelste, I skal falde! 

Men I, vor Fremtids nye Jernhelte, 

I, som vor Jernmuur vi ville kalde, 

Med Kraft, men ej med Stads I Jer ombælte! — 


Foruden i de nævnte Jernmalme forekommer Jer- 
net ogsaa hyppigt i Forbindelse med Svovl, enten 60 
Procent Jern med 40 Procent Svovl eller 46,5 Proe. 
Jern med 53,5 Svovl. Den første Forbindelse forekom- 
mer sjelden i tydelige Krystaller, men fordetmeste tæt, 
er bronceguul af Farve, men tombakbruun naar den er 
anløben, den virker paa Magnetnaalen, hedder Mag- 
netkies, og findes i Bodenmais i Bayern, i Cornwallis. 
påa Harzen, i Sverrig 0. s. v., dog kun i ringe Mængde: 
den anden Forbindelse er meget udbredt og kaldes Jern- 
kies eller Svovlkies;-den forekommer i Tærninger 
og i Krystaller, der ere begrændsede af 12 Femkanter, 
men ogsaa tæt; den har en blegguul-messingguul Farve 
og virker først efterat den er smeltet paa Magnetnaalen. 
Opvarmer man- denne Kies- i lukkede Kar, uddrives 
Halvdelen af Svovlmængden, og denne Fremgangsmaade 
bruges for at vinde Svovl, hvilket vi alt have omtalt 
under dette Stof. Ofte kan Svovlkies efterhaanden for- 
vittre i fugtig Luft, idet den optager Ilt og Vand og 
henfalder som Jernvitriol, et Salt, der krystalliserer i 
skjæve rhombiske Prismer af grønlig Farve, er let op- 
løseligt i Vand, og bestaaer af Svovlsyre, Jernilte og 
Vand.  Jernvitriol bruges saavel i Farverierne som i 
Forbindelse med Galæbleekstrakt til at tilberede Blæk, 
til at fabrikere Svovlsyre 0. s. v. 

I Oldtiden omtales Svovlkies under Navn af Am- 
phitanes ; af denne giver idetmindste Plinius en Beskri- 
velse. der passer paa Svovlkies, og han føjer til, at den 
tiltrækker Jern og Guld. Det sidste kan maaskee være 
foranlediget ved, at Svovlkies ofte indeholder en ringe 
Guldmængde. Hos Alchemisterne hedder den Marcha- 
sita eller ogsaa Pyrites.. Under Navnet Marchasit finder 
man den endnu omtalt i nogle mineralogiske Værker, og 
den bruges oftere i Navneringene for at betegne Bog- 
stavet M. Man sliber den ogsaa med Facetter til Smyk- 
ker ligesom Staal. Man har mangfoldige mindre vigtige 
Jernforbindelser, men der er endnu en, som har særlig 
Interesse, nemlig Chromjernmalm,, der bestaaer af 
Jernilte. Chromforilte (60 Proc.) og Leerjord. Det er 
jernsort,. men naar det pulveriseres, bliver det guul- 
bruunt: smelter man det med Borax for Blæserøret, 
giver det et smaragdgrønt Glas. Det findes som oftest 
i tætte Stykker og forekommer i Frankrig i Departemen- 
tet du Var, ved Kraubat i Steiermark, i Skotland, Norge, 
Siberien, Nordamerika o. s. v. Man faaer deraf GChrom- 
ilte, som. bruges til de grønne Farver i Glas og Porcel- 
lainmaleriet. og de Chrompræparater, som i Forbindelse 
med Blysalte give os de smukke gule og røde Maler- 
farver, der kaldes Chromguult og Chromrødt. 
Vauquelin opdagede først det metalliske Grundstof Chrom 
i et rødt Blymalm fra Siberien og fandt det dernæst 
senere Aar 1797 i dette Jernmalm: denne Opdagelse 
var saa meget vigtigere, som hiint Blymalm kun fore- 
kommer meget sjelden, medens Chromjernmalm findes i 
tilstrækkelig Mængde til at man i Techniken kan drage 
Nytte af det smukke Farvestof, som det indeholder. 
Navnet Chrom er græsk og betyder Farve. 

Vi ville hertil knytte et Par Bemærkninger om et 
Metal, som er en tro Ledsager af Jernet og dets For- 
bindelser, om det end forholdsviis kun forekommer i 
ringe Mængde. Dette Metal er Mangan. Der gives 

næppe en Steenart påa Jorden; uden at den indeholder 
Spor af Jern og Mangan. begge i Reglen i Forbin- 
delse med Ilt. Det vigtigste Manganmalm hedder P yr o- 
lusit, et græsk Navn. der er sammensat af Ordene Ild 
og at vadske, fordi dette Mineral besidder den Egen- 
skab at kunne berøve jernfarvet Glas denne Farve eller 
ligesom vadske det. Det metalliske Mangan. der ikke 
forekommer reent i Naturen. er meget vanskeligt at frem- 
stille og findes hidtil kun som en chemisk Sjeldenhed. og 
det ligner Jernet. Pyrolusit er jernsort, blødt. usmelteligt 
og giver et amethystfarvet Glas naar Borax smeltes blan- 
det dermed; dette er et ejendommeligt Kjendetegn for 
alle Manganforbindelser. Først i Aaret 1740 paaviste 
den østerrigske Chemiker Kaim. at der i dette Mine- 
ral indeholdes et eget Metal. Navnet Mangan har en 
usikker Oprindelse og staaer i Forbindelse med Nav- 
net Magnesia og Magnet. der efter nogles Mening 
kommer af det græske Ord ueyyeruv, at udøve Trold- 
dom: man hår nemlig tidligere kaldt Manganmalmene 
Pseudomagnes, fordi de have nogen Lighed med Mag- 
netjern.. De tydske Bjergfolk gave Manganmalm Nav- 
net Bruunsteen, fordi det tildeels er bruunt, naar det 
er pulveriseret, og da Massen selv altid er graa eller 
sort, have de ældre Mineraloger dannet de sælsomme 
Benævnelser graa Bruunsteen og sort Bruunsteen; Py- 
rolusit kaldes endnu ofte graa Bruunsteensmalm. Dette 
Mineral anvendes paa mange Maader i Videnskaben og 
Techniken. Man benytter det ved Fremstillingen af Ilt. 
thi det afgiver en Deel af sin Ilt. naar det ophedes 
til Hvidglødhede: endvidere bruges det til ved Hjælp 
af Kogsalt og Svovlsyre at fremstille Chlorluft, der 
er vigtig for Blegerierne; det anvendes til at affarve 
Glas, til den brune Leertøjsglasur. i Glas og Emaille- 
maleri 0. s. v. Pyrolusit og lignende Metalmalme fin- 
des ved I[Imenau i Thiringen, Triebau i Måhren. i 
Cornwallis: Sachsen. Ungarn 0. s. v. , 

For nogenlunde at holde de beslægtede .og ven- 
skabelige Metaller samlede, ville vi nu omtale Ni k- 
kel, et Metal, om hvilket vi alt ovenfor have bemær- 
ket, at det ligesom Jernet kan blive en varig Magnet, 
og dertil ville vi lade Kobolt slutte sig, thi begge 
disse Metaller ere saa uadskillelige Staldbrødre, at Che- 
mikerne have megen Møje med at sondre dem fuldstæn- 
digt fra hinanden. Der gives et Malm, som ligner Kob- 
ber, men af hvilket man alligevel aldrig hår kunnet 
udsmelte Kobber. Dette Malm have de gamle sachsiske 
Bjergfolk kaldt Kobbernikkel, idet de føjede Ni k- 
kel til som et Smædeord. fordi det ikke indeholdt Kob- 
ber. Aar 1754 opdagede den svenske Chemiker Cron- 
stedt i dette Malm et eget Metal, paa hvilket man nu 
overførte Navnet Nikkel. Dette Nikkelmetal findes ikke 
reent i Naturen, og det kan kun ved temmelig indvik- 
lede Operationer fremstilles af dets Malme. Dets Farve 
er næsten sølvhvid, det kan smeltes og lader sig let 
strække og bøje; Vægtfylden er 8.6, og .ligesom Jern 
tiltrækkes det af Magneten. Dette Metals vigtigste Malm 
er det omtalte Kobbernikkel, som i den nyere Mine- 
ralogi hedder Rødnikkelkies. Det bestaaer af 56 
Procent Arsenik og 44 Nikkel, og det forekommer i 
tætte Stykker af en lys kobberrød Farve og lader sig 
ikke strække; ved Hjælp af Blæserøret seer man let. 
om det er arsenikholdigt, thi i saa Fald udbreder det 
Hvidløgslugt, naar det opvarmes. Dette Malm findes 
tilligemed nogle andre Nikkelforbindelser, som dog kun 
ere Sjeldenheder, især i de sachsiske Erzgebirge og ved 
Riechelsdorf i Hessen, ved Wittichen og Wolfach i 
Baden, påa Harzen o. s. v. Naar man smelter Nik- 
kel, Kobber og Zink sammen, faaer man en meget 
anvendt Metalcomposition, det saakaldte Nysølv eller 
Argentan, som ikke er blevet fabrikeret i større 
Mængde hos os før efter Aaret 1823. medens Chine- 

serne allerede længe have kjendt det under Navn af 
Packfong (egentlig Pack-Tong, hvidt Kobber). 

Ved Siden af Nikkelmalmene finder man næsten 
altid Koboltmalme. Navnet Kobolt eller Kobalt 
forekommer allerede henimod Slutningen af det 14de 
Aarhundrede; det har sin Oprindelse fra den onde Bjerg- 
aand, Kobolden, efter hvem Bjergfolkene i ældre Tid 
opkaldte saadanne Malme, af hvilke der ikke lod sig 
udsmelte Metal, og som udviklede Arsenikdamp.  Ko- 
boltmetal forekommer ligesom Nikkel ikke reent; naar 
man fremstiller det ved Kunst. har det en metallisk 
rødlighvid Farve, er haardt og skjørt, har Vægtfylden 
8,5 og smelter meget vanskeligt. Den svenske Che- 
miker Brandt er den første, der har fremstillet det 
(1733). De sædvanlige Koboltmalme ere Speisk o- 
bolt og Glandskobolt. Speiskobolt forekommer 
i smaa Tærningkrystaller, men fordetmeste tæt. den er 
skjør og hvid ligesom Tin i det friske Brud: naar den 
smeltes sammen med Boraxglasset, antager dette en meget 
smuk saphirblaa Farve, og der udbreder sig Arseniklugt. 
Dette sidste er et Særkjende for alle Koboltforbindel- 
ser. Speiskobolt er en Forbindelse af 72 Dele Ar- 
senik og 28 Dele Kobolt; den forekommer i Urbjer- 
genes Gange, især i de sachsiske Erzgebirge, i Hessen. 
Siegen 0. s. v. Glandskobolt findes næsten altid i Kry- 
staller. der ere Sammenstillinger af Tærningen,. Ok- 
taedret og Pentagondodekaedret. har en rødlig sølv- 
hvid Farve, og dens Sammensætning adskiller sig kun 
ved den forskjellige Svovlmængde fra Speiskobolten, som 
den ligner i alle Henseender; den indeholder 19,5 Dele 
Svovl, 45 Arsenik og 35,5 Kobolt. Denne Art 
findes sjeldnere end den forrige, ved Tunaberg i 
Sverrig og Skutterud i Norge. Der er især een tech- 
nisk Anvendelse, ved hvilken Koholtmalmene have 
opnaaet en stor Betydning, nemlig ved Tilberedelsen 

af blaat Glas og af den blaae Farve, som kaldes Smalte. 
Først i Midten af det 16de Aarhundrede opdagede en 
Glaspuster Christoffer Schirer fra Platten i Bøhmen denne 
Maade at farve Glas paa ved Hjælp af Koboltmalme. 
Pottemagerne brugte først det blaace Boraxglas til Gla- 
sur, men Hollænderne opdagede snart Hemmeligheden 
ved dets Fabrikation og tilberedte nu, ved at male og 
slemme det. denne Malerfarve i det store. idet de be- 
nyttede ristede Koboltmalme. som de hentede fra Sach- 
sen. De saakaldte Blaafarveværker ere altsaa egent- 
lig Glashytter; i Erzgebirge findes der fire, af hvilke 
det ældste blev anlagt i Begyndelsen af det 17de Aar- 
hundrede i Johangeorgstadt ved Hjælp af Fabrikarbej- 
dere, som man indkaldte fra Holland. Ifølge en Kon- 
trakt afleveres alle Koboltmalme til disse Farveværker. 
og det er under høj Straf forbudt at udføre Kobolt 
af Landet. Et Centner Blaafarve betales med 118— 
130 Thaler, og i Aaret 1844 solgte. de fire Værker 
for 355,437 Thaler. Det aarlige Udbytte af Smalte- 
produktionen i hele Europa angives at være mere end 
34.000 Centner. [ 

Vi komme nu til et Metal, der er ligesaa smukt 
som nyttigt, nemlig Kobberet. Det udmærker, sig 
ved sin ejendommelige røde Farve, der viser sig smuk- 
kest i de galvanisk fremstillede Kobberplader; denne 
Farve har det tilfælles med et andet metallisk Grund- 
stof ved Navn Titan. Kobberet (Cyprium aes. cu- 
prum) har faaet Navn af Øen Cypern, der tidligere 
var meget rig paa dette Metal; i Oldtiden kaldtes det 
i Almindelighed Erts. Det kjendtes allerede i de æld- 
ste Tider, og i Begyndelsen brugte man kun det til 
Vaaben og andre Redskaber, der senere forfærdigedes 
af Jern. Saaledes havde Heltene i den trojanske Krig 
Kobbervaaben, de gamle Cherusker kjendte Kobber tid- 
ligere end Jern, og da de skulde afstikke Grændserne 
for en By. som de vilde anlægge. afstak de den ved 

Hjælp af Plougskjær af Kobber; Sabinerne brugte Kob- 
berknive til at beskjære Haaret, en Forretning, som 
kun betroedes Præsterne, og man havde i Almindelig- 
hed Penge af Kobber. De gamle Siberieres Økser og 
Hamre vare ogsaa af støbt Kobber ligesom Peruaner- 
" nes Vaaben. då man opdagede Amerika. Den Kunst, 
at vinde Metallerne af deres Malme, gjorde især i nogle 
Lande kun meget langsomme Fremskridt, og enkelte 
Folkeslag, f. Eks. de gamle Tydskere, lagde sig slet 
ikke efter Bjergværksdriften; derfor er det let begri- 
beligt, at de Metaller, som Naturen har skjænket os 
i reen Tilstand, bleve tidligst benyttede, ligesom man 
ogsaa deraf let kan forklare sig hine Tiders Mangel 
paa Metal og den høje Værdi, de dengang havde. Endnu 
i det 10de Aarhundrede vare Metallerne saa sjeldne 
som Betalingsmiddel, at man kunde kjøbe et Maal Hvede, 
som vejede 60 Pund, for 7 Kobberskillinger; 120 saa- 
danne Skillinger vejede et Pund; nu kan man kjøbe 
et Pund Kobber for omtrent 37 Kreuzer. Af Regn- 
skabsbøgerne ved Miinsteren i Strazburg seer man, at 
Murerne og de andre Haandværksfolk daglig fik 17/» 
til 2 af disse Skillinger i Løn. 

Kobberet forekommer i Naturen saavel reent som 
i mangfoldige Forbindelser, af hvilke de vigtigste ere 
Kobberkies,Kobberglands,brogetKobber- 
malm, Malachit, Kobberlasur og Fahlerts. 
Det rene Kobber findes sjelden i tydelige Krystaller (Tær- 
ninger, Oktaedre 0.s.v.), men fordetmeste i tætte Stykker. 
pladeformige Skorper, Traade 0. s. v. Det har Middel- 
haardhed, er meget smidigt, har en Vægtfylde af 8.5 til 
9. er let smelteligt og opløses let af Salpetersyre til en 
blaa Vædske. Det findes i Bjerge af alle Dannelser til- 
ligemed andre Kobbermalme,. og blandt Findestederne bør 
man især mærke sig Cornwallis, Chessy ved Lyon, Mol- 
dava i Banatet. de nordamerikanske Stater. ligesom og- 

saa Brasilien, Chili og Japan, hvorfra man faaer det re- 
neste Kobber. Undertiden kan man finde meget store 
Stykker, og ved Over - Søen i Nordamerika har man 
fundet en Blok paa 22 Centner, i Bahia en paa 26 
Centner, og da Bjergværksselskabet i Adelaide 1845 
holdt sit festlige Indtog, medbragte det en Blok paa 24 
Centner til en Værdi af 40 Pund Sterling. — Den stør- 
ste Mængde Kobber faaer man imidlertid af Kobberkies, 
som er en Forbindelse af 35 Procent Svovl, 30,5 Jern 
og 34,5 Kobber. Den forekommer kun sjelden i Kry- 
staller, men fordetmeste tæt. og fra Svovlkies, der ligner 
den, skjelnes den let, naar man koger den med Salpeter- 
syre, sætter Ammoniak i Overskud til Opløsningen og 
filtrerer Vædsken fra Bundfaldet. Vædsken har nu en 
smuk lasurblaa Farve, som meddeles den af det opløste 
Kobberilte; ved Svovlkiesen er denne Vædske ufarvet. 
Man kan tydeligt paavise, at der er Kobber i den saa- 
ledes erholdte Opløsning, ved at tilsætte Svovlsyre, ind- 
til den bliver svagt suur, og derpaa sætte et blankt Knivs- 
blad ned i den. Dette overtrækkes straks med skinnende 
metallisk Kobber, medens Knivbladets Jern i dets Sted 
gaaer over i Opløsningen. Der er en Maade endnu, som 
man benytter til at skjelne Kobberkies fra lignende Mal- 
me, der ikke indeholde Kobber; man smelter nemlig en 
Prøve ved Hjælp af Blæserøret, befugter den med Salt- 
syre, og udsætter den derpaa atter for Flammen ; denne 
vil da en kort Tid brænde med en smuk blaa Farve. 
Denne Maade kan ogsaa bruges som Kjendetegn for alle 
andre Kobberforbindelser. — Man finder Kobberkies i 
store Stykker indlejret i Glimmerskifer ved Fahlun i 
Sverrig, Røraas i Norge og Herrengrund i Ungarn, lige- 
saa i Hornblendeskifer ved Kupferberg i Schlesien, i 
Leerskifer ved Smollnitz i Ungarn, i Granit og Leer- 
skifer i Cornwallis. I det Liegenske, paa Harzen. i det 
Mannsfeldske og i Nedreschlesien findes den i forskjel- 
lige senere Bjergarter. saasom Graavakke. Zechsteen, 

broget Sandsteen, Muslingkalk 0. s. v. Det saakaldte 
brogede Kobberm alm findes i ringere Mængde ved 
Siden af Kobberkies; det har de samme Bestanddele. 
men i. andre Forhold og indeholder 63 Dele Kobber. 
Det er kobberfarvet med et guulladent Skjær, og i 
Luften anløber det med brogede Farver; denne ejen- 
dommelige Egenskab skylder det sit Navn. Paa samme 
Maade forekommer Kobberglands,. som bestaaer af 
20 Dele Svovl og 80 Kobber; den udmærker sig ved en 
mørk staalgraa Farve. og man kan skrabe den med en 
Kniv. Fahlerts, et staalgraat skjørt Malm. findes og- 
saa hyppig sammen med Kobberkies.. Det er sammen- 
sat af mange Bestanddele, og indeholder Svovl, Kobber. 
Jern. Arsenik og Antimon; det er ofte sølvholdigt, saa 
at man søger det for Sølvets Skyld. Ved Freiberg i 
Sachsen finder man Fahlerts, der kan indeholde 30. Pro- 
cent Sølv, ligeledes findes det i det Firstenbergske og i 
Ungarn. ' 

Til de Kobbermalme. der vel findes mange Steder. 
men ikke i saa betydelige Mængder som Kobberkies. 
høre Rødkobbermalm. Malachit og Kobberlasur. 

Rødkobbermalm er sammensat af 89 Dele 
Kobber og 11 Dele Ilt, og det findes deels i tætte Styk- 
ker, deels i oktaedriske cochenillerøde Krystaller, der 
glimre som Diamanter og undertiden. skjøndt ikke ofte. 
ere gjennemsigtige. Dette Malm findes paa flere Ste- 
der ved Siden af de tidligere nævnte, ligesom Mal a- 
chit og Kobberlåasur, der ere sammensatte af Kul- 
syre, Kobberilte og Vand; og som i Gjennemsnit inde- 
holde 70 Dele Kobberilte eller 56 Dele Kobber.  Ma- 
lachit have vi alt omtalt under Ædelstenene. fordi de 
tætte Arter deraf kunne slibes og bruges til Pynt og 
Luksusgjenstande. Den er altid grønfarvet, ofte fiin- 
traadet og buskformet; saadanne Buske have et meget 
smukt Udseende og ligne smaragdgrøn Silke. == Mala- 
chitens Navn kommer af det græske Ord uaza%,. der 

betyder Malve, sandsynligviis paa Grund af Farven. 
Plinius roser den som en udmærket Seglsteen, og påa 
Alchemisternes Tid ansaaes den for en Talisman, der 
kunde beskytte Børn mod alle Ulykker. 

Kobberlasur er blaa og har ofte en meget smuk 
lasurblaa Farve; den findes deels i Krystaller. som 
ere skjæve rhombiske Prismer, deels straaleformig, træv- 
let og tæt, og den forekommer ofte sammen med Ma- 
lachit. Der er flere Findesteder, som ere berømte for 
deres smukke Krystalgrupper af dette Kobbermalm, f. Ex. 
Chessy ved Lyon, Szaska og Moldawa i Banatet, Schlan- 
genberg i Siberien o. s. v. 

Af de sidstnævnte Malme, som ikke indeholde 
Svovl, vindes Kobberet temmelig let; man smelter dem 
med Kul og Slakker i en Smelteovn, og renser det saa- 
ledes erholdte Kobber (Sortkobber) ved gjentagen Smelt- 
ning i en såakaldet Flammeovn; herved forandres de 
endnu indblandede Metaller, saasom Jern, Bly o. s. v. 
der let gaae i Forbindelse med Ilt, ved Hjælp af den 
tilstrømmende Luft til [ter, og disse [ter gaae bort med 
Slakkerne. Det under Slakken værende rene Kobber 
lader man derpaa flyde af i en Digel, og de stivnede 
Skorper kan man da tage af som Skiver, de saakaldte 
rosettes (Rosettekobber).  Indeholde Malmene derimod 
Svovl, saaledes som Kobberkies, Kobberglands 0. s. v.… 
da er det meget vanskeligere at faae det rene Kobber. 
thi Svovl forlader ikke Kobberet saa let som Ilt, der i 
stærk Hede gaaer i Forbindelse med Kulstof, hvor dette 
er tilstede. Ved alle Malme, som indeholde Svovl (og 
ligeledes Arsenik), maa man, før de underkastés nogen 
yderligere Smeltning, betjene sig af en Operation, som 
kaldes Ristning. Denne bestaaer i, at man under fri 
Tilstrømning af Luften gløder Malmene, efter at have 
slaaet dem i mindre Stykker; en Deel af Svovlet gaaer 
herved bort som saadant, og en Deel forbrænder, det 
vil sige, det forbinder sig med Ilten i Luften til saakal- 

det Svovlsyrling og gaaer under denne Form ligeledes 
bort: som Luft. Ristningen foretages ofte saaledes, at 
det bortgaaende Svovl idetmindste tildeels kan opsam- 
les. Ofte rister man Dynger paa 5000 Centner Malm, 
og de kunne brænde i et Tidsrum af over 6 Maaneder. 
Efterat man har smeltet Malmene, måa man gjentage 
Ristningen et Par Gange. før man kommer til Sortkob- 
beret og endelig til det rene Kobber. 

Man har endnu en vigtig Kobberforbindelse, i hvil- 
ken dette Metal findes som Ilte sammen med Svovlsyre 
og Vand: denne Forbindelse kaldes Kobbervitri ol. 
Den krystalliserer i skjæve prismatiske Krystaller, der 
have en smuk blaa Farve og let opløse sig i Vand. I 
Naturen findes den sædvanlig i denne opløste Tilstand i 
de saakaldte Grubevande, der samle sig i Kobberbjerg- 
værkerne og optage den Vitriol”y der dannes ved Decom- 
position af kobberholdige Kieser. Saadanne Vitriol- 
vande finder man paa Øen Anglesea i England. ved 
Sehmålnitz i Øvreungarn, Fahlun i Sverig, i Rammels- 
berg ved Goslar 0. s. v. Man vinder Kobberet af disse 

"Vande ved at nedlægge gammelt Støbe- og Smedejern 
i dem: dette gaaer da efterhaanden istedetfor Kobberet 
i Forbindelse med Svovlsyren og derpaa over i Opløs- 
ningen, medens Kobberet afsætter sig i krystallinske 
Skorper. Saadant Kobber kaldes Cementkobber. 
Man har beregnet. at der udkræves henimod 500 Cent- 
ner Raa- og Smedejern, for at man kan vinde 100 Cent- 
ner Raakobber af det Udfældte, der maa underkastes en 
yderligere Rensning. Denne Kobbervitriol er i vore 
Dage bleven af stor Vigtighed ved Galvanoplastiken. 
og da denne Kunst støtter sig paa særegne Ejendomme- 
ligheder ved Metallerne, ville Læserne maaskee ikke 
finde det uden Interesse, her at høre nogle Ord om den. 

Sætter man en Strimmel Sølvblik ned i et Glas 
med en Opløsning af Kobbervitriol, sporer man ingen 
Forandring, hverken påa Vædsken eller paa Sølvet. men 

sætter man en saadan Sølvstrimmel i Forbindelse med 
en Strimmel Zink og bringer dem begge ned i Vitriol- 
opløsningen, då overtrækkes Sølvet i faa Sekunder med 
metallisk Kobber. Ved Berøringen mellem begge Me- 
taller. Sølv og Zink, har der altsaa. udviklet sig en 
Kraft, som var istand til at decomponere Vitriolopløs- 
ningen, udskille dens Kobber, og afsætte dette paa Søl- 
vet... Denne Opdagelse, at der ved forskjelligartede 
Metallers Berøring vækkes en egen Kraft, blev gjort i 
Aaret 1791 af en Læge og Physiker i Bologna ved 
Navn Galvani, idet han bemærkede de uvilkaarlige Træk- 
ninger af nogle præparerede Frølaar, der ved Hjælp af 
'Fraade af Kobber vare ophængte paa et Gitter af 
Jern. Man indsaae snart, at det, her foregik. var af 
elektrisk Natur, og kaldte det derfor først den dyriske. 
men senere den voltaiske Elektricitet, fordi Professor 
Volta i Pavia var den første, der gav en rigtig For- 
klaring deraf. og tillige brugte man Navnet Galv a- 
nisme, som nu er almindelig antaget.  Galvanismen 
er altsaa en Elektricitet, som opstaaer ved Berøring af 
to uligeartede Metaller, f. Eks. Zink og Sølv, Zink og 
Kobber, Jern og Kobber eller Sølv 0. s. v.,…. og som i 
høj Grad besidder den Evne at kunne adskille Opløs- 
ninger af Metaller og andre Stoffer saaledes i deres Be- 
standdele, at en vis Art af disse tiltrækkes af det ene 
Metal. medens andre tiltrækkes af det andet Metal og 
skille sig ud ved dette. Ved Hjælp af et ganske sim- 
pelt galvanisk Apparat kan man nu såa fuldkomment 
udskille det metalliske Kobber af Kobbervitriol. at 
dette Kobber danner en sammenhængende Masse i en 
mere eller mindre tyk Plade, I Aaret 1840 opdagede 
Jakobi. at denne Plade fuldkommen nøjagtigt afbilder 
Formen af det Metal, hvorpaa den alsætter sig, og fra 
hvilken man senere kan løsne den; saaledes var Gal- 
vanoplastiken opdaget. Ved Hjælp af denne Kunst 
kan man overtrække Plader og andre Gjenstande af 
i 


164 De almindelige Metaller og Malme. 


Kobber, Sølv, Guld, Messing. hvorpaa der findes ophøjet 
eller fordybet Arbejde, Kobberstikplader, ligeledes Mo- 
deller af Voks. Stearin, Gibs, naar de ere overstrøgne 
med Graphit. med galvanisk Kobber og afbilde dem i 
dette Metal; endogsaa Tegninger og Tuschbilleder kan 
man, naar de ere frembragte paa en bestemt Maade 
ovenpaa en Metalplade, overtrække saaledes. at den dan- 
nede Kobberplade, efter at den er vokset til den for- 
nødne Tykkelse, kan aftages og bruges til Aftryk (Gal- 
vanografi). Studiet af Metallerne og deres Egenskaber 
har ført os vidunderlig vidt og har lært os at udføre. 
hvad man tidligere vilde have holdt for en fuldkommen 
Umulighed. Man befaler disse glimrende Stoffer at ud- 
skille sig af deres Opløsninger, man anviser dem Stedet. 
hvor de skulle afsætte sig, man tvinger dem til at føje 
sig efter de givne Former, og de kopiere den forelagte 
Model med saa stor Nøjagtighed, at den dueligste Kunst- 
ner med den meest anstrængte Flid ikke vilde kunne 
gjøre det saa godt. Med Kobber har man bragt det til 
størst Fuldkommenhed, men man har ogsaa gjort lig- 
nende fordeelagtige Anvendelser deraf med Guld og Sølv. 
Den meste Kobbervitriol vindes påa kunstig Maade 
ved Sølvdudskillingen, hvilket vi have omtalt ved Sølvet. 

Europas Kobberproduktion er meget betydelig og 
beløber sig for Englands Vedkommende aarlig til hen- 
imod 289.000 Centner, for Ruslands til 100.000 Ctr.…. 
for Sverrigs til 70.000, for Østerrigs til 60.000, Preus- 
sens til 20,000, Hessen Darmstadts til 5000. Frankrigs 
til 3000 0. s. v. 

Ligesom det metalliske Kobber ublandet finder en 
meget omfangsrig Anvendelse, saaledes bruges det ogsaa 
paa mange Maader til Legeringer. Meest bekjendt er det 
saakaldte Messing, en Legering af 72 Kobber og 28 
Zink; bruger man en noget større Kobbermængde, faaer 
man Tombak. Denne Metalblanding kjendte man i Old- 
tiden under Navn af Orichalcum: enkelte Skribenter 

angive tydelig Maaden, hvorpaa den skal tilberedes, men 
Plinius tåler som om der ogsaa fandtes en saadan Blan- 
ding i Naturen, hvilken han imidlertid betegner som 
overmaade kostbar.  Kobberlegeringerne med Tin ere 
ligeledes bekjendte fra ældgammel Tid, og de levere os 
de forskjellige Arter af Bronce, Klokkemalm, Kanon- 
metal 0. s. v. Kobbersaltene bruges til Tilberedelsen 
af mangfoldige Farver, der alle ere giftige. I de plane- 
tariske Forhold meente man. at Kobberet var beslægtet 
med Venus, og Chemikerne brugte denne Planets Mærke 
til at betegne det. 

Link, hvis Legeringer med Kobber vi nu have 
omtalt. findes ikke reent i Naturen, og dets Malme ere 
saa langt fra at have et metallisk Udseende, at man ikke 
let falder paa den Formodning, at der er Metal i dem. 
Derfor har Oldtiden heller ikke kjendt det: thi naar de 
fabrikerede Messing, var det ikke metallisk Zink, som 
de sammensmeltede med Kobberet. men det saakaldte 
Cadmia, der efter Beskrivelsen maa have været vort 
Galmeje. Navnet Zink, som kommer af det tydske Zin- 
ken (Takker), har det faaet. fordi det i Tinovnene afsæt- 
ter sig takkeformigt; Navnet forekommer i det 15de 
Aarhundrede. men først midt i det 18de Aarhundrede 
lærte man at fremstille Metallet. De vigtigste Zink- 
malme ere Forbindelser af Zinkilte med Kiseljord og 
Kulsyre, hvortil i nogle endnu slutter sig Vand; de 
hedde Kiselgalmeje og Zinkspath; desuden er 
der en Forbindelse af Zink og Svovl. som kaldes Zink- 
blende. Kiselgalmeje-og Zinkspath findes sjelden med 
Krystaller. men kun krystallinsk stænglet og kornet og i 
jordagtige Masser af hvid, guulagtig og grønlig Farve. 
De ere usmeltelige, og naar de ophedes stærkt med 
Blæserøret paa Kul, efterlade de paa dette et guulagtigt 
Beslag, som, naar det befugtes med en Koboltopløsning 
og atter glødes, antager en smuk grøn Farve, et Kjende- 
tegn, ved hvilket de adskille sig fra alle lignende Steen- 

arter. Sætter man Syrer til Kiselgalmejen, faaer man 
en Gelee; Zinkspath derimod opløser sig med Bruusning 
og danner ingen Gelee. Disse Malme findes især i Lej- 
ringsmasser i Fløtskalkbjergene og ofte ved Siden af 
Blyglands og Bruunjernsteen ; som Findesteder kan man 
nævne Bleiberg og Raibel i Kårnthen, Aachen og Jser- 
lohn, Tarnowitz i Schlesien. Rauschenberg i Bayern, i 
Polen. Skotland. Ural o. s. v. 

Zinkblende er et smukt Mineral. som ofte er fuldt 
af bladdannede Krystaller og har en livlig diamantagtig 
Glands. hvilket den sandsynligviis skylder sit Navn. 
Den forekommer fordetmeste krystallinsk, men kun sjel- 
den. med tydelige Former: den har forskjellige Farver. 
bruun. grøn. guul, sort og rød. og undertiden er den 
gjennemsigtig. Naar man pulveriserer og gløder den 
og dernæst hefugter den med en Koboltopløsning. farves 
den grøn. Den indeholder 33 Dele Svovl og 67 Dele 
Zink og.er meget udbredt i ældre Bjerge: især finder 
man den smuk ved Schemnitz. Felsobanya 0. s. v. i Un- 
garn. Freiberg i Sachsen. paa Harzen. i Derbyshire og 
Cumberland. 

For at vinde Zink af disse Malme. ristes de først i 
smaa Stykker. og efterat være blandede' med Kur eller 
Coaks, ophedes og reduceres de i lukkede Destillerekar. 
Digler eller Rør af Leer eller Støbejern. Da Zink er 
flygtigt i Hvidglødhede. ledes Zinkdampene gjennem Rør 
ind i Fortætningsrummet, hvor Zinken draabeviis sam- 
ler sig i Forlagene. Derpaa omsmeltes den nok engang 
i Jernkjedler og støbes i Forme. Zink har en blaalig- 
hvid Farve, er bladet krystallinsk, temmelig haard og 
skjør, men mellem 10092 og 1509 lader den sig hamre 
og valtse. Den er et temmelig let Metal, lettere end Tin. 
Bly og Jern, dens Vægtfylde er 6.86. Ved sine chemi- 
ske Egenskaber indtager den en højere Plads end mange 
andre Metaller. og den udskiller de fleste af deres Op- 

løsninger, medens den selv indtager deres Plads. De 
fleste af Læserne have vistnok allerede seet et saakaldet 
Blytræ: det dannes, naar man bringer en Zinkstang ned 
i en Blyopløsning, idet Blyet efterhaanden bundfældes 
af Zinken og afsætter sig i smukke Blade. Denne Ejen- 
dommelighed viser sig ogsåa paa en anden Maade. Sæt- 
ter man nemlig Strimler af Kobber, Jern, Tin og Sølv 
ned i et Glas med fortyndet Salpetersyre, uden at de 
berøre hinanden. opløses alle disse Metaller efterhaanden 
i Syren; sammenlodder man ethvert af dem med et 
Stykke Zink. og sætter dem nu ned i Syren, angribes og 
opløses kun Zinken af Syren. men intet af de andre 
Metaller. Chemikeren Runge siger med Rette herom: 
»Denne Virkning af Zink seer ud som Trolddom. Old- 
tidens barnlige Overtro, at der findes et Tryllemiddel, 
hvormed et Menneske kan gjøre sig fast imod Hug og 
Stød, bliver her til Virkelighed i Zinkens Forhold til 
dens Kammerater; thi den beskytter dem mod Syrens 
farlige Angreb.” Denne Beskyttelse nyde de rigtignok 
paa Zinkens Bekostning. Paa lignende Maade beskytter 
Zink Jern mod at angribes af Saltvand, og man har 
forsøgt at gjøre Brug heraf paa Skibe, men atter opgivet 
det paa Grund af andre derved fremkommende Ulemper. 
Derimod hruger man ofte Zink til at bundfælde Metal- 
ler af deres Opløsninger. At dette Metal spiller en vig- 
tig Rolle i den galvaniske Elektricitet, og at det anven- 
des til Messing, Argentan 0. s. v., have vi alt tidligere 
omtalt; men det anvendes ogsaa paa mange Maader 
selvstændigt, f. Eks. til at belægge Tage med, til Beslag. 
ligesom ogsaa til Kunstværker 0. s. v. Da dets Salte 
ere giftige, kan man ikke bruge det til Drikke- eller 
Kogekar.  Påa en særegen Maade anvendes det i 
Brintfyrtøjerne; naar man bringer Zink i Forbindelse 
med fortyndet Svovlsyre, opløses det og gaaer sam- 
men med den Ilt. som findes i det forhaandenværende 

Vand>); Brinten, som er en brændbar Luftart, frigjøres 
derved og kan antændes enten ved en elektrisk Gnist 
eller en Platinsvamp. I det daglige Liv kaldes Zink 
undertiden Spiauter, et Navn, hvis Oprindelse man 
ikke kjender. — Belgien leverer aarligt henimod 140,000 
Centner Zink, Polen henimod 59,900, England 12,000 
0.8. V. 

Et af de vigtigste Metaller er Blyet. som de gamle 
Filosofer have tildeelt Planeten Saturns Tegn, fordi de 
meente at finde stærke Sympathier mellem Blyet og Sa- 
turn: de sige nemlig: ligesom Saturn er alvorlig, trist. 
mørk og langsom, saaledes er ogsaa Bly det ufuldkom- 
neste Metal, da det er askefarvet, trist og dorsk i enhver 
chemisk Operation : ligesom Saturn opsluger sine Sønner, 
saaledes fortærer og tilintetgjør Bly alle Metallerne, kun 
ikke Guld og Sølv, fordi disse ligesom Solen og Maanen 
ere kvindelige. og Saturn skaante jo sine Døttre! — 
Blyet er iøvrigt virkelig et kun lidet livligt, man kunde 
sige et kjedeligt Metal, som altid løber mat an og ingen 
Klang har, og Chemikeren Runge kalder det paa Grund 
af dets chemiske Flegma: ,Den til Metal forvandlede 
Seendrægtighed.” Han bemærker forresten ogsaa med 
Rette, at netop denne Uforstyrrelighed og Mangel paa 
Deeltagelse er Aarsagen til, at Blyet hår et såa stort 
Værd for Techniken: , Hvad vilde vor Chemi kunne 
udrette i det store, dersom den ikke havde Blyet; thi 
det er en Hovedbetingelse for dens Virksomhed, at man 
har Kar, som ikke angribes af Stofferne; Porcellain er 
for kostbart, Steentøj gaaer i Stykker, Træ bliver læk, 
raadner og meddeler Farve, Jern, Tin og Kobber an- 
gribes af Svovlsyre 0. s. v. Alt dette er slet ikke eller 
kun i ringe Grad Tilfældet med Bly. og det er Aarsagen 


") Vand bestaaer af to Grundstoffer, Ilt og Brint, som begge i ubunden 
'Pilstand ere Luftarter. I 100 Vægtdele Vand er der 88,9 Ilt og 
11,1 Brint. 

til, at det anvendes saa meget i de chemiske Værksteder.” 
Det er desuden meget blødt og bøjeligt og kan let atter 
formes i Plader, som benyttes i de forskjelligste Øjemed. 
Det er ogsaa let smelteligt og derved skikket til Støb- 
ning. Allerede de gamle Romere gjorde Vandlednings- 
rør deraf; det var i det hele taget bekjendt i Oldtiden 
og omtales ogsaa i Biblen. Til Forfærdigelsen af Kugler 
og Hagl til Skydegeværer kunde man næppe ønske sig 
et bedre Materiale, og hertil forbruges det i en uhyre 
Mængde. Mange af dets Legeringer og chemiske For- 
bindelser anvendes ligeledes til Støbning af Bogtrykker- 
typper, i Glasfabrikkerne. i Medicinen. til Glasur og 
Malerfarve 0. s. v. 

I Europa vindes der aarligt henimod en Million Cent- 
ner Bly, og den allerstørste Deel heraf leverer England, 
dernæst Rhinprovindserne, Østerrig, Harzen , Spanien, 
Frankrig o. s. v. I Aaret 1840 tilvirkedes der i de for- 
enede Stater i Nordamerika over 300.000 Centner. 

Dette Metal forekommer kun yderst sjelden reent 
i Naturen, og i denne Tilstand har man kun fundet det 
i enkelte Gruber i England og Spanien saåavelsom paa 
Madeira. men altid i meget smaa Partier. Det vigtigste 
Blymalm er en Forbindelse af Bly og Svovl. som kaldes 
Blyglands, fordi det har Blyets Farve og Udseende, 
men det er ikke udstrækkeligt. Blyglands forekommer 
hyppigt i Tærningkrystaller og kløves ogsaa med Lethed i 
Tærningform . men fordetmeste findes det kun i kornede 
Stykker. Ved Hjælp af Blæserøret kan man let faae 
Kugler af reent Bly frem deraf, naar man smelter det 
med Soda paa Kul: det samme er Tilfældet med næsten 
alle Blyforbindelser, som ogsaa efterlade et guulgrønt 
Beslag paa Kul. Blyglands indeholder i 100 Vægtdele 
13,5 Svovl og 86,5 Bly. 

For at vinde Blyet af dette Malm, rister man det 
og smelter det med Kul, eller ogsaa smelter man det 
med kornet Raajern og Friskslakke. hvorved Svovlet 

gaaer over til Jernet og Blyet udskilles. Blyglands er 
ofte sølvholdigt. og i saa Fald vil man kunne finde Sølvet 
i det deraf fremstillede Bly. Under Sølvet have vi om- 
talt, hvorledes saadant Bly behandles ved Afdrivning. 
for deraf at vinde det deri værende Sølv. Af den sachsi- 
ske og bøhmiske Blyglands vindes der meget Sølv paa 
denne Maade. Blyet forvandles derved til det saakaldte 
Sølverglød. der bruges til Glasur paa Pottemagervarer. 

Blyglands forekommer i Lejringer og Gange i Over- 
gangskalken og Fløtskalken og i Urbjergene: Freiberg i 
Sachsen, Harzen, Bleiberg og Windischkappel i Kårnthen. 
England og Skotland ere rige Findesteder. Desuden 
finder man Forbindelser af Bly med Ilt og Syrer, og der- 
til høre det saakaldte Hvidblymalm. Grøn- og 
Bruunblymalm, Guulblymalm og Rødbly- 
malm, som have faaet Navne efter deres Farve. Navn- 
lig ere Grønblymalm , som indeholder Phosphorsyre. og 
Rødblymalm, som indeholder Chromsyre, smukke Mine- 
ralier; det første bedækker ofte Stene ligesom et Lag af 
frisk grønt Mos; det andet kunde man gjerne antage for 
en Ædelsteen der ligner Rubinen. dersom det ikke mod- 
sagdes af dets ringe Haardhed. Dette Rødblymalm. som 
findes sjeldent og kun forekommer i Krystalgrupper i 
Siberien, har, naar det er pulveriseret, en orangeguul 
Farve og bruges som Malerfarve. men fordetmeste tilbe- 
redes den ved Kunst. hvilket vi have omtalt ved Chrom- 
jernerts. É 

Hvidblymalm er kulsuurt Blyilte og findes overalt. 
hvor man vinder Blymalme. Det fremstilles ogsaa i stor 
Mængde ved Kunst og er den væsentligste Bestanddeel i 
den Malerfarve, som kaldes Blyhvidt. Den røde 
Malerfarve Mønnie er et Blyilte, som kun sparsomt 
findes i Naturen ; ogsaa dette tilberedes i det store ved 
Kunst, især i England. — Det er en Ejendommelighed 
ved de fleste Metalilter og deres Forbindelser, at de 
virke som Gift. naar de i Opløsninger komme ind i Le- 

gemet. Naar Blyglassurer paa Kar ere blevne opløste af 
Eddike, eller naar Haglbly, som man plejer at bruge til 
at rense Flasker med, i længere Tid har været i Be- 
røring med Viin, har det ofte foranlediget saadanne 
Forgiftninger. 

» Et Metal, som næsten besidder alle Blyets gode 
Egenskaber, men ikke dets daarlige, er Tin, et Stof. 
som i Farve og Glands ligner Sølv meget, og som vindes 
af Tinsteen, der er Tinnets Forbindelse med Ilt (78,6 
Tin og 21,4 Ilt.) Ligesom de fleste Metaliter ligner Tin- 
steen slet ikke et Metal,gog kun den store Vægtfylde (7) 
antyder, at den er en Steen af metallisk Natur. Den 
forekommer i Krystaller, der see ud som brune Gra- 
nater; de ere kvadratiske Pyramider og Prismer. der 
sædvanlig findes hemitropiske, som man kalder det. 
Navnet Hemitropi betyder en halv Omdrejning. fordi 
de Krystaller, som man betegner saaledes. see ud. som 
om man havde skaaret dem over i Midten og derpaa 
drejet den ene Deel halvt om ovenpåaa den anden. 
Smelter man Tinsteen ved Hjælp af Blæserøret paa Kul 
med Cyankalium , kan man let fremstille det metalliske 
Tin deraf. 

Tinstenen brydes i Urbjergene eller findes i op- 
skyllet Land; rige Findesteder har man i Erzgebirge, i 
Cornwallis , paa Malakka og Banka i Indien, i China 0. 
s. v. Tinnet vindes af den ved Sammensmeltning med 
Kul og Slakker. De engelske Tingruber ere de rigeste 
og levere aarlig henimod 100.000 Centner, Sachsen le- 
verer 2500 Ctnr.…. Bøhmen 2000 Ctnr. Det reneste Tin 
er det, der kommer fra Malakka. Dette Metal er meget 
blødt og bøjeligt, og naar det bøjes, giver det en knir- 
kende Lyd, hvorfor man ogsaa taler om Tinnets Knagen: 
det smelter lettere end Bly, men Iltet. Tinstenen, er 
usmelteligt. Tin er et af de nyttigste Metaller og kan 
anvendes paa mangfoldige forskjellige Maader. Det an- 
gribes kun meget lidt af vore Spise- og Drikkevarer og 

danner ikke giftige Forbindelser saaledes som Bly og 
Kobber; derfor er det ogsaa meget brugbart til Taller- 
kener, Kander og Bægre, ligesom det ogsaa anvendes 
til Beklædning af Kobberkar og Jernkar. den saakaldte 
Fortinning, som allerede de gamle Romere kjendte. De 
kaldte Tin stannum, og deraf kommer Ordet Stanniol, 
hvormed man betegner meget tyndt udhamret Tinblik, 
der anvendes påa mange Maader ved Opbevaring af 
Næringsstoffer. Viin, Frø o. s. v. for at holde Fugtighed 
og Luftude. Detsaakaldte Hvid blik er Jernblik. over- 
trukket med Tin: paa dette kag man ved en svag Æts- 
ning med Salpetersyre frembringe smukke Tegninger af 
Krystalblade: man har kaldt det Moiré. Tin giver og- 
saa meget brugbare Legeringer. blandt hvilke de med 
Kobber, som vi alt have omtalt. ere de bekjendteste. 
Da det gjør de fleste bøjelige Metaller skjøre eller min- 
dre bøjelige, have de ældre Chemikere kaldt det Metal- 
djævelen: denne Djævel have vi meget at gjøre med. 
da Tinnet, amalgameret med Qviksølv. bruges som 
Spejlbeklædning . en Anvendelse af Tinnet. som allerede 
blev opfundet i det fjortende Aarhundrede. — Med Bly 
giver Tinnet os en letsmeltelig Forbindelse. det saa- 
kaldte Snellod. Tinilte bruges ved Emaillefabrikationen. 
og Chlortinnet finder en vigtig Anvendelse i Farverierne 
til Bejsning. Det saakaldte Guldpurpur have vi alt 
omtalt under Guldet. 

Tinstenen er det eneste Malm. hvoraf man vinder 
Tin; ellers findes det kun sjelden som en Bestanddeel af 
metalliske Forbindelser. og i reen Tilstand forekommer 
det heller ikke eller kun yderst sjelden som Smaakorn ; 
saaledes skal det findes i de siberiske Guldvadskerier, 
hvilket jeg dog anseer for tvivlsomt. — Det engelske 
Tin var allerede tidlig bekjendt, Phønicierne hentede 
det. og solgte det til Romerne uden at gjøre dem be- 
kjendte med Findestedet. Men disse fulgte hemmelig efter 

deres Skibe og erobrede de engelske Tinøer, som de 
kaldte Cassiteriderne. — 

Til Tin slutter Wismuth sig, da det er let smelte- 
ligt ég ligner det i Farve; dette Metal findes fordetmeste 
reent i Naturen og kun sjelden i Forbindelse med Svovl 
eller andre Stoffer. I det friske Brud har det en rødlig 
sølvhvid Farve. er blødt og skjørt og kan derfor pulve- 
riseres.. Det smelter meget let og krystalliserer, naar 
det afkøles. saa at man ofte faaer det i smukke tærning- 
formige Krystaller, efter hvis Flader det lader sig kløve. 
I Naturen ere tydelige Krystaller meget sjeldne ; fordet- 
meste findes det i kornede og bladede Stykker, der ofte 
vise nætagtige og fjederformede Tegninger i den Steen- 
masse. hvori de ere indvoksede. I det Hele findes det 
sjelden, og kun i Urbjerge. Gnejs, Leerskifer 0. s. v.: 
saaledes i de sachsiske Erzgebirge. hvor der aarlig vindes 
henimod 100 Centner, dernæst ogsaa i smaa Mængder i 
Stejermark. Sverrig og Norge 0. s. v. Man vinder det 
paa en temmelig ligefrem Maade, idet man opvarmer de 
sønderslagne Malme i skraatliggende Støbejernsrør: Wis- 
muthet flyder herved bort fra Steenmassen og samler sig 
i Jernskaale, der ere fyldte med Kulstøv. 

Dette Metal. som første Gang omtales i det 15de 
Aarhundrede. anvendes ikke meget; dog have nogle af 
dets Legeringer med Bly og Tin viist sig brugbare og 
ere mærkelige derved, at de allerede blive flydende ved 
den samme Varmegrad. som bringer Vandet i Kog; en 
saadan Legering. det saakaldte Roseske letflydende Me- 
tal. bruges til Afstøbninger af Træformer. eller naar man 
vil afbilde disse i Metal ved Afklaskning og til Sikker- 
hedsventiler paa Dampkjedler. idet de smelte ved en 
vis Varmegrad og altsaa i rette Tid aabne Dampen en 
Udvej. Det anvendes ogsaa i Glas og Porcellainsma- 
leriet og til Spejlamalgan ; nogle af dets Salte give med 
Salpetersyre og Chlor et fiint hvidt Meel. der bruges som 

Sminke. Det var tidligere en meget almindelig Handels- 
vare under Navn af Spanskhvidt (6/ane d”Espagne.) 

Et Metal, som især har vakt Chemikernes Opmærk- 
somhed baade i ældre og i nyere Tid, og som har faaet 
et højt Værd og er af stor Interesse, saavel paa Grund 
af dets Anvendelse i Medicinen, som paa Grund af dets 
Legeringer. er Åntimonet eller Spydglandsme- 
tal. I Oldtiden kjendte man dets Forbindelse med 
Svovl, og Romerne kaldte det sæibium, hvilket kommer af 
et græsk Ord. der betyder Sminke; thi Svovlantimon 
blev hos Grækerne og Asiaterne brugt af Fruentimmerne 
til at farve Haar og Øjenbryn sorte, en Skik, som endnu 
hersker i Øvreægypten. I Begyndelsen af det ottende 
Aarhundrede hører man Navnet Antimon, der skal have 
en arabisk Oprindelse. Man fortæller ogsaa som en Anek- 
dote. at dette Navn kommer af Antimoine eller Anti- 
monachum , hvilket betyder: ,,en Fjende af Munkenf. 
Basilius Valentinus var nemlig en Munk, der arbejdede 
meget med dette Metal; ved nogle Forsøg, han anstillede, 
erfarede han, at Sviin bleve fede deraf, ,,0g da han”. 
hedder det nu. ,,0gsåa ønskede at glæde sine Kloster- 
brødre med denne Egenskab, raadede han dem til at 
bruge hans Antimonialier. Men uheldigviis voldte disse 
Lægemidler mange af Munkenes Død 0. s. v.”; saaledes 
skulde Metallet have faaet sit Navn deraf, at det var en 
Gift for Munkene. Navnet Spydglands eller Spyd- 
glas har det faaet paa Grund af dets skinnende naale- 
formige og spydlignende Krystaller, som ere ejendomme- 
lige for det sædvanlige Antimonmalm. 

Det var især Antimonpræparaternes medicinske 
Virkninger, der ledede de gamle Chemikere til at under- 
søge dette Metal, og den nysnævnte Basilius Valentinus 
skattede det saa højt. at han i en lille Afhandling, hvis 
Titel er: Antimonets Triumphvogn. siger om 
det: Det er en kostelig Medicin, som har meget tilfælles 
med Merrurius: i sin Virkning ligner det Guldet. ejer 

alle Farver i Verden og forener alle Metallers Fortrin i 
sig, det giver Rigdom og Sundhed, enhver Smag findes 
hos det, baade den søde og den sure, den bittre og den 
saltagtige, det er en Gift 0. s. v'. Guldmagerne ansaae 
Antimonet for et fortrinligt Hjælpemiddel ved Tilbere- 
delsen af de Vises Steen. og derfor have de kaldet det: 
omnia in omnibus (Alt i Alt). : 

Dette mærkværdige Metal findes i Naturen kun 
meget sjelden i reen Tilstand og uden at være blandet 
med. andre Stoffer. Det findes da i bladede kornede 
Stykker med en tinhvid Farve og en livlig Metalglands; 
det er skjørt. temmelig haardt, og smelter meget let (alle- 
rede ved Flammen af et Lys), idet det efterhaanden 
damper bort som en hvid Røg (Iltet). Det findes i smaa 
Partier ved Allemont i Frankrig, paa Harzen og ved 
Prizbram i Bøhmen. Det sædvanlige Antimonmalm, som 
bruges i Techniken. er Svovlantimon, der bestaaer 
af 27 Dele Svovl og 73 Dele Antimon. Mineralogerne 
kaldte det Antimonglands eller graa Spydglandserts. Det 
danner sædvanlig naaleformige eller spyddannede Kry- 
staller, der have en blygraa Farve og fordetmeste ere 
anløbne paa Overfladen med brogede Farver. Det fore- 
kommer ogsaa i kornede og straaletegnede Stykker. Det 
skjelnes fra lignende Malme saavel ved sin Letsmeltelig- 
hed, som ogsaa derved, at det fordamper med en hvid 
Røg, der afsætter Beslag paa Kullet; pulveriserer man 
det og varmer det graae Meel med Kalilud, antager det 
en okkerguul Farve. I Ungarn findes dette Malm paa 
flere Steder, og det forekommer udmærket smukt ved 
Schemnitz, Kremnitz og Felsobanya , ligesaa ved Priz- 
hram i Bøhmen, ved Wolfach i Baden. Allemont og 
Goldkronach i det Bayreuthiske 0, s. v. ; 

Fra den Steenmasse, som brydes løs tilligemed 
Malmet., adskiller man det ved Udsmeltning i Leer- 
Potter eller Rør ligesom Wismuth. Det saaledes ud- 

smeltede Svovlantimon faaer man i Handelen under Navn 
af Antimonium crudum. 

For at vinde det rene Metal, uddriver man Svovlet 
af det raae Svovlantimon ved Ristning og dernæst redu- 
cerer man det med Kul og Potaske i Digler, eller ogsaa 
smelter man det straks tilligemed Jern; Svovlet gaaer då 
over til dette, og Antimonet bliver frit. Antimonet dan- 
ner med Bly og Tin Legeringer, der bruges til Fabrika- 
tionen af Bogtrykkerlettre, som derved opnaae den for- 
nødne Haardhed. Nogle af dets Svovl- og Iteforbin- 
delser fremkalde Brækninger og blive. som alt anført. 
paa flere Maader anvendte i Medicinen; dertil høre de 
Præparater, som kaldes Kermes, Guldsvovl og Brækviin- 
steen: Disse berømte Lægemidler have kostet mangt et 
Menneskeliv, før man kunde fremstille dem i den Grad 
rene som nu, og før man tilstrækkeligt lærte deres Virk- 
ninger at kjende. En vis Gui Patin har endogsåaa herom 
skrevet en Bog, som indeholder en Fortegnelse over de 
ved Spydglands omkomne medicinske Martyrer, og i Aaret 
1566 forbød Parlamentet i Paris alle Læger at bruge 
Antimonialier. en Forordning, som først 100 Aar senere 
igjen blev ophævet. Afseet fra andre Forhold er vel 
mangen Antimonialkur mislykket allerede af den Grund. 
at man tidligere ikke forstod tilbørlig at udskille det i 
Forening med den raae Spydglands hyppigt forekommende 
Arsenik . hvilket foraarsagede. at Antimonpræparaterne 
hleve mere eller mindre arsenikholdige. Svovlantimon 
finder i den nyere Tid ogsaa en betydelig Anvendelse 
til Fabrikationen af Fænghætter til Geværer: Satsen i 
disse er nemlig en Blanding af chlorsuurt Kali og Svovl- 
antimon. 

Ved at fiindele Antimon, befæste det paa Papper. 
og derpaa slibe det, indtil det bliver skinnende, efter- 
ligner man skuffende Jern- og Staalgjenstande , Vaaben 
og deslige. 


BET 

Foruden det omtalte Svovlantimon finder man kun 
meget faa Antimonforbindelser i Naturen: vi nævne den 
saakaldte hvide Spydglandserts (Antimonilte) og 
den røde Spydglandserts (Svovlantimon med An- 
timonilte); forresten er Antimonet en Bestanddeel i mange 
Bly-, Kobber og Sølvmalme. 

I nær chemisk Berøring med Antimonet staaer et 
Metal, hvis Navn er ligesaa bekjendt som frygtet, nemlig 
Arsenik. Navnet er græsk og betyder stærk, kraf- 
tig. og det er sandsynligviis dets stærke Virkninger 
paa den dyriske Organisme, som have givet Anledning 
til dets Navn. Grækerne synes kun at have kjendt det 
gule og røde Svovlarsenik, som hos Plinius omtales under 
Benævnelserne Auripigmentum og Sandaraca. Et be- 
stemt Kjendskab til det saakaldte hvide Arsenik finder 
man første Gang hos Geber i det ottende Aarhundrede. 
men først i Aaret 1694 lærte den tydske Chemiker 
Schrøder at fremstille det metalliske Arsenik ved 
Kunst. 

Arsenik findes i Naturen reent og i Forbindelse 
med Svovl. ligesom det ogsaa udgjør en Bestanddeel af 
forskjellige andre Malme. saa at det er temmelig ud- 
bredt+). Det metalliske Arsenik er tinhvidt i Bruddet. 
naar dette er nyt. men anløber snart med en graa eller 
sortagtig Farve. Det er temmelig haardt og skjørt. og 
i Blæserørsflammen smelter det ikke. men damper bort 
som en hvid Røg. der lugter stærkt af Hvidløg; dette er 
et Særkjende ikke blot for Metallet, men ogsaa for alle 
dets Forbindelser. Opvarmer wan det i et Glasrør, for- 
tættes den udviklede Damp i den kolde Ende af Røret 


") Det er mærkeligt, at man i mange mineralske Vande har fundet 
Spor af Arsenik, blandt andre i dem, man faaer fra Kissingen, 
Wiesbaden, Ems, Pyrmont 0. s. v.; men det er i en saa ube- 
tydelig Mængde, at man ingen skadelig Virkning har at befrygte 
deraf. 

som et graat metallisk Spejl, eller, som man kalder det. 
man faaer et metallisk Sublimat: dette er Navnet 
paa Fordampningsproduktet, naar det viser sig i fast 
Form. er det derimod flydende. kalder man det et De- 
stillat. Det rene Arsenik findes kun sjelden i Na- 
turen og danner fordetmeste nyredamnede, i Skalform 
sammensatte Stykker, som ere tætte og fiinkornede i 
Bruddet. Det findes i Urbjergenes Gange ved Siden af 
Sølv-., Bly- og Wismuthmalmene, især i Erzgebirge. 
Harzen, i Elsas, Stejermark, Ungarn 0. s. v. 

Fordetmeste vinder man det metalliske Arsenik af 
arsenikholdige Malme. Disse blive først ristede, hvor- 
ved Årseniket gaaer i Forbindelse med Luftens Ilt og 
damper bort som en Røg, der ledes ind i Portætnings- 
kamre, de saakaldte Giftfangere, hvor den afsætter et 
hvidt Meel. det saakaldte hvide Arsenik (Giftmeel): af 
dette kan man atter ved-Sublimation fremstille det rene 
Arsenik, idet man opheder det i Forbindelse med Kul i 
Støbejernskar. Til de vigtigste af disse Malme hører 
Arsenikkies, en meget udbredt Forbindelse af Årse- 
nik, Svovl og Jern. Naar Bruddet er nyt. hår den en 
tfinhvid Farve, og den findes som oftest i stænglede 
Stykker eller i lave rhombiske Prismer. I Altenberg i 
Schlesien har man i 400 Aar drevet en Grube for at 
vinde denne Kies, af hvilken man derpaa fabrikerer 
Arsenik. I 5 til 6 Uger faaer man ved at tømme Gift- 
fangerne omtrent 300 Centner Arsenikmeel : for at kumme 
arbejde her, maa Bjergfolkene bedække deres Ansigt med 
en Lædermaske. der er forsynet med Øjenhuller af Glas. 
og desuden ere de iførte en Læderdragt. som slutter tæt 
til Kroppen. 

Det hvide Arsenik findes ogsaa undertiden i Na- 
turen i Forbindelse med andre Arsenikmalme, og det er 
dette Arsenikilte, der er en saa frygtelig Gift og har 
givet Anledning til saa mange Forbrydelser og til saa 
sørgelige Ulvkkestilfælde. 

Naar man opvarmer det i et Glasrør. afsætter det 
sig i smukke glimrende oktaedriske Krystaller ligesom 
smaa Diamanter paa Siderne af Glasset, og naar man 
seer en saadan Klynge uskyldigt glimrende Krystaller. 
falder man ikke paa, at de ere en Bolig for Døden i en 
af dens grusømnste og rædselsfuldeste Skikkelser. Ogsaa 
Arsenikets Forbindelser med Svovl, det saakaldteO per- 
ment og Realgar, ere giftige, skjøndt ikke i saa høj 
Grad som Iltet, Disse Svovlforbindelser ere udmærket 
smukt farvede, Operment citronguult smed stærk Glands 
og Realgar rødt som Morgenrøden, og de minde os om 
lignende giftige Skjønheder i Planteriget. 

Operment danner sædvanlig en Klynge sejge Blade 
med Perlemoersglands, medens Realgaret danner korte 
prismatiske Krystaller, der ofte ere gjennemsigtige eller 
øjennemskinnelige. og hvis røde Farve bliver orange- 
guul, naar man ridser i dem eller pulveriserer dem. 
Begge ere let smeltelige og dampe hort med en ildelug- 
tfende Røg. Operment hestaaer al 40 Dele Svovl og 
60 Arsenik. Realgar af 30 Svovl og 70 Arsenik. Man 
finder begge disse Arseniksvovle overmaade smukke i 
Gange ved Kapnik. Felsobanya og Tajowa i Ungarn. 
ligeledes ved Joachimsthal i Bøhmen. Markirch i Elsas 
0.5. v. De bruges til Malerfarve og blive ogsaa til- 
beredte ved Kunst. idet man smelter Arsenikkies eller 
hvid Arsenik med Svovl og sublimerer det. De anven- 
des ogsaa til den saakaldte chinesiske Ild. 

Det metalliske Arsenik bruges især, hvor man 
fabrikerer Blyhagl. thi ved en Tilsætning af Arsenik (2 
Proc.) gjøres Blyet haardere og afrunder sig bedre. 
Naar det findes i Forbindelse med andre Metaller, svæk- 
ker Arseniket disses gode Egenskaber: saaledes gjør 
det Guldet skjørt, Platinet tilbøjeligt til at smelte og 
brække ; Jernet rødskjørt, det vil sige. at hvis Jernet 
indeholder endog kun en højst ubetydelig ÅArsenikmængde. 
gaaer det i Stykker under Hammeren. og man kan ikke 

bearbejde det. naar det er rødglødende. Man legerer 
det med Kobber og faaer derved en skjør hvid Masse. 
-» som man benytter til optiske Spejle. I Handelen kalder 
man det metalliske Arsenik ogsaa PFluesteen. Det hvide 
Arsenik forholder.sig som en Syre og kaldes derfor og- 
saa Arseniksyrling: denne danner med Kobberilte en 
Forbindelse. som har en livlig grøn Farve og er bekjendt 
under Navn af Schweinfurtergrønt. Wienergrønt eller 
Mitisgrønt: den bruges til Malerfarve og er meget giftig. 
Desuden bruges det hvide Arsenik som Flue- og Rotte- 
gift, ligesom ogsaa til at beskytte Dyreskind mod Insekter. 

Den nyere Chemi har beskjæftiget sig meget 
med denne Gift. og man har navnlig bestræbt sig 
for. at opdage den. hvor den findes endog kun i højst 
ubetydelig Mængde. ligesom man ogsaa har arbejdet 
paa at finde Stoffer. der kunne anvendes som Mod- 
gift. Ligesom Politiet forfølger en af de værste Gav- 
tyve.” siger Runge. ,saaledes have Chemikerne for- 
fulgt Arseniksyrlingen, hvis Signalement findes i enhver 
chemisk Bog. og man kan nok sige. at det er aftrykt 
Millioner Gange. men det bliver dog ingenlunde for 
meget.”  Chemikerne have heller ikke arbejdet forgjæves. 
og man kan navnlig takke Madame Lafarges bekjendte 
Proces og.de dertil knyttede Undersøgelser. for at man 
nu er i Stand til at opdage de svageste Spor af Arse- 
nik.. En udmærket Chemiker ved Navn Gehlen,. som 
anstillede Forsøg netop med det Stof, der nu afgiver 
det bedste Middel til at opdage Arsenik. maatte des- 
værre allerede i Aaret 1815 lide en kvalfuld Død. som 
ene skyldtes et Par ulykkelige Aandedrag. Ved Hjælp 
af hans og andre Skrifter om Arsenik har man nemlig 
opdaget Arsenikbrinten, en usynlig. meget giftig Luft- 
art, der kan antændes og da afsætter metallisk Arsenik 
som en sortegraa Hinde paa en Porcellainsskaal, naar 
denne holdes i Flammen. Den engelske Chemiker Marsh 
har benyttet denne Erfaring til en Arsenikprøve. idet 

nemlig det omtalte Arsenikbrinte let kan dannes af et- 
hvert arsenikholdigt Stof. Chemikerne have ogsaa op- 
daget en kraftig Modgift mod det hvide Arsenik, nem- 
lig frisk tilberedt vandholdigt Jernilte (Jerniltehydrat). 

Det Metal. vi have omtalt, er en fordærvelig Dæ- 
mon. der viser sig som en Fjende af alt levende, og 
først naar Livet er tilintetgjort. viser det sig som en 
Beskytter af det døde. thi det hevarer Lig for Forraad- 
nelse. Dets Ødelæggelseskraft indskrænker sig ikke til 
det dyriske Liv, men det er ogsaa en Gift for det vege- 
tabilske. 

Før vi slutte denne Række af Metaller, ville' vi 
endnu kortelig omtale et. som udmærker sig ved sær- 
deles mærkværdige Egenskaber, nemlig Qviksølv. Alle 
Metaller. der findes i Naturen. ere faste ved almindelig 
Luftvarme. og det er kun enkelte Legeringer. som alle- 
rede ved Vandets Kogepunkt blive fiydende. medens der 
ere andre. som ikke engang kunne smelte ved den stær- 
keste Varme, vi kunne frembringe i vore Ovne: Qvik- 
sølvet er det eneste Metal. der danner en Undtagelse 
fra denne Regel: det er som bekjendt flydende ved al- 
mindelig Varme og stivner først ved en Kulde af 3209 R : 
naar det er stivnet, lader det sig hamre og skjære lige- 
som Bly. Navnet synes ogsaa at hentyde paa dets sæd- 
vanlige flydende Tilstand : thi Qviksølv kommer rimelig- 
viis af det engelske Quicksilver. der afledes af quick. 
hurtig, livlig (det danske kvik) og silver, Sølv. 

Paa Grund af denne dets flydende Tilstand er Qvik- 
sølvet anvendeligt i Physiken ved mange Lejligheder. 
f. Eks. til Barometre og Thermometre ; med det første 
af disse to bekjendte Instrumenter maaler man Luft- 
trykkets Størrelse ved Hjælp af Qviksølvsøjlens Stigning 
eller Synkning, medens man med det andet maaler den 
højere eller lavere Varmegrad ved Hjælp af det højere 
eller lavere staaende Qviksølv. Til Varmemaalere kan 
man ogsaa betjene sig af andre flydende Stoffer end 

Qviksølv,. da de alle udvide sig i Varmen og trække sig 
sammen i Kulden. men Qviksølvet er dog det Stof. hvor 
denne Virkning foregaaer med størst Ensformighed: i 
Lufttrykmaalerne kan derimod ingen anden Vædske er- 
statte Qviksølvet. hvis store Vægtfylde (det er 13!/2 
Gange saa tungt som Vandet) gjør det særdeles skikket 
til denne Brug. da en Qviksølvsøjle paa ikke mere end 
omtrent 18 Tommer holder Ligevægt mod Luftens Tryk. 
Vilde man f. Eks. erstatte Qviksølvsøjlen ved en Vand- 
søjle. maatte Røret være mere end 32 Fod langt; et 
saadant Redskab vilde ikke være til at haandtere, og det 
vilde tillige være meget upaalideligt paa Grund af Van- 
dets Fordampning og mange andre Ufuldkommenheder=). 
I større Mængde findes Qviksølvet kun paa to 
Maader i Naturen. enten i reén Tilstand eller i Forbin- 
delse med Svoyl som saakaldet Zinnober. Det rene 
Qviksølv hænger som store og smaa Draaber ved Steen- 
masserne eller findes indesluttet 1 Huulninger: næsten 
altid forekommer det ved Siden af Zinnober i Leerskifer 
og Kulsandsteen. "Ved Siden af Qviksølv finder man og- 
saa undertiden det saakaldte Amalgam. en Forbin- 
delse af 65 Dele Qviksølv og 35 Sølv: det seer ud som 
Sølv. men er ikke højeligt. og man kan let paavise, at 
det er qviksølvholdigt ved at lægge det i Midten af et 
Glasrør og derpaa opvarme det med Blæserøret. Qvik- 
sølvet damper bort og afsætter sig i metalliske Draaber 
paa de koldere Dele af Røret. medens Sølvet bliver 
tilbage. 
Zinnober er det vigtigste Qviksølvmalm . og af 
") Lufttrykmaaleren blev opfundet 1643 af Torricelli i Florents, og 
Pascal godtgjorde ved Forsøg, at Qviksølvet staaer lavere paa 
Toppen af et højt Bjerg end ved Foden, paa Grund af at den 
Luftsøjle, der bærer Oviksølvet, er mindre deroppe; han lod nem- 
lig en Lufttrykmaaler bringe op paa Toppen af det 5000 Fod 
høje Puy de Dome i Auvergne, og her iagttog han, at den stod 3 


Tommer lavere end ved Foden af Bjerget. 

dette fremstilles det meste Qviksølv. Navnet skal have 
en indisk Oprindelse og betyde Drageblod : rimeligviis 
er det den røde Farve, som har givet Anledning hertil. 
Det findes sjeldent i tydelige Krystaller, men fordetmeste 
i tætte krystallinske Masser. enten indsprængt i dem eller 
bedækkende dem som en Hinde. Det har en diamant- 
agtig Glands og en cochenillerød Farve. men naar det 
pulveriseres bliver det skarlagenrødt: undertiden ere 
Krystallerne gjennemsigtige. Det ligner Rødblyerts og 
Zealgar. som dog let kjendes derfra, da de blive orange- 
wule, naar man pulveriserer dem. Zinnober er flygtigt 
for Blæserøret. og naar man pulveriserer det, blander det 
med Søda og opvarmer det i et Glasrør, kan man let 
see. at det indeholder Qviksølv : thi dette sætter sig paa 
Røret i smaa Draaber som en metallisk Dug : denne kan 
man let ved Hjælp af Fanen paa en Pen samle til tyde- 
lige Qviksølvkugler. 

Vil man vinde Qviksølv i det store af Zinnober, 
søger man at udskille Svovlet ved Hjælp af Kalk eller 
Hammerskjæl. idet man destillerer det i Støbejernskar 
og opsamler Qviksølvet i Forlag af Leer eller Jern. eller 
ogsaa opvarmer man Zinnoberen under fri Tilstrømning 
af Luften : Svovlet brænder da bort, og Qviksølvdampene 
fortætte sig i dertil indrettede Kar eller Forlag. 

De berømteste Qviksølvgruber findes ved Almaden 
i Spanien og Idria i Krain. De første give et aarligt Ud- 
bytte af 23000 Centner, Idria giver kun omtrent 2000 
Centner. Begge Gruber ere meget gamle; Idriagruben 
skal være opdaget i Aaret 1497. Der findes ogsaa 
Qviksølvgruber i det Zweibriichiske, og de have tidligere 
været meget rige, men nu give de kun et ringe Udbytte: 
ligeledes er der Gruber i Ungarn og Siebenburgen. Den 
Grund. paa hvilken Lissabon er bygget, skal være tem- 
melig rig paa Qviksølv, men det er her saa vanskeligt 
at vinde det. at man atter opgav de Forsøg, som man 
havde paabegyndt. 

Arbejderne i Qviksølvgruberne ere hyppigt udsatte 
for at forgives, især de, som skulle tage Qviksølvet ud 
af Fortætningskamrene. Da de indaande Qviksølvstøvet 
og optage det gjennem Huden , blive de snart angrebne 
af nervøse Tilfælde, navnlig den saakaldte Mercurial- 
sittren. Dampene af Qviksølvet have især giftige Virk- 
ninger: et sørgeligt Beviis herpaa havde man. da der 
udbrød Ild i Gruherne ved Idria ved Grubeluftens An- 
tændelse den Ilte Maj 1803, thi da blev den hele 1300 
Mand stærke Besætning angrebet af Forgiftningstilfælde : 
den største Deel blev overfalden af en stadig Sittren. 
og de bleve alle syge og kraftesløse og kom sig aldrig 
igjen. — Noget lignende skete 1810 paa et Skib. der 
laa ved Cadix og var ladet med Qviksølv: en Deel Qvik- 
sølv flød her ud af de skjøre Emhallager. og den deraf 
optsaaede Damp voldte, at der viste sig Tegn paa For- 
giftning hos hele Mandskabet. Endnu giltigere end Dam- 
pene af dette Metal ere dets Forbindelser med Ilt og 
Chlor, og dog anvender man en Chior-Qviksølvforbin- 
delse paa mange Maader i Medicinen, nemlig den under 
visse Omstændigheder uskadelige Calomel (85 Dele Qvik- 
sølv og lå Dele Chlor). Denne Forbindelse kan findes 
i Naturen, men kun som en Sjeldenhed. 

Qviksølvets Historie viser os en Rigdom af Erfa- 
ringer, der vare af højeste Interesse saavel for Videnskaben 
som for Techniken, og nogle Ord derom kunne maaskee 
derfor ikke være overflødige. Allerede 300 Aar før 
Christus har Theophrast omtalt dette Metal og dets Frem- 
stilling af Zinnober, men tidligere synes det kun at have 
været lidet bekjendt. Alchemisterne ere dog de første. der 
ere bleve mere fortrolige med dets Egenskaber; de ansaae 
det for at være ligesaa vigtigt for Guldmageriet som for 
Medicinen, og gave sig af med at tilberede mange Mer- 
curialmedicamenter. Blandt andet kunde de ved fortsat 
Opvarmning i Luften forvandie dette Metal til et rødt Meel. 
men Åarsagen til denne Virkning kjendte de ikke, Dette 

røde Meel (Qviksølvilte, som i stærk Varme deler sig i 
Qviksølv og Ilt) gav senere Anledning til en fuldstændig 
Reform af Chemien, thi ved Hjælp af dette Ilte frem- 
stillede man første Gang den luftformige Ilt; dette Stof. 
som er mere udbredt i Luft og Vand og Jord, end 
noget andet Stof, og som forandrer de Metaller, med 
hvilke det gaaer i Forbindelse. saa at de blive ganske 
ukjendelige, spiller en meget vigtig Rolle i alle Metal- 
lers chemiske Proces, behersker Legemernes Forbræn- 
ding og har viist sig som en uundværlig Betingelse for 
Livet. I Aaret 1774 opdagede Englænderen Priest- 
ley Ilten, og derpaa viste Franskmanden Lavoisier. 
at Metallerne optage dette Stof. naar de forbrænde, at det 
kun er denne Bestanddeel af den atmosphæriske Luft. 
som vedligeholder Forbrændingen, åt den Virksomhed. 
ved hvilken man drager Aande. er en Art Forbrænding 
0. 8. v. Opdagelsen af flten og Kundskåben om dens 
Forbindelser har løst mangfoldige Gaader i Chemien, og 
de hurtige Fremskridt, denne Videnskab har gjort, efter- 
at dette Stof er opdaget, godtgjøre denne Opdagelses 
store Værd. Lavoisier har derved erhvervet sig en 
udødelig Fortjeneste. " Hans Løn var, at han under 
Robespierres Regjering 1794 maatte bestige Skafottet. 

Studiet af Qviksølvforbindelserne har fremdeles 
gjort os bekjendte med et Salt, som tilberedes af Qvik- 
sølv, Salpetersyre og Viinaand, og som har faaet Navnet 
Knaldqviksølv, fordi det antændes med et stærkt Knald. 
Dette Præparat (opdaget af Hovard 1799) udgjorde 
tidligere Satsen i Fænghætterne. Denne Sats er meget 
vanskelig at tilberede og at svsle med, og den første 
Fænghættefabrikant, Leroy, maatte betale denne Kunst 
med sit Liv. Alligevel vedblev man at gjøre Forsøg 
med det. og allerede 1836 blev der i de daværende 
Fabrikker i Paris, Prag og Schønebek daglig forfærdiget 
over en Million Fænghætter. Nu bruger man en anden 
Sats, hvilket vi have omtalt under Antimonet. 

Anvendelse af Qviksølv til Amalgamerimmg og til 
at vinde Guld og Sølv ligesom ved Forgyldning og For- 
sølvning have vi allerede omtalt ved disse Metaller, og 
ligeledes Tinamalgamets Anvendelse til Spejlbeklæd- 
ning under Tinnet. Den Zinnober, der bruges som 
Malerfarve. tilbereder man sædvanlig ad kunstig Vej 
ved Sublimation af Qviksølv og Svovl., eller ogsåa ved 
at underkaste denne Blanding en egen Behandling med 
Kalilud. 

Foruden de nu omtalte Metaller finder man ogsaa 
andre i Naturen, f. Eks. Cadmium. Cerium, Iridium. 
Lantan. Tellur, Molybdæn, Osmium, Palladium, Rhodium. 
Tantal., Uran. Vanadin, Wolfram ; de ere mere eller mindre 
sjeldne og forekomme fordetmeste i Forbindelser. Iri- 
dium er mærkeligt derved, at det er det vægtfyldigste af 
alle de Stoffer. man kjender; det er nemlig henimod 24 
Gange saa tungt som Vand. Dets Vægtfylde er altsaa 
endogsaa større end Guldets og Platinets; det er sølv- 
hvidt og meget haardt; det findes i Sandet i Ural som 
enkelte Korn ved Siden af Platinet. og det er endnu 
mere tungtsmelteligt end dette. 

Hermed ville vi slutte denne Skizze. og dersom 
Læseren blot har modtaget et Begreb om. hvilket højt 
Værd Videnskaben har som den stadige Grundvold for 
og Bærer af al Technik, en Plads, som den har hævdet 
ligefra den ældste Tid, saa er den Hensigt opnaaet. 
som Forfatteren under Bearbejdelsen navnlig hår havt 
for Øje. 

Svovlarsenik 222.2424 177.13579 
SVO VITESSE AR 152, 
SOVE LEE or El vr Vee 
SPONSORER SE DEER 125: 
SVEDER Re SS HESTE 54. 
Sygdomme, Mineraliernes... 16. 
SØLV ran aaknert FEDT 124. 
Sblvblenden ass sr ANA 125. 
Soverslod rasen ENA 170. 

oe ED ORE ” — 


Side. 
Sølvglandssssssuan sr 1231 
Sølvlererning rr te 129: 
Sølvsalpeter rss sen ikk 
kr USS SEERE REE EL Le 54. 
Falkskiferis; see hen Noa 54 
Fanfare 186 
Fole sas ses 3 VARER 186. 
Phermometrer 25. MEDER 181 
dB ES ERE SEERE ER ER EL trale 
Tinsteen ss sine fn 10 
UDE SEE ERE RENS 157 
Fodiierendesy nr nt Jakasten 40! 
Mombaksrs ends irer & ASSESY 164. 
ROPASK RENNES SEERE 11.338 
Cråadsipsensnrkke sense il 
Traadkalk 23813 xs ron RON Må 
HLA KYS NE ng KREN 88 
1 KASTE SILD NOE TE RESEN BE TE RER 67. 
LEDE SEER ES Een 54, 
TIP Pels ER FIRSERNE 67. 
HÆS ns 2 SAI ANN 29: 
Ane pE SS RER ERE EER 87. 
El Mees E2) 1 0 SR ae SEE, 11. 12. 34. 
SEERE LE TE Ja NAS RR 138: 
UAE KR 5 SK SERENE SEER 186. 
FRDY OVS ERE RER ERE es NE ERR 16. 
LE ERIE DNS SKEER SEAN sr Ark ln: her 60. 
US uEE TED) SE ES ER SEES ESS ID oe 
VENETO LEE Er ere 63. 
ENT tet SSR DE, MS 186. 
Mer teatre RE RERRDDE 
AVG zycED 25 LT te le ESS ESS ERE SEE Sa salg 
NS ES USERS KT SN TRE 109. 
MKT SE FS USSR RAE 92. 
NEL re peer ER er 44: 
Nilkanske Stone ENS EE SLS 50. 
Vært yde REE Rn 19. 105. 
Nem er sre een 180. 
USET EET) SERENE ATe SS as ed VE 
Wera renee ker url Er 
FLAD TESTEN SE ES porte RE Kurs; 62, 
re OLES VER ES SENSE SE 89, 
Zink 3 
Zinkblende: ore Free 165. 166. 
Zinkspath 
Zinnober . 
Ædelstene 
Ørnesteen 


Anmærkninger. 


FS v. Kobell's ,,Skizzen aus dem Steinreiche” udkom i Minchen 
i 1850. Det første Afsnit af nærværende Oversættelse har været op- 
taget i ,,Fædrelandets'" Feuilleton i Begyndelsen af 1854. 

Til pag. 22 bemærkes, at Diamanten skal være funden i sin op- 
rindelige Léjring i et Mineral, som hedder Jtacolumit. 

Det pag. 37 nævnte Digt af Hebel er et af hans ,,Alemanische 
Gedichte"; J. P. Hebels Werke,Karlsruhe 1853, 1 B. pag. 121. 


Med Hensyn til Værdiangivelserne bemærkes: 1 Ducat —= 4//6 Rd. 
trane ==82 Mk: 2YSK eN Gylden STA MRS SST ar OD TE 
% Rd. 2 Mk., 1 Krone == 2 Rd., 1 £sterl: —= 874 Rd., 1 Louisd'or 
— 7/6 Rd., 1 Rubel — 1 Rd. 2 Mk. 6 Sk., 1 Sechser —= 6 Kreuzer 
ze 4SK IL Sesterte == 4 Sk Taler == 8 Rd 
Værdien paa 1 Pd. Guld maa rettes til 560 Rd., 1 Pd. Sølv 37 s 


Rd.,… 1 Pd. vaat Platin 110 Rd., 1 Pd. Kobber 3 Mk: 12'$ 
dien paa Ædelstene, der have gangbar Priis, og forsaavidt nogen 


.5 Vær- 


almindelig Priis kan bestemmes, maa i det væsentlige ansees for rigtig; 
dog kunne Amethyster og Aqvamariner anslaaes en Deel billigere end 
angivet, hvorimod en Rubin paa een Karat kan vurderes til c. 40 Rd. 

Til pag. 119 bemærkes efter ,,the Economist", at Californiens 
Guldproduction i 1854 har havt en Værdi af c. 67,715,800 Dollars (å 
11 Mk. 4 Sk.), og Australiens har udgjort 3,022,596 Unzer å £. 4. 

Oversætterens Sygdom har forhindret ham i at læse Correctur, og 
nogen Inconsequens i Orthographien, især i Ilste Ark, rejser sig 
derfra. Af Trykfejl rettes: 


LSE; Frakel DYSE KØ sf : RRS SES læs: byder. 

AE KÆBIRS ØR SNS sker — … Ertser. 

6, -— 1 fr. n. Tyrkisser.. — Tyrkiser. 
RT TENOR AE MONA — fordi den. 
== By — 1 paavist sussie. — paaviist. 

18; == 83 DIV ae olers ne sk -— blive. 

14, -— 23. sædvanlig .... — sædvanlige. 


